
Ime  oly  sok  neme  van  a nyelveknek  s egy  sincs  jelentés  nélkül.  Hálát  adok  az 
Istenemnek,  hogy  mindnyájatok  nyelvén  szólok.  (Sz.  Pál.  I.  kor.  14,  10  és  18.) 

Én  világosságul  jöttem  a világra,  hogy  minden  a ki  én  bennem  hisz,  sötétség- 
ben ne  maradjon.  (Sz.  János  12,  46.) 

Világosság  támadott  az  igazaknak  és  vigaság  az  egyenes  szivüeknek.  (Zsolt  96, 1 1.) 

Keresztség  és  bérmálás  szentségeinek  fel- 
adási rendje. 

1.  Keresztjegy  és  név  feladás. 

A pap  epitrakelion  és  felonba  öltözve  a templom  be- 
járatánál váró  keresztelendő  mellett  kezdi: 

Áldott  a mi  Istenünk  öröktől  fogva,  most  és  mindenkor  és  örökön 
örökké.  Ámen.  Háromszorszent. ...  Mi  Atyánk  után : Mert  tied  az  ország 
stb.  A napi  szent  vagy  a templomünnep  elbocsájtó  Tropárja : mely  után 
a pap  a keresztelendő  homlokát,  ajkait  és  mellét  f alakban  jelzi, 
mondván : 

Könyörögjünk  az  Úrhoz:  Felelet.  Uram  irgalmazz. 

Imádság. 

Ur  Istenünk ! kérünk  téged,  esedezünk  hozzád ; jegyeztes- 
sék orczád  világossága  N.  szolgádra,  jegyeztessék  a te  egyszü- 
lött Fiad  keresztje  az  ő szivében  és  lelkében,  hogy  a világ  hiú- 
ságát és  az  ellenség  minden  roszakaratu  incselkedését  kerülje  és 
a te  parancsolataidnak  engedelmeskedjék;  add  Uram,  hogy  a te 
soha  meg  nem  tagadandó  szent  neved  maradjon  rajta  s ő alkal- 
mas időben  felvétessék  a te  anyaszentegyházadba  és  erőslttessék 
Krisztusod  drága  kegyszereivel,  hogy  a te  parancsolataid  szerint 
élvén  és  a szent  kereszt  pecsétjét  sértetlenül  megőrizvén,  nyerje 
el  országod  választottainak  boldogságát.  A te  egyszülött  Fiadnak 

kegyelnie  és  emberszeretete  által,  kivel  áldott  vagy  a te  legszen- 
tebb, jóságos  és  elevenítő  Lelkeddel  együtt,  most  és  mindenkor 
és  örökön  örökké.  Ámen. 

II.  Fölvétel  a jelöltek  közé. 

A pap  háromszor  lehel  a keresztelendő  arczára  mondván: 

Az  Atyának  f és  Fiúnak  f és  Szentiéleknek  f nevében.  Ámen. 

Ráteszi  jobbkezét  a gyermek  fejére  s következő  imát  mondja : 

Könyörögjünk  az  Úrhoz.  Felelet.  Uram  irgalmazz. 

Imádság. 

A te  nevedben,  igazságnak  Úristene!  és  a te  egyszülött 
Fiad  és  Szentlelked  nevében  teszem  föl  kezemet  védszárnyaid  alá 
menekülő  és  szent  nevedhez  járuló  N.  szolgádra.  Távolitsd  el  tőle 
ama  régi  tévelyt,  töltsd  be  öt  magad  iránti  hit,  remény  és  szere- 
tettel, hogy  ismerje  meg,  mikép  te  vagy  az  egyedüli  igaz  Isten  és 
a te  egyszülött  Fiad,  a mi  Urunk  Jézus  Krisztus  és  a te  Szent- 
lelked. Add,  hogy  mindenekben  parancsolataid  szerint  járjon,  s a 
mik  előtted  kedvesek,  azokat  cselekedje;  mert  a ki  azokat  meg- 
cselekszi,  él  azok  által  (Qál.  3,  12)  írd  be  öt  az  élet  könyvébe, 
fogadd  be  örökséged  nyájába.  Dicsöittessék  ő benne  a te  szent 
neved  és  kedves  Fiadé,  a mi  urunk  Jézus  Krisztusé  és  elevenítő 
Szentlelkedé.  Legyenek  szemeid  mindenkor  irgalommal  őrajta  és 
füleid  figyelmesek  könyörgésének  szavára.  Vidámitsd  meg  őt  ke- 
zeinek műveiben  s minden  nemzedékében;  hogy  imádván  és  di- 
csőítvén a te  nevedet,  nagynak  és  fölségesnek  valljon  téged  és 
dicsérjen  élte  minden  napjaiban.  Mert  téged  magasztalnak  minden 
mennyei  Erők  és  tied  a dicsőség  Atya  és  Fiú  és  Szentlélek,  most 
és  mindenkor  és  örökön  örökké.  Ámen. 

Imádságok  a gonosz  szellem  kiűzésére. 

Könyörögjünk  az  Úrhoz.  Felelet.  Uram  irgalmazz. 

Megfedd  téged  sátán  az  Ur,  ki  e világra  jött  és  az  em- 
berek között  lakozott,  hogy  zsarnokságodat  lerontsa  s az  embe- 
reket kötelékedből  megszabadítsa;  ki  a keresztfán  az  ellenséges 
erőket  meggyőzte,  a mikor  a nap  elsötétült,  a föld  megrendült,  a 
sirok  megnyíltak  s a szentek  testei  föltámadtak ; ki  halálával  meg- 
törte a halált  és  megsemmisítette  a halálbirodalom  uralkodóját, 
azaz  téged  sátán!  Kényszeritlek  téged  Istenre,  ki  megmutatta  az 
életfáját  s annak  megőrzésére  kétélű  tüzes  karddal  kerubokat  ren- 
delt. Légy  kitiltva!  annak  nevére  kényszeritlek,  ki  a tengerszinén 
mint  szárazon  járt  és  a szélvésznek  parancsolt,  kinek  tekintete 
kiszárítja  a vizek  mélységét  és  fenyítése  elenyészti  a hegyeket ; 
mert  most  is  Ö parancsol  néked  általunk:  rettegj,  menj  ki  és  tá- 
vozzál e teremtményből  és  vissza  ne  térj,  ne  találkozzál  ő vele, 
ne  környékezd  őt  sem  éjjel,  sem  nappal,  sem  reggel,  sem  délben, 
hanem  menj  a te  földalatti  országodba,  az  Ítélet  meghatározott 
nagy  napjáig.  Féljed  a kerubokon  trónoló  és  a mélységekbe  látó 
Istent,  kitől  rettegnek  az  angyalok,  arkangyalok,  királyi  székek, 
uralmak,  fejedelemségek,  erők  és  hatalmasságok,  a sokszemü  ke- 
rubok  és  a hatszárnyu  szeráfok;  kitől  reszket  az  ég,  a föld,  a 
tenger  s mind  a mi  bennök  van.  Menj  ki  és  távozzál  Krisztus 
Istenünknek  e megjelölt  és  ujonválasztott  harczosától ! Annak  ne-  ‘ 
vére  kényszeritlek,  ki  a szelek  szárnyain  jár  s ki  angyalait  égő 
tüzzé  teszi ; menj  ki  és  távozzál  e teremtményből  minden  erőddel 
és  angyalaiddal  együtt.  Mert  megdicsőittetett  az  Atya  és  Fiú  és 
Szentlélek  neve,  most  és  mindenkor  és  örökön  örökké.  Ámen. 

* * 

❖ 

Könyörögjünk  az  Úrhoz.  Felelet.  Uram  Irgalmazz. 

Ur  Szábaoth,  Izrael  Istene,  minden  betegség  és  fájdalom 
Orvoslója!  Tekints  kegyesen  a te  N.  szolgádra,  méltasd  öt  atyai 
látogatásodra  és  minden  sátáni  cselvetést  távoztass  el  tőle,  fedd 
meg  és  űzd  ki  belőle  a tisztátalan  lelkeket,  tisztítsd  meg  kezednek 
müvét  s ellenállhatatlan  hatalmadnál  fogva  vesd  gyorsan  lábaid 
alá  ellenségedet;  adj  N.  szolgádnak  győzelmet  a sátán  és  a tisz- 
tátalan szellemek  fölött,  hogy  a tőled  nyert  kegyelem  által  mél- 
tóvá tétessék  halhatatlan  és  mennyei  titkaidra  és  dicsőítsen  téged 
Atya  és  Fiú  és  Szentlélek,  most  és  mindenkor  és’örökön  örökké.  Ámen. 

He  He 

He 

Könyörögjünk  az  Úrhoz.  Felelet.  Uram  Irgalmazz. 

Uralkodó  Urunk ! ki  az  embert  saját  képedre  és  hasonla- 
tosságodra teremtetted  s jogot  adtál  neki  az  örök  életre ; kit  nem 
vetettél  meg  a bűnbeesés  után  sem,  hanem  Fölkentednek  megtes- 
tesülése által  üdvözítetted  a világot : önmagad  Uram ! fogadd  be 
mennyei  országodba  az  ellenség  rabságából  megváltott  e teremt- 
ményedet is.  Nyisd  meg  értelmi  szemeit,  hogy  tündököljön  benne 
Evangéliumod  napjának  világossága.  Adj  életéhez  fénylő  angyalt, 
ki  megmentse  őt  minden  ellenséges  incselkedéstől,  bántalmaktól, 
a déli  gonosz  támadásától  (Zsolt  90,  6.)  és  tisztátalan  gondo- 
latoktól. 

Itten  a pap  f alakban  háromszor  lehel  a gyermek  homlokára,  szá- 
jára és  mellére  és  háromszor  mondja: 

Űzz  ki  belőle,  szivében  fészkelő  és  rejtőző 
minden  gonosz  és  tisztátalan  szellemet! 

Azután  folytatja: 

A tévely  szellemét,  a gonoszság  szellemét,  a bálványimá- 

dás  és  mindennemű  fösvénység  szellemét,  a hazugság  és  az  ördög 
ösztönzéséből  benne  működő  érzékies  tisztátalanság  szellemét ; tedd 
őt  Krisztusod  szent  nyájának  lelki  juhává,  egyházad  tisztes  tagává> 
országod  fiává  és  örökösévé  : hogy  parancsolataid  szerint  élvén  s 
a keresztpecsétet  sértetlenül,  a köntöst  pedig  szennytelenűl  meg- 
őrizvén, nyerje  el  országod  dicsőűltjeinek  boldogságát!  A te  egy- 
szülött Fiadnak  kegyelme,  irgalma  és  emberszeretete  által,  kivel 
áldott  vagy,  a te  legszentebb,  jóságos  és  elevenítő  Lelkeddel 
együtt,  most  és  mindenkor  és  örökön  örökké.  Ámen. 

Most  napnyugat  felé  fordítván  a keresztelendőt,  a pap  há- 
romszor kérdezi; 

Ellenemondasz-e  a sátánnak,  az  ő minden  cselekedeteinek 
és  minden  szolgálatának  és  minden  kevélységének? 

Felelet.  Ellene  mondok. 

Kérdés.  Ellene  mondottál-e  a sátánnak? 

Felelet.  Ellene  mondottam. 

Pap.  Lehelj  és  köpj  reá. 

Keletfelé  visszafordulva  kérdi: 

Pap.  Egyesűlsz-e  Krisztussal? 

Felelet.  Egyesülök. 

Pap.  Egyesűltél-e  Krisztussal  ? 

Felelet.  Egyesültem. 

Pap.  Hiszesz-e  neki  ? 

Felelet.  Hiszek  neki  mint  Királynak  és  Istennek. 

Ekkor  bevezeti  a templomba  és  mondja: 

Bemegy  a te  házadba,  imádkozik  szent  templomodban. 
(Zsolt.  5,  8.) 

Ez  alatt  a keresztszülők  a „Hiszek  egy  Istent“  mondják. 

Pap.  Áldott  az  Isten,  ki  akarja,  hogy  minden  ember  üd- 
vözüljön  és  az  igazság  ismeretére  jusson,  most  és  mindenkor  és 
örökön  örökké.  Ámen. 

Könyörögjünk  az  Úrhoz.  Felelet.  Uram.  Irgalmazz. 

Imádság. 

Uralkodó  Istenünk  1 hivd  a te  N.  szolgádat  szent  fölvilá- 
gositásodhoz  és  méltasd  őt  szent  keresztséged  nagy  malasztjára; 
vetkőztesd  ki  őt  régi  állapotából  és  ujitsd  meg  az  örök  életre. 
Töltsd  be  őt  Szentlelked  erejével.  Krisztusoddal  való  egyesülésre, 
hogy  többé  ne  a testiség  rabja  hanem  a te  országod  bajnoka  le- 
gyen. A te  egyszülött  Fiadnak  akarata  és  könyörületessége  által, 
kivel  együtt  áldott  vagy,  most  és  mindenkor  és  örökön  örökké 
Ámen. 



Imádság. 

A jelöltek  (katekumenek)  olajának  megszentelésére. 

A pap  háromszor  lehelvén  az  olajra  és  azt  f alakban  há- 
romszor jelezvén,  mondja: 

Könyörögjünk  az  Úrhoz.  Felelet.  Uram  Irgalmazz. 

Atyánk  uralkodó  Úristene!  ki  a Noé  bárkájában  levőknek 
engesztelődésed  jeléül,  szájában  olajfaágat  hozó  galambot  küldöt- 
téi, s ez  által  a vizözöntől  való  megszabadulást  és  az  isteni  ma- 
laszt  titkát  jelképezted ; később  pedig  az  olajfa  terményét  szent- 
ségeid teljességéül  rendelted ; önmagad  Uram ! Szentlelked  ereje, 
működése  és  lejövetele  által  áldd,  f meg  ezt  az  olajat,  és  add, 
hogy  az  a romladhatlanság  kenete  és  az  igazság  fegyvere  legyen 
és  a test  és  lélek  megújulására  s minden  ördögi  , cselvetés  elűzé- 
sére szolgáljon,  hogy  mindnyájan,  kik  azzal  megkenetnek,  vagy 

abban  niásmódon  részesittetnek,  minden  gonosztól  megszabadul- 
janak. A te,  és  a te  egyszülött  Fiad  és  legszentebb  jóságos  és 
elevenítő  Lelked  dicsőségére,  most  és  mindenkor  és  örökön  örökké 
Ámen. 

- ' ' 

Pap  a jelöltek  olajával  f alakban  keni  a gyermek 
Homlokát  mondván: 

Kenetik  Istennek  szolgája  N.  a vigaság  ola- 
jával, az  Atyának  és  Fiúnak  és  Szentiéleknek  ne- 
vében; hogy  megnyíljék  elméje  keresztény  hitünk 
titkainak  és  igazságainak  megértésére,  elismerésére 
és  befogadására. 

Mellét  kenvén  mondja: 

Lelkének  és  testének  gyógyulására;  hogy  sze- 
resse az  Úristent  teljes  szivéből,  teljes  leikéből,  tel- 
jes elméjéből;  és  felebarátját,  mint  önnőn  magát. 

Vállait: 

Hogy  örömest  vegye  magára  Krisztus  kedves 
igáját  és  kegyelettel  viselje  az  ő könnyű  terhét  és 
vesse  el  magától  a testi  gyönyöröket. 

Füleit: 

Szolgáljanak  fülei  a hit  tanításának  meghall- 
gatására és  az  isteni  Evangélium  igéinek  befoga- 
dására. 

Kezeit-. 

Hogy  szennytelenül  emelje  föl  kezeit  a szen- 
tekhez és  cselekedjék  igazat  minden  időben  és 
áldja  az  Urat. 

Lábait : 

Hogy  Krisztus  parancsai  szerint  járjon. 

A megkent  testrészekről  az  olaj  gyapottal  vagy  papírral  le- 
töröltetik. 


III.  Keresztelés. 

A pap  f alakban  szentelt  vizet  öntvén  a gyermek  fejére,  mondja: 

Kereszteltetik  Isten  szolgája  N.  az  Atyának 
t és  Fiúnak  f és  Szentlélek  f nevében.  Ámen. 

Olvastatik  a 31-ik  Zsoltár, 

Boldogok,  kiknek  megbocsáttattak  gonoszságaik  és  kiknek  bűneik  el- 
födöztettek. 

Boldog  a férfiú,  kinek  az  Ur  nem  számitja  be  a bűnt  és  kinek  lelkében 
nincs  álnokság. 

Mivel  hallgattam,  megavultak  csontjaim  egésznapi  kiáltásomban. 

Mert  éjjel  és  nappal  megnehezedett  rajtam  kezed ; megtértem  nyomo- 
rúságomban, midőn  a tövis  szurdált. 

Vétkemet  megvallottam  neked  és  hamisságomat  nem  titkoltam  el. 
Mondtam:  megvallom  magam  ellen  hamisságomat  az  Urnák  és  te  megbo- 
csátod bűnöm  istentelenségét. 

Ezért  könyörögjön  neked  minden  szent  alkalmas  időben;  és  a nagy 
vizek  áradása  nem  fog  hozzá  közeledni. 

Te  vagy  menedékem  a szorongatástól,  mely  körülvett  engem ; te  én 
örvendezésem,  ragadj  ki  az  engem  környezőktől. 

Értelmet  adok  neked  és  megtanitlak  téged  az  útra,  melyen  járj ; és 
rajtad  lesznek  szemeim. 

Ne  legyetek  mint  a ló  és  az  öszvér,  melyeknek  nincs  értelmök.  Fékkel 
és  zabolával  szorítsd  meg  azok  állát,  kik  hozzád  nem  közelednek. 

Sok  a bűnös  ostora;  de  az  Urban  bízót  irgalom  veszi  körül. 

Vigadjatok  az  Urban  és  örvendjetek  igazak  és  dicsekedjetek  mindnyá- 
jan, egyenesszivüek. 

Öltöztetéskor. 

Felöltöztetik  Isten  szolgája  N.  az  igazság  köntösébe,  az 
Atyának  és  Fiúnak  és  Szentiéleknek  nevében.  Ámen. 

Égő  gyertyát  nyújtván  a megkereszteltnek. 

Vedd  ezen  égő  gyertyát  és  igyekezzél  egész  életedben  a 
hit  és  jó  cselekedetek  világosságával  tündökleni,  hogy  midőn  eljő 
az  Ur,  a szentekkel  egyetemben  fényesen  léphess  elébe  és  aka- 
dálytalanul mehess  be  az  ő mennyei  dicsőségének  palotájába,  s 
együtt  uralkodhassál  vele  végtelen  időkre.  Ámen. 

IV.  Bérmálás. 

Pap.  Könyörögjünk  az  Úrhoz.  Felelet.  Uram  irgalmazz. 

Imádság. 

W 

Áldott  vagy  te  mindenható  Úristen,  minden  jónak  kútfeje 
s az  igazság  napja ! ki  a te  egyszülött  Fiadnak,  a mi  Istenünknek 
megjelenése  által,  a sötétségben  lévőkre  az  üdvözülés  világosságát 
árasztottad  s nekünk  méltatlanoknak,  a szentelt  vízben,  boldogító 
megtisztulást  és  az  éltető  kenetben,  isteni  megszentelést  ajándé- 
koztál ; ki  mostan  is  eme  ujonfelvilágositott  szolgádat  viz  és  Lélek 
által  ujjászülni  kegyeskedtél,  , bűneinek  bocsánatot  ajándékozván. 
Magad  Urunk,  mindenek  legkegyesebb  Királya!  ajándékozd  neki 
a te  szent,  mindenható  és  imádandó  Lelked  ajándékának  pecsétjét 
is  és  Krisztusod  szent  testében  és  drága  vérében  való  részesülést. 
Őrizd  meg  őt  a te  szentségedben,  erősítsd  meg  az  igaz  hitben, 
szabadítsd  meg  őt  a gonosztól  s annak  minden  csalárdságaitól ; 

tartsd  meg  lelkét  üdvösséges  félelmed  által  tisztaságban  és  igaz- 
ságban, hogy  minden  cselekedetei  és  szavai  által  kedvedet  telje- 
sítvén, mennyországodnak  fiává  és  örökösévé  legyen.  Mert  te  vagy 
a mi  Istenünk,  a könyörület  és  üdvösség  Istene;  és  téged  di- 
csőítünk Atya  és  Fiú  és  Szentlélek,  most  és  mindenkor  és  örökön 
örökké.  Ámen. 

Bérma  olajjal  kenve  a megkeresztelt  homlokát,  szemeit,  orrát,  száját, 
füleit,  mellét,  kezeit  és  lábait,  mondja : 

A Szentlélek  ajándékának  pecsétje.  Ámen. 

Az  egyháziszolga  mondja: 

A kik  Krisztusban  kereszfelkedtetek,  Krisztusba  öltözköd- 
tetek. Alleluja. 

Pap.  Figyelmezzünk.  Békeség  mindnyájatoknak.  Bölcseség.  Figyel- 
mezzünkj 

Prokimen. 

Az  Ur  világosságom  és  szabadulásom  kitől  féljek.  Vers.  ki  Ur  éle- 
tem oltalmazója  kitől  remegjek.  (Zsolt.  26,  1.) 

Pap.  Bölcseség ! 

Szolga.  Szent  Pál  apostol  Rómaiakhoz  irt  levelének  olvasása.  (6, 2—11.) 

Pap.  Figyelmezzünk! 

Szolga.  Atyámfiái ! mind  a kik  megkereszteltettünk  Krisztus 
Jézusban,  az  ő halálában  kereszteltettük  meg.  Mert  eltemettettünk 
vele  együtt  a keresztség  által  a halálba ; hogy  valamint  Krisztus 
föltámadott  halottaiból  az  Atya  dicsősége  által,  úgy  mi  is  az  élet 
újságában  járjunk.  Mert  ha  együvé  oltattunk  az  ő halálának  ha- 
sonlatossága szerint,  feltámadásával  is  úgy  leszünk.  Tudván  azt, 
hogy  a mi  régi  emberünk  veleegyütt  megfeszittetett,  hogy  elron- 
tassék  a bűn  teste,  és  többé  ne  szolgáljunk  a bűnnek.  Mert  a ki 
meghalt,  megigazult  a bűntől.  Ha  tehát  meghaltunk  Krisztussal, 

hisszük,  hogy  együtt  élni  is  fogunk  Krisztussal ; tudva,  hogy 
Krisztus  halottaiból  feltámadván,  már  nem  hal  meg,  a halál  őrajta 
többé  nem  uralkodik.  Mert  hogy  meghalt,  a bűnnek  egyszer  halt 
meg ; hogy  pedig  él,  az  Istennek  él.  Így  tartsátok  ti  is  magatokat 
megholtakul  a bűnnek,  élőkül  pedig  az  Istennek  a mi  Urunk  Jézus 
Krisztusban. 

Pap.  Békeség  neked.  Bölcseség.  Figyelmezzünk ! 

Szolga.  Alleluja.  (3-or.) 

Pap.  Bölcseség,  igazhivők!  Hallgassuk  a szent  Evangé- 
liumot. Szent  Máté  evangeliomának  olvasása.  (28,  16 — 20.) 

Szolga.  Dicsőség  néked  Uram. 

Pap.  Figyelmezzünk!  Az  időben  a tizenegy  tanitvány  Ga- 
lileába  méné  ama  hegyre,  hová  Jézus  rendelte  vala  őket.  És  látván 
őt,  imádák,  némelyek  pedig  kételkedének.  És  hozzájok  menvén 
Jézus,  szóla  nekik,  mondván : Minden  hatalom  nekem  adatott 
mennyben  és  földön.  Elmenvén  tehát  tanítsatok,  minden  nem- 
zeteket, megkeresztelvén  őket  az  Atyának  és  Fiúnak  és  Szentlé- 
leknek  nevében.  Tanítván  őket  megtartani  mind,  a miket  paran- 
csoltam nektek;  és  ime  én  veletek  vagyok  mindennap,  világvé- 
gezetéig. 

Szolga.  Dicsőség  néked  Uram.  Dicsőség  néked. 

Pap.  Könyörögjünk  az  Úrhoz.  Felelet.  Uram  irgalmazz. 

Imádság. 

Ur  Istenünk!  ki  a keresztségi  fürdő  teljessége  által  meg- 
szenteled a benned  hívőket:  áldd  f meg  e kisdedet  is,  és  a te 
áldásod  szálljon  fejére;  és  valamint  Sámuel  próféta  által  meg- 
áldottad Dávid  királyt:  úgy  az  én  bűnös  kezem  által  áldd  meg 
N.  szolgád  fejét  is,  és  szállj  le  reá  Szentlelkeddel,  hogy  előha- 

ladva  az  életkorban,  a késő  vénségig  dicsőítsen  téged,  és  lássa 
Jeruzsálem  javait  élte  minden  napjaiban.  Mert  téged  illet  minden 
dicsőség,  tisztelet  és  imádás.  Atya  és  Fiú  és  Szentlélek,  most  és 
mindenkor  és  örökön  örökké.  Ámen. 

Kettős  Ektenia. 

Könyörülj  rajtunk  Isten  a te  nagy  irgalmasságod  szerint, 
kérünk  téged  hallgass  meg  minket  és  könyörülj. 

Szolga.  Uram  irgalmazz.  (3-or.) 

Könyörögjünk  még  a mi  igazhitű  apostoli  Királyunkért  N. 
egész  házáért  és  krisztusszerető  katonáiért. 

Könyörögjünk  még  a mi  istenszerető  N.  püspökünkért,  lelki 
atyáinkért,  s Krisztusban  minden  atyánkfiáért. 

Könyörögjünk  még  Isten  szolgái  N.  N.  keresztszülőknek 
élete,  békéje,  egészsége,  üdvössége  és  bűneiknek  bocsánatáért. 

Könyörögjünk  még  Isten  most  fölvilágosított  szolgájáért 
N.-ért,  hogy  megőriztessék  a hit  tiszta  vallásában,  tökéletes  ájta- 
tosságban  és  Krisztus  parancsolatainak  teljesítésében,  élte  minden 
napjain. 

Fönnhang.  Mert  irgalmas  és  emberszerető  Isten  vagy  és 
téged  dicsőítünk  Atya  és  Fiú  és  Szentlélek,  most  és  mindenkor 
és  örökön  örökké. 

Felelet.  Ámen. 

Elbocsátás. 

Pap.  Dicsőség  néked  Krisztus  Isten  a mi  reménységünk 
dicsőség  néked. 

Szolga.  Dicsőség  az  Atyának  stb. 

Pap.  János  által  a Jordánban  megkeresztelt  Krisztus  igaz 

Istenünk,  az  ő legtisztább  Anyjának  és  minden  szentéinek  esede- 
zései  áital,  könyörüljön  rajtunk  és  üdvözítsen  minket,  mint  jóságos 
és  emberszerető. 

Szolga.  Ámen. 


Sztílőasszony  avatási  rendje. 

Az  avatandó  asszony  gyermekével  vagy  anélkül  megjelenvén  a templom 
ajtónál,  a pap  epitrakelionba  öltözve  kezdi: 

Áldott  a mi  Istenünk  öröktől,  fogva  most  és  mindenkor  és  örökön 

örökké  Ámen.  Háromszor  szent Mi  Atyánk Mert  tied  az  ország 

Azután  a nap  Tropárja.  Dicsőség  most  és  mindenkor;  Istenszülői  ének. 

Minden  szenteld  és  az  Istenszülő  esedezései  által  add 
nekünk.  Uram,  békeségedet  és  könyörülj  rajtunk,  mint  egyedül 
irgalmas. 

Keresztet  vetvén  reájok,  és  kezével  érintve  az  asszony  fejét  mondja: 

Könyörögjünk  az  Úrhoz.  Uram  Irgalmazz. 

Mindenható  Úristen,  a mi  Urunk  Jézus  Krisztusnak  Atyja ! 
ki  igéddel  az  eszes  és  az  értelem  nélküli  természetet  alkottad  és 
a nemlétből  mindeneket  létrehoztál,  téged  kérünk,  hozzád  esede- 
zünk: tisztítsd  meg  a kegyességed  által  megtartott  s most  szent- 
egyházadhoz járuló  N.  szolgálódat  minden  vétektől  és  szennytől, 
és  méltasd  őt,  hogy  szent  titkaidban  kárhozat  nélkül  részesüljön, 
(Ha  a gyermek  meghalt,  mondd :)  Mert  jóságos  és  emberszerető  Isten 
vagy,  és  téged  dicsőítünk  Atya  és  Fiú  és  szentlélek  most  és  min- 
denkor és  örökön  örökké  Ámen.  (ha  a gyermek  jelen  van,  folytasd-:) 

És  a tőle  született  eme  kisdedet  áldd  meg,  növeld,  szenteld 
meg,  adj  neki  értelmi  erőt,  tiszta  életet  és  igazi  bölcseséget ; mert 
te  hoztad  őt  létre  és  megmutattad  neki  az  érzéki  és  lelki  világos- 

Ságot  a te  egyszülött  Fiad  által,  kivel  áldott  vagy,  a te  legszentebb, 
jóságos  és  elevenítő  Lelkeddel  együtt,  most  és  mindenkor  és 
örökön  örökké.  Ámen. 

Békeség  mindnyájatoknak.  Fejeiteket  hajtsátok  meg  az  Urnák. 

Az  anya  feletti  imádság. 

ür  Istenünk ! ki  az  emberi  nem  üdvözlésére  e világra  jönni 
kegyeskedtél,  tekints  N.  szolgáiódra  is,  és  méitasd  őt,  hogy  a 
tisztes  áldozári  rend  imádságai  által,  a te  szent  és  közönséges 
egyházadhoz  járuljon,  a te  dicsőséged  templomába  lépjen,  és  a 
te  legtisztább  testedben  és  véredben  részesüljön;  a negyven  nap 
leteltével  oldozd  fel  őt  minden  testi  tisztátalanságtól  és  lelki 
szennytől,  hogy  méltóvá  tétetvén  a te  szent  hajlékodban  való  meg- 
jelenésre, velünk  együtt  dicsőítse  a te  legszentebb  nevedet  Atya 
és  Fiú  és  Szentlélek,  most  és  mindenkor  és  örökön  örökké.  Ámen. 

A gyermek  feletti  imádság. 

A pap  keresztet  vetvén  reá,  mondja: 

Ur  Istenünk!  ki  mint  kisded  negyvenedik  napon,  házas- 
sági viszonyt  nem  ismerő  szűz  Máriától,  a te  szent  anyádtól  tör- 
vényszerüleg  a templomba  vitettél  és  jámbor  Simon  karjain  hor- 
doztattái,  áldd  meg  a mindenek  Teremtője  előtt  megjelent  e kis- 
dedet is,  s növeszd  fel  őt  minden  jó  és  előtted  kedves  dologra; 
s kisdedek  valódi  oltalmazója,  szent  kereszted  jelével  távolíts  el 
tőle  minden  ellenséges  erőt,  hogy  a szent  keresztség  által,  melynek 
felvételére  méltónak  találtatott,  nyerje  el  országod  választottainak 
részét  s velünk  együtt  őriztessék  meg  az  egyvalóságu  és  osztatlan 
Háromság  szent  malasztjával.  Mert  téged  illet  minden  dicsőség, 
háia  és  imádás,  a te  kezdetnélküli  Atyáddal  és  e te  legszentebb. 

jóságos  és  elevenítő  Lelkeddel  együtt,  most  és  mindenkor  és 
örökön  örökké.  Ámen. 

Bevezeti  a templomba  mondván: 

Bevezettetik  Isten  szolgája  (szolgálója)  N.  az  Atyának  és 
Fiúnak  és  Szentléleknek  nevében  Ámen. 

Bemegy  ate  házadba,  imádkozikszent  templomodban.  (Zsolt.  8.) 

A templom  közepén. 

Bevezettetik  Isten  szolgája  (szolgálója)  N.  A templom  köze- 
pén dicsőit  téged.  Ha  a gyermek,  leányka,  a képállvány  ajtaja  elé,  lm 
pedig  fin,  akkor  a szentélybe  viszi  mondván : Most  bocsátod  el  Uram,  a 
te  szolgádat  a te  igéd  szerint  békeségben;  mert  látták  szemeim 
a te  Üdvözítődet,  kit  rendeltél  minden  népek  színe  elé,  világosságul 
a pogányok  megvilágositására  és  dicsőségül  a te  népednek, 
Izraelnek.  (Lukács  2,  29.) 

Átadja  a gyermeket  az  anyjának,  szentelt  vízzel  hinti  öt  mondván : 

A mindenható  Atya  és  Fiú  és  Szentlélek  Isten  békesége 
és  áldása  szálljon  reád,  és  maradjon  teveled  mindenkor.  Ámen. 

Elbocsátás. 

A mi  üdvösségünkért  a jámbor  Simon  karjain  nyugodott  Krisztus 
igaz  Istenünk,  az  ő legtisztább  Anyjának  s minden  szentelnek  esedezései 
által,  könyörüljön  rajtunk  és  üdvözítsen  minket,  mint  jóságos  és  ember- 
szerető.  Ámen. 

^ ^ 


Egyházi  Szerkönyv. 

Házassági  esketés  rendje. 

(Midőn  mind  a két  jegyes,  vagy  azok  egyike,  még  csak  először  lép 
házassági  frigyre.) 

A házasulandókhoz  intézett  üdvös  oktatás  után,  a templom  ajtónál  a 
pap  kérdezi  a férfi  jegyest: 

Van-e  valódi,  igaz  és  elhatározott  szándékod  és  kénysze- 
rítés nélküli  szabad  akaratod,  hitestársul  venni  magadnak  ezt  a 
becsületes  hajadont  (özvegyet)  N.  kit  itten  magad  előtt  látsz. 

Felelet.  Van. 

Pap.  Nem  Ígértél  e más  valakinek  házasságot? 

Felelet.  Nem  ígértem. 

Hasonlókép  kérdezi  a nőjegyest: 

Van-e  valódi,  igaz  és  elhatározott  szándékod  és  kénysze- 
rítés nélküli  szabad  akaratod,  hitestársul  venni  magadnak  ezt  a 
becsületes  ifjút  (özvegyet)  N.  kit  itten  magae  előtt  látsz? 

Felelet.  Van. 

Pap.  Nem  Ígértél  e más  valakinek  hézasságot? 

Felelet.  Nem  ígértem. 

Erre  bemennek  a templomba,  az  éneklész  énekli  a 

127.  Zsoltárt 

Boldogok  mindnyájan  kik  az  Urat  félik,  kik  az  ö utain  járnak.  Mivel 
kezeid  munkáját  eszed,  boldog  vagy  és  jó  lesz  dolgod.  Feleséged  mint  a 
termékeny  szölötö  házad  falai  között ; fiaid  mint  az  olajfa  sarjadékai  asztalod 
körül.  Íme  igy  áldatik  meg  az  ember,  ki  az  Urat  féli.  Áldjon  meg  téged  az 
Ur  Sionból  és  lássad  Jeruzsálem  javait  életed  minden  napjaiban;  és  lássad 
fiaidnak  fiait  s a békeséget  Izraelen. 

Pap,  Áldott  az  Atya  és  Fiú  és  Szentléleknek  országa,  most 
és  mindenkor  és  örökön  örökké. 

Felelet.  Ámen. 

Nagy  Ektenia. 

Békeségben  könyörögjünk  az  Úrhoz. 

Felelet.  Uram  irgalmazz. 

A mennyei  békeért,  és  leikeink  üdvösségéért,  könyörögjünk 
az  Úrhoz. 

Az  egész  világ  békeségeért.  Isten  szentegyházainak  jó- 
létéért, s mindnyájunknak  egyesitéseért,  könyörögjünk  az  Úrhoz. 

Ezen  szent  hajlékért,  s mind  azokért,  kik  ide  hittel,  buzgó- 
sággal  és  isteni  félelemmel  járnak,  könyörögjünk  az  Úrhoz. 

A mi  istenszerető  N.  püspökünkért,  a tisztes  áldozárságért, 
a Krisztus  szerinti  segédlő  papságért,  az  egész  egyházi  rendért 
és  a népért,  könyörögjünk  az  Úrhoz. 

A mi  igazhitű  apostoli  királyunkért  N.  egész  házáért  és 
katonáiért,  könyörögjünk  az  Úrhoz. 

A mostan  házasságra  lépő  Isten  szolgáiért  N.  N.  és  azok 
üdvösségéért,  könyörögjünk  az  Úrhoz. 

Hogy  áldassék  meg  ezen  menyegző,  mint.  megáldatott 
Galileában  a kánai,  könyörögjünk  az  Úrhoz. 

Hogy  ajándékozzon  nekik  házassági  tisztaságot  és  gyü- 
mölcsözést  lelki  javukra,  könyörögjünk  az  Úrhoz. 

Hogy  örvendjenek  nemzedékük  látásán,  könyörögjünk 
az  Úrhoz. 

Hogy  adja  meg  nekik  és  nékünk  mindazt,  mi  üdvössé- 
günkre szükséges,  könyörögjünk  az  Úrhoz. 

Hogy  az  Ur  Isten  adjon  nekik  tisztes  és  szeplőtelen  házas- 
ságot, könyörögjünk  az  Úrhoz. 

Hogy  mentse  meg  őket,  és  minket,  minden  aggódástól, 
haragtól  és  szükségtől,  könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket 
Isten,  a te  kegyelmeddel. 

Legszentebb,  legtisztább,  legáldottabb  dicső  Királynénkat, 
az  Isten  szülő  s mindenkor  szűz  Máriát,  minden  szentekkel  együtt 
említvén,  önmagunkat  és  egymást,  és  egész  életünket  Krisztus 
Istenünknek  ajánljuk. 

Felelet.  Neked  Uram. 

Fönnhang. 

Mert  téged  illet  minden  dicsőség,  tisztelet  és  imádás.  Atya 
és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

Véghetlen  tökéletességű  Isten,  minden  lények  Alkotója!  ki 
az  emberek  iránti  szeretetből  ‘Ádám  ős  atyánk  oldalcsoníját  asz- 
szonnyá  alakítottad  át,  és  megáldottad  őket  mondván;  Növeked- 
jetek és  sokasodjatok,  és  töltsétek  be  a földet,  és  hajtsátok  azt 
hatalmatok  alá,  és  egybekötés  által  mindkettőjüket  egy  testté 
tetted;  annakokáért  elhagyja  az  ember  atyját  és  anyját  és  fele- 
ségéhez ragaszkodik,  és  lesznek  ketten  egy  testté,  és  a mit  Isten 
egybekötött,  azt  ember  neválassza  el.  Ki  Ábrahám  szolgádat  meg- 
áldottad és  Sárának  fiat  adtál,  és  a nemzetek  sokaságának  atyjává 
tetted;  ki  Izsáknak  Rebekát  ajándékoztad,  és  szülöttét  megál- 
dottad; ki  Jákobot  Rákellel  egybekötötted,  és  frigyökből  tizenkét 
pátriárkát  tüntettél  fel;  ki  Józsefet  Aszenttel  összekapcsoltad,  s 
házasságuk  gyümölcséül  Efraimot  és  Manaszest  ajándékoztad 
nekik;  ki  Zakariás  és  Erzsébetre  kegyelmedet  adtad,  és  az  ő 
fiokat  Előhírnököknek  választád;  ki  Jessze  törzsökéből  testszerint 

fölsarjadzani  rendeléd  az  örök  Szüzet,  kitől  megtestesültél  és  szü- 
lettél, az  emberi  nem  üdvösségére ; ki  a te  kimondhatlan  aján- 
dékod és  nagy  jóságodnál  fogva  galileai  Kánába  jöttél,  és  az 
ottani  menyegzőt  megáldottad,  hogy  kijelentsd : mikép  a törvényes 
házasság  és  az  abból  származó  nemzedék,  a te  akaratod  sze- 
rint vagyon. 

Magad  legszentebb  Urunk!  fogadd  szolgáid  könyörgését 
és  valamint  Kánában  megjelentél,  úgy  itt  is  láthatlanul  megjelen- 
vén, áldd  meg  ezen  házasságot  és  adj  N.  N.  szolgáidnak  békeséges 
és  hosszú  életet,  erényességet,  a békekötelékében  kölcsönös  sze- 
retetet,  maradandó  nemzedéket,  családi  áldást  és  a dicsőség  her- 
vadhatlan  koszorúját.  Add  nekik  az  ég  harmatát  és  a föld  kövér- 
ségét, töltsd  meg  házukat  búza,  bor,  olajjal  s minden  jó  ado- 
mánynyai,  hogy  a szükölködőknek  is  adakozzanak.  Teljesitsd 
egyszersmind  a veiöklevőknek  is  üdvösségökre  szolgáló  minden 
kérelmeiket.  Mert  te  vagy  a kegyelem,  irgalom  és  emberszeretet 
istene  és  téged  dicsőítünk,  a te  kezdetnélküli  Atyáddal,  legszentebb 
jóságos  és  elevenítő  Lelkeddel  együtt,  most  és  mindenkor  és 
örökön  örökké. 

Felelet  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

W 

Áldott  vagy  te  Ur  Istenünk ! ki  a titokszerü  és  tiszta  házas- 
ság megszentelője,  a testi  házasság  törvényhozója,  a tisztaság  meg- 
őrzője, és  a földi  javak  kegyes  intézője  vagy;  ki  kezdetben  az 
embert  alkottad  és  őt  a teremtmények  királyává  tetted  és  mondád  : 
Nem  jó  az  embernek  egyedül  lennie,  teremtsünk  neki  hozzá  ha- 
sonló segítőt ; és  vevén  egyet  az  ő oldalcsontjaiból,  asszonynyá 
alkottad,  kit  meglátván  Ádám,  mondá:  Ez  mostan  csont  az  én 

csontaimból,  és  hús  az  én  húsomból,  ez  feleségnek  neveztetik, 
mert  férfiúból  vétetett.  Annak  okáért  elhagyja  az  ember  atyját  és 
anyját,  és  feleségéhez  ragaszkodik,  és  lesznek  ketten  egy  testté ; 
s a mit  Isten  egybekötött,  ember  elne  válaszsza. 

Most  is  magad  Uralkodó  Úristenünk ! küldd  le  égi  malasz- 
todat  N.  N.  szolgáidra  és  add,  hogy  e szolgálód  az  ő férjének 
mindenekben  engedelmes ; eme  szolgád  pedig  az  ő feleségének 
feje  legyen,  hogy  a te  akaratod  szerint  éljenek. 

Áldd  meg  őket  Úristenünk,  mint  megáldottad  Ábrahámot 
és  Sárát;  áldd  meg  őket  Úristenünk,  mint  megáldottad  Jákobot 
és  minden  Pátriárkát ; áldd  meg  őket  Úristenünk,  mint  megáldot- 
tad Józsefet  és  Aszenettát ; áldd  meg  őket  Úristenünk,  mint  meg- 
áldottad Mózest  és  Szeforát ; áldd  meg  őket  Úristenünk,  mint 
megáldottad  Joakimot  és  Annát;  áldd  meg  őket  Úristenünk,  mint 
megáldottad  Zakariást  és  Erzsébetet. 

Őrizd  meg  őket  Úristenünk,  mint  megőrizted  Nőét  a bár- 
kában ; őrizd  meg  őket  Úristenünk,  mint  megőrizted  Jónást  a 
czethal  gyomrában ; őrizd  meg  őket  Úristenünk,  mint  megőrizted 
a három  szent  ifjút  a tüzes  kemenczében,  küldvén  reájok  a menny- 
ből harmatot.  Szállja  meg  őket  az  az  öröm,  minőt  a boldog  He- 
léna érzett,  mikor  a drága  keresztet  föltalálta. 

Emlékezzél  meg  róluk  Úristenünk,  mint  megemlékeztél  He- 
nokról.  Szemről  és  Illésről ; emlékezzél  meg  róluk  Úristenünk,  mint 
megemlékeztél  negyven  szent  vértanúdról,  küldvén  nekik  a menny- 
ből koszorúkat.  Emlékezzél  meg  Urunk  az  őket  felnevelő  szülők- 
ről ; mert  a szülők  imádságai  erősitik  a házak  alapjait.  Emlékez- 
zél meg  Úristenünk  a jelen  örömre  összegyűlt  násznépről.  Emlékezzél 
meg  Úristenünk  N.  szolgádról  és  N.  szolgálódról  és  áldd  meg 
őket.  Adj  nekik  házassági  áldást,  jó  nemzedéket,  leikökben  és 
testökben  egyetértést.  Magasztald  fel  őket  • mint  a Libanon  czéd- 

rusait,  mint  a gazdagon  hajtó  szőlőtőt ; adj  nekik  bőséges  kalász- 
terményeket, hogy  teljes  megelégedésökben  mindig  jó  s előtted 
kedves  dolgokat  cselekedjenek,  és  lássák  családjukat,  mint  az 
olajfa  sarjadékait  asztaluk  körül,  s mindenekben  kedvedet  telje- 
sítve, mint  az  égi  világítók  fényeskedjenek  te  általad  Urunk,  a 
kinek  s veled  egyetemben  a te  kezdetnélküli  Atyádnak  és  eleve- 
nítő Szentlelkednek  legyen  minden  dicsőség,  hatalom,  tisztelet  és 
imádás,  most  és  mindenkor  és  örökön  örökké. 

Felelet.  Ámen. 


Ünnepélyes  jegyváltás. 

A pap  átvevén  a gyűrűket,  az  asztalra  teszi  s szentelt  vízzel  meg- 
hintvén azokat,  mondja  : 

Könyörögjünk  az  Úrhoz.  Felelet.  Uram  irgalmazz. 

Ur  Istenünk!  ki  a nemzedékből  előre  eljegyezted  anya- 
szentegyházadat,  a tiszta  szüzet:  áldd  f meg  ezt  az  eljegyzést 
is,  és  egyesítsd  eme  szolgáidat  és  őrizd  meg  őket  békeségben  és 
egyetértésben.  Mert  téged  illet  minden  dicsőség,  tisztelet  és  imá- 
dás Atya  és  Fiú  és  Szentlélek,  most  és  mindenkor  és  örökön 
örökké. 

Felelet.  Ámen. 

A vőlegénynek,  f alakban  jelölve  öt,  átadja  a menyasszony  gyűrűjét 
mondván : 

Eijegyeztetik  Isten  szolgája  N.  Isten  szolgáló- 
jának N-nek,  az  Atyának  és  Fiúnak  és  Szentiélek- 
nek nevében,  most  és  mindenkor  és  örökön  örökké. 
Ámen. 

A menyasszonynak  is  hasonló  módon  odaadja  a vőlegény  gyűrűjét  és 

mondja : 

Élj egyeztetik  Isten  szolgálója  N.  Isten  szol- 
gájának N-nek,  az  Atyának  és  Fiúnak  és  Szent- 
iéleknek nevében,  most  és  mindenkor  és  örökön 
örökké.  Ámen. 

Esketés. 

Á jegyesek  (letérdelnek y)  ujjaikat  a szent  Evangéliumra  tevén,  a pap 
Epitrakelionnal  egyesiti  kezeiket,  s először  a vőlegény  mondja  a következő 
esküformát: 

Én  N.  feleségül  veszlek  téged  N.  és  Ígérek 
néked  házassági  hűséget,  szeretetet  és  megbecsü- 
lést, és  fogadom,  hogy  el  nem  hagylak  téged  mind- 
halálig, sem  magamtól  el  nem  bocsátlak:  úgy 
segéljen  engem  a Szentháromságban  egy  Isten,  a 
boldogságos  szűz  Mária  és  minden  szentek. 

Most  a menyasszony  mondja: 

Én  N.  férjül  veszlek  téged  N.  és  Ígérek  né- 
ked házassági  hűséget,  szeretetet,  megbecsülést  és 
engedelmességet,  és  fogadom,  hogy  el  nem  hagy- 
lak téged  mindhalálig,  sem  magamtól  el  nem  bo- 
csátlak: úgy  segéljen  engem  a Szentháromságban 
egy  Isten,  a boldogságos  Szűz  Mária  és  minden 
szentek. 

Pap.  A mit  Isten  egybekötött,  ember  el  ne  válaszsza,  az  Atya 
f és  Fiú  f és  Szentlélek  f nevében  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 


Szent  Isten!  ki  a föld  porából  teremtetted  az  embert,  és 
oldal  csontjából  alkottad  az  asszonyt,  és  azt  hozzá  hasonló  se- 
gédtársul vele  egybekötötted  ; mert  úgy  tetszett  Felségednek,  hogy 
az  ember  ne  legyen  egyedül  a földön : most  is  önmagad  Urunk ! 
küldd  le  kezedet  szentlakodból,  és  egyesítsd  N.  szolgádat  és  N. 
szolgálódat,  mert  az  asszony  férjével  általad  egyesittetik.  Kösd 
össze  őket  egyetértésben,  koszoruzd  meg  őket  szeretetben  és  egye- 
sítsd őket  egy  testté,  adj  nekik  házassági  áldást  és  jámbor  nem- 
zedékben örömet.  Mert  tied  az  ország  a hatalom  és  a dicsőség, 
most  és  mindenkor  és  örökön  örökké. 

Felelet.  Ámen. 

Megkoszorúzás. 

Vevén  a koszorút,  s megjelölvén  vele  f alakban  a vőlegényt,  megeső- 
koltatja  vele  azt,  azután  fejére  teszi  és  mondja : 

Megkoszoruztatik  isten  szolgája  N.  az  Atya 
és  Fiú  és  Szentlélek  nevében.  Ámen. 

Másik  koszorút  hasonlókép  a menyasszony  fejére  tevén,  mondja: 

Megkoszoruztatik  Isten  szolgálója  N.  az  Atya 
és  Fiú  és  Szentlélek  nevében.  Ámen. 

Fap.  Figyelmezzünk.  Békeség  mindnyájatoknak,  Bölcseség. 
Figyelmezzünk. 

Prokimen.  Dicsőséggel  és  tisztelettel  koronáztad  meg  őket,  és  ko- 
ronát tettél  fejőkre. 

Pap.  Bölcseség. 

Felelet.  Szent  Pál  apostol  Efezusiakhoz  írt  levelének  olv.  (5,  20 — 33.) 

Pap.  Figyelmezzünk. 

Atyámfiái ! hálát  adván  mindenkor  mindenekért  a mi  Urunk 
Jézus  Krisztus  nevében,  az  Istennek  és  Atyának.  Engedjetek  egy- 

másnak  a Krisztus  félelmében.  Az  asszonyok  engedelmeskedjenek 
férjeiknek,  mint  az  Urnák;  mert  a férj  feje  az  asszonynak,  mint 
Krisztus  feje  az  anyaszentegyháznak,  s ugyanő  megszabaditója 
testének.  De  mint  az  anyaszentegyház  engedelmeskedik  Krisztusnak, 
úgy  az  asszonyok  is  férjeiknek  mindenekben.  Férfiak!  szeressétek 
feleségteket,  mint  Krisztus  is  szerette  az  anyaszentegyházat,  és 
önmagát  adta  érette,  hogy  azt  megszentelje,  megtisztítván  a víznek 
fürdőjével,  az  élet  igéje  által,  hogy  dicsövé  tegye  magának  az 
anyaszentegyházat,  nem  lévén  azon  szeplő,  vagy  redő,  vagy  más 
efféle,  hanem  hogy  szent  és  szeplőtelen  legyen.  Úgy  kell  a fér- 
fiaknak is  szeretniök  feleségüket,  mint  önnön  testöket.  A ki  fele- 
ségét szereti,  önmagát  szereti.  Mert  soha  senki  a maga  testét  nem 
gyűlöli,  hanem  táplálja  és  ápolja  azt,  mint  Krisztus  is  az  anya- 
szentegyházat ; mert  az  ő testének  tagjai  vagyunk,  az  ő húsából 
és  csontjaiból.  Ezért  az  ember  elhagyja  az  atyját  és  anyját  és 
feleségéhez  ragaszkodik;  és  ketten  egy  testté  lesznek.  Nagy 
titok  ez,  én  pedig  Krisztusra  és  az  anyaszentegyházra  nézve 
mondom.  Azért  ki  ki  közületek  úgy  szeresse  feleségét,  mint  önnön 
magát;  az  asszony  pedig  félje  az  ő férjét. 

Pap.  Békeség  neked.  Bölcseség.  Figyelmezzünk ! 

Felelet.  Alleluja  (3-or.) 

Pap.  Bölcseség,  igazhivők ! Hallgassuk  a szent  Evangéliumot. 
Szent  János  Evangéliumának  olvasása.  (2,  1 — 11.) 

Felelet.  Dicsőség  néked  Uram. 

Figyelmezzünk  I Azon  időben  menyekző  lön  galileai  Kánában 
és  ott  vala  jézus  anyja.  Meghivaték  pedig  Jézus  is  és  az  ő ta- 
nitványai  a menyekzőre.  És  elfogyván  a bor,  mondá  Jézus  anyja 
neki:  Nincs  boruk.  És  mondá  neki  Jézus:  mi  közöm  nékem  és 
néked?  asszony!  még  nem  jött  el  nékem  az  én  órám.  Mondá 

anyja  a szolgáknak:  a mit  nektek  mond,  cselekedjétek.  Vala 
pedig  ott  hat  köveder  helyezve  a zsidók  tisztulására,  mindenik 
két  vagy  három  mértékű.  Mondá  nekik  Jézus : töltsétek  meg  a 
vedreket  vizzel.  És  szinig  tölték  azokat.  És  mondá  nekik  jézus: 
meritsetek  most  és  vigyétek  a násznagynak.  És  elvivék.  A mint 
megizlelte  a borrá  lett  vizet  a násznagy,  és  nem  tudta  honnét 
való  az,  de  tudták  a szolgák,  kik  a vizet  merítették  vala,  hivá  a 
násznagy  a vőlegényt  és  mondá  neki : minden  ember  először  jó 
bort  ad,  és  miután  megrészegülnek,  akkor  azt,  mi  alábbvaló ; te 
pedig  mindeddig  tartottad  a jó  bort.  Ez  volt  Jézus  csodatételeinek 
kezdete  a galileai  Kánában ; és  kijelenté  az  ő dicsőségét,  és  hí- 
vének őbenne  tanítványai. 

Éneklész.  Dicsőség  néked  Uram.  Dicsőség  néked. 

Kettős  Ektenia. 

Mondjuk  mindnyájan  teljes  lelkűnkből  és  teljes  elménk- 
ből mondjuk. 

Mindenható  Urunk,  atyáinknak  Istene,  kérünk  téged,  hall- 
gass meg  minket  és  könyörülj. 

Könyörögjünk  még  a mostan  házasságilag  egybekelt  N.  N. 
Isten  szolgáiért,  azok  egészsége  és  űdveért. 

Könyörögjünk  még  az  itten  jelenlevő  s tőled  nagy  és  bő 
kegyelmeket  váró  népért,  a mi  atyánkfiáiért  és  minden  igazhitű 
keresztényért. 

Fönnhang. 

Mert  irgalmas  és  emberszerető  Isten  vagy  és  téged  dicső- 
ítünk Atya  és  Fiú  és  Szentlélek  most  és  mindenkor  és  örökön  örökké. 

Felelet.  Ámen. 

Pap.  Könyörögjünk  az  Úrhoz.  Felelet.  Uram  irgalmazz. 

Imádság. 

Ur  Istenünk!  ki  üdvhozó  gondoskodásod  idején  galileai 
Kánában  való  megjelenésed  által  a házassági  frigyet  tisztesnek 
nyilvánitottad : most  is  önmagad  Urunk  N.  N.  szolgáidat,  kiket 
egymással  kölcsönösen  egybekötni  kegyeskedtél,  tartsd  meg  béke- 
ségben  és  egyetértésben ; nyilvánítsd  házasságukat  tisztesnek,  őrizd 
meg  őket  házassági  tisztaságban,  hogy  együttélésök  mindenkor 
szenny  nélküli  legyen,  s tedd  méltókká  őket,  hogy  parancsaidat 
tiszta  szívvel  teljesítvén,  késő  öregséget  érjenek.  Mert  te  vagy  a 
könyörület  és  üdvösség  Istene  s téged  dicsőítünk  a te  kezdet- 
nélküli Atyáddal,  legszentebb,  jóságos  és  elevenitő  Lelkeddel 
együtt,  most  és  mindenkor  és  örökön  örökké. 

Felelet.  Ámen. 

Tropár  5-ik  hang. 

Izaiás  örvendj ! Szűz  fogant  méhében  és  fiat  szült  Eminá- 
nuelt,  Istent  és  embert,  Kelet  az  ö neve;  kit  is  magasztalván,  a 
Szüzet  dicsérjük. 

Tropár  7-ik  hang. 

Dicsöült  szent  Vértanuk,  kik  jól  harczoltatok  és  nyertetek 
égi  koronát,  könyörögjetek  az  Úrhoz,  hogy  üdvözítse  lelkeinket. 

Dicsőség  néked  Krisztus  Isten.  Apostolok  dicsekvése  és  a 
Vértanuk  öröme,  kik  hirdették  az  egyvalóságu  Háromságot. 

Levevén  a vőlegény  fejéről  a koszorút,  s azzal  f alakban  Jelölve  őt,  mondja ; 

Magasztalt  légy  vőlegény  mint  Ábrahám  és  áldott  mint 
Izsák,  sokasodjál  mint  Jákob,  békeségben  járván  s igazságban 
teljesítvén  Istennek  minden  parancsolatait. 

Hasonlóképen  a menyasszony  fejéről  is  levevén  a koszorút,  mondja: 

Te  is  menyasszony  magasztalt  légy  mint  Sára,  megvigasztalt 
mint  Rebeka,  sokasodjál  mint  Rákéi,  örvendvén  férjednek,  s meg- 
őrizvén a törvény  határozatait,  mert  igy  tetszett  Istennek. 

Pap.  Könyörögjünk  az  Úrhoz. 

Felelet.  Uram  irgalrnazz. 

Imádság. 

Isten,  mi  Istenünk!  ki  megjelentél  galileai  Kánában,  és  az 
ottani  menyekzöt  megáldottad:  áldd  f meg  e szolgáidat  is,  kik 
gondviselésed  által  a házasság  közösségére  egybeköttettek ; áldd 
meg  ‘minden  léptöket,  terjeszd  ki  a jókban  életöket,  vedd  fel 
koszorúikat  a te  országodba  s őrizd  meg  azokat  szennytelenül, 
szeplőtelenül  és  sérületienül  mind  örökön  örökké. 

Felelet.  Ámen. 

Pap.  Békeség  mindnyájatoknak.  Felelet.  És  a te  telkednek. 

Pap.  Fejeiteket  hajtsátok  meg  az  Urnák.  Felelet.  Néked  Uram. 

Az  Atya  és  Fitt  és  Szentlélek,  a legszentebb,  egyvalóságu 
és  elevenítő  Háromság,  egy  Istenségben  és  Királyságban,  áldjon 
f meg  titeket,  adjon  nektek  hosszú  életet,  jámbor  nemzedéket, 
növekvést  életkorban  és  a hitben ; halmozzon  el  benneteket  minden 
földi  áldással,  és  méltasson  az  Ígért  mennyei  javak  elnyerésére, 
a szent  Istenszülő  és  minden  szentek  esedezései  által. 

Felelet.  Ámen. 

Elbocsátás. 

— Bölcseség  I 

— Dicsőség  néked  Krisztus  Isten,  ami  reménységünk, 
dicsőség  néked. 

— Krisztus  igaz  Istenünk,  ki  megjelenése  által  galileai 


Kánában  a házassági  frigyet  tiszteletre  méltónak  nyilvánította,  az 
ő legtisztább  Anyjának,  szent,  dicső  és  mindenek  felett  dicséretes 
Apostoloknak,  sz.  Konstantinnak  és  Helénának  és  sz.  Prokop 
nagyvértanunak  és  minden  Szenteknek  esedezései  által,  könyö- 
rüljön rajtunk,  és  üdvözítsen  minket,  mint  jóságos  és  emberszerető. 

Felelet.  Ámen. 

gF=  -lJ 


Menyasszony  avatási  rendje. 

Külső  templomajtó  előtt  megállván  az  asszony,  a pap  epitrakelionba 
öltözve  mondja: 

Lépj  gyermekem  az  Ur  hajlékába,  és  teljes  áhítattal  és  isteni 
félelemmel  látogasd  mindég  az  ő egyházát,  hogy  irgalmat  és  ke- 
gyelmet nyerj  tőle,  az  Atya  és  Fin  és  Szentlélek  nevében.  Ámen. 

Bemenvén  az  asszony,  az  ambonon  letérdepel,  a pap  mondja: 

Áldott  ami  Istenünk  öröktől  fogva,  most  és  mindenkor  és  örökön 
örökké.  Ámen. 

Szent  Isten,  Szent  erős.  Szent  halhatatlan,  irgalmazz  minékünk.  (3-szor,) 

Dicsőség  az  Atyának  és  Fiúnak  és  Szentiéleknek,  most  és  mindenkor 
és  örökön  örökké.  Ámen. 

Szentháromság  könyörülj  rajtunk.  Uram  tisztíts  meg  bűneinktől.  Ural- 
kodó bocsásd  meg  vétkezéseinket.  Szent  tekintsd  és  gyógyítsd  meg  beteg- 
ségeinket a te  szent  nevedért. 

Uram  irgalmazz.  3-szor.  Dicsőség  az  Atyának  és  Fiúnak  és  Szent- 
iéleknek, most  és  mindenkor  és  örökön  örökké.  Ámen. 

Miatyánk  ki  vagy  menyekben,  szenteltessék  a te  neved.  Jöjön  el  a te 
országod.  Legyen  mega  te  akaratod,  miképen  mennyben,  azonképen  a földön  is. 
Mindennapi  kenyerünket  add  meg  nekünk  ma  és  bocsásd  meg  nekünk  a mi 
vétkeinket,  miképen  mi  is  megbocsátunk  az  ellenünk  vétetteknek.  És  ne  vigy 
minket  kísérteibe,  de  szabadíts  meg  a gonosztól.  Mert  tied  az  ország,  és 
a hatalom  és  a dicsőség,  Atya  és  Fiú  és  Szentlélek,  most  és  mindenkor  és 
örökön  örökké.  Ámen. 

Uram  irgalmazz.  (12-szer.) 

Dicsőség  az  Atyának  stb. 


31 


Jertek,  imádjuk  a Királyt  a mí  Istenünket.  Jertek,  imádjuk  Krisztust, 
a Királyt,  a mi  Istenünket.  Jertek,  boruljunk  le  és  imádjuk  magát  Jézus 
Krisztust,  a Királyt,  a mi  Urunkat  és  Istenünket. 

66-ik  Zsoltár. 

Könyörüljön  rajtunk  az  Isten,  és  áldjon  meg  minket ; deritse  föl  ránk 
az  ő orczáját,  és  könyörüljön  rajtunk : hogy  meg  ismerjük  a földön  utadad 
minden  nép  között  a te  szabaditásodat.  Adjanak  hálát  neked.  Isten  a népek ; 
adjon  hálát  minden  nép.  Örüljenek  és  vigadjanak  a nemzetek ; mert  te  Ítéled 
a népeket  és  a nemzeteket  a földön  kormányozod.  Adjanak  hálát  neked, 
Isten,  és  a népek : adjon  hálát  minden  nép.  A föld  meg  adja  gyümölcsét. 
Áldjon  meg  minket  Isten,  a mi  Istenünk,  áldjon  meg  minket  Isten;  és  félje 
öt  a föld  minden  határa. 

Versek  az  5-ik  Zsoltárból. 

Igéimet  vedd  füleidbe  Uram!  Értsd  meg  kiáltásomat.  Figyelmezz 
könyörgésem  szavára  én  királyom  és  én  Istenem ! Mert  neked  könyörgök ; 

Uram  reggel  meghallgatod  az  én  szómat.  Reggel  eléd  állok  és  nézek 

Én  pedig  irgalmad  sokaságában  bemegyek  a te  házadba;  imádkozom  szent 
templomodnál  a te  félelmedben. 

Uram  vezérelj  engem  igazságodban,  ellenségeim  miatt  igazgasd 
utamat  szined  előtt. 

Könyörögjünk  az  Úrhoz.  Felelet.  Uram  Irgalmazz. 

Isten,  mi  Istenünk!  ki  szólottái  a próféták  által  és  előre 
kijelentetted,  hogy  az  utolsó  napokban  minden  nemzetek  a te  is- 
mereted világosságára  fognak  jutni,  ki  nem  akarod,  hogy  az  ál- 
talad teremtett  emberek  közöl  csak  egy  is  üdvösséged  részese 
ne  legyen ; a te  választott  edényed  Pál  apostol  által,  a hitben  élő 
férfiaknak  és  asszonyoknak  törvényt  adtál,  hogy  mindeneket  a te 
dicsőségedre  cselekedjenek,  és  a férfiaknak  ugyan,  hogy  fedetlen 
fővel  dicsérjék  és  dicsöitsék  a te  legszentebb  nevedet;  az  asszo- 
nyoknak pedig,  hogy  ájtatosság  és  tisztaságban  jó  cselekedetekkel 
felékesitvén  magukat  és  a hitben  erősödvén,  fedett  fővel  hálada- 
tosan  hozzanak  dicséretet  és  imákat  a te  felségednek. 

Önmagad  tehát  kegyelmes  Uralkodó ! áldd  meg  f e N. 
szolgálódat  és  ékesítsd  föl  fejét  nekedtetszö  ékességgel,  hogy  pa- 
rancsolataid szerint  élvén  és  minden  erényekben  tökéletesedvén, 
magát  tisztaságban  megőrizze,  és  férjével  együtt,  kit  te  adtál  neki, 
az  örök  boldogságot  elnyerje.  Mert  irgalmas  és  emberszerető  Is- 
ten vagy,  és  téged  dicsőítünk  Atya  és  Fiú  és  Szentlélek,  most  és 
mindenkor  és  örökön  örökké.  Ámen. 

Áldást  adván  az  asszonyra  mondja: 

Oitalmazzon  meg  téged  az  Ur  szárnyainak  árnyékával,  és  minden 
rosztól  őrizzen  meg  élted  minden  napjaiban,  és  adja  neked,  hogy  férjeddel 
együtt  békeségben,  és  boldogságban  harmad  és  negyed-iziglen  lásd  fiaid- 
nak fiait. 

Szentelt  vízzel  hintvén  öt  mondja: 

E szentelt  viznek  hintésével  szálljon  reád  és  maradjon  rajtad  az 
Atyának  és  Fiúnak  és  Szentiéleknek  áldása,  most  és  mindenkor  és  örökön 
örökké.  Ámen. 

Napi  elbocsátás.  Mely  után  megáldja  az  asszonyt  mondván: 

Menj  békével,  és  egész  életeden  át  isteni  félelemmel  hiven  tartsd 
meg  az  Ur  minden  parancsait,  engedelmeskedvén  az  ö rendelete  szerint  fér- 
jednek, az  Atya  és  Fiú  és  Szentlélek  nevében.  Ámen. 

c£F 


Másodházasságuak  esketési  rendje. 

{Midőn  özvegy  férfi  özvegyasszonyt  vesz  feleségül.) 

Áldott  a mi  Istenünk  öröktől  fogva,  most  és  mindenkor  örökön  örökké. 
Felelet.  Ámen.  Háromszorszent Mi  Atyánk  után  : Mert  tied  az  or- 

szág stb. 

A- pap  felteszi  a kérdéseket  a férfi  jegyesnek: 

Van  e valódi,  igaz  és  elhatározott  szándékod  és  kénysze- 

rités  nélküli  szabad  akaratod,  hitestársul  venni  magadnak  ezt  a 
becsületes  özvegyet  N.  kit  itten  magad  előtt  látsz  ? 

Felelet.  Van. 

Pap.  Nem  Ígértél  e más  valakinek  házasságot? 

Felelet.  Nem  Ígértem. 

Hasonlókép  a nőjegyesnek: 

Van  e valódi,  igaz  és  elhatározott  szándékod  és  kénysze- 
rítés nélküli  szabad  akaratod,  hitestársul  venni  magadnak  ezt  a 
becsületes  özvegy  férfit  N.  kit  itten  magad  előtt  látsz? 

Felelet.  Van. 

Pap.  Nem  Ígértél  e más  valakinek  házasságot? 

Felelet.  Nem  ígértem. 

Nagy  Ektenia. 

Bckeségben  könyörögjünk  az  Úrhoz. 

A mennyei  békeért  s leikeink  üdvösségéért  köny 

Az  egész  világ  békeségeért,  Isten  szentegyházainak  jólétéért,  s mind- 
nyájunknak egyesitéseért,  könyörögjünk  az  Úrhoz. 

Ezen  szent  hajlékért  s mindazokért,  kik  ide  hittel,  buzgósággal  és 
isteni  félelemmel  járnak,  könyörögjünk  az  Úrhoz. 

Isten  szolgáiért  N.  és  N.-ért,  az  ö mennyei  oltalmaztatásuk  és  együtt- 
élésükért, könyörögjünk  az  Úrhoz. 

Hogy  egyetértésben  és  isteni  félelemben  boldogul  éljenek  együtt, 
könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket  Isten  a te  ke- 
gyelmeddel. 

Legszentebb,  legtisztább,  legáldottabb  dicső  Királynénkat  az  Isten- 
szülő s mindenkor  szűz  Máriát,  minden  szentekkel  együtt  említvén,  önm.a- 
gunkat  és  egymást  s egész  életünket  Krisztus  Istenünknek  ajánljuk. 

Fönhang. 

Mert  téged  illet  minden  dicsőség,  tisztelet  és  imádás.  Atya  és  Fiú 
és  Szentlélek  most  és  mindenkor  és  örökön  örökké. 

Felelet.  Ámen. 

Pap.  Könyörögjünk  az  Úrhoz.  Felelet.  Uram  írgaímazz. 

Egyházi  Szerkönyv.  3 

Örök  Isten!  ki  a különválasztottakat  a szeretet  kapcsával 
elválaszthatatlanul  egybekötöd,  ki  megáldottad  Izsákot  és  Rebekát 
és  a te  Ígéreted  örököseivé  tetted  őket:  önmagad  áldd  meg  N. 
és  N.  szolgáidat  is  és  vezéreld  őket  minden  jó  cselekedetre.  Mert 
irgalmas  és  emberszerető  Isten  vagy  és  téged  dicsőitünk  Aya  és  Fiú 
és  Szentléiek,  most  és  mindenkor  és  örökön  örökké.  Ámen. 

Felelet.  Ámen. 

Eljegyzés. 

A pap  áivevén  a gyűrűket,  az  asztalra  teszi  s szentelt  vízzel  meg- 
hintvén azokat,  mondja: 

Könyörögjünk  az  Úrhoz.  Felelet.  Uram  irgalmazz. 

Ur  Istenünk ! ki  a nemzetekből  előre  eljegyezted  anya- 
szentegyházadat,  a tiszta  Szüzet : áldd  f meg  ezt  az  eljegyzést  is, 
és  egyesítsd  eme  szolgáidat  és  őrizd  meg  őket  békeségben  és 
egyetértésben.  Mert  téged  illet  minden  dicsőség,  tisztelet  és  imá- 
dás,  Atya  és  Fiú  és  Szentlélek,  most  és  mindenkor  és  örökön  örökké 
Ámen. 

Felelet.  Ámen. 

A férfinak,  f alakban  jelölve  öt,  átadja  a menyasszony  gyűrűjét  mondván: 

Eljegyeztetik  Isten  szolgája  N.  Isten  szolgáló- 
jának N.-nek,  az  Atyának  és  Fiúnak  és  Szentié- 
leknek nevében,  most  és  mindenkor  és  örökön 
örökké.  Ámen ! 

Az  asszonynak  hasonló  módon  átadja  a férfi  gyűrűjét: 

Eljegyeztetik  Isten  szolgálója  N.  Isten  szolgá- 
jának N.-nek,  az  Atyának  és  Fiúnak  és  Szentiéleknek 
nevében,  most  és  mindenkor  és  örökön  örökké.  Ámen. 

127.  Zsoltár. 

Boldogok  mindnyájan  stb.  Melynek  éneklése  után: 

^ jegyesek  ujjaikat  a szent  Evangéliumra  tevén,  a pap  Epitrakelion- 
nal  egyesíti  kezeiket,  s először  a férfijegyessel  mondatja  a következő  esküformát : 

Én  N.  feleségül  veszlek  téged  N.  és  Ígérek  né- 
ked házassági  hűséget,  szeretetet  és  megbecsülést  és 
fogadom,  hogy  el  nem  hagylak  téged  mindhalálig, 
sem  magamtól  el  nem  bocsátlak : úgy  segéljen  en- 
gem a szent  Háromságban  egy  Isten,  a boldog- 
ságos  szűz  Mária  és  minden  szentek. 

Most  a nőjegyes  mondja: 

Én  N.  férjül  veszlek  téged  N.  és  Ígérek  né- 
ked házassági  hűséget,  szeretetet,  megbecsülést  és 
engedelmességet  és  fogadom,  hogy  el  nem  hagy- 
lak téged  mindhalálig,  sem  magamtól  el  nem  bo- 
csátlak: úgy  segéljen  engem  a szent  Háromság- 
ban egy  Isten,  a boldogságos  szűz  Mária  és  min- 
den szentek. 

Pap.  A mit  isten  egybekötött,  ember  ei  ne  válaszsza,  az 
Atya  f és  Fiú  f és  Szentiéiek  f nevében.  Ámen. 

Könyörögjünk  az  Úrhoz.  Felelet.  Uram  irgalmazz. 

Szent  Isten!  ki  a főid  porából  teremtetted  az  embert  és 
oldalcsontjából  alkottad  az  asszonyt,  és  azt  hozzá  hasonló  segéd- 
társul vele  egybekötötted;  mert  úgy  tetszett  felségednek,  hogy  az 
ember  ne  legyen  egyedül  a földön:  most  is  önmagad  Urunk, 

küldd  le  kezedet  szent  lakodból  és  egyesítsd  N.  szolgádat  és  N. 
szolgálódat,  mert  az  asszony  férjével  általad  egyesittetik.  Kösd 
őket  össze  egyetértésben,  koszoruzd  meg  őket  szeretetben  és  egye- 
sítsd őket  egy  testté,  adj  nekik  házassági  áldást  és  jámbor  nem- 
zedékben örömet.  Mert  tied  az  ország  a hatalom  és  a dicsőség, 
most  és  mindenkor  és  örökön  örökké.  Ámen. 

Felelet.  Ámen. 

Pap.  Könyörögjünk  az  Úrhoz : Felelet.  Uram  irgalmazz. 

Uralkodó  Úristenünk  ! ki  mindenki  iránt  kegyelmes  és  min- 
deneknek gondviselője  vagy,  ki  az  emberek  titkait  ismered  s előt- 
ted mindenek  nyilvánvalók : tisztítsd  meg  bűneinket,  bocsásd  meg 
szolgáid  törvényszegéseit,  szólítsd  őket  töredelmességre,  bűneiknek 
bocsánatot,  hibáiknak  elnézést  és  szándékosan  vagy  akaratlanul 
elkövetett  vétkeiknek  elengedést  ajándékozván.  Teremtő  és  Alkotó ! 
ki  ismered  az  emberi  nem  gyarlóságát,  ki  a parázna  Ráhábnak 
megkegyelmeztél  és  a vámszedőt  magadhoz  fogadtad:  ne  emlé- 
kezzél bűneinkről  és  fiatalkori  tudatlanságainkról;  mert  ha  a vét- 
keket figyelembe  veszed  Uram ! ki  áll  meg  előtted,  vagy  ki  fog 
igaznak  találtatni?  Mivel  te  vagy  egyedül  igaz,  bünnélküli,  szent, 
nagyirgalmu,  kegyelmes  és  az  emberek  bűnei  iránt  könyörületes. 
Te  Uralkodónk,  ki  megbékéltetted  N.  N.  szolgáidat,  kösd  őket 
egybe  kölcsönös  szeretettel.  Ajándékozd  nekik  a vámszedő  meg- 
térését, a tévelyedett  bűnbánati  könyeit,  a gonosztevő  gyónását, 
hogy  szívből  eredő  töredelmesség  által  parancsolataidat  egyetértés 
és  békeségben  teljesítvén,  méltók  legyenek  a te  mennyei  orszá- 
godra. Mert  te  vagy  a mindenség  kormányzója  és  téged  dicső- 
ítünk Atya  és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Pap.  Békeség  mindnyájatoknak. 

Felelet.  És  a te  telkednek. 

Pap.  Fejeiteket  hajtsátok  meg  az  Urnák. 

Felelet.  Néked  Uram. 

A pap  olvassa  ezt  az  imádságot: 

Urunk  Jézus  Krisztus,  Istennek  Igéje ! ki  fölszállván  a drága 
és  elevenitő  keresztre,  az  ellenünk  szóló  végzés  kéziratát  szét- 
tépted, és  az  ördög  hatalmából  kiragadtál  bennünket,  tisztítsd  meg 
szolgáidat  az  ő bűneikből,  kik  a nap  hevét  s terhét  és  a test 
ingereit  elviselni  nem  tudván,  a második  házasság  közösségében 
egyesülnek,  mint  te  azt,  gyarlóságunk  tekintetéből,  a te  választott 
edényed  Szent  Pál  Apostol  által  elrendelted,  mondván:  „Jobb  az 
Urban  megházasodni,  mint  égni."  Önmagad  Urunk,  mint  jóságos 
és  emberszerető,  ki  a mi  betegségeinket  vállaidon  hordoztad,  kö- 
nyörülj, kegyelmezz,  tisztítsd  meg,  enyhítsd  és  bocsásd  meg  a mi 
vétkeinket;  mert  senki  sincs  vétek  és  szenny  nélkül,  ha  csak  egy 
napig  is  tart  az  ő földi  élete,  csupán  te  vagy,  ki  bűn  nélkül  vi- 
seltél testet  és  ajándékoztál  nekünk  szenvedés  nélküli  örök  életet. 
Mert  te  Isten,  a megtérők  Istene  vagy,  és  téged  dicsőítünk  Atya 
és  Fiú  és  Szenlélek,  most  és  mindenkor  és  örökön  örökké. 

Felelet.  Ámen. 

Prokimen,  4.  Hang. 

Dicsőséggel  és  tisztelettel  koronáztad  meg  őket  és  koronát  tettél  fejőkre. 

Apostol  1.  Korintusiakhoz  7,  7 — 14. 

Atyámfiái ! Akarnám,  hogy  mindnyájan  úgy  lennétek,  mint  én  vagyok ; 
de  kinekkinek  tulajdon  ajándéka  van  Istentől,  egynek  ugyan  igy,  másnak  pe- 
dig amúgy.  Mondom  pedig  a nőtleneknek  és  özvegyeknek : jó  nekik  ha  úgy 
maradnak,  mint  én  is.  De  ha  magokat  meg  nem  tartóztatják,  házasodjanak 
meg;  mert  jobb  megházasodni  mint  égni.  Azoknak  pedig  kik  házasságban 
vannak,  nem  én  parancsolom,  hanem  az  Ur : hogy  a feleség  el  ne  váljék  férjé- 

tői.  Hogyha  elválik,  házasság  nélkül  maradjon,  vagy  békéljen  meg  férjével.  És 
a férfiú  elne  bocsássa  feleségét.  Azonban  egyebeknek  én  mondom,  nem  az  Ur: 
ha  valamely  atyánkfiának  hitetlen  (nem  keresztény)  felesége  vagyon,  és  az 
kész  vele  lakni,  elne  bocsássa  azt.  És  ha  valamely  hivő  asszonynak  hitetlen 
férje  vagyon,  és  ez  kész  vele  lakni,  el  ne  hagyja  férjét ; mert  a hitetlen  férfiú 
megszenteltetik  a hivő  asszony  által,  és  a hitetlen  asszony  megszenteltetik  a 
hivő  férfiú  által. 

Evangélium  Máté  19,  3 — 12. 

Azon  időben  Jézushoz  ménének  a farizeusok,  kisértvén  öt 
és  mondván : Szabad-e  az  embernek  feleségét  elbocsátani  akármi 
okból?  Ö pedig  felelvén,  mondá  nekik:  Nem  olvastátok-e,  hogy 
a ki  az  embert  teremtette  kezdettől,  férfiúvá  és  asszonynyá  terem- 
tette őket?  és  mondá:  ezért  elhagyja  az  ember  atyját  és  anyját 
és  feleségéhez  ragaszkodik,  és  ketten  egy  testté  lesznek.  Azért 
már  nem  kettő,  hanem  egy  test.  A mit  tehát  Isten  egybekötött, 
ember  el  ne  válaszsza.  Mondának  neki:  miért  parancsolta  tehát 
Mózes,  váláslevél  adása  mellett  az  elbocsátást?  Mondá  nekik: 
mert  Mózes  a ti  szivetek  keménysége  miatt  engedte  meg  néktek 
elbocsátani  feleségteket ; de  kezdetben  nem  úgy  volt.  Mondom  pe- 
dig nektek:  hogy  a ki  elbocsátja  feleségét,  hanem  ha  paráznaság 
miatt,  és  mást  vészén,  paráználkodik;  és  ki  az  elbocsátottat  el- 
veszi, paráználkodik.  Mondák  neki  az  ő tanitványai:  ha  igy  van 
dolga  az  embernek  feleségével,  nem  hasznos  megházasodni.  0 
pedig  mondá  nekik:  nem  mindnyájan  fogják  fel  ez  igét,  hanem 
a kiknek  adatott.  Mert  vannak  krfiatlanok,  kik  anyjok  méhéből 
úgy  születtek;  és  vannak  férfiatlanok,  kik  az  emberek  által  tétet- 
tek azokká ; és  vannak  férfiatlanok,  kik  magokat  tették  azokká 
mennyeknek  országáért.  A ki  felfoghatja  fogja  fel. 

Kettős  Ektenia. 

Mondjuk  mindnyájan  teljes  lelkűnkből  stb.  lásd  24-ik  lapon.  A fon- 
hang  után  következik: 

Könyörögjünk  az  Úrhoz.  Felelet.  Uram  irgalmazz. 

Úristenünk ! ki  Ábrahámot  barátodnak  nevezted,  Izsákot 
kiválóan  kedvelted  és  Jákobot  Lia  feleségével  egybekötötted,  meg- 
engedvén neki  a Rákellel  második  házassági  szövetséget:  most  is 
önmagad  áldd  f meg  és  szenteld  meg  N.  N.  szolgáidat,  kik  a 
testszerinti  kisértések  és  korai  özvegységre  jutás  miatt,  jelenleg 
második  házasságban  egyesülnek ; mert  te  vagy  betegségeink 
orvoslója,  ki  szent  Pál  választott  edényed  által  törvényerőre  emel- 
ted : mikép  jobb  az  Urban  megházasodni  mint  testileg  égni.  Őrizd 
meg  életöket  a viszálkodásoktól,  tartsd  meg  őket  alázatos  ön- 
megtagadásban, és  kiket  el  nem  tiltottál  a házassági  egyesülés 
kötelékétől,  segítsd  őket,  hogy  mindenekben  parancsolataid  szerint 
járjanak.  Mert  tied  a hatalom,  az  ország,  az  erő  és  a dicsőség. 
Atya  és  Fiú  és  Szentlélek,  most  és  mindenkor  és  örökön  örökké. 
Ámen. 

Elbocsátás. 

Lásd  26-ik  oldalon. 

Olajkenet  szentségének  rövidebb  feladási 

rendje. 

A pap  a beteg  házánál  Epitrakelion  és  Felonba  öltözve  kezdi: 

Áldott  a mi  Istenünk  öröktől  fogva,  most  és  mindenkor  és  örökön 

örökké. 

Szolga.  Ámen. 

Mennyei  király Háromszor  szent Miatyánk  után 

Mert  tied  az  ország  stb Uram  irgalmazz  (12-szer.)  Dicsőség Most 

és  mindenkor Jertek  imádjuk  (3-szor.) 

50.  Zsoltár. 

Könyörülj  rajtam  Isten ! a te  nagy  irgalmasságod  szerint ; és  könyö- 
rületed  sokasága  szerint,  töröld  el  gonoszságomat. 

Moss  meg  engem  mindinkább  gonoszságomból,  és  bűnömből  tisz- 
títs meg  engem. 

Mert  elismerem  gonoszságomat,  és  bűnöm  előttem  vagyon  minden- 
koron. 

Egyedül  neked  vétettem,  és  gonoszt  előtted  cselekedtem : hogy 
igaznak  találtassál  beszédeidben,  és  győzedelmes  légy,  midőn  Ítéltetek 

Mert  Íme  vétekben  fogantattam;  és  bűnökben  fogant  engem  anyám. 

Mert  Íme  az  igazságot  szereted;  a te  bölcseséged  titkos  és  elrejtett 
dolgait  kinyilatkoztattad  nekem. 

Hints  meg  engem  izsóppal,  és  megtisztulok  ; moss  meg  engem,  és 
a hónál  fehérebb  leszek. 

Add,  hogy  örömet  és  vigasságot  halljak,  és  örvendezzenek  megalá- 
zott csontaim. 

Fordítsd  el  orczádat  bűneimről és  töröld  el  minden  gonoszságomat. 

Tiszta  szivet  teremts  bennem.  Óh  Isten ! és  az  igaz  lelket  újítsd 
meg  belső  részeimben. 

Ne  vess  el  engem  színed  elől ; és  szent  lelkedet  ne  vedd  el  tőlem. 

Add  vissza  nekem  űdvözitésed  örömét;  és  jeles  lélekkel  erősíts 
meg  engem. 

Megtanítom  utaidra  a gonoszokat ; és  az  istentelenek  hozzád  térnek. 

Szabadíts  meg  engem  a vérbűntől.  Isten,  üdvösségem  Istene  és  nyel- 
vem magasztalni  fogja  a te  igazságodat. 

Uram ! nyisd  meg  ajakimat,  és  szám  a te  dicséretedet  fogja  hirdetni. 

Mert  ha  kedvelnéd,  bizonyára  áldozatot  adtam  volna;  de  az  égő 
áldozatokban  nem  gyönyörködök 

Áldozat  Istennek  a kesergő  lélek ; a töredelmes  és  alázatos  szivet, 
óh  Isten ! nem  veted  meg. 

Cselekedjél  kegyesen.  Uram,  jóakaratodból  Sionnal,  hogy  épüljenek 
Jeruzsálem  kőfalai. 

Akkor  veszed  kedvesen  az  igazság  áldozatát,  az  ajándékokat  és  égő 
áldozatokat,  akkor  tesznek  oltárodra  borjakat. 

Tropár,  4.  hang. 

Olajodnak  kenésével  és  papjaid  érintése  által  Emberszerető, 
szenteld  meg  a magasságból  a te  szolgádat,  emeld  fel  őt  beteg- 
ségéből, lelki  szennyét  törüld  el  Üdvözítő!  a bűn  szövevényes 
botrányaiból  szabadítsd  meg,  fájdalmait  enyhítsd,  a veszélyt  távoz- 
tasd  el,  gyötrelmeit  szüntesd,  mint  irgalmas  és  kegyelmes. 

Dicsőség.  .... 

Tekints  kegyes  szemekkel  Jóságos,  a tőlünk  bűnösöktől 
eredő  könyörgésre,  kik  e hajlékban  megjelentünk,  hogy  szent  ola- 
jod kenésében  részesítsük  beteg  szolgádat. 

Most  és  mindenkor.  .... 

Tekints  Felfoghatatlan  a mennyekből  mint  kegyelmes,  je- 
gyezd fel  érzelmeinket  láthatatlan  kezeddel  és  szent  olajoddal,  és 
a hozzád  hittel  folyamodónak  s bünbocsánatért  esedezönek  aján- 
dékozz lelki  és  testi  felépülést;  hogy  szeretettel  dicsőítsen  téged, 
magasztalván  a te  isteni  hatalmadat. 

Prokitnen. 

Legyen  rajtunk  Uram  a te  irgalmad  a mint  tebenned  bizunk  (Zs.  32.  22.) 

Szent  Jakab  Apostol  közönséges  levele.  (5,  10 — 16.) 

Atyámfiái!  Béketürés  példáiul  vegyétek  a szenvedésben,  és  gyötrel- 
mes  kimúlásban  a prófétákat,  kik  az  Ur  nevében  szólották.  íme  boldogok- 
nak tartjuk  azokat,  kit  türtenek.  Jób  tűrését  hallották,  és  az  Ur  végét  láttá- 
tok; mert  irgalmas  az  Ur  és  könyörülő.  Mindenek  fölött  pedig  Atyámfiái! 
ne  esküdjetek  se  az  égre,  se  a földre,  se  akármi  egyéb  esküvéssel,  hanem 
legyen  a ti  beszédetek : Úgy  úgy ! Nem  nem ! hogy  Ítélet  alá  ne  essetek.  Szomor- 
kodik  valaki  közületek  ? imádkozzék.  Csendes  szívvel  vagyon  ? énekeljen.  Beteg- 
valaki  közöletek!  hivassa  el  az  egyházi  szolgákat,  és  ezek  imádkozzanak 
fölötte,  megkenvén  őt  olajjal  az  Ur  nevében  ; és  a hitből  jött  imádság  meg- 
szabadítja a beteget,  és  megkönnyebbiti  öt  az  Ur,  és  ha  még  bűnökben 
vagyon,  megbocsáttatnak  neki.  Valljátok  meg  tehát  egymásnak  bűneiteket, 
és  imádkozzatok  egymásért,  hogy  üdvözüljetek;  mert  sokat  ér  az  igaznak 
állhatatos  könyörgése. 

Evangélium. 

Márk  6,  7—13. 

Azon  időben  hivá  Jézus  a tizenkettőt,  és  kezdé  őket  ket- 
tőnkint  küldeni,  és  hatalmat  ada  nekik  a tisztátalan  lelkeken.  És 

megparancsolá  nekik,  hogy  semmit  az  útra  ne  vigyenek,  hanem 
csak  egy  botot,  se  táskát,  se  kenyeret,  se  pénzt  az  erszényben. 
Hanem  vonják  fel  saruikat  és  ne  öltözzenek  két  köntösbe.  És 
mondá  nekik : akárhol  bementek  a házba,  ott  maradjatok,  mig  on- 
nan tovább  nem  mentek.  A kik  pedig  be  nem  fogadnak,  és  nem 
hallgatnak  titeket,  kimenvén  onnét,  verjétek  le  a port  lábaitokról, 
bizonyságul  nekik.  És  kimenvén,  hirdetik  vala,  hogy  bünbánatot 
tartsanak.  És  sok  ördögöt  tizének  ki,  és  sok  beteget  kénének  meg 
olajjal,  és  meggyógyitának. 

Imádság. 

Pap.  Könyörögjünk  az  Úrhoz.  Felelet  Uram  irgalmazz. 

Uram ! ki  irgalmaddal  és  könyörületességeddel  lelki  és  testi 
betegségeinket  gyógyitod:  szenteld  meg  f ez  olajat,  hogy  szol- 
gáljon a vele  megkenetteknek  gyógyulásukra,  s minden  szenve- 
déseik, testi  és  lelki  szennyeik  és  rosszaságaik  megszüntetésére. 
Hogy  ez  által  is  dicsőittessék  a te  legszentebb  neved  Atya  és  Fiú 
és  Szentlélek,  most  és  mindenkor  és  örökön  örökké.  Ámen. 

Ezután  a pap  bemártja  hüvelykujját  az  olajba  és  keni  [a  beteg  sze- 
meit, f üleit,  orrczimpáit,  ajkait,  mellét,  kezeit  és  lábait  mondván : 

Szent  Atyaisten,  leikeink  és  testeink  orvoslója!  ki  hozzánk 
küldted  a minden  betegséget  gyógyitó  és  az  emberi  nemet  a ha- 
láltól megszabadító  egyszülött  Fiadat,  a mi  Urunkat  Jézus  Krisz- 
tust : gyógyítsd  meg  e kenés  által  N.  szolgádat  testi  és  lelki  be- 
tegségéből, ébreszd  öt  Krisztusod  kegyelmével  uj  életre,  a mi 
legszentebb  Királynénk  az  Istenszülő  és  mindenkor  szűz  Máriának 
könyörgései  által;  a drága  és  elevenítő  szent  keresztnek  erejével; 
a tiszteletre  méltó  testnélküli  mennyel  Erőknek ; a tisztes  és  dicső 
próféta,  előhírnök  és  keresztelő  Jánosnak;  a szent,  dicső  és  győ- 

zelmes  Vértanuknak;  szentéletü  és  isteni  ihlettségü  Atyáinknak; 
a szent  ingyenes  orvosok  Kozma  és  Damjánnak,  Czirus  és  János- 
nak, Pantaleimon  és  Hermolausnak,  Sámson,  Diomedes,  Móczius 
és  Aniczetásnak ; a szent  és  igaz  istenősök  Joákim  és  Annának 
és  minden  Szenteidnek  oltalma  által.  Mert  te  vagy  minden  gyó- 
gyulás forrása,  mi  Istenünk!  és  téged  dicsőítünk  a te  egyszülött 
Fiaddal  és  egyvalóságu  Szentlelkeddel  együtt,  most  és  mindenkor 
és  örökön  örökké.  Ámen. 

Megkenés  után  a betegre  áldást  ad: 

Hallgasson  meg  téged  az  Ur  a szorongatás  napján,  f ol- 
talmazzon meg  téged  Jákob  Istenének  neve.  (Zsolt.  19,  1.) 

Nyitott  evangeliumos  könyv  a beteg  feje  felett  tartatván  a pap  mondja : 

Pap.  Könyörögjünk  az  Úrhoz.  Felelet.  Uram  irgűlmazz. 

Szent  Királyunk,  irgalmas  és  nagykegyelmü  Urunk,  Jézus 
Krisztus,  az  élő  Istennek  Fia  és  Igéje ! ki  nem  akarod  a bűnös 
halálát,  hanem  hogy  megtérjen  és  éljen : nem  én  teszem  bűnös 
kezemet  a hozzád  megtérő,  s általam  bünbocsánatért  esedező 
gyarló  embertársam  fejére,  hanem  terjeszd  ki  temagad  erős  és 
hatalmas  kezedet  fölötte,  e szent  Evangeliom  által,  mely  beteg 
szolgád  fejére  tétetett.  Istenünk  és  Üdvözítőnk ! ki  a töredelmesen 
megtért  Dávidnak  Náthán  próféta  által  vétkeit  megbocsátottad,  ki 
a bűnbánó  Manassesnek  könyörgését  kedvesen  fogadtad : kérem 
a te  emberszerető  és  bűneinkről  nem  emlékező  kegyességedet, 
önmagad  Uram  fogadd  isteni  kegyelmeddel  töredelmes  bünbánat- 
ban  hozzád  fohászkodó  N.  szolgádat,  elnézvén  néki  minden  vét- 
kezéseit. Mert  te  vagy  a mi  Istenünk,  kinek  könyörületessége  ha- 
sonló nagyságához,  s ki  a bünbeesőknek  hetvenhétszer  megbo- 

csátanunk  parancsoltad,  és  téged  illet  minden  dicsőség,  tisztelet 
és  imádás,  most  és  mindenkor  és  örökön  örökké.  Ámen. 

Felelet.  Ámen. 

Háromszorszent . . . Dicsőség  most  és  mindenkor  . . . Szentháromság 
. . . , Uram  irgalmazz  ....  Dicsőség  ....  Mi  Atyánk  után  ....  Mert  tied 
az  ország. 

Tropár  6-ik  hang. 

Könyörülj  rajtunk  Uram,  könyörülj  rajtunk,  mert  mentsé- 
günkre nem  tevén  szavunk,  ezen  könyörgést  mint  Uralkodónak,  mi 
bűnös  szolgáid,  neked  ajánljuk,  könyörülj  rajtunk. 

Dicsőség  az  Atyának.  . . . 

Uram  könyörülj  rajtunk,  mert  benned  bízunk,  ne  haragud- 
jál reánk  nagyon,  se  ne  emlékezzél  bűneinkről,  de  tekints  reánk 
most  is  mint  kegyelmes!  ments  meg  minket  ellenségeinktől;  mert 
te  vagy  a mi  Istenünk  és  mi  a te  néped,  mindnyájan  kezed  müvei 
s nevedet  hívjuk  segítségül. 

Most  és  mindenkor  . . . 

Bűneim  nagy  sokaságától  szabadulni  és  üdvözülni  óhajtván, 
hozzád  folyamodom  tisztaságos  Istenszülő,  látogasd  meg  beteg 
lelkemet  és  kérjed  fiadat  és  Istenünket,  hogy  elkövetett  gonoszsá- 
gaim bocsánatát  adja  meg  nekem,  ki  egyedül  áldott  vagy. 

Ektenia. 

Könyörülj  rajtunk  Isten  a te  nagy  irgalmasságod  szerint,  kérünk  téged 
hallgass  meg  minket  és  könyörülj. 

Felelet,  Uram  irgalmazz.  (3-szor.) 

Könyörögjünk  még  a mi  Urunkhoz  és  Istenünkhöz,  hogy  szabadítsa 

meg  N.  szolgáját  betegségéből  és  minden  erőtlenségétől,  irgalmazzon  neki, 
emelje  fel  őt  betegsége  ágyából  és  adjon  neki  lelki  és  testi  egészséget,  mond- 
juk mindnyájan,  hallgass  meg  minket  és  könyörülj. 

Hogy  a mi  Urunk  Istenünk  küldje  le  részére  a szabadulás  kegyelmét, 
és  bűneit  meg  bocsátván,  emelje  fel  öt  erőtlenségéből,  mondjuk  mindnyájan 
hallgass  meg  minket  és  könyörülj. 

Fönnhang. 

Mert  irgaim.as  és  emberszerető  Isten  vagy,  s téged  dicsöitünk,  Atya 
és  Fiú  és  Szentlélek,  m.ost  és  mindenkor  és  örökön  örökké. 

Felelet.  Ámen. 

Elbocsátás. 

Minden  betegséget  meggyógyitó,  s kegyelmével  az  emberek  bűneit 
elengedő  Krisztus  igaz  Istenünk,  az  ö legtisztább  anyjának,  és  minden  szente- 
ink  esedezései  által  könyörüljön  rajtunk,  és  üdvözítsen  minket  mint  jóságos 
és  emberszerető. 

Felelet.  Ámen. 


Világi  emberek  temetési  rendje. 

Bemenetkor  a halottas  házba. 

Tropár  2-ik  hang. 

Midőn  leszállónál  a halálhoz  halhatatlan  Élet,  akkor  meg- 
törted a poklot  Istenséged  fényével:  s midőn  a holtakat  is  a mély- 
ségből feltámasztottad,  minden  mennyei  Erők  örvendezve  kiálták: 
életadó  Krisztus  Istenünk  dicsőség  neked! 

Koporsó  beszentelés. 

Pap.  Áldott  a mi  ístnnünk  öröktől  fogva,  most  és  mindenkor  és 
örökön  örökké. 

Felelet  Ámen. 

Háromszorszent  ....  Dicsőség  ....  Uram  irgalmazz  ....  Mi  Atyánk 
után.  Mert  tied  az  ország  stb. 

Tropár  4-ik  hang. 

A megdicsöült  igazak  telkeivel,  nyugtasd  meg  Üdvözitönk 
a te  szolgádnak  lelkét,  megőrizvén  öt  a boldog  életben,  mely  ná- 
lad van  emberszerető. 

A te  nyugalmadban  Urunk,  hol  minden  Szenteid  megnyug- 
szanak, elhunyt  szolgádnak  lelkét,  Üdvözitönk  nyugtasd  meg. 

Dicsőség.  Te  vagy  Isten,  ki  leszállottál  a poklokra,  és  a 
lebilincselteknek  kötelékeit  fölotdozád,  elhunyt  szolgádnak  lelkét 
Üdvözitönk  nyugtasd  meg. 

Most  és  mindenkor.  Egyetlen  tiszta  és  szeplőtelen  Szűz,  ki 
Istent  mag  nélkül  szüléd,  kérjed  öt  elhunyt  szolgájának  lelke  üdvéért. 

Gyász  Ektenia. 

Könyörülj  rajtunk  Isten  a te  nagy  irgalmasságod  szerint,  kérünk  téged, 
hallgass  meg  minket  és  könyörülj. 

Könyörögjünk  még  Isten  elhunyt  szolgája  N.-nek  lelki  nyugalmáért 
és  minden  szándékosan  és  akaratlanul  elkövetett  vétkeinek  bocsánatáért. 

Hogy  az  Úristen  helyezze  el  lelkét,  hol  az  igazak  megnyugosznak. 

Istennek  irgalmát,  mennyeknek  országát,  bűneinek  bocsánatát.  Krisz- 
tustól, a mi  halhatatlan  Királyunktól  és  Istenünktől  kérjük. 

Felelet,  Add  meg  Uram. 

Pap.  Könyörögjünk  az  Úrhoz. 

Felelet.  Uram  irgalmazz. 

Csendes  ima. 

Minden  szellem  és  minden  test  Istene ! ki  letiportad  a halált  és  meg- 
győzted az  ördögöt  és  világodnak  életet  ajándékoztál : Önmagad  Urunk  nyug- 
tasd meg  elhunyt  N.  szolgádnak  lelkét  a világosság,  kellem  és  felüdülés 
helyén,  honnan  száműzve  a fájdalom  aggódás  és  sóhaj;  mint  jóságos  és 
emberszerető  Isten  bocsásd  meg  minden  bűneit,  melyeket  szóval,  tettel  vagy 
gondolattal  elkövetett,  mert  nincs  ember  ki  él  és  ne  vétkezzék.  Te  vagy 
egyedül  bűn  nélkül,  a te  igazságod  örök  igazság,  és  a te  igéd  valóság. 

Fennhang. 

Mert  te  vagy  feltámadása,  élete  és  nyugalma  elhunyt  N.  szolgádnak 
Krisztus  Istenünk,  és  téged  dicsőítünk  a te  kezdetnélküli  Atyáddal,  legszen- 
tebb jóságos  és  elevenítő  Lelkeddel  együtt,  most  és  mindenkor  és  örökön 
örökké. 

Felelet  Ámen, 

Elbocsátás. 

Élők  és  holtak  felett  uralkodó  Krisztus  igaz  Istenünk  az  ö legtisztább 
Anyjának  és  minden  Szentelnek  imádságai  által  a tőlünk  elköltözött  N.  szol- 
gája lelkét  az  igazak  hajlékába  helyezze  el.  Ábrahám  kebelében  nyugtassa 
meg,  és  az  igazak  közé  sorolja,  rajtunk  pedig  könyörüljön  mint  irgalmas  és 
emberszerető. 

Felelet.  Ámen, 

Beszenteli  a koporsót  és  mondja: 

Pap.  Adj  Urunk  a tőlünk  elköltözött  N.  szolgádnak  boldog  nyugal- 
mat, és  készíts  neki  örök  emléket. 

Éneklész.  Boldog  nyugalmat  és  örök  emléket! 

A temetési  szertartás  künn  az  udvaron  vagy  a 

templomban. 

A pap  fönnhangon  kezdi: 

“^Áldott  legyen  a mi  Istenünk  öröktől  fogva,  most  és  mindenkor  és 
örökön  örökké. 

Felelet  Ámen. 

J Háromszorszent ....  Dicsőség  ....  Miatyánk  ....  Uram_  irgalmazz 
3-szor  ....  Alleluja  3-szor. 

Nagy  Ektenia. 

Békeségben  könyörögjünk  az  Úrhoz. 

Felelet.  Uram  irgalmazz. 

Isten  elhunyt  szolgájáért  N,  és  az  ő boldog  nyugalmáért,  könyörög“ 
jünk  az  Úrhoz. 

Hogy  bocsátassanak  meg  neki  minden  szándékos  és  nem  szándékos 
vétkei,  könyörögjünk  az  Úrhoz. 

Hogy  egyesittessék  Ábrahám,  Izsák  és  Jákobbal,  könyörögjünk  az 

Úrhoz. 

Hogy  helyeztessék  el  lelke  az  élők  sorában,  a világosság  helyén, 
hol  minden  szentek  és  igazak  megnyugosznak,  könyörögjünk  az  Úrhoz. 

Hogy  kárhozat  nélkül  jelenjen  meg  Krisztus  itélöszéke  előtt,  könyö- 
rögjünk az  Úrhoz. 

Hogy  örökölje  a mennyek  halhatatlan  országát,  könyörögjünk  az  Úrhoz. 

Hogy  részese  legyen  a világkezdetétöl  fogva  megdicsöült  szentek 
soha  nemszünő  örömének,  könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket  Isten  a te 
kegyelmeddel. 

Legszentebb,  legtisztább,  legáldottabb  dicső  Királynénkat,  az  Isten 
szülő  és  mindenkor  szűz  Máriát,  minden  szentekkel  együtt  említvén,  önma- 
gunkat és  egymást,  és  egész  életünket  Krisztus  Istenünknek  ajánljuk. 

Felelet.  Néked  Uram. 

Fönnhang. 

Mert  tevagy  föltám.adása,  élete  és  nyugalm.a  elhunyt  N.  szolgádnak 
Krisztus  Istenünk  és  téged  dicsőítünk,  a te  kezdetnélküli  Atyáddal,  legszentebb 
jóságos  és  elevenítő  Lelkeddel  együtt,  m.ost  és  mindenkor  és  örökön  örökké. 

Felelet.  Ámen, 


Allelitja  8-ik  hang. 

1.  vers.  Boldog  az,  kit  kiválasztassz  és  magadhoz  fogadsz  Uram. 

2.  vers.  És  emléke  nemzedékről  nemzedékre. 


Tropár  8-ik  hang. 

" Mélységes  bölcseséggel  mindeneket  intéző  egyetlen  Terem- 
tönk ! ki  mindnyájunknak  azt,  a mi  hasznos,  emberszeretöleg  meg- 
adod: nyugtasd  meg  a te  elhunyt  szolgádnak  lelkét;  mert  benned 
helyezte  bizodalmát.  Alkotónk  Urunkban  és  Istenünkben. 

Dicsőség  ....  Most  és  mindenkor. 

8-ik  hang. 

^ Te  vagy  védfalunk,  révpartunk  és  kedves  közbenjárónk  Isten- 
nél, kit  férfi  nélkül  szültél.  Istennek  szűz  Anyja,  hivök  üdvössége ! 

Versek  a 11 8-ik  Zsoltárból. 

Boldogok,  kiknek  utjok  feddhetetlen,  kik  az  Ur  törvényében  járnak. 
-rUtóvers,  Áldott  vagy  te  Uram,  taníts  meg  engem  a te  igazságidra. 

Szivembe  rejtem  a te  beszédeidet,  hogy  ne  vétsek  ellened. 

Megemlékezem  éjjel  a te  nevedről  Uram ! és  megtartom  törvényedet. 

Kezeid  teremtettek  és  alkottak  engem,  adj  értelmet  nekem,  hogy 
megtanuljam  parancsaidat. 

Ha  a te  törvényed  nem  lett  volna  elmélkedésem,  talán  már  elvesz- 
tem volna  lealáztatásomban. 

Örökké  sem  feledem  el  igazságidat,  mert  azok  által  éltetsz  engemet. 

Gyász  Ektenia. 

á^Pap,  Ismét  és  ismét  békeségben  könyörögjünk  az  Úrhoz. 

Könyörögjünk  még  Isten  elhunyt  szolgája  N.-nek  lelki  nyugalmáért 
és  minden  szándékosan  és  akaratlanul  elkövetett  vétkeinek  bocsánatáért. 

Hogy  az  Úristen  helyezze  el  lelkét  hol  az  igazak  megnyugosznak. 

Istennek  irgalmát,  mennyeknek  országát,  bűneinek  bocsánatát,  Krisz- 
tustól, a mi  halhatatlan  Királyunktól  és  Istenünktől  kérjük. 

Fönnhang. 

Mert  te  vagy  feltámadása,  élete  és  nyugalma  elhunyt  N.  szolgádnak 
Krisztus  Istenünk,  és  téged  dicsőítünk  a te  kezdetnélküli  Atyáddal,  legszen- 
tebb jóságos  és  elevenítő  Lelkeddel  együtt,  most  és  mindenkor  és  örökön 
örökké. 

Felelet  Ámen. 

A 11 8-ik  Zsoltár  folytatása. 

Tied  vagyok  én,  üdvözíts  engem ! 

Utóvers.  Üdvözítő!  üdvözítsd  elhunyt  szolgádnak  lelkét 

Egyházi  szerkönyv.  4 

^ Várnak  reám  a bűnösök,  hogy  elveszítsenek  engem;  de  én  bizony- 
ságaidra figyelmezek. 

Minden  gonosz  úttól  eltiltom  lábaimat,  hogy  megtartsam  igéidet. 

Szegezd  át  félelmeddel  az  én  testemet,  mert  félek  a te  ítéleteidtől. 

Ideje  a cselekvésnek  Uram ! mert  elhanyagolják  törvényedet. 

Tekints  reám  és  könyörülj  rajtam  azok  ítélete  szerint,  kik  nevedet 

szeretik. 

-^Ments  meg  engem  az  emberek  rágalmaitól,  hogy  megtarthassam 
parancsaidat. 

tjusson  színed  elé  kérelmem ; a te  beszéded  szerint  ments  meg  engem. 

Könyörülj  és  nyugtasd  meg  teremtményedet  Uralkodónk ! az  Isten- 
szülő és  minden  Szenteld  imái  által. 

Él  az  én  lelkem  és  dicsér  téged ; és  ítéleteid  megsegitnek  engem. 

- Eltévelyedtem  mint  az  elveszett  juh,  keresd  föl  a te  szolgádat;  mert 
parancsaidat  nem  feledtem  el. 

Versénekek. 

5-ik  hang. 

- Elövers.  Áldott  vagy  te  Uram,  taníts  meg  engem  a te  igaz- 
ságidra. 

A szentek  kara  megtalálta  az  élet  forrását  és  a paradicsom 
ajiaját;  találjam  fel  én  is  igaz  bűnbánatíal  üdvözülésem  útját,  ki 
eltévelyedett  juh  vagyok,  hívj  magadhoz  drága  Üdvözítőm  és  üd- 
vözíts engem. 

Képe  vagyok  a te  kimondhatatlan  dicsőségednek,  habár  a 
vétkek  égető  sebeit  viselem,  kegyelmezz  teremtményednek  Uralkodó, 
és  tisztíts  meg  kegyességeddel  bűneimből,  vezess  be  a dicsőültek 
hajlékába,  ismét  a paradicsom  lakójává  tevén  engemet. 

Nyugtasd  meg  Isten  a te  szolgádat  s helyezd  el  a para- 
dicsomban, hol  a szentek  karai  és  az  igazak  mint  a világítók 
tündöklenek,  a te  elhunyt  szolgádat  nyugtasd  meg,  megbocsátván 
neki  az  ő vétkeit. 

Dicsőség.  Az  egy  Istenség  hármasfényü  világosságát,  áhi- 

tattal  dicsőítjük  mondván:  Szent  az  örökvalósdgu  Atya,  s a vele 
együttesen  öröklétű  Fia,  és  az  istenségi  Lélek;  világosíts  fel  min- 
ket kik  hittel  szolgálunk  néked,  és  az  örök  tüztől  Urunk  védelmezz  meg. 

Most  és  mindenkor.  Üdvözlégy  tisztaságos ! ki  mindnyájunk 
üdvére  szülted  az  Istent,  mert  az  emberi  nem  általad  találta  meg 
üdvösségét,  találjuk  fel  mi  is  a boldogság  édenét,  szeplőtelen  s 
áldott  Istenszülö  l 

Gyász  Ektenia. 

Ismét  és  ismét  könyörögjünk  ....  lásd  49  lapon. 

Temetési  énekek. 

Damaszki  sz.  János  müve. 

l-ső  hang. 

f'  Mely  világi  gyönyör  maradhat  kesergés  nélkül,  mely  dicső- 
ség áll  a földön  változatlanul?  minden  gyengébb  az  árnyéknál  és 
csalékonyabb  a tűnő  álomnál!  Egy  pillanat,  s mindent  megemészt 
a halál;  de  orczádnak  világosságában  és  kellemed  szépségében 
Krisztus,  választottadat  nyugtasd  meg  emberszerető! 

^ik  hang. 

i~  Mint  a virág  elhervad  s mint  az  árnyék  elmúlik,  porrá  lesz 
minden  ember;  de  a harsona  szavára  földrengés  közt  a holtak 
mind  feltámadnak,  a veled  való  találkozásra  Krisztus  Istenünk: 
akkor  kiszólitott  szolgádnak  lelkét  Urunk,  a szentek  hajlékaiba 
helyezd  el. 

3-ik  hang. 

Mind  hiúság  az  az  emberben,  mi  nem  marad  meg  a halál 

4* 

után;  nem  marad  meg  a gazdagság,  sem  vele  nem  megy  a di- 
csőség, mert  a halál  eljővén,  mindezeket  elenyészd ; azért  a halha- 
tatlan Krisztusnak  kiáltsuk : a tőlünk  elköltöződet  az  örök  vigasság 
helyén  nyugtasd  meg. 

4- ik  hang. 

Hol  van  a világhoz  való  ragaszkodás,  hol  a mulandók 
feletti  ábrándozás,  hol  az  arany  és  ezüst,  hol  a szolgasereg  vetél- 
kedése? Mind  por,  mind  hamu,  mind  árnyék  ! férték  hát  kiáltsuk  a 
halhatatlan  Királynak:  égi  javaidra  méltasd  Urunk  elhunyt  szol- 
gádat s nyugtasd  meg  öt  a te  elfogyhatatlan  boldogságodban. 

5- ik  hang. 

"Megemlékeztem  a látnok  kiáltásáról:  Én  föld  vagyok  és 
hamu  l És  újra  széttekinték  a sirhantok  között,  és  látván  az  elsár- 
gutt  csontokat,  mondám : Ugyan  ki  itt  a király  s a szolga,  ki  a 
gazdag  vagy  szegény,  ki  az  igaz  avagy  bűnös  7 De  a dicsöül- 
tekkel  nyugtasd  meg  Urunk,  a te  elhunyt  szolgádnak  lelkét. 

8-ik  hang. 

Sirnom  kell  és  zokognom,  ha  a halálra  gondolok,  és  látom 
a koporsókban  nyugvó,  isteni  képre  teremtett  szépségünket,  elher- 
vadva s dicsöséghagyottan,  emberi  alak  s ékesség  nélkül.  Oh  rej- 
télyes csoda!  minő  titok  történik  velünk,  mikép  adatunk  át  az 
enyészetnek,  hogyan  leszünk  a halál  prédájává?  Az  irás  szerint, 
valóban  Isten  törvényéből,  ki  adjon  az  elhunytnak  boldog  nyugalmat! 

Gyász  Ektenia. 

Ismét  és  ismét  könyörögjünk  . , . lásd  49-ik  lapon. 

Boldogságok  6-ik  hang. 


Elővers.  Emlékezzél  rólunk  Urunk,  midőn  eljössz  a te  országodba. 

Boldogok  a lelki  szegények;  mert  övék  mennyeknek  országa. 

Boldogok  a szelídek ; mert  ők  bírják  a földet. 

Boldogok  a kik  sírnak;  mert  ők  megvigasztaltatnak. 

Boldogok  a kik  éhezik  és  szomjuhozzák  az  igazságot;  mert  ők 
megelégittetnek. 

Boldogok  az  irgalmasok ; mert  ők  irgalmasságot  nyernek. 

Boldogok  a tiszta  szivüek ; mert  ők  meglátják  az  Istent. 

Boldogok  a békeségesek;  mert  Isten  fiainak  hivatnak. 

Boldogok  a kik  üldözést  szenvednek  az  igazságért ; mert  övék  meny- 
nyéknek  országa. 

Boldogok  vagytok,  midőn  szidalmaznak  és  üldöznek  titeket  és  ha- 
zudván, minden  rosszat  mondanak  ellenetek  én  érettem. 

Örüljetek  és  vigadjatok ; mert  a ti  jutalmatok  bőséges  a mennyekben. 


Boldog  az  ut  melyen  mégy  lélek ; mert  nyugalmas  hely  készíttetik  néked. 


Atyámfiái!  Nem  akarjuk,  hogy  tudatlanságban  legyetek  az 
elaludtak  felől,  hogy  ne  bánkódjatok,  mint  egyebek,  kiknek  nincs 
reménységük.  Mert  ha  hisszük,  hogy  Jézus  meghalt  és  feltámadott : 
úgy  Isten  azokat  is,  kik  elaludtak  Jézusban  eléhozza  ő vele.  Mert 
ezt  mondjuk  nektek  az  Ur  igéjével,  hogy  mi,  a kik  élünk,  kik 
élni  maradunk  az  Ur  eljöveteléig,  nem  előzzük  meg  azokat,  kik 
elaludtanak ; mert  maga  az  Ur  a parancsszóra,  az  arkangyal  sza- 
vára és  az  Isten  harsonájára  leszáll  az  égből,  és  a halottak,  kik 
a Krisztusban  vannak,  először  támadnak  fel.  Azután  mi,  a kik 
élünk,  kik  meghagyatunk,  együtt  ragadtatunk  el  azokkal  a felhőkbe 
Krisztus  elé  a levegőégbe,  és  igy  mindenkor  az  Urral  leszünk. 


Prokimen. 


Sz.  Pál  1.  Tesszalonikaiakhoz  4,  12 — 16. 

Szent  evangélium. 

János  5,  19 — 30-ig. 

Mondá  az  Ur  a hozzá  jövő  zsidóknak:  bizony,  bizony 
mondom  nektek,  nem  cselekedhetik  a Fiú  önmagától  semmit,  ha- 
nem csak  a mit  lát,  hogy  az  Atya  cselekszik;  mert  mind  a mit 
ő cselekszik,  azokat  a Fiú  is  hasonlóképen  cselekszi.  Mert  az 
Atya  szereti  a Fiút,  és  mindent  megmutat  neki,  a miket  ő cse- 
lekszik; és  ezeknél  nagyobbakat  is  fog  mutatni  neki,  hogy  ti  el- 
csodálkozzatok. Mert  valamint  az  Atya  halottakat  támaszt  és  ele- 
venít; úgy  a Fiú  is,  a kiket  akar,  megelevenít.  És  az  Atya  nem 
is  Ítél  senkit,  hanem  minden  Ítéletet  átadott  a Fiúnak,  hogy  mind- 
nyájan tiszteljék  a Fiút,  a mint  tisztelik  az  Atyát.  A ki  nem  tisz- 
teli a Fiút,  nem  tiszteli  az  Atyát,  ki  őt  küldötte.  Bizony,  bizony 
mondom  nektek,  hogy  a ki  az  én  igémet  hallgatja,  és  hisz  annak, 
ki  engem  küldött,  örök  életet  bir,  és  nem  jő  Ítélet  alá,  hanem 
átmegy  a halálból  az  életre.  Bizony,  bizony  mondom  nektek,  hogy 
eljön  az  óra,  és  most  vagyon,  midőn  a halottak  meghallják  az 
Isten  Fia  szavát,  és  a kik  hallják,  élni  fognak.  Mert  mikép  az 
Atyának  élete  vagyon  önmagában,  azonkép  adta  a Fiúnak  is,  hogy 
élete  legyen  önmagában,  és  hatalmat  adott  neki,  hogy  Ítéletet 
tartson,  mivel  ő az  ember  fia.  Ne  csodáljátok  ezt;  mert  eljön  az 
óra,  melyben  mindnyájan,  kik  a sírokban  vannak,  meghallják  az 
Isten  Fia  szavát.  És  eléjönnek,  kik  jót  cselekedtek,  az  élet  föltá- 
madására, a kik  pedig  gonoszt  cselekedtek,  az  ítélet  föltámadására. 
Nem  cselekedhetem  én  magamtól  semmit.  A mint  hallok,  úgy 
Ítélek,  és  az  én  ítéletem  igazságos;  mert  nem  keresem  az  én 
akaratomat,  hanem  annak  akaratját,  ki  engem  küldött. 


55 


Keresztcsókolási  ének  2-dik  hang. 

Jertek,  adjunk  búcsú  csókot  az  elhunytnak,  dicsőítvén  az 
Istent;  mert  ime  megvált  az  ö rokonságától,  és  a sirhoz  közeledik, 
nem  aggódván  többé  a hiúságokról  és  a sokkivánságu  testről.  Hol 
vannak  a rokonok  és  barátok?  mert  ime  elválunk,  kit  hogy  meg- 
nyugtasson az  Ur,  könyörögjünk. 

Mondd  testvér,  hová  távozol  hallgatagon  és  szótlanul?  térj 
vissza  és  szüntesd  atyád  és  anyád  siránkozásait  s vigasztald  meg 
barátidat,  látván  az  éretted  omló  könyeket.  Hol  a rokonok  és  ba- 
rátok? mert  ime  megválunk.  Minden  e világi  törekvés  valóban  hiúság! 

Midőn  a lélek  a testtől  megválik  s a rémletes  angyalok 
által  tova  ragadtatik,  akkor  elfelejti  rokonait  és  barátait,  s csak  a 
végső  Ítéletre  gondol,  mikép  álljon  Isten  elé;  azért  buzgón  kérjük 
Megváltónkat,  legyen  irgalommal  ö hozzá;  mert  ime  elválunk.  Min- 
den e világi  törekvés  valóban  hiúság! 

Minő  megválás  oh  barátim,  minő  sirás  és  zokogás  ez  órá- 
ban! Jertek  tehát,  mondjunk  végső  „Istenhozádot“  az  elhunytnak; 
mert  ő rideg  sirhant  alá  temettetvén,  a sötétség  lakójává  válik,  a 
holtak  közé  számittatik  s minden  rokonai  s barátaitól  örökre  meg- 
válik; kinek  boldog  nyugalmáért  az  Úrhoz  könyörögjünk. 

Dicsőség  . . . 6-ik  hang. 

Sirassatok  meg  atyámfiai,  barátaim,  rokonaim  és  ismerő- 
seim, kik  engem  itt  élettelen  kiterítve  láttok;  tegnap  még  beszéltem 
veletek,  s véletlen  jött  reám  a halál  kérlelhetlen  végzete ; azért  mind- 
nyájan, kik  szerettetek  engem,  adjatok  búcsucsókot;  mivel  többé 
nem  járok  és  nem  beszélek  veletek,  hanem  az  itélö  bíró  elé  me- 
gyek, hol  nincs  személy  válogatás,  s hol  a szolga  és  Ur,  király 
és  közharczos,  gazdag  és  szegény  együtl  állanak,  és  mindenki 


56 


cselekedetei  szerint  vagy  megdicsöittetik  vagy  elitéltetik;  de  könyö- 
rögve kérlek  titeket,  imádkozzatok  érettem  Krisztus  Istennek,  ne 
taszitson  le  bűneim  szerint  a kinok  helyére,  hanem  helyezzen  el 
a hol  van  az  élet  világossága. 

Most  és  mindenkor .... 

üdvözítsd  a benned  bízókat  Anyja  a soha  le  - nem  hunyó 
Napnak,  tisztaságos  Istenszülö,  kérünk  téged,  kérleld  meg  imáid- 
dal a jóságos  Istent,  helyezze  el  lelkét  a tőlünk  elköltözöttnek,  hol 
az  igazak  megnyugszanak,  s tegye  öt  a mennyei  javak  örökösévé 
a szentek  hajlékaiban,  s örök  emlékezetben,  oh.  Szeplőtelen! 

Kettős  Ektenia. 

Könyörülj  rajtunk  Isten  . . . lásd  a Kannich Idában  a esen- 
des  imával  és  az  elbocsátással  együtt. 

Bucsuimádság. 

Pap.  Térdhajtva  könyörögjünk  az  Úrhoz. 

Felelet.  Uram  irgalmazz. 

Véghetetlen  irgalma  és  kegyelmességü  Urunk,  Jézus  Krisztus  mi 
Istenünk ! ki  érettünk  emberré  lettél  és  az  egész  világ  bűneit  vála- 
idon  hordoztad,  ki  a te  föapostolodnak  Péternek  és  többi  apos- 
tolaidnak a mennyország  kulcsait  adván,  kegyességed  szerint  teljes 
hatalommal  ruháztad  fel  őket,  hogy  a mit  ők  megkötnek  e földön, 
meg  legyen  kötve  a mennyben  is;  s a mit  feloldoznak  e földön, 
fel  legyen  oldozva  a mennyben  is.  Minket  pedig,  kik  az  ő gyarló 
és  méltatlan  utódaik  vagyunk,  kimondhatatlan  emberszeretetednél 
fogva  szintúgy  a nekik  adott  hatalomra  méltattál,  hogy  mi  is  ha- 

sonlóképen  megköthessünk  és  feloldozhassunk  mindeneket,  mik  a 
te  népedben  előfordulnak.  Az  áldozároknak  adott  eme  hatalomnál 
fogva  hisszük,  hogy  a hitben,  a feltámadás  reményében  és  bün- 
bánatban  tőlünk  elköltözött  e szolgád,  ki  halála  előtt  bűneit  töre- 
delmesen megbánta  és  meggyónta,  s azokban  tőlünk  felmentést 
és  föloldozást  nyert,  általad  is  a mennyben  felmentetett  és  fölol- 
doztatott. De  ha  ő mégis,  mint  gyarló  ember,  a te  igazságos  Íté- 
letednek valamiben  eleget  nem  tett  volna,  s azért  a szentekkel 
való  megnyugvástól  s a te  orczád  világosságának  látásától  egy 
időre  feltartóztatva  lenne,  földi  porhüvelyét  a simák  átadván,  lelki 
és  testi  térdeinket  meghajtjuk  felséged  előtt,  és  tehozzád,  ki  az 
élők  és  holtak  felett  uralkodói,  ki  halált  küldesz  és  életet  aján- 
dékozol, ki  letaszítasz  az  alvilágba  s újra  fölemelsz,  alázatosan 
könyörgünk  és  buzgón  esedezünk : tekints  méltatlan  szolgáid  imád- 
ságaira s a te  kínszenvedésedért,  bőségesen  kiontott  isteni  véred- 
ért, élethozó  halálod  s eltemettetésedért,  üdvösséges  harmadnapi 
föltámadásodért,  melyek  által  az  ellenség  rabságából  kiszabadit- 
tattunk,  elhunyt  szolgádat  teljes  könyörületességedben  részesítsd,  s 
bocsásd  meg  neki  minden  szándékosan  és  akaratlanul  elkövetett 
vétkezéseit,  melyeket  mint  testi  ember  szóval,  tettel,  vagy  gondo- 
lattal, tudva  vagy  nem  tudva  elkövetett  és  a melyeket,  vagy  azok 
sokasága  miatt,  vagy  pedig  feledésből  gyónatlanul  hagyott.  Oldozd 
fel  őt  úgy  a bűnöktől,  mint  azok  büntetésétől  is,  és  nyugtasd  meg 
lelkét  a világosság,  a kellem  és  az  üdület  helyén,  honnan  szám- 
űzve van  minden  fájdalom,  aggódás  és  sóhaj.  Úgy,  mi  Úristenünk ! 
Ismét  tehozzád  és  a te  kezdetnélküli  Atyádhoz,  és  legszentebb 
egyvalóságu  és  elevenítő  Lelkedhez  alázattal  könyörgünk  : ne  vesd 
meg  a te  saját  teremtményedet,  hogy  az  az  örök  veszély  által 
elnyelessék;  hanem  engedd,  hogy  teste  a földnek  átadatván,  a 
mely  alkatrészekből  létre  hozatott,  azokra  ismét  föloszoljon,  ama 

isteni  igéid  szerint : „Föld  vagy  és  a földbe  visszatérsz."  Lelkét 
pedig  a feltámadás  nagy  napjáig,  a szentek  hajlékaiba  helyezd  el, 
s mint  emberszerető,  a megdicsőültekkel  együtt,  mennyei  lakodba 
vezesd;  mert  temondád:  „Minden  a mit  adott  nekem  az  én  Atyám, 
hozzám  jő,  és  a ki  én  hozzám  jő,  nem  vetem  ki;“  és  „az  engem 
küldő  Atyámnak  az  akaratja,  hogy  mindazt,  a mit  nekem  adott, 
el  ne  veszítsem,  hanem  feltámasszam  az  utolsó  napon,  és  a ki  én 
bennem  hisz,  annak  örök  élete  vagyon,  és  az  Ítéletre  nem  jő, 
hanem  által  megy  a halálból  az  életre."  Mert  te  vagy  a benned 
teljesen  hívőknek  és  az  örök  élet  reményében  hozzád  költözőknek 
feltámadása,  élete  és  nyugalma.  Krisztus  Istenünk,  és  téged  dicsőí- 
tünk a te  kezdetnélküli  Atyáddal,  legszentebb,  jóságos  és  elevenítő 
Lelkeddel  együtt,  most  és  mindenkor  és  örökön  örökké. 

Felelet.  Ámen. 

A sírba  leeresztett  koporsóra  ásóval  kevés  földet  vetvén  mondja: 

kz  Űré  a föld  és  annak  teljessége,  a föld  kereksége  s 
mindnyájan,  kik  benne  laknak  (Zsolt.  23,  1.) 

Újra,  a tömjénfiistölöböl  a hamut  a sírüregbe  szórván,  mondja : 

Föld,  por  és  hamu  vagy  oh  ember!  Isten  parancsa  sze- 
rint a földbe  most  ismét  visszatérsz.  Testvérünk!  örök  emlék  neked! 

Tropár  8-ik  hang. 

Megnyíló  föld  t fogadd  a kezdetben  isteni  kézzel  belőled 
alkotott  embert,  mely  hozzád  mint  szülőjéhez  most  ismét  visszatér ; 
mert  a mi  isteni  képre  vala  őbenne,  azt  már  visszavette  az  Alkotó, 
te  pedig  fogadd  e porhüvelyt,  mint  a sajátod. 

Koporsó  letéten  evangélium,  Szent  János  5-ik  rész 

17—23. 

Mondá  Jézus  a hozzá  jövő  zsidóknak.  Az  én  Atyám  mindez 
ideig  munkálkodik,  én  is  munkálkodom.  Azért  még  inkább  törek- 
vének  a zsidók  őt  megölni,  mert  nemcsak  a szombatot  szegte 
meg,  hanem  az  Istent  is  Atyjának  mondotta,  egyenlőnek  állitván 
magát  az  Istennel.  Felelvén  azért  Jézus,  mondá  nekik:  Bizony, 
bizony  mondom  nektek:  nem  cselekedhetik  a Fiú  önmagától 
semmit,  hanem  csak  a mit  lát,  hogy  az  Atya  cselekszik;  mert 
mind  a mit  ő cselekszik,  azokat  a Fiú  is  hasonlóképen  cselekszi. 
Mert  az  Atya  szereti  a Fiút  és  mindent  meg  mutat  neki,  a miket 
ő cselekszik : és  ezeknél  nagyobbakat  is  fog  mutatni  neki,  hogy 
ti  elcsodálkozzatok.  Mert  valamint  az  atya  halottakat  támaszt  és 
elevenít;  úgy  a Fiú  is  a kiket  akar,  megelevenít.  És  az  Atya  nem 
is  Ítél  senkit,  hanem  minden  Ítéletet  átadott  a Fiúnak,  hogy  mind- 
nyájan tiszteljék  a Fiút,  a mint  tisztelik  az  Atyát.  A ki  nem  tisz- 
teli a Fiút,  nem  tiszteli  az  Atyát,  ki  őt  küldötte. 

Evangélium  Szent  Lukácstól  7-ik  rész  11-ik  vers 

16-ig. 

Az  időben  méné  Jézus  egy  városba,  mely  Naimnak  nevez- 
tetik, és  vele  ménének  tanítványai  és  nagy  népsokaság.  Mikor 
pedig  a város  kapujához  közelgetett,  ime  egy  halott  vitetik  ki, 
egyetlenegy  fia  anyjának,  ki  özvegy  vala,  és  a város  igen  sok 
népe  ment  vele.  Kit  mikor  meglátott  az  Ur,  könyörülvén  rajta, 
mondá  neki:  Ne  sírj.  És  oda  járulván,  illeté  a koporsót.  (Azok 
pedig,  kik  viszik  vala,  meg  állanak.)  És  mondá:  Ifjú!  mondom 
neked,  kelj  föl.  És  átadá  őt  anyjának.  Elfogá  pedig  mindnyájokat 


60 


a félelem,  és  magasztalák  az  Istent,  mondván : Nagy  próféta  tá- 
madott közöttünk,  és  hogy  az  Isten  meglátogatta  az  ő népét. 

Evangélium  Szent  Jánostól  6,  49 — 55-ig. 

Mondá  az  Ur  a hozzá  jövő  zsidóknak:  atyáitok  mannát 
ettek  a pusztában,  és  meghaltak.  Ez  a mennyből  leszállód  kenyér, 
hogy  a ki  abból  eszik,  megnehaljon.  Én  vagyok  az  élő  kenyér, 
ki  mennyből  szállottam  alá.  Ha  valaki  e kenyérből  eszik,  örökké 
él ; és  a kenyér,  melyet  én  adandó  vagyok,  az  én  testem  a világ 
életéért.  Vetekedének  ezért  a zsidók  egymás  között,  mondván  : 
Miképen  adhatja  ez  nekünk  az  ő testét  eledelül!  Mondá  tehát 
Jézus : Bizony,  bizony  mondom  nektek : Ha  nem  eszitek  az  ember 
fia  testét,  és  nem  isszátok  az  ő vérét,  nem  leszen  élet  tibennetek. 
Aki  eszi  az  én  testemet,  és  issza  az  én  véremet,  örök  élete  va- 
gyon ; és  én  feltámasztom  őt  az  utolsó  napon. 

Lázár  evangélium  Szent  Jánostól  11,  1 — 45. 

Az  időben  vala  egy  Lázár  nevű  beteg  Bethániából.  Mária 
s ennek  nővére,  Márta,  falujából  való.  (Mária  pedig  az  vala,  ki 
megkente  az  Urat  kenettel,  és  az  ő lábait  hajával  törőlgette,  ki- 
nek bátyja.  Lázár,  beteg  vala.)  Húgai  tehát  hozzája  küldének, 
mondván : Uram ! ime  a kit  szeretsz,  beteg.  Hallván  pedig  Jézus, 
mondá  nekik:  E betegség  nem  válik  halálra,  hanem  az  Isten  di- 
csőségére, hogy  az  által  az  Isten  Fia  megdicsőittessék.  Szereti 
vala  pedig  Jézus  Mártát  és  nővérét,  Máriát  és  Lázárt.  Midőn  te- 
hát meghallotta,  hogy  beteg,  akkor  ugyan  megmaradt  azon  he- 
lyen két  napig;  ezek  után  mondá  tanitványainak : Menjünk  ismét 
Júdeába.  Mondák  neki  a tanitványok:  Rabbi!  Most  akartak  téged 
a zsidók  megkövezni,  és  ismét  oda  mégy?  Feleié  Jézus:  Nemde 

tizenkettő  a nap  órája?  Ha  ki  nappal  jár,  nem  botlik  meg,  mert 
e világ  világosságát  látja;  ha  pedig  éjjel  jár,  megbotlik,  mert 
nincs  világossága.  Így  szóla,  s ezek  után  mondá  nekik:  Lázár  a 
mi  barátunk  aluszik;  de  megyek,  hogy  az  álomból  fölserkentsem 
őt.  Mondák  erre  tanítványai : Uram  ! ha  aluszik,  meggyógyul.  Azon- 
ban Jézus  az  ő haláláról  mondotta  ezt,  ők  pedig  azt  vélték,  hogy  az 
álom  szendergéséről  mondja.  Akkor  tehát  Jézus  nyilván  megmondá 
nekik:  Lázár  meghalt.  És  örülök  tiérettetek,  hogy  ott  nem  voltam, 
hogy  higyjetek.  De  menjünk  hozzája.  Mondá  tehát  Tamás,  ki  ket- 
tősnek neveztetik,  tanitványtársaihoz : Menjünk  mi  is,  hogy  meg- 
haljunk ő vele.  Eljőve  tehát  Jézus  és  már  negyed  naposnak  találá 
őt  a sírban.  (Bethánla  pedig  Jeruzsálemtől  mintegy  tizenöt  futamatnyi 
földre  vala.)  A zsidók  közül  pedig  sokan  jövének  Mártához  és 
Máriához,  hogy  vigasztalják  őket  bátyjok  miatt.  Márta  tehát  a mint 
meghallotta,  hogy  Jézus  eljő,  eléje  méné;  Mária  pedig  otthon  ül 
vala.  Mondá  pedig  Márta  Jézusnak : Uram ! ha  itt  lettél  volna,  az 
én  bátyám  nem  halt  volna  meg.  De  most  is,  tudom,  hogy  a mit 
kérsz  az  Istentől,  meg  adja  neked  az  Isten.  Mondá  neki  Jézus: 
Feltámad  a te  bátyád.  Mondá  neki  Márta : tudom,  hogy  feltámad 
a feltámadásban  az  utolsó  napon.  Mondá  neki  Jézus : Én  vagyok 
a feltámadás  és  az  élet ; a ki  én  bennem  hiszen,  ha  szintén  meghal 
is,  élni  fog;  és  minden,  a ki  él  és  én  bennem  hiszen,  nem  hal 
meg  mindörökké.  Hiszed-e  ezt?  Mondá  neki:  Igen  Uram!  én  hi- 
szem, hogy  te  vagy  a Krisztus,  az  élő  Isten  fia,  ki  e világra  jöttél. 
És  a mint  ezeket  mondotta,  elméne  és  elhivá  nővérét,  Máriát, 
csendesen  mondván:  A mester  jelen  vagyon  és  téged  hí.  Az  a 
mint  hallotta,  fölkele  hamar  és  hozzája  méné.  Mert  Jézus  még 
nem  ért  a faluba,  hanem  még  azon  helyen  vala,  hol  Márta  eléje 
ment.  A zsidók  tehát,  kik  vele  a házban  valának  és  vigasztalák  őt, 
midőn  látták  Máriát,  hogy  hamar  fölkelt  és  kiment,  követték  őt. 

mondván:  A sirhoz  megyen  hogy  ott  sírjon.  Mária  pedig  midőn  oda 
ért,  hol  Jézus  vala,  meglátván  őt,  lábaihoz  borula  és  mondá  neki: 
Uram ! ha  te  itt  lettél  volna,  nem  halt  volna  meg  az  én  bátyám,  jézus 
tehát  a mint  látta  őt  sírni,  s a zsidókat  is,  kik  vele  jöttek  vala,  hogy 
sírnak,  elbusula  lelkében  és  megrendüle,  és  mondá : Hova  tettétek  őt  ? 
Mondá  neki : Uram ! jöj  és  lásd.  És  könyeze  Jézus.  Mondák  tehát  a 
zsidók : Íme  mennyire  szereti  vala  őt ! Némelyek  pedig  közülök  mon- 
dák : Nem  tehette  volna  meg  ő,  ki  megnyitotta  a vakon  születettnek 
szemeit,  hogy  ez  meg  ne  haljon?  Jézus  tehát  ismét  elbusulván 
magában,  a sirhoz  méné.  Vala  pedig  az  egy  barlang,  és  kő  vala 
arra  téve.  Mondá  Jézus : Vegyétek  fel  a követ.  Mondá  neki  Márta, 
a megholtnak  húga:  Uram!  már  szaga  van,  mert  negyed  napos. 
Mondá  neki  Jézus:  Nem  mondottam-e  neked,  hogy  ha  hiszesz, 
meglátod  az  Isten  dicsőségét  ? Elvevék  tehát  a követ.  Jézus  pedig 
fölemelvén  szemeit,  mondá : Atyám  ! hálát  adok  neked,  hogy  meg- 
hallgattál engemet.  Én  ugyan  tudtam,  hogy  mindenkor  meghall- 
gatsz engem,  de  a körülálló  népért  mondám  azt,  hogy  elhigyjék, 
hogy  te  küldöttéi  engem.  Ezeket  mondván,  nagy  szóval  kiálta: 
Lázár!  Jöjj  ki.  És  azonnal  kijőve,  a ki  halott  vala,  megkötve  lé- 
vén lábai  és  kezei  ruhákkal,  és  orczája  bekötve  lévén  kendővel. 
Mondá  nekik  Jézus : Oldjátok  meg  őt,  és  bocsássátok  el.  A zsidók 
közöl  tehát,  kik  Máriához  és  Mártához  jöttek  vala,  látván  a miket 
Jézus  cselekedett,  sokan  hívének  őbenne. 


Gyermekek  temetési  rendje. 

Bemenetkor  a halottas  házba. 

Pap,  Áldott  a mi  Istenünk  öröktől  fogva,  most  és  mindenkor  és 
örökön  örökké. 

Felelet,  Ámen. 

Háromszor  szent Dicsőség Uram  irgalmazz.  . . . Mia*- 

tyánk Mert  tied  az  ország  stb. 

Tropár  2-ik  hang. 

A megdicsőült  igazak  leikeivel  stb. 

Ektenia. 

Könyörülj  rajtunk  Isten  a te  nagy  irgalmasságod  szerint,  kérünk  té° 
ged,  hallgass  meg  minket  és  könyörülj. 

Felelet  Uram  irgalmazz.  (3-or.) 

Könyörögjünk  még  Isten  elhunyt  szolgája  N.-gyermek  lelki  nyugal- 
máért, és  hogy  Isten,  az  ő csalhatatlan  Ígérete  szerint,  méltassa  öt  a meny- 
nyek  országára. 

Hogy  a mi  Urunk  Istenünk  helyezze  el  lelkét,  hol  az  igazak  meg- 
nyugosznak. 

Istennek  irgalmát,  mennyeknek  országát,  és  szentekkel  való  meg- 
nyugvását, Krisztustól,  a mi  halhatatlan  Királyunktól  és  Istenünktől  kérjük. 

Felelet  Add  meg  Uram. 

Csendes  ima. 

Ur  Jézus  Krisztus,  mi  Istenünk  ! ki  a viz  és  Szentlélek  által  szülöt- 
teknek, és  ártatlanságban  hozzád  átköltözőknek  a mennyek  országát  Ígérted, 
mondván : Engedjétek  a kisdedeket  hozzám  jönni,  mert  ilyenekké  a mennyek 
országa,  alázattal  kérünk  téged  : a tőlünk  most  eltávozott  ártatlan  N.  gyer- 
meknek, csalhatatlan  ígéreted  szerint,  ajándékozd  mennyországodnak  örök- 
ségét; minket  pedig  segíts,  hogy  földi  életünket  tisztán  és  keresztény  módon 
bevégezvén,  a te  szenteiddel  együtt  mennyei  lakodba  fogadtassunk. 

Fennhang. 

Mert  te  vagy  feltámadása,  élete  és  nyugalma  a te  elhunyt  szolgád 
N.-gyermeknek,  Krisztus  Istenünk,  és  téged  dicsőítünk  a te  kezdetnélküli 
Atyáddal,  legszentebb  jóságos  és  elevenítő  Lelkeddel  együtt,  most  és  min- 
denkor és  örökön  örökké. 

Felelet  Ámen. 

Elbocsátás  stb.  és  koporsó  beszentelés. 

Temetési  szertartás, 
zsoltár. 

Dicsérjétek  gyermekek  az  Urat;  dicsérjétek  az  Ur  nevét. 

Legyen  áldott  az  Ur  neve  most  és  mind  örökké. 

Napkelettől  nyugotig  dicsértessék  az  Ur  neve. 

Magasztos  az  Ur  minden  nép  fölött,  és  az  egek  fölött  az  ö dicsősége. 

Kicsoda,  mint  a mi  Urunk  Istenünk,  ki  a magasságban  lakik; 

és  a mennyből  a legkissebbre  is  tekint  a földön, 

fölemelvén  a földről  a nyomorultat,  és  a szemétből  fölmagasztalván 
a szegényt. 

Hogy  a fejedelmekhez  ültesse  öt  az  ő népe  fejedelmeihez ; ki  a ház» 
bán  lakást  ad  a magtalannak,  mint  fiakon  örvendező  anyának, 

23-ik  Zsoltár. 

Pa  Űré  a föld  és  annak  teljessége ; a föld  kereksége  és  mindnyájan, 
kik  benne  laknak. 

Mert  ő tengerekre  alapította  azt ; és  folyóvizekre  állította  azt. 

Kimegy  föl  az  Ur  hegyére  ? vagy  ki  fog  állani  az  ő szent  helyén  ? 

Az  ártatlan  kezű  s tiszta  szivü,  ki  lelkét  nem  adta  hiúságra,  sem 
álnoksággal  nem  esküdött  felebarátjának; 

Az  vészén  áldást  az  Urtól,  és  irgalmat  az  ő szabaditó  Istenétől. 

Ez  az  öt  keresők  nemzetsége,  kik  Jákob  Istene  orczáját  keresik. 

Emeljétek  föl,  fejedelmek,  a ti  kapuitokat,  és  emelkedjetek  föl,  örök 
ajtók!  hogy  bemenjen  a dicsőség  királya. 

Ki  ez  a dicsőség  királya?  az  erős  és  hatalmas  Ur,  a hatalmas  Ur 
a harczon. 

Emeljétek  föl,  fejedelmek,  a ti  kapuitokat,  és  emelkedjetek  föl  örök 
ajtók!  hogy  bemenjen  a dicsőség  királya.  Ki  ez  a dicsőség  királya?  a se- 
regek Ura,  ö a dicsőség  királya. 

Kondák  $-ik  hang. 

Szenteiddel  nyugtasd  meg  Krisztus  a te  Szolgád  lelkét,  hol 
nincs  fájdalom,  sem  aggódás,  sem  sóhaj,  de  végtelen  élet. 

Fönnhang. 

Mert  szent  vagy  te  mi  Istenünk,  és  a szentekben  nyugszol,  és  téged 
dicsőítünk  Atya  és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Énekeltetik.  Szent  Isten,  szent  erős,  szent  halhatatlan,  ir- 
galmazz  minékünk. 

Prokimen. 

Boldog  az  ut  melyen  mégy  lélek:  mert  nyugalmas  hely  készíttetik  néked. 

Apostol. 

Korintusiakhoz  Szent  Pál  I.  levél  15-ik  rész.  39 — 45-ig. 

Atyámfiái!  Nem  minden  test,  ugyanazon  test;  hanem  más 
az  embereké,  más  a barmoké,  más  a madaraké,  más  pedig  a 
halaké.  És  vannak  égi  testek  és  földi  testek,  de  más  az  égiek, 
más  pedig  a földiek  ékessége.  Más  a nap  fényessége,  más  a hold 
fényessége,  és  más  a csillagok  fényessége;  még  a csillag  is  kü- 
lönböző a csillagtól  fényességre.  Így  a halottak  feltámadása  is. 
Rothadásra  vettetik  el  a test,  rothatlanságban  támad  fel.  Nemte- 
lenségben  vettetik  el,  dicsőségben  támad  fel ; erőtlenségben  vettetik 
fel;  állati  test  vettetik  el,  lelki  test  támad  fel.  Ha  van  állati  test, 
van  lelki  is,  a mint  írva  vagyon:  Lön  az  első  ember  Ádám  élő 
lélekké,  az  utolsó  Ádám  pedig  elevenitő  lélekké. 

Evangélium. 

Szent  Jánostól  6-ik  rész  35 — 40-ig. 

Mondá  az  Ur  a hozzá  jövőkhöz:  Én  vagyok  az  élet  ke- 
nyere; a ki  én  hozzám  jő,  nem  éhezik,  és  a ki  bennem  hisz, 
soha  nem  szomjuhozik.  De  mondottam  nektek,  hogy  ámbár  látta- 

Egyházi  szerkönyv.  5 

tok  engem,  még  sem  hisztek.  Minden  a mit  nekem  ad  az  Atya, 
én  hozzám  jő,  és  a ki  hozzám  jő,  nem  vetem  ki ; mert  leszállottam 
mennyből,  pem  hogy  az  én  akaratomat  cselekedjem,  hanem  annak 
akaratát,  ki  engem  küldött.  Ez  pedig  az  Atyának,  ki  engem  kül- 
dött, akarata,  hogy  a mit  nekem  adott,  elneveszitsek  abból, 
hanem  föltámaszszam  mindazt  az  utolsó  napon.  Ez  pedig 
akarata  Atyámnak,  ki  engem  küldött,  hogy  minden  a ki  látja  a 
Fiút  és  hisz  ő benne,  örök  élete  legyen,  és  én  feltámasztom  öt 
az  utolsó  napon. 

Keresztcsókolási  ének  84k  hang. 

Oh  ki  ne  siratná  meg  magzatom,  ez  életből  való  gyászos 
elköltözésed?  ki  mint  zsenge  gyermek  szülök  öléből  kis  madárnál 
gyorsabban  kirepültél  és  a mindenek  Teremtöjéhez  költöztél.  Oh 
gyermek,  ki  nem  siratna  meg  téged,  látván  ifjú  orczádat  elhervadva, 
mely  előbb  a nyiló  virágnál  ékesebb  vala. 

Kisdedeknek  enyhülést  hoz  a halál,  mert  nem  részesültek 
az  élet  rosszaságaiban ; nyugalomhoz  Jutva,  Ábrahám  kebelében 
mennyei  örömmel  örvendeznek,  s a kisdedek  szent  karaival  együtt 
vigadoznak;  mert  a bünkedvelö  romlottságából  tisztán  költöztek  el. 

Dicsőség.  . . . Most  és  mindenkor. 

Istenszülö  szűz  ! ki  a szomorodottak  vigasza,  a gyöngél- 
kedők  orvoslója,  megtámadottak  békéje,  ki  a szélvésztől  hányaitot- 
tak  révpartja,  és  a hivök  egyedüli  közbenjárója  vagy,  védelmezd 
városunkat,  (községünket)  és  lakosait. 

Kettős  Ektenia. 

Könyörülj  rajtunk  Isten.  . , . . a csendes  imával  és  Fönnhanggal 
együtt.  Lásd.  63-dik  lapon. 

Bucsuimádság. 

Urunk!  ki  e földi  létben  a kisdedeket  megőrződ,  a jövő 
életben  pedig  őket  elméjök  egyszerűsége  és  tiszta  ártatlanságuk 
szerint  Ábrahám  kebelében  helyezed  és  részökre  fényes  és  üditő 
helyeket  készítesz,  hol  az  igazak  lelkei  lakoznak : magad  Uralkodó 
Krisztusunk!  fogadd  békével  N.  gyermek  szolgád  lelkét,  mivel 
te  mondád : Engedjétek  a kisdedeket  hozzám  jönni,  mert  ilyeneké 
a mennyek  országa;  Téged  illetvén  minden  dicsőség,  tisztelet  és 
imádás  az  Atyával  és  a Szentlélekkel  együtt,  most  és  mindenkor 
és  örökön  örökké. 

Felelet.  Ámen. 


5* 

Temetési  szertartás  rendje  husvét  fényes  he- 
tiben. 

(Bemenetkor  a halottas  házba.) 

Koporsó  beszentelés. 

Áldott  a mi  Istenünk  öröktől  fogva,  most  és  mindenkor  és  örökön 

örökké. 

Felelet.  Ámen. 

Pap.  Feltámadt  Krisztus  halottaiból,  legyőzte  halállal  a halált,  és  a 
sirban  levőknek  éltet  ajándékozott. 

Éneklész.  Föltámadt  Krisztus  stb.  (2-szer) 

Elöversek: 

Keljen  fel  az  Isten,  és  széledjenek  el  az  ő ellenségei,  és  fussanak 
az  ő orczája  elől,  kik  őt  gyűlölik. 

Mint  elenyészik  a füst,  enyészszenek  el ; mint  elolvad  a viasz  a tűz 
szine  előtt. 

Úgy  vesszenek  el  a bűnösök  Isten  szine  elöl  és  az  igazak  vigadjanak. 
Ez  a nap,  melyet  az  Ur  szerzett ; örvendezzünk  és  vigadjunk  azon. 
Dicsőség.  ....  Most  és  mindenkor. 

Ektenia. 

Könyörülj  rajtunk  Isten  a te  nagy  irgalmasságod  szerint  stb.  43.  lapon. 

Fönnhang  után. 

Látván  Krisztus  feltámadását,  az  egyedül  bünnélküli  Ur  Jézust  imád- 
juk; Kereszted  előtt  leborulunk  Krisztus!  és  szent  feltámadásodat  énekeljük 
és  dicsőítjük:  mert  te  vagy  a mi  Istenünk  és  kívüled  mást  nem  ismerünk, 
a te  nevedet  nevezzük.  Jertek  minden  hivek,  hajoljunk  meg  Krisztus  szent 
feltámadásának ; mert  ime  Kereszt  által  lön  az  egész  világ  öröme.  Mindenkor 
áldván  az  Istent,  énekeljük  az  ö feltámadását;  mert  a megfeszítést  elszen- 
vedvén, halállal  megrontotta  a halált. 


Ezután  Elbocsátás,  és  koporsó  beszentelés.  A temetés  kezdete: 

Húsvéti  Kánon. 

1-ső  Ének,  Irmosz. 

Feltámadás  napja  a Pászka,  az  Urnák  Pászkája,  világosod- 
junk fel  népek!  mert  a halálból  az  életre,  és  a földről  az  égbe 
átvitt  minket  Krisztus  Istenünk,  kik  az  ő győzelmét  énekeljük. 

Élőének.  Föltámadt  Krisztus  halottaiból. 

Tisztítsuk  meg  érzékeinket,  és  meglátjuk  a föltámadás  megközelit- 
hetlen  fényében  tündöklő  Krisztust,  és  tisztán  halljuk  midőn  mondja:  ör- 
vendjetek! Kik  az  ő győzelmét  énekeljük. 

Az  egek  méltán  vigadjanak  és  a föld  örvendezzen,  ünnepeljen  az 
egész  látható  és  láthatatlan  világ;  mert  föltámadt  Krisztus,  az  örökkétartó 
vigasság. 

3-ik  Ének,  Irmosz. 

Jertek  igyunk  uj  italt,  nem  a kemény  sziklából  csodásán 
fakasztottat ; de  a Krisztus  sirjából  csergedező  halhatatlanság  for- 
rását, kiben  megerősödünk. 

Ma  mindenek  beteltek  világossággal : az  egek,  a föld  és  az  alvilág; 
ünnepeljék  tehát  összes  teremtmények  Krisztus  föltámadását,  melyben  meg- 
erősödnek. 

Tegnap  veled  temetkeztem  el  Krisztus!  veled  ébredek  ma  a feltá- 
madóval ; tegnap  veled  fölfeszittettem : dicsőíts  meg  engem  is  Üdvözítő ! a 
te  országodban. 

Halotti  Ektenia. 

Ismét  és  ismét  békeségben  stb.  49.  lapon. 

A fönhang  után  Ipakoi  4-ik  hang. 

A Máriával  együttlevők  kora  hajnalban  kimenvén,  a sírra  tett  követ 
elhengeritve  találták,  és  az  angyaltól  imezt  hallák  : az  örök  világosságban 
levőt  miért  keresitek  mint  embert  a holtak  között  ? Lássátok  a siri  lepedőket 
fussatok  és  hirdessétek  a világnak,  hogy  föltámadt  az  Ur,  legyőzvén  a lialált ; 
mert  valóban  Isten  fia  ő,  ki  üdvözíti  az  emberi  nemzedéket. 

4- ik  Ének,  Irmosz. 

A szent  sírnak  őrhelyén,  álljon  ma  velünk  az  isteni  szózatu 
Habakuk,  és  mutassa  a fényességtől  tündöklő  angyalt,  ki  világo- 
san hirdeti  nékünk ; ma  lett  üdvössége  a világnak ; mert  feltámadt 
Krisztus,  a Mindenható. 

Mint  a szűz  méhet  megnyitó  fiúgyermek  jelent  meg  nekünk  Krisztus, 
ki  mint  ember  ártatlan  báránynak  nevezteték,  s mint  Isten  tökéletesnek  mon- 
datott ; mert  ő a mi  bünnélküli  legtisztább  Pászkánk. 

Mint  az  egy  éves  bárány,  a mi  áldott  Koronánk  Ur  Jézus,  ki  mind- 
nyájunkért önkényt  feláldozta  magát,  az  engesztelő  Pászka,  és  ki  a sírból 
újra  fölragyogott,  mint  az  igazságnak  tündöklő  napja. 

Istennek  ős  atyja  Dávid,  a jelképi  szekrény  előtt  örvendezve  táncolt : 
mi  pedig  Istennek  szent  népe,  az  előképek  beteljesültét  látván,  lelkesülten 
vigadjunk;  mert  feltámadt  Krisztus,  a Mindenható. 

5- ik  Ének,  Irmosz. 

Keljünk  fel  kora  hajnalban  és  hozzunk  balzsam  helyett  ma- 
gasztaló éneket  az  Urnák,  és  meglátjuk  Krisztust,  az  igazság  nap- 
ját, ki  örök  életet  áraszt  mindnyájunkra. 

A te  véghetetlen  jóságodat  Krisztus,  látván  a pokol  bilincseivel  le- 
kötöttek, örvendező  léptekkel  mentek  a világosságba,  dicsérvén  az  örök 
Pászkát. 

Járuljunk  égő  lámpákkal  a sirból  kiszálló  Krisztushoz,  mint  menyek- 
zői  vőlegényhez,  és  az  Isten  üdvhozó  Pászkáját,  a mennybéli  dicsőítő  ka- 
rokkal ünnepeljük. 

6- ik  Ének,  Irmosz. 

^ Leszállottál  Krisztus  a föld  alsó  részeibe,  és  összetörted  a 
foglyokat  letartó  börtönök  zárait,  s a harmadik  napon,  mint  Jónás 
a czethalból,  föltámadtál  a sirból. 

A pecséteket  épségben  meghagyván.  Krisztus,  föltámadtál  a sirból, 
mint  születésedben  is  a szüzesség  kulcsait  meg  nem  sértéd,  és  föltámadá- 
soddal megnyitottad  nekünk  az  édenkert  ajtaját. 

Én  Üdvözítőm  ! ki  mint  Isten,  élő  és  meg  nem  ölt  áldozatul  önként 

mutattad  be  magad  az  Atyának,  és  föltámadtál  harmadnap  a sírból,  föltá- 
masztottad Ádámot  is  az  ö nemzedékével. 

Halotti  Ektenia. 

Ismét  és  ismét  békeségben  könyörögjünk  stb.  49  lap. 

Kondák  8-ik  hang. 

Szenteiddel  nyugtasd  meg  Krisztus  a te  szolgád  lelkét,  hol  nincs 
fájdalom,  sem  aggódás,  sem  soha] ; de  végtelen  élet. 


Ikosz. 

Minden  élő  lény  alkotója  és  teremtöje ! csak  te  egyedül  vagy  hal- 
hatatlan; mi,  a föld  agyagából  alakított  emberek  mindnyájan  visszatérünk 
az  anyaföldbe,  a mint  te  parancsolád  oh  én  Alkotóm  ! mondván ; „Föld 
vagy  és  a földbe  visszatérsz."  Porrá  leszünk  mi  is,  kik  a elen  temetési  sira- 
tást  végezzük  és  a dicsőítő  éneket  hangoztatjuk:  Alleluja. 


Háromszorszent  helyett: 

A kik  Krisziusban  keresztelkedtetek,  Krisztusba  öltözköd- 
tetek. Alleluja. 

Apostoli  levél  gyanánt  olvastatik  a temetési  napnak  megfelelő  szent 
misei  apostol. 

Evangélium  Sz.  Mátétól  28,  16 — 20. 

Az  időben  a tizenegy  tanitvány  Qalileába  méné  ama  hegyre, 
hová  Jézus  rendelte  vala  őket.  És  látván  őt,  imádák,  némelyek 
pedig  kételkedének.  És  hozzájok  menvén  Jézus,  szóla  nekik  mond- 
ván: Minden  hatalom  nekem  adatott  mennyben  és  a földön.  El- 
menvén  tehát  tanítsatok  minden  nemzeteket,  megkeresztelvén  őket 
az  Atyának  és  Fiúnak  és  Szentiéleknek  nevében.  Tanítván  őket 

megtartani  mind,  a miket  parancsoltam  nektek;  és  ime  én  veletek 
vagyok  mindennap,  világ  végezetéig. 

Evangélium  után  mondjuk:  Látván  Krisztus  feltámadását ....  Lásd 
63-ik  lapon. 

7-ik  Ének,  Irmosz. 

Ki  az  ifjakat  a kemenczéböl  megszabadná,  emberi  testet 
öltvén,  szenved  mint  halandó,  és  szenvedése  által  a halandót,  a 
rothadatlanság  ékességébe  öltözteti,  ő egyedül  áldott  és  dicsőített 
Istene  atyáinknak. 

Az  istenfélő  asszonyok,  kenettel  hozzád  siettek ; de  kit  mint  halottat 
siránkozva  kerestek,  téged  mint  élő  Istent  felvidulva  imádtak,  és  a titkos 
Pászkát  tanítványaidnak.  Krisztus,  örömmel  hirdették. 

A halál  legyőzetését  ünnepeljük,  a pokolnak  megrontását,  más  örök- 
életnek kezdetét,  és  örvendve  magasztaljuk  ezek  kegyes  Eszközlöjét,  egyedül 
áldott  és  dicsőített  Istenét  atyáinknak. 

Valóban  a legszentebb  és  legünnepeltebb  ez  az  üdvösséges  éjszaka ; 
mert  ez  a feltámadás  napjának  hajnalfényü  előhírnöke,  melyen  az  örök  vilá- 
gosság, testileg  mindnyájunkra  kisugárzott  a sírból. 

$-ik  ének,  Irmosz. 

Ez  ama  jeles  és  szent  nap,  szombat  után  az  első,  az  ünne- 
pek királyi  és  uralkodói  ünnepe,  s az  ünnepélyek  ünnepélye,  me- 
lyen áldjuk  Krisztust  örökké. 

Jertek  a feltámadás  jeles  napján,  részesüljünk  a szőllőtőke  u]  ter- 
mésében, Krisztus  országának  isteni  vígságára,  magasztalván  őt  mint  Istent 
örökké. 

Emeld  fel  köröskörül  szemeidet  Sión,  és  lássad,  mert  ime  egybe- 
gyűltek hozzád  fiaid,  mint  isteni  fényű  világítók,  nyugat,  észak,  dél  és  keletről 
és  te  benned  áldják  Krisztust  örökké. 

Szent  Háromság  egy  Istenünk  dicsőség  néked. 

Mindenható  Atya  és  Ige  és  Lélek,  három  személyben  egyesülő  minden 
lény  feletti,  s legistenibb  egy  természet,  a te  nevedre  kereszteltettünk  s téged 
áldunk  örökké. 

9-ik  ének,  Irmosz. 

Tündökölj,  tündökölj  mennyei  Jeruzsálem ; mert  az  Ur  dics- 
fénye, fölötted  felvirradt,  örvendj  mostan  és  vigadozz  uj  Sionhegy, 
és  te  gyönyörködjél  tiszta  Istenszülő,  Fiad  föltámadásán. 

Valóban  isteni,  valóban  nagyon  kedves  és  legédesebb  a te  szavad 
Krisztus!  mert  csalhatatlanul  megígérted  nékünk,  hogy  velünk  lész  a világ 
végezetéig;  s mi  reményünk  valósultát  teljes  hittel  várván,  örvendezünk. 

Oh  valóban  nagy  és  legszentebb  Pászka : Krisztus ! Oh  bölcseség ! 
Istennek  Igéje  és  Erősség!  add,  hogy  benned  igazabban  részesüljünk,  a te 
országod  nem  alkonyodó  napján. 

Fény-ének. 

Testileg  elszunnyadván  min  thalott.  Urunk  és  Királyunk!  harmadnap 
föltámadtál,  Adámot  kihozván  a romlásból,  és  megtörted  a halált,  halhatat- 
lanság Pászkája!  világnak  üdvössége. 

Ezután  énekeljük  a vasárnap  reggeli  isteni  tiszteletből: 

Áldott  vagy  te  Urunk,  tanits  meg  minket  a te  igazságaidra. 

Az  angyali  gyülekezet  csodálkozott,  látván  téged  stb. 

Keresztcsókolási  ének  helyett: 

A feltámadási  elöverses  énekek. 

5-ik  hang. 

Vers.  Keljen  föl  az  Isten,  és  széledjenek  el  az  ö ellenségei,  és  fus- 
sanak orczája  elől,  kik  öt  gyűlölik. 

Szentséges  Pászka  lön  ma  nekünk  kinyilvánítva,  az  uj  és 
szent  Pászka,  titokteljes  legtisztesebb  Pászka,  Pászka  a Megváltó 
Krisztus,  szeplőtelen  Pászka,  nagy  Pászka,  a hívők  Pászkája,  a 
paradicsom  ajtaját  megnyitó  Pászka,  és  minden  hívőt  megszentelő 
Pászka. 

Vers.  Mint  elenyészik  a füst,  enyészszenek  el,  mint  elolvad  a viasz 
a tűz  szine  előtt. 

Jöjjetek  ti  a dicső  látmányt  hirdető  asszonyok,  és  Sionnak 
mondjátok : halld  tőlünk  Krisztus  feltámadásának  örvendetes  hirét ; 
gyönyörködjél,  vigadozz  és  örvendj  Jeruzsálem,  látván  Krisztus 
király,  mint  ékes  vőlegényt  kiszállni  a sirból. 

Vers.  Úgy  veszszenek  el  a bűnösök  Isten  szine  elöl,  és  az  igazak 
vigadjanak. 

A kenethozó  asszonyok  korán  reggel  az  Életadó  sírjához 
érkezvén,  angyalt  találtak  a sirkövön  ülve,  ki  szólván  hozzájok 
mondá : mit  keresitek  az  élőt  a holtak  között,  mit  siratjátok  az  enyész- 
hetetlent  az  enyészetben  ? menvén  ezt  hirdessétek  az  ö tanítványainak. 

Vers.  Ez  a nap  melyet  az  Ur  szerzett,  örvendezzünk  és  vigadjunk 

azon. 

Szépséges  Pászka,  az  Ur  Pászkája,  legtisztesebb  Pászka 
tűnt  fel  ma  nekünk,  Pászka,  örömmel  egymást  öleljük,  oh  Pászka, 
a szomorúság  váltsága ! mert  ma  a sirból  mint  palotából  felragyo- 
gott Krisztus,  és  az  asszonyokat  örömmel  eltölté,  mondván  nekik : 
ezt  hirdessétek  az  Apostoloknak. 

Dicsőség.  . . . most  és  mindenkor  stb. 

Feltámadás  napja  van,  világosodjunk  fel  ezen  ünnepélylyel 
és  egymást  mint  testvérek  öleljük,  a feltámadás  által  gyűlölőinknek 
is  bocsássunk  meg,  és  igy  énekeljünk: 

Föltámadt  Krisztus  halottaiból,  legyőzte  halállal  a halált,  és 
a sirban  levőknek  éltet  ajándékozott. 

Ektenia  a Pannichidából. 

Könyörülj  rajtunk  Isten  : 46-ik  lapon  a Csendes  imával  és  a Fönn- 
hanggal  együtt. 

Elbocsátás. 

S végül  a búcsú  imádság  stb.  a temetési  szertartások  rendjében  fog- 
lalt utasítások  szerint. 

Halottvirasztáskor. 

Háznépi  szent  olvasmány.  (Ikosz.) 

Minden  élő  lény  alkotója  és  teremtője!  csak  te  egyedül 
vagy  halhatatlan:  mi,  a föld  agyagából  alakított  emberek,  mind- 
nyájan visszatérünk  az  anyaföldbe,  a mint  te  parancsolád,  oh  én 
Alkotóm,  mondván:  „Föld  vagy  és  a földbe  visszatérsz."  Porrá 
leszünk  mi  is,  kik  a jelen  halotti  siratást  végezzük  és  a dicsőítő 
éneket  hangoztatjuk: 

Alleluja. 

Minden  szakasz  alán  énekeltetik  gyászhangu  Alleluja  3-szor. 

A ravatalról  intézem  szavaimat  hozzátok  s kérlek  benne- 
teket, figyelemmel  hallgassátok  beszédemet ; mert  ti  érettetek  hang- 
zik fel  jelen  siralmam,  hogy  abból  lelki  hasznot  merítsetek.  De 
midőn  e tanulságos  igéket  sziveitekbe  rejtitek,  rólam  is,  mint  volt 
ismerőstökről  emlékezzetek  meg,  ki  gyakorta  találkoztam  veletek 
s az  Isten  házában  együtt  énekeltük: 

Alleluja. 

Hívásomnak  engedve,  mindnyájan  gyűljetek  egybe  s oktató 
szavaimat  fogadjátok  be.  Testvérek!  rettenetes  ama  itélőszék,  mely 
előtt  mindnyájunknak  meg  kell  állanunk.  Nincs  ott  szolga  sem 
szabad,  nincs  kicsiny  avagy  nagy,  hanem  a megjelenéskor  mind- 
nyájan egyenlők  leszünk;  azért  jó  ha  gyakran  énekeljük  a zsoltárt : 

Alleluja. 

Könybe  borulnak  szemeink,  midőn  a holt  tetemet  kiterítve 
látjuk,  s mielőtt  nekie  a végső  „Istenhozzádot"  elrebegnők,  szi- 

vesen  váltanánk  nyájas  szavakat  ő vele : íme,  hát  elhagyod  a téged 
szeretőket  s nem  szólasz  többé  hozzánk  drága  barátunk ! Miért 
nem  nyitod  ajkidat  beszédre,  miért  hallgatsz  oly  mélyen?  és  nem 
hangoztatod  velünk  az  éneket; 

Alleluja. 

Mily  keserű  szavak  azok,  miket  a haldoklók  végső  elválá- 
sukkor kiejtenek.  Testvérek!  Én  már  megválók  minden  rokonaim- 
tól, barátaimat  itt  hagyom,  s örökre  távozom.  Merre  s hová  me- 
gyek? nem  tudom;  mi  fog  történni  velem?  nem  sejtem.  Ezeket 
csak  Isten  tudja,  ki  kiszóllitott  engem : de  emlékezzetek  meg  ró- 
lam, énekelvén: 

Alleluja. 

Hová  költöznek  halál  után  a lelkek,  mi  fog  történni  velők?  E 
titkot  tudni  akartam,  de  nem  volt  a ki  megmondja  nékem.  Vájjon 
a holtak  emlékeznek  e övéikről,  úgy  mint  mi  ő róluk?  A vagy 
ők  elfelejtik  a felettök  siránkozókat  és  áhitattal  éneklőket : 

^Alleluja. 

Kisérjétek  ki  barátaim  a holtakat  és  gyors  lábakkal  men- 
jetek a sírokhoz  és  figyelemmel  tekintsetek  körül:  nemde  elenyé- 
szik ott  az  ifjúság,  s egyaránt  elhervad  minden  életkor;  ottan 
mély  csend  és  hallgatás  és  senki  sincs,  a ki  hangoztassa  a zsoltárt : 

Alleluja. 

Most  még  látjuk  a ravatalon  fekvőt,  de  rövid  idő  múltán 
szemeink  elől  örökre  elveszítjük  őt.  íme!  nyelve  már  elnémult  s 
ajkai  örökre  lecsukódtak  1 Üdv  nektek  barátaim  (hitvestársam. 

gyermekeim)  Isten  veletek  testvéreim,  ismerőseim!  mert  én  ama 
hosszú  útra  megyek,  honnan  nincs  visszatérés;  de  emlékemet 
üljétek  meg  az  ének  által: 

Alleluja. 

Az  ottvalók  közöl  senki  sem  jött  vissza,  hogy  megmondaná 
nekünk,  mi  sorsban  részesülnek  ott  testvéreink  s rokonaink,  kik 
az  Urban  megelőztenek  minket.  Azért  mi  sokat  tusakodunk  a felett : 
vájjon  a sirontul  látjuk-e  viszont  egymást  ? vájjon  feltaláljuk-e  ott 
szüleinket,  testvéreinket  ? s vájjon  lesz-e  ottan,  ki  velünk  együtt 
zenghesse  a zsoltárt: 

Alleluja. 

A halál  ösvényén,  az  elitéit  bűnösök  módjára,  mindnyájan 
lecsüggesztett  fővel  megyünk.  Hol  maradt  ilyenkor  a szépség,  hol 
a gazdagság,  hol  a földi  élet  dicsősége  ? Mindezek  többé  mit  sem 
használhatnak  ; de  javunkra  válik,  ha  gyakran  ismételjük  a zsoltárt : 

Alleluja. 

Miért  töprengsz  időszerűtlenül  oh  ember!  Egy  rövid  óra, 
s mindenek  elmúlnak.  A pokolban  nincs  többé  megjobbulás,  nin- 
csen enyhület;  ott  szünet  nélkül  rágódik  a telhetetlen  féreg,  ott 
az  áthatlan  sötétségü  föld,  és  a kábitó  zűrzavar ; ott  kell  nékem 
is  megitéltetnem,  mert  elmulasztóm  gyakrabban  hangoztatni  a 
zsoltárt : 

Alleluja. 

A múló  idő  hamar  elfeledteti  velünk  elhunyt  barátainkat; 
mert  ha  rövid  ideig  emlékezünk  is  a megholtakra ; de  végre  mégis 
elfelejtjük  őket,  mintha  meg  sem  haltak  volna.  A szülék  is  elfe- 

lejtik  meghalt  magzataikat,  kiket  gyöngéd  szeretettel  ápolgattak,  s 
végül  a rideg  sirba  kisértek,  keserű  könyhullatás  és  az  ének  között: 

Alleluja. 

Emlékeztetlek  benneteket  testvéreim  (hitestársam,  gyerme- 
keim) és  barátaim,  hogy  a midőn  Istenhez  könyörögtök,  rólam 
sem  feledkezzetek  meg,  kérlek,  könyörgök,  esedezem,  tartsátok  ezt 
emléketekben  és  gyakran  sirassatok  meg  engem,  s a mit  Jób  mon- 
dott egykor  barátinak,  én  is  azt  mondom  nektek : „üljetek  le  és 
soroljátok  ismét  a zsolozsmát:" 

Alleluja. 

E földi  életből  mindent  itt  hagyva  távozunk,  és  meztelenül 
és  aggodalommal  állunk  az  Ítélő  biró  elé.  Minden  ékességünk, 
mint  a fű  elhervad,  és  sok  föltevéseink  iránt  nagy  lészen  a mi 
csalódásunk.  Meztelen  jöttél  e világra  oh  ügyefogyott!  meztelen 
fogsz  törvénybirád  előtt  is  megjelenni.  Többet  ne  kecsegtesd  magad, 
hanem  siránkozva  sóhajts  fel: 

Alleluja. 

Oh  halandó ! ha  e földön  könyörületes  voltál  embertársad 
iránt,  könyörületes  lesz  ő is  teirántad  a túlvilágon ; ha  itt  valamely 
szegény  árva  nyomorán  segítettél,  meg  szabadit  téged  ő is  a szük- 
ségtől az  örök  életben;  s ha  valamely  mezítelent  felruháztál,  fel- 
ruház téged  ő is  s vele  együtt  a zsoltár: 

Alleluja. 

Veszélyes  ut  ez,  melyen  megindultam,  idegen  nékem  ez  az 
ország,  hol  senki  sem  ismer  engem.  Iszonyatos  látni  az  igy  köl- 

tözködőt,  iszonyatos  látni  a behívót  is,  ki  az  élet  és  a halál  Ura, 
s ki  minket  kiszólithat  a mikor  akarja  ; azért  zengjen  föl  az  ének  : 

Alleluja. 

Ha  egyik  országból  a másikba  utazunk,  már  is  útmutatóra 
van  szükségünk;  mit  cselekszünk  majd  ama  megmérhetlen  távol- 
ságú hazában,  hová  mindnyájan  törekszünk,  s a hol  senki  sem 
ismer  bennünket  ? ottan  bizonynyal  sok  vezetőre  lesz  szükséged 
oh  halandó!  de  mindenek  közt  leghivebb  kalauzod  lesz  a buzgó 
imádság,  mely  biztosan  elkisér  utadon,  mignem  Krisztusoddal 
egyesülsz  és  mondod: 

Alleluja. 

A testi  gyönyörök  rabjai  a tuléletben  nyugalomra  nem  ta- 
lálnak ; mert  ottan  a vádlók  könyörtelenek  és  a könyvek  is  meg- 
nyittatnak. Kihez  fordulsz  akkor  oh  ember?!  avagy  ki  fog  segit- 
ségedre  sietni?  Csupán  a könyör  adomány  lesz  pártfogód,  mit 
éltedben  a szegényeknek  juttattál,  és  az  ének: 

Alleluja. 

Az  ifjúság  és  a testi  szépség  a halál  órájában  elenyészik, 
a nyelvet  égető  hőség  tikkasztja,  a torok  elsorvad,  a szemek  fénye 
kialszik,  az  arcz  vidámsága  elborul,  a nyak  emelt  tartása  megtörik, 
s minden  szerv  megnémul,  mely  hangoztatná  a zsoltárt : 

Alleluja. 

Szűnjetek  meg  barátim!  szűnjetek  meg,  ne  zavarjuk  a ki- 
szenvedettnek nyugalmát,  hanem  inkább  a halál  nagy  titka  felett 
elmélkedjünk;  mert  rettenetes  egy  óra  ez!  Szűnjetek  tehát,  hogy 

a lélek  békeségben  költözzék  el ; mivel  erős  küzdelemben  van,  s 
rettegéssel  könyörög  Istene  előtt,  mondván  ; 

Alleluja. 

Mély  megilletődéssel  néztem  egy  gyermek  haláltusáját, 
melynek  láttára  megsirattam  saját  éltemet;  mert  szörnyű  vala  az 
ő szenvedése,  s gyönge  idegei  lázasan  remegtek;  s mikor  ütött 
a végzetes  óra,  a kis  ártatlan  ezsdőleg  könyörgött : Atyám  segits ! 
anyám  ments  meg ! ! és  nem  volt,  a ki  segitsen  rajta ! Az  őt  kör- 
nyezők orczáit  halál  sápadtság  boritá  és  a feslő  bimbó  korai  her- 
vadása  felett  zokogva  siránkozának,  mondván : 

Alleluja. 

A zsenge  kisdedek  közül  hányán  ragadtatnak  el  még  az 
anyai  emlőkről  a rideg  sirba?  s házassági  frigy ök  a koporsóban 
köttetik  és  keserűen  siránkoznak,  és  nászágyukból  többé  nem 
ébrednek;  hanem  részökre  együtt  tartatik  meg  a menyekző  és  a 
temetés,  egyszerre  az  egybekelés  és  az  elválás,  együtt  az  örven- 
dezés és  a könyhullatás,  együtt  a zsoltár: 

Alleluja. 

Hangosan  dobog  föl  szivünk  annak  hallatára,  hogy  a túl- 
világ! létben  örök  fényesség  világoskodik,  hogy  ott  van  az  élet 
forrása,  a soha  el  nem  múló  gyönyör,  hogy  ott  van  a paradicsom, 
hol  a megdicsőültek  lelkei  vigadoznak.  Gyűljünk  össze  tehát  az 
Ur  nevében,  hogy  mindnyájan  együtt  zenghessük  Istenünknek : 

Alleluja. 

Legszentebb  szeplőtelen  Szűz!  ki  a megközelithetlen  vilá- 
gosságot árasztottad  e világra,  kérlek,  könyörgöm,  esedezem : ne 
szűnjél  meg  elhunyt  szolgádért  Isten  előtt  közbenjárni,  hogy  a 
végső  Ítélet  napján  megnyerje  vétkeinek  bocsánatát;  mert  a te 
anyai  bizalmas  kérésed  mindenkor  foganatos  a te  kedves  Fiad 
előtt,  kit  illet  minden  tisztelet,  imádás  s a dicséret  éneke : 

Alleluja. 


Egyházi  szerkönyv. 

Nagy  vizszentelés  rendje  urjelenés  ünnepén. 

(Vizkereszt.) 

Szent  Liturgia  után,  az  amboni  imádság  végeztével,  ünnepélyes  ki- 
menet történik  a folyóhoz,  vagy  kúthoz,  melynek  vize  szenteltetni  fog,  s éne- 
keltetik: 

Tropár  8-ik  hang. 

Az  Ur  szava  a vizeken  kiáltja,  mondván : Jertek  mindnyá- 
jan s vegyétek  a megjelenő  Krisztus  lelkét,  a bölcseség  lelkét,  az 
isteni  félelem  lelkét  és  az  értelemnek  lelkét.  (3-szor.) 

Ma  a vizek  természete  megszenteltetik,  és  a Jordán  ketté- 
szakad, s hullámainak  folyását  visszatartóztatja,  látván  a vizében 
keresztelkedö  Üdvözitöt. 

Mint  ember,  a folyó  vízhez  jöttél  Krisztus  királyunk!  és 
bűneinkért  elöhirnököd  kezeiből  szolgai  keresztséget  jelvenni  sietsz, 
jóságos  emberszerető ! 

Dicsőség . . . most  és  mindenkor . . . 

A pusztában  kiáltónak  szavára,  készítsétek  az  Ur  útját! 
szolgai  alakot  vevén  magadra,  eljöttél  keresztséget  kérni  Urunk, 
ki  a bűnt  nem  ismerted.  Láttak  téged  a vizek  és  megfélemlettek. 
Remegett  az  elöhirnök  és  felkiáltott,  mondván : mikép  világítsa  meg 
a mécs  a napnak  világosságát?  hogyan  terjessze  ki  kezeit  Ura 
felett  a szolga?  Szentelj  meg  engem  és  a vizeket,  Üdvözitő,  ki 
elveszed  a világ  vétkeit! 

Pap.  Bölcseség! 

Olvasó.  Izaiás  jövendölésének  olvasása.  (35-ik  rész.) 

Pap.  Figyelmezzünk ! 

Úgymond  az  Ur:  vigadni  fog  a puszta  s a járatlan  hely, 

és  örvendez  a kietlen  és  virágzik  mint  a liliom.  Virágozván  virág- 
zik, és  örvendez  vigadván  és  dicséretet  mondván.  A Lybanon 
dicsősége  adatott  neki,  a Karmel  és  Száron  ékessége ; látni  fogják 
az  Ur  dicsőségét  és  a mi  Istenünk  ékességét.  Erősitsétek  meg  a 
lankadt  kezeket  és  az  erőtlen  térdeket  szilárdítsátok  meg.  Mond- 
játok a félénk  szivüeknek:  erősödjetek  meg  és  ne  féljetek;  ime 
a ti  Istenetek  elhozza  a bosszúálló  fizetést;  az  Isten  önmaga  jő 
el  és  megszabadít  titeket.  Akkor  megnyílnak  a vakok  szemei  és 
a siketek  fülei  tárva  lesznek ; akkor  ugrál  a sánta,  mint  a szarvas 
és  föloldatik  a némák  nyelve;  mert  vizek  fakadnak  a pusztában 
és  patakok  a kietlenben  ; és  a mi  száraz  hely  volt,  tova  lészen, 
és  a szomjuhozó  föld  vizek  forrásaivá;  a mely  tanyákon  azelőtt 
sárkányok  laktak,  ott  zöldelő  nád  és  káka  terem.  És  ott  sövény 
és  ut  leszen,  mely  szent  útnak  hivatik ; fertőztetett  nem  jár  azon. 
és  ez  lesz  nektek  egyenes  utatok,  úgy  hogy  az  együgyüek  se  té- 
vedjenek el  azon.  Nem  leszen  ott  oroszlán,  és  gonosz  vad  nem 
jár  azon,  s nem  találtatik  ott ; hanem  a megszabadítottak  járnak 
azon.  És  visszatérnek  az  Urtól  megváltottak,  és  Sionba  mennek 
dicsérettel ; és  örök  vigaság  lesz  fejőkön ; örömet  és  vigaságot 
nyernek,  s a fájdalom  és  sirás  eltávozik. 

Izaiás  55-ik  rész. 

Úgymond  az  Ur:  mindnyájan  szomjuhozók!  jöjetek  a vi- 
zekre ; és  a kiknek  nincs  pénzetek,  siessetek,  vegyetek  és  egyetek  ; 
jöjetek  el,  vegyetek  pénz  nélkül,  és  minden  csere  nélkül  bort,  és 
tejet.  Miért  költitek  az  ezüstöt  nem  kenyérre,  és  fáradságtokat 
nem  jóllakásra  ? hallgatván  hallgassatok  engem,  és  egyetek  jót  és 
gyönyörködjék  telketek  a kövérségben.  Hajtsátok  meg  füleiteket, 
és  jöjetek  hozzám ; halljátok,  és  élni  fog  telketek,  és  örök  szövet- 
ei 

séget  kötök  veletek,  Dávid  hűséges  irgalmasságait.  Íme  bizony- 
ságul adtam  őt  a népeknek,  vezérül  és  tanítóul  a nemzeteknek. 
Íme  hivod  a népet,  melyről  te  nem  tudtál,  és  a nemzetek,  melyek 
téged  nem  ismertek,  hozzád  futnak,  a te  Uradért  Istenedért,  és 
Izrael  Szentjéért;  mert  ő megdicsőit  téged.  Keressétek  az  Urat, 
mig  föltalálható;  híjátok  öt  segítségül,  mig  közel  vagyon.  Hadja 
el  útját  az  istentelen,  és  gondolatait  a gonosz  férfiú,  és  térjen  az 
Úrhoz,  és  könyörül  rajta,  a mi  Istenünkhöz,  mert  igen  kész  a 
megbocsátásra.  Mert  az  én  gondolatim  nem  a ti  gondolataitok, 
sem  utaim  utaltok,  úgymond  az  Ur.  Mert  mind  az  egek  fölülha- 
ladják a földet,  úgy  az  én  utaim  fölülhaladják  utaitokat.  És  mint 
leszáll  az  eső  és  hó  az  égből,  és  oda  többé  nem  tér  vissza,  ha- 
nem megltatja  a földet,  és  meg  öntözi  és  termővé  teszi  azt,  és 
magot  ád  a vetőnek,  és  kenyeret  az  evőnek:  Úgy  leszen  az  én 
igém,  mely  számból  kimegyen;  nem  tér  vissza  hozzám  üresen, 
hanem  végbe  viszi  mind  a mit  akartam,  és  foganatos  lesz  azok- 
ban, mikre  küldöttem.  Mert  örömmel  jöttök  ki,  és  békeségben 
fogtok  vezéreltetni;  a hegyek  és  halmok  előttetek  dicséretet  éne- 
kelnek, és  a tartomány  minden  fái  kézzel  tapsolnak.  A bojtorvány 
helyébe  jegenye  fa  terem,  és  a csalán  helyett  mirtus  növekedik; 
és  az  Ur  Nevet  nyer  örökjeiül,  mely  nem  fog  elvétetni. 

Izaiás  12.  rész,  3 — 6. 

Úgymond  az  Ur:  örömmel  merítetek  vizet  az  Üdvözítő 
kutforrásaibóí,  és  mondjátok  az  napon : Adjatok  hálát  az  Urnák, 
és  híjátok  segítségül  az  ő nevét;  nyilatkoztassátok  ki  a népek 
között  az  ő találmányait,  és  emlékezzetek  meg,  hogy  fölséges  az 
ő neve.  Énekeljetek  az  Urnák,  mert  nagy  dolgokat  cselekedett ; 
hirdessétek  ezt  az  egész  földön.  Örvendezz  és  dicsérd  Sión  la- 
kossága! mert  nagy  Izrael  Szente  közepetted. 

Pap.  Figyelmezzünk.  Békeség  mindnyájatoknak,  Bölcseség. 
Figyelmezzünk ! 

Prokimen. 

Az  Ur  világosságom  és  szabadulásom  kitől  féljek? 

Pap.  Bölcseség. 

Olvasó.  Szent  Pál  apostol  Korintusiakhoz  irt  levelének  ol- 
vasása. (1.  10.  rész.  1 — 4-ig.) 

Pap.  Figyelmezzünk! 

Olvasó.  Atyámfia!  Nem  akarom  elhallgatni  előttetek,  hogy 
atyáink  mindnyájan  a felhő  alatt  voltak,  és  mindnyájan  átmentek 
a tengeren,  és  Mózestől  mindnyájan  megkereszteltettek  a felhőben 
és  tengerben,  és  mindnyájan  ugyanazon  lelki  eledelt  ették,  és 
mindnyájan  ugyanazon  lelki  italt  itták;  ivának  pedig  az  őket 
követő  lelki  sziklából,  e kőszikla  pedig  a Krisztus  vala. 

Pap.  Békeség  neked.  Bölcseség.  Figyelmezzünk! 

Felelet.  Alleluja  (3-szor.) 

Pap.  Bölcseség,  igazhivők!  Hallgassuk  a szent  Evangéli- 
umot. Szent  Márk  Evangéliumának  olvasása.  (1.  rész  9 — 11-ig.) 

Felelet.  Dicsőség  néked  Uram. 

Az  időben  jőve  Jézus  Galilea  Názáretéből,  és  megkeresz- 
telteték  Jánostól  a Jordánban.  És  mihelyt  a vizből  feljött,  látá 
megnyílni  az  egeket  és  a Lelket,  mint  egy  galambot  leszállani, 
és  rajta  maradni.  És  e szózat  lön  mennyekből:  Te  vagy  az  én 
szerelmes  fiam,  tebenned  telik  kedvem. 

Felelet.  Dicsőség  néked  Uram.  Dicsőség  néked. 

Nagy  Ektenia. 

Békeségben  könyörögjünk  az  Úrhoz. 

Felelet.  Uram  irgalmazz. 

A mennyei  békeért,  és  leikeink  üdvösségéért,  könyörögjünk  az  Úrhoz. 

Az  egész  világ  békeségeért.  Isten  szentegyházainak  jólétéért  és  mind- 
nyájunk egyesitéseért,  könyörögjünk  az  Úrhoz. 

A mi  Isten  szerető  N.  püspökünkért,  a tisztes  áldozárságért,  a Krisz- 
tus szerinti  segédlő  papságért,  az  egész  egyházi  rendért  és  a népért,  kö- 
nyörögjünk az  Úrhoz. 

A mi  igazhitű  apostoli  királyunkért  N.  egész  házáért  és  katonáiért, 
könyörögjünk  az  Úrhoz. 

Hogy  segitse  öt,  s hóditson  lábai  alá  minden  ellenséget  és  támadót, 
könyörögjünk  az  Úrhoz. 

Ezen  városért  (községért)  és  minden  városért  községért  és  vidékért 
és  az  azokban  lakó  hívekért,  könyörögjünk  az  Úrhoz. 

A levegőnek  kedvező  mérsékletéért,  a föld  terményeinek  bőségéért 
és  békeséges  időkért,  könyörögjünk  az  Úrhoz. 

A hajózókért,  utazókért,  betegekért,  szenvedőkért,  foglyokért  és  azok 
üdvösségéért,  könyörögjünk  az  Úrhoz. 

Hogy  szenteltessék  meg  ez  a viz  a Szentlélek  erejével,  működésével 
és  eljövetelével,  könyörögjünk  az  Úrhoz. 

Hogy  szálljon  e vizre  a minden  lény  feletti  Szentháromság  tisztitó 
ereje,  könyörögjünk  az  Úrhoz. 

Hogy  a Szentlélek  ereje,  működése  és  eljövetele  által  ajándékoztas- 
sék  e viznek  a megváltás  kegyelme  és  Jordán  áldása,  könyörögjünk  az  Úrhoz. 

Hogy  a Szentlélek  eljövetele  által  világosittassunk  meg  az  értelem 
és  igaz  hit  világosságával,  könyörögjünk  az  Úrhoz. 

Hogy  szolgáljon  nekünk  ez  a viz  a megszentelés  ajándékául  s a 
bűnöktől  való  megtisztulásra,  és  hogy  hathatós  legyen  a test  és  lélek  meg- 
gyógyitására  s minden  jó  használatra,  könyörögjünk  az  Úrhoz. 

Hogy  legyen  e viz  a szökőkút  vize  az  örök  életre,  (János  4.  14.) 
könyörögjünk  az  Úrhoz. 

Hogy  szolgáljon  minekünk  a látható  és  láthatatlan  ellenség  minden 
incselkedéseinek  elűzésére,  könyörögjünk  az  Úrhoz. 

Mindazokért,  kik  e vizből  mentenek  s abból  házaik  megszentelésére 
visznek,  könyörögjünk  az  Úrhoz. 

Hogy  mindazoknak,  kik  e vizből  hittel  merítenek  és  azzal  szomjukat 
oltják,  szolgáljon  lelki  és  testi  megtisztulásukra,  könyörögjünk  az  Úrhoz. 

Hogy  e vízből  való  részesülésünk  által,  a Szentlélek  láthatatlan  lejö- 
vetelével  megszenteltessünk,  könyörögjünk  az  Úrhoz. 

Hogy  hallgassa  meg  Isten  imádságunk  szavát  és  irgalmazzon  nekünk 
bűnösöknek,  könyörögjünk  az  Úrhoz. 

Hogy  mentsen  meg  minket  minden  aggódástól,  haragtól  és  szükség- 
től, könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket  Isten,  a te 
kegyelmeddel. 

Legszentebb,  tegtisztább,  legáldottabb  dicső  Királynénkat,  az  Isten- 
szülő s mindenkorszüz  Máriát,  minden  szentekkel  együtt  említvén,  önma- 
gunkat és  egymást,  és  egész  életünket  Krisztus  Istenünknek  ajánljuk. 

Felelet.  Néked  Uram, 


Csendes  ima. 

Jézus  Krisztus  Úristenünk,  egyszülött  Fiú,  az  Atya  kebelében  nyugvó 
igaz  Isten,  élet  és  halhatatlanság  forrása,  világosság  a világosságtól ! ki  a 
sötétség  eloszlatása  végett  jöttél  e földre,  alázattal  esedezünk  hozzád:  vilá- 
gosítsd meg  Szentlelked  által  a mi  elméinket  is  és  fogadd  töredelmes  szív- 
ből eredő  hálás  köszönetünket  az  általad  öröktől  fogva  müveit  csodálatos 
és  nagy  tettekért  s az  utóbbi  időkben  irántunk  nyilvánított  ama  üdvhozó 
gondoskodásodért : melyszerint  te,  ki  a mindenség  királya  vagy,  a mi  gyarló 
és  szegény  testünket  magadra  vevén,  szolgai  állapotig  ereszkedtél  le,  sőt 
még  szolgai  kéz  által  a Jordán  folyóban  való  megkereszteltetésnek  is  alá- 
vetetted magad,  hogy  mint  legtisztább  lény,  a vizek  természetét  megszenteld, 
s utat  készíts  nekünk  viz  és  Lélek  általi  újjászületésünkre  s régi  szabadsá- 
gunk visszanyerésére.  Mely  isteni  titok  emlékét  mostan  ünnepelve,  töredel- 
mesen könyörgünk  hozzád,  kegyelmes  Uralkodó ! hints  meg  bennünket  is, 
a te  méltatlan  szolgáidat,  engesztelő  szent  vizeddel  és  tölts  be  minket  égi 
malasztod  ajándékával  és  engedd,  hogy  e viz  feletti  imádságunk  kedves 
legyen  a te  Jóságodnak  és  általa  mindnyájan  mennyei  áldásodban  része- 
süljünk. (Csendesen  mondva)  Mert  téged  illet  minden  dicsőség,  tisztelet  és 
imádás,  a te  kezdetnélküli  Atyáddal,  legszentebb,  jóságos  és  elevenítő  Lel- 
keddel együtt,  most  és  mindenkor  és  örökön  örökké.  Ámen! 

E csendes  ima  után  a pap  legott  fönnhangon  kezdi: 

Imádság. 

Szefron  jeruzsálemi  pátriárka  müve. 

Minden  lény  fölötti,  végtelen  jó,  legistenibb,  mindenható, 
mindent  látó,  láthatatlan,  felfoghatatlan  Szentháromság,  minden 
eszes  és  értelmi  lény  alkotója,  természetfeletti  jóság  és  megköze- 
lithetlen  világosság ! ki  isteni  kegyelmeddel  megvilágositasz  minden 
e világra  jövő  embert:  áraszd  reám  is,  a te  méltatlan  szolgádra, 
vigasztaló  Lelked  sugarait  és  világositsd  meg  értelmi  szemeimet, 
hogy  tetszésedre  hirdessem  a te  kifogyhatatlan  jótéteményeidet  s 
megmérhetetlen  hatalmadat.  Fogadd  kedvesen  könyörgésemet  az 
itt  jelenlevő  ájtatos  népért,  és  az  én  vétkeim  ne  akadályozzák 
Szentlelked  lejövetelét;  de  engedd,  oh  végtelen  Jóság ! hogy  meg- 
itéltetés  nélkül,  emelhessem  fel  hozzád  szavamat,  s a dicséret  imád- 
ságát hangoztassam,  mondván : Dicsőitünk  téged  kegyelmes  Urunk, 
mindenható  örök  Király ! Dicsőitünk  téged  mindenek  teremtője  és 
alkotója!  Dicsőítünk  téged,  ki  Anyától  atya  nélkül,  és  Atyától 
anya  nélkül  születél.  Mert  az  előbbi  ünnepen,  kisded  csecsemő- 
nek láttunk  téged ; most  pedig  mint  teljeskoru  férfiú,  mint  a tökéle- 
testől tökéletes  isten  jelentél  meg  nekünk.  Ma  mindnyájunkra  ün- 
nepélyes nap  viradt  fel.  Ma  az  angyalok  az  emberekkel  együtt 
ünnepelnek  s a szentek  kara  velünk  gyülekezik.  Ma  a Szentlélek 
kegyelme  galamb  képében  szállott  le  a vizekre.  Ma  ragyogott  fel 
a soha  le  nem  nyugvó  Nap  és  a világ  az  Ur  világosságával  árasz- 
tatik  el.  Ma  a Hold  teljes  fényével  világítja  meg  a földet.  Ma  a 
csillagok  tündöklő  szinpompával  ékesítik  az  égboltot.  Mai  napon 
a felhők  az  igazság  permetegét  harmatozzák.  Ma  a Teremtő  felett 
saját  teremtménye  terjeszti  ki  kezeit.  Ma  a vizek  állománya  válla- 

ira  fogadja  Alkotójának  lépteit.  Ma  a „láthatatlan"  láthatóvá  lesz, 
hogy  képesekké  tegyen  bennünket  is  a mennyei  Atya  látására. 
Ma  a próféta  és  Előhirnök  szeretettel  járul  az  Úrhoz,  de  remegve 
áll  előtte,  látván  a mindenség  Királyát  szolgai  alázatban.  Ma  a 
„kezdetnélküli"  saját  szolgája  előtt  hajlik  meg,  hogy  összezúzza 
a vizben  rejtőző  sátáni  kigyó  fejét.  Ma  a látnoki  kéz  az  „égető 
tűz"  felületét  érinti,  hogy  felöltöztessen  bennünket  az  enyészhet- 
lenségi  fürdő  uj  köntösébe.  Ma  a Jordán  vizei.  Isten  jelenléte  által, 
gyógyforrásá  változnak.  Ma  titokzatos  habok  vizével  itattatik  min- 
den teremtmény. 

Ma  az  emberi  nem  vétkei  Jordán  folyó  hullámaival  mosat- 
nak le.  Ma  megnyittatik  az  emberiség  számára  a paradicsom  s az 
igazság  napja  ragyog  fel  nekünk.  Ma  a Mózes  idejebeli  keserű 
víz,  édes  vizzé  válik.  Ma  a régi  siránkozástól  megszabadulunk  s 
mint  uj  Izrael  üdvözittetünk.  Ma  a sötétségből  kivezettetünk  s az 
Istenismeret  világossága  villan  fel  nekünk.  Ma  levetkőzzük  bűnös- 
voltunk  szakadozott  ruháit  és  az  ártatlanság  uj  köntösébe  öltöz- 
ködünk. Ma  a tenger  sós  vizei  az  Urjelenés  által  forrásvízzé  vál- 
toznak át.  Ma  a világ  homálya.  Krisztus  Istenünk  megjelenése 
által,  megsemmisittetlk  és  minden  teremtmény  mennyei  világos- 
sággal árasztatik  el.  Ma  az  egész  természetre  felülrőljövő  vilá- 
gosság ömlesztetik.  Ma  a tévely  eloszlattatik  s Urunk  megjelenése 
által  az  üdvösség  útja  munkáltatik.  Ma  a lelki  ünnepet  ünneplők- 
nek az  anyaszentegyház  szent  és  igaz  hite  nyilvánittatik  ki.  Ma  a 
mennyeiek  a földiekkel  együtt  ünnepelnek  és  az  alantlevők  a 
fentlevőkkel  közös  imáikban  társalognak.  Ma  örvendezve  vigad 
az  igazhivők  szent  és  zengedező  kara.  Ma  az  Ur  keresztségre 
száll  alá,  hogy  az  emberi  nemünket  a magasságba  emelje.  Ma  a 
„hajlithatatlan  Uralkodó"  saját  szolgája  előtt  hajtja  meg  fejét,  hogy 
a szolgaságból  kiragadjon  minket.  Ma  szereztük  meg  a mennyek 


90 


országát,  mely  országnak  soha  sem  lesz  vége.  Ma  a föld  és  a 
tenger  osztozik  örömünkben  és  a világ  vigasággal  telik  meg. 
Láttak  téged  Isten  a vizek,  láttak  téged  a vizek  és  féltek.  (Zs.  76, 
17.)  Jordán  visszafordult,  látván  az  Istenség  tüzét  testben  alá- 
szállani  és  habjaiba  bocsátkozni.  A Jordán  visszafordult,  látván  a 
Szentlelket  galamb  képében  az  égből  leszállani  és  rajtad  maradni. 
A Jordán  visszafordult,  látván  a „láthatatlant"  a megtestesült  Te- 
remtöt, a mindenség  Urát,  szolgai  alázatban.  A Jordán  visszafor- 
dult és  a hegyek  megrendültek,  látván  testben  az  Istent.  A felhők 
szózatot  adtak,  csodálkozván  a világosságtól  jövő  világosság  fe- 
lett s igaz  Istentől  született  igaz  Isten  felett.  Ma  a Jordánban  az 
Ur  ünnepét  üljük,  ki  az  engedetlenségből  származó  halált,  a csa- 
lárdság fulánkját  és  a pokol  bilincseit  e folyam  habjaiban  sülyesz- 
tette  el  és  a világnak  az  üdvözülés  keresztségét  ajándékozta; 
azért  én  is,  a te  bűnös  és  méltatlan  szolgád,  a te  tényeid  nagy- 
szerűségét hirdetvén,  félelemtől  áthatottan,  töredelmességgel  kiál- 
tok hozzád: 

Nagy  vagy  te  Urunk  és  felségesek  a te  mü- 
veid és  nincsen  szó,  mely  elégséges  volna  a te 
csodatételeid  magasztalására ! 

Ezt  a pap  3-or  mondja  s e közben  a hármas  gyertyák  közül  egyet- 
egyet  a vízben,  f alak  Jelzése  mellett,  kiolt.  Azután  folytatja: 

Mert  te,  saját  akaratod  szerint,  a nemlétből  létrehoztál 
mindeneket,  és  hatalmaddal  fenntartod  teremtményeidet  és  gond- 
viseléseddel kormányozod  a világot.  Te  négy  fő  elemből  foglaltad 
össze  alkotmányaidat  és  az  esztendő  körét  négy  évszakkal  ko- 
szoruztad.  Tőled  rettegnek  az  összes  szellemi  erők,  téged  ma- 
gasztal a Nap,  téged  dicsőit  a Hold,  neked  hódolnak  a csillagok. 

neked  engedelmeskedik  a világosság,  előtted  remegnek  a mélysé- 
gek, néked  szolgálnak  a forrásvizek.  Te  kirerjesztéd  az  égboltot 
mint  a sátorfödelet,  te  megerősitetted  a földet  a vizek  felett,  kö- 
rülövezted  fövénynyel  a tengert  és  a lélegzésre  levegőt  fejlesztettél. 
Néked  szolgálnak  az  arkangyal!  erők,  téged  imádnak  az  angyali 
karok,  néked  zengnek  örök  dicséretet,  a sokszemü  Kerubok  és  a 
hatszárnyu  Szeráfok,  kik  szüntelenül  környeznek  téged  és  körülted 
lebegvén,  szárnyaikkal  födözgetik  orczájokat  a te  megközelithetlen 
dicsőséged  félelmétől.  Mert  te,  ki  felfoghatatlan,  örökkévaló  és 
kimondhatatlan  Isten  vagy,  leszállottál  a földre  és  szolgai  alakot 
vevén  magadra,  hasonlóvá  lettél  az  emberekhez.  Mert  te,  oh 
Uralkodó ! a véghetetlen  irgalmasságodnál  fogva,  nem  tűrhetted, 
hogy  az  emberi  nem  ördög  által  gyötörtessék,  hanem  eljöttél  és 
megváltottál  minket.  Mi  bevalljuk  a te  véghetetlen  kegyelmedet, 
hirdetjük  irgalmadat  s nem  titkoljuk  el  jótéteményeidet.  Úgy  Urunk! 
A te  megjelenésed  fényes  ünnepén,  minden  teremtményed  dicsőit 
téged ; mert  te  természetünk  szülötteit  szabadokká  tetted,  a Szűz- 
nek méhét  születésed  által  megszentelted ; mert  te,  ki  Istenünk 
vagy,  a földön  megjelentél  és  közöttünk  lakoztál;  mert  te  a Jor- 
dán folyó  habjait,  Szentlelkednek  mennyből  való  leküldése  által 
megszentelted  és  az  ott  rejtőző  kigyók  fejeit  összetörted; 

f alakban  a vízre  lehelvén  mondja: 

Te  tehát  emberszerető  Király,  jer  most  is  a 
te  Szentlelked  lejövetele  által  és  szenteld  meg 
ezt  a vizet!  (3-or.) 

És  részesitsd  azt  a megváltás  kegyelmében,  a Jordán  ál- 
dásában, tedd  a romolhatlanság  forrásává  és  a megszentelés 
ajándékává:  hogy  szolgáljon  nekünk  bűneink  bocsánatára,  beteg- 

ségeink  gyógyítására,  a gonosz  szellemek  elűzésére.  És  legyen  e 
víz  minden  ellenséges  erőnek  megközelithetlen  és  angyali  erővel 
teljes ; hogy  mindazoknak,  kik  abból  merítenek  és  Ízlelnek,  váljék 
lelki  és  testi  megtisztulásokra,  betegségeik  gyógyítására,  lakházaik 
megszentelésére.  És  legyen  hathatós  erejű  minden  jó  és  hasznos 
dologra.  Mert  te  vagy,  mi  Istenünk,  ki  viz  és  Lélek  erejével  meg- 
újítottad a mi  — bűn  által  megavitott  természetünket.  (Zsid.  8, 
13.)  Te  vagy,  mi  Istenünk,  ki  Noé  idejében  özönvízbe  fullasztot- 
tád a bűnt.  Te  vagy,  mi  Istenünk,  ki  Mózes  vezetése  alatt  ten- 
gerhullámai által  szabadította)!  meg  Izrael  népét  Fáraó  rabságából. 
Te  vagy,  mi  Istenünk,  ki  a pusztában  kősziklából  vizet  fakasztván, 
a patakok  medreit  megtöltötted  s néped  szomját  lecsillapítottad. 
Te  vagy,  mi  Istenünk,  ki  Illés  próféta  könyörgésére,  viz  és  tűz 
által  szabadítottad  meg  Baal  imádásától  Izraelt: 

Itt  jobbkeze  ujjait  a vízbe  mártván,  azt  f alakban  áldja. 

Most  is  magad  Uralkodó  szenteld  meg  e vi- 
zet a te  Szentlelkeddel ! (3-or.) 

És  adj  mindazoknak,  kik  e vizet  érintik,  ízlelik  és  azzal 
meghintetnek,  megszentelést,  egészséget,  megtisztulást  és  mennyei 
áldást ! 

Tartsd  meg  Uram  a mi  igazhitű  apostoli  kirá- 
lyunkat N-et!  (3-or.) 

És  őrizd  meg  őt  védszárnyaid  alatt  békeségben  és  hódíts 
lábai  alá  minden  ellenséget  és  támadót,  teljesítsd  üdvére  szolgáló 
minden  kérelmét  és  adj  neki  mennyei  örök  életet. 

Emlékezzél  meg  Urunk  a mi  istenszerető  N.  püspökünkről, 
a tisztes  áldozárságról,  a Krisztusszerinti  segédlő  papságról,  az 
egész  egyházi  rendről,  a jelenlevő  hívekről  és  a helyes  oknál  fogva 
távollevő  testvéreinkről;  könyörülj  rajtok  és  rajtunk  a te  nagy 
irgalmasságod  szerint. 

Hogy  a világ  összes  elemei:  az  angyalok,  az  emberek, 
minden  látható  és  láthatatlan  lények  dicsőítsék  a te  legszentebb 
Nevedet,  az  Atyáéval  és  a Szentlélekével  egyetemben,  most  és 
mindenkor  és  örökön  örökké. 

Felelet.  Ámen. 

Pap.  Békeség  mindnyájatoknak. 

Felelet.  És  a te  telkednek. 

Pap.  Fejeiteket  hajtsátok  meg  az  Urnák. 

Felelet.  Néked  Uram. 

Csendes  ima. 

Urunk ! ki  a Jordánban  megkereszteltettél  és  a vizeket  megszentelted, 
hajtsd  hozzánk  füledet,  hallgasd  meg  könyörgésünket,  és  áldj  meg  minket, 
kik  fejeink  meghajtása  által  a szolgaság  állapotát  jelképezzük;  és  méltass 
bennünket,  hogy  e vizben  való  részesülésünk  által  teljünk  el  a te  megszen- 
telő malasztoddal,  leikeink  és  testeink  teljes  meggyógyulására! 

Fönnhang. 

Mert  te  vagy  a mi  megszentelésünk  és  téged  dicsőítünk, 
imádunk  és  neked  hálát  adunk,  a te  kezdetnélküli  Atyáddal,  leg- 
szentebb, jóságos  és  elevenítő  Lelkeddel  együtt,  most  és  minden- 
kor és  örökön  örökké. 

Felelet.  Ámen. 

A pap  a szent  kereszt  két  szárnyát  két  kezébe  fogva,  azt  háromszor 
a vízbe  meríti,  mialatt  énekeltetik: 

Tropár  1-sö  hang. 

A Jordánban  való  kereszteltetésedkor  Urunk,  kijelentetett 
nékünk  a Szentháromság  imádása ; mert  az  Atyának  szózata  bi- 
zonyságot tőn  rólad,  kedves  fiának  nevezvén  téged.  A Szentlélek 
pedig  galamb  képében  megerösité  a szózat  csalhatatlanságát,  ki 
megjelentél  és  a világot  megvilágosit ottad.  Krisztus  Istenünk,  di- 
csőség néked! 

{A  pap  keresztet  csókoltat  és  locsolja  a népet  szentelt  vízzel,  mialatt 
az  éneklész  a föntebbi  Tropárt  ismételve  énekli,  végül  pedig.) 

Dicsőség . . . Most  és  mindenkor  . . . 6-ik  hang. 

Magasztaljuk,  oh  hívek!  a mi  Istenünktől  reánk  árasztott 
jótétemény  nagyságát,  ki  véikünk  miatt  lett  emberré  és  megtisztu- 
lásunk végett  tisztittatik  meg  a Jordánban.  Ö,  ki  egyedül  tiszta  és 
szennytelen,  megszentet  engem  és  a vizeket,  és  összezúzza  a víz- 
ben rejtőző  kígyók  fejeit.  Merítsünk  tehát  örvendezve  e vízből 
atyámfiai ; mert  a hittel  meritőknek,  láthatlanul  adatik  a Szentlélek 
kegyelme,  Krisztus  Istenünktől  és  leikeink  Üdvözítőjétől. 

Ezekután. 

Legyen  áldott  az  Ur  neve  mostantól  s mindörökké  . . . És 
olvastatik  a 33-ik  Zsoltár. 

Elbocsátás. 

János  által  a Jordánban  megkeresztelt  Krisztus  igaz  Iste- 
nünk, az  ő legtisztább  Anyjának  és  minden  Szentéinek  esedezései 
által  könyörüljön  rajtunk  és  üdvözítsen  minket,  mint  jóságos  és 
emberszerető. 

Vizszentelés  makkabeusok  napján. 

(A  szükséghez  képest  bármely  más  napon  is.) 

Pap.  Áldott  a mi  Istenünk  öröktől  fogva,  most  és  mindenkor  és 
örökön  örökké. 

Felelet  Ámen. 

Háromszor  szent  ....  Mi  Atyánk  után  : Mert  tied  az  ország  .... 
Uram  irgalmazz  (12~er.)  Dicsőség  . . . Most  és  mindenkor.  Jertek  imádjuk. 

142-ik  Zsoltár. 

Uram ! hallgasd  meg  imádságomat ; vedd  füleidbe  esedezésemet 
igazmondásod  szerint ; hallgass  meg  engem  igazságod  szerint,  és  ne  száll] 
Ítéletre  szolgáddal ; mert  egy  élő  sem  igazul  meg  a te  szined  előtt,  mert  az 
ellenség  üldözi  lelkemet,  földig  alázza  életemet,  sötétségbe  helyez  engem, 
mint  a rég  megholtakat.  És  lelkem  szorongatásban  vagyon,  szivem  meghá- 
borobott  bennem.  Megemlékezem  a régi  napokról,  elmélkedem  minden  csele- 
kedetről ; kezeid  alkotmányairól  elmélkedem.  Kiterjesztem  hozzád  kezeimet ; 
lelkem  eped  érted,  mint  a vízért  szomjazó  föld.  Hamar  hallgass  meg  engem. 
Uram ! lelkem  eleped ; ne  fordítsd  el  tőlem  orczádat,  mert  hasonló  leszek  a 
sirgödörbe  menőkhöz.  Add,  hogy  korán  halljam  irgalmasságodat;  mert  te 
benned  bízom.  Mutasd  meg  nekem  az  utat,  melyen  járjak ; mert  hozzád 
emelem  az  én  lelkemet.  Ments  meg  engem  ellenségeimtől.  Uram ! tehozzád 
folyamodom.  Taníts  meg  engem  akaratodat  cselekednem.  Mert  Istenem  vagy; 
a te  jó  lelked  elvezet  engem  a biztos  földre.  A te  nevedért  életet  adsz  ne- 
kem, Uram ! igazságod  szerint  kiviszed  lelkemet  a szorongatásból ; és  irgal- 
mad szerint  elveszted  ellenségeimet  és  elveszted  mind,  a kik  szorongatják 
lelkemet ; mert  én  a te  szolgád  vagyok. 

Éneklész  4-ik  hangra:  isten  az  Ur,  ki  megjelent  ne- 
künk, átdott  ki  az  Ur  nevében  jő. 

Tropár  4-ik  hang. 

Az  Istenszülöhöz  JárutJunk  most  áhitattal  mi  bűnösök  és 

alázattal  boruljunk  le  előtte,  lelkünk  mélyéből  töredelmesen  kiáltván : 
Nagyasszonyunk  segíts  és  ne  késsél  könyörülni  rajtunk ; mert  elve- 
szünk bűneink  sokasága  miatt  és  ne  bocsásd  el  segélytelenül  szol- 
gáidat, kik  benned  helyezzük  reménységünket. 

Dicsőség.  . . . most  és  mindenkor. 

Sohasem  hallgatjuk  el  mi  méltatlanok  a te  hatalmadat  Is- 
tenszülő; mert  ha  könyörgéseiddel  nem  támogatnál  minket,  vájjon 
ki  vezérelne  ki  bennünket  enynyi  bajból?  s ki  védelmezné  meg 
szabadságunkat?  azért  mi  rendületlenül  híveid  vagyunk  oh  Király- 
nénk ! ki  mindig  óvod  szolgáidat  a veszedelmektől,  mint  egyedül 
áldott. 

50-ik  Zsoltár  olvastatik. 

Tropárok  6-ik  hang. 

Ki  az  angyal  köszöntését  fogadtad,  és  saját  Alkotódat  szülted,  tisz- 
taságos  Szűz ! üdvözítsd  a téged  magasztalókat.  (3-szor.) 

Élőének.  Legszentebb  Istenszülő  üdvözíts  minket. 

A te  fiadat  dicsőítjük  Istenszülö  és  kiáltjuk:  legtisztább  Királynénk, 
minden  bajtól  mentsd  meg  szolgáidat! 

Te  vagy  a királyok,  próféták,  apostolok  és  vértanuk  dicsősége  és 
a világ  pártfogója,  oh  Szeplőtelen  1 

Minden  igazhivőnek  nyelve  dicsőíti,  áldja  és  magasztalja  a te  szeplő- 
telen születésedet,  Mária,  Istennek  jegyese. 

Kérlek,  bocsásd  meg  énnekem  méltatlannak  bűneimet.  Krisztusom  I 
Szülőd  imádságai  által,  mint  irgalmas. 

Benned  helyezém  bizalmamat  Istenszülő ! üdvözíts  engem  imádságiddal 
s eszközöld  bűneim  bocsánatát. 

Ébreszsz  engem  uj  életre  Életadónknak  és  Üdvözítőnknek  Anyja  és 
üdvözíts,  oh  áldott  imádságiddal ; mert  te  vagy  leikeink  reménysége. 

A mindenek  Alkotóját  méhedben  foganó  szent  Szűz,  üdvözítsd  imád- 
ságiddal a mi  lelkeinket,  oh  Szeplőtelen! 

Ki  minden  ige  feletti  ige  által  szülted  Istennek  Igéjét,  dicsőitett  Is- 
tenszülö ! kérjed  őt  leikeink  üdvösségéért. 

Ki  mindnyájánál  bünösebb  vagyok,  oh  Királynénk!  engeszteld  meg 
imádságiddal  az  én  Ítélő  birámat  és  a te  Fiadat. 

Kik  vétkeink  árjában  uszunk,  üdvözlégy  I kiáltjuk  neked  tiszta  Isten- 
szülő és  örök  Szűz!  s közbenjárásod  által  üdvözlésünkért  esedezünk. 

Az  örök  tüzböl  és  az  előkészített  kínok  helyéről  ragadj  ki  engem 
Istenszülő,  hogy  áldjalak  téged  örökké. 

Ne  vesd  meg  szolgáid  imádságait,  dicsőitett  Királynénk,  hogy  álta- 
lad minden  szorongattatástól  megszabaduljunk. 

Betegségektől,  fájdalmaktól  és  minden  bajtól  ments  meg  minket, 
kik  a te  szent  oltalmad  alá  menekülünk. 

Hallatlan  csoda  történt  általad  Istenszülö ; mert  mi  érettünk  s emberi 
alakban  szülted  a mindenek  Alkotóját  s a mi  Istenünket. 

A te  hajlékod  Istenszülö,  ingyenes  gyógyforrása  lett  minden  beteg- 
ségnek és  vigasztalása  a szorongatott  lelkeknek. 

Legszentebb  Istenszülő,  Üdvözítőnk  anyja!  mentsd  meg  szolgáidat 
minden  bajtól,  és  minden  szükségtől. 

Szabadítsd  meg  szolgáidat,  legszentebb  Királynénk,  az  őket  érhető 
megfenyitéstől  és  minden  lelki  és  testi  sérüléstől. 

Üdvözítsd  imádságiddal  a hozzád  folyamodókat.  Istenszülő  Szűz! 
és  mentsd  meg  őket  minden  szükségtől  és  aggódástól. 

Ki  léphet  be  a te  hajlékodba  Istenszülő,  hogy  gyorsan  ne  nyerjen 
meggyógyulást?  oh  Szeplőtelen. 

Magad  kegyelmes  Uram!  kit  az  összes  szent  és  mennyei  karok 
imádnak,  a téged  szülő  szűz  Anyádért,  tisztíts  meg  engem. 

Légy  könyörületes  Üdvözítőnk  ! az  örök  élet  reményében  elhunyt 
testvéreink  iránt,  enyhítsd  és  bocsásd  meg  minden  vétkezéseiket. 

Üdvözlégy  a világ  megváltásának  kutforrása,  szent  Szűz ! Üdvözlégy 
az  égi  manna  arany  edénye  s az  Örök  világosság  szövétneke.  Istennek  szep- 
lőtelen jegyese. 

Oh  Szűz!  ki  szülted  az  Üdvözítőt,  a világ  uralkodóját  és  Urunkat, 
kérjed  öt  leikeink  üdvösségéért. 

Élőének,  Szent  Háromság  mi  Istenünk  dicsőség  néked. 


Egyházi  szerkönyv. 

Téged  éneklünk  a szent  Háromságban  egy  Isten,  néked  háromszor 
szent  éneket  ajánlunk,  s az  üdvösség  elnyeréséért  hozzád  esedezünk. 

Most  és  mindenkor  és  örökön  örökké.  Ámen. 

Üdvözlégy  szent  hegy,  üdvözlégy  égő  bokor,  üdvözlégy  paradicsom 
ajtaja,  üdvözlégy  mennyország  lépcsője,  üdvözlégy  titokzatos  asztal,  üdvöz- 
légy mindnyájunk  segitsége,  legdrágább  Királynénk! 

Legdrágább  Istenszülő  imádd  Istent  érettünk. 

A te  legtisztább  Anyádnak  és  minden  szenteidnek  imádságai  által, 
oh  Irgalmas  I ajándékozd  kegyelmedet  a te  népednek. 

Szent  angyalok  imádjátok  Istent  érettünk. 

A te  Arkangyalaid,  Angyalaid  és  mennyei  Rendeid  imádságai  által, 
őrizd  meg  Üdvözitőnk,  a te  szolgáidat. 

Keresztelő  szent  János  imádd  Istent  érettünk. 

A tisztes  és  dicső  próféta,  Előhirnök  és  keresztelődnek  imádságai 
által,  őrizd  meg  Krisztus  Üdvözitőnk,  a te  szolgáidat. 

Szent  Apostolok  és  Vértanuk  imádjátok  Isteni  érettünk. 

A te  dicső  Apostolaid,  Vértanúid  és  minden  szenteid  imádságai  ál- 
tal, ajándékozd  kegyelmedet  a te  népednek. 

Szent  ingyenes  Orvosok  imádjátok  Istent  érettünk. 

A dicső  ingyenes  Orvosok  imádságai  által,  mint  a világ  kegyasz- 
szonya  és  erőssége,  őrizd  meg  Istenszülő  ! a te  szolgáidat. 

Dicsőség  .... 

Az  atyát  s a Fiút  és  a Szentlelket  dicsőitjük,  mondván : Szenthárom- 
ság! üdvözitsd  a mi  lelkeinket. 

Most  és  mindenkor  .... 

Ki  az  utóbbi  időkben  csodálatosan  méhedben  fogantál  és  megszül- 
ted Alkotódat,  üdvözitsd  oh  Szűz!  a téged  magasztalókat. 

Ezután  énekeltetik. 

Az  irgalom  ajtaját  nyisd  meg  nekünk  áldott  Istenszülö ! kik 
benned  remélünk,  el  ne  tévedjünk,  de  szabaduljunk  általad  a bajok- 
tól; mert  te  vagy  a keresztény  nép  üdvössége. 

Pap.  Könyörögjünk  az  Úrhoz. 


99 


Felelet.  Uram  irgalmazz. 

Pap.  Mert  szent  vagy  te  mi  Istenünk  és  téged  dicsőítünk 
Atya  és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Tropárok  6-ik  hangon. 

Most  viradt  fel  megszentelésünk  napja,  és  az  igazságos  bíró 
vár  reánk;  de  térj  meg  lelkem  és  tarts  bünbánatot,  mint  ama  bű- 
nös nő,  könyek  közt  kiáltván:  Uram  irgalmazz  nékem! 

Mai  napon  vizeid  bőségével  Krisztusom,  megnyitod  tiszta- 
ságos  Szülöd  hajlékában  a gyógyulás  forrását,  és  áldásodnak 
ránkhintett  harmatával,  megszünteted  a szenvedők  betegségeit;  mert 
te  vagy  leikeink  és  testeink  kegyes  orvoslója. 

Az  égből  küldd  malasztodat  Életadó,  a vizeket  szenteld  meg 
és  minden  szennytől  tisztíts  meg  minket. 

Dicsőség  . . . Szültél  mint  szűz,  férfit  nem  ismervén,  és 
szűznek  maradtál  mint  szeplőtelen  anya;  Istenszülő  Mária!  kérjed 
Krisztus  Istenünket  leikeink  üdvösségéért. 

Most  és  mindenkor  . . . Legtisztább  istenszülő  Szűz, 
igazgasd  kezünk  müveit  és  bűneink  bocsánatáért  esedezzél,  midőn 
az  angyali  dicséneket  énekeljük: 

Szent  Isten,  szent  erős,  szent  halhatatlan,  irgalmazz  mi 
nékünk.  (3-or.) 

Pap.  Figyelmezzünk.  Békeség  mindnyájatoknak.  Bölcseség 
figyelmezzünk ! 

Prokimen  3-ik  hang. 

Az  Ur  világosságom  és  szabadulásom  kitől  féljek. 

Vers.  Az  Ur  életem  oltalmazója,  kitől  remegjek?  (Zs.  26,  1.) 

Apostol,  Zsidókhoz  (2,  11 — 18.) 

Atyámfiái!  A ki  megszentel,  és  a kik  megszenteltetnek  egy- 
től vannak  mindnyájan.  Ez  okból  nem  szégyenli  őket  atyaíiainak 
nevezni,  mondván  : Hirdetni  fogom  nevedet  atyámfiainak,  a gyüle- 
kezetnek közepette  dicsérlek  téged.  És  ismét:  Ő benne  bizom. 
És  megint:  íme  én  és  gyermekeim,  kiket  nekem  adott  az  Isten. 
Mivel  pedig  a gyermekek  részesek  a testben  és  vérben,  ő is  ha- 
sonlóképen részes  lett  azokban,  hogy  a halál  által  megrontsa  azt, 
kinek  a halálon  volt  birodalma,  tudni  illik  az  ördögöt,  és  meg- 
szabadítsa azokat,  kik  a haláltól  való  félelem  miatt  teljes  élőtökben 
kötelezve  valának  a rabszolgaságra.  Mert  az  angyalokat  sehol  sem 
fogta  el,  hanem  Ábrahám  ivadékát  felfogta.  Azért  mindenben  ha- 
sonlónak kellett  lenni  atyafiaihoz,  hogy  irgalmas  legyen  és  hűséges 
főpap  az  Isten  előtt,  hogy  eltörülje  a nép  bűneit;  mert  a miben 
maga  szenvedett  és  megkisértetett,  azokat  is  segítheti,  kik  meg- 
kisértetnek. 

Éneklész.  Alleluja.  (3-or.) 

Evangélium,  János  (5,  1 — 4.) 

Azon  Időben  fölméne  Jézus  Jeruzsálembe.  Vagyon  pedig 
Jeruzsálemben  egy  fürdőtó,  mely  zsidóul  Betszaidának  neveztetik, 
és  öt  tornáczczal  bir.  Ezekben  feküvék  a betegek,  vakok,  sánták, 
elszáradtak  nagy  sokasága,  kik  a viz  hullámzását  várják  vala. 
Mert  az  Ur  angyala  időnként  leszállt  a tóba,  hullámzásba  jött  a 
víz,  és  a ki  először  szállt  le  a tóba  a vizhullámzás  után,  meg- 
gyógyula,  bárminő  betegségben  sínylődött. 

Nagy  Ektenia. 

Békességben  könyörögjünk  az  Úrhoz. 


101 


A mennyei  békeért  és  leikeink  üdvösségéért  könyörögjönk  az  Úrhoz. 

Az  egész  világ  békeségeért,  Isten  szentegyházainak  jólétéért,  és  mind- 
nyájunk egyesitéseért.  . . . 

Ezen  szent  hajlékért.  . . . 

A mi  Istenszerető  N.  püspökünkért.  . . . 

A mi  igazhitű  apostoli  királyunkért.  . . . 

Hogy  segítse  őt  s hódítson  lábai  alá.  . . . 

Ezen  városért  (községért)  és  minden  városért.  . . . 

A levegőnek  kedvező  mérsékletéért.  . . . 

A hajózókért,  utazókért,  betegekért.  . . . 

Hogy  szenteltessék  meg  ez  a viz  a Szentlélek  ereje,  működése  és 
lejövetele  által,  könyörögjünk  az  Úrhoz. 

Hogy  küldessék  le  reá  a megváltás  kegyelme  és  a Jordán  áldása, 
könyörögjünk  az  Úrhoz. 

Hogy  ajándékoztassék  neki  gyógyerö  a Szentlélek  lejövetele  által, 
könyörögjünk  az  Úrhoz. 

Hogy  szolgáljon  leikeink  és  testeink  meggyógyulására  és  minden 
ellenséges  erő  elűzésére,  könyörögjünk  az  Úrhoz. 

Hogy  legyen  ez  a viz  a romolhatlanság  forrása,  a megszentelés  és 
üdvösség  ajándéka,  könyörögjünk  az  Úrhoz. 

Mindazokért  kik  abból  merítenek  és  azt  hasznukra  fordítják,  könyö- 
rögjünk az  Úrhoz. 

Hogy  legyen  a bűnök  bocsánatára  és  betegségek  gyógyítására, 
könyörögjünk  az  Úrhoz. 

Hogy  világositassunk  fel  az  egyvalóságu  Háromság  által  az  értelem 
világosságával,  könyörögjünk  az  Úrhoz. 

Hogy  küldessék  le  e vízre  a minden  lény  feletti  Háromság  tisztitó 
működése,  könyörögjünk  az  Úrhoz. 

Hogy  a mi  Urunk  Istenünk  küldje  sziveinkbe  az  ö világosságát  és 
bölcseségét,  könyörögjünk  az  Úrhoz. 

Mindazokért,  kik  Istentől  segítséget  és  oltalmat  várnak,  könyörögjünk 
az  Úrhoz. 

Hogy  a mi  Urunk  Istenünk  e vízben  való  részesülésünk  és  meghin- 
tésünk  által  fogadjon  bennünket  fiaivá  és  országának  örököseivé,  könyö- 
rögjünk az  Úrhoz. 

Hogy  mentsen  meg  minket  minden  aggódástól.  . . . 

Védelmezz,  tarts  meg,  könyörülj.  . . . 

Legszentebb,  legtisztább,  legáldottabb  dicső  Királynénkat.  . . . 


Fönnhang. 

Mert  téged  illet  minden  dicsőség,  tisztelet  és  imádás  Atya 
és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

Imádság. 

Ur  Istenünk,  minden  lénynek  Alkotója!  ki  hatalmas  vagy 
a te  szándékaidban  és  csodálatos  a te  müveidben,  ki  megőrződ 
szövetségedet  és  fönntartod  mindazokat,  kik  téged  szeretnek  s 
parancsolatidat  teljesitik,  s ki  a nyomorral  küzdők  könyeit  letörlőd. 
Te  Urunk,  a testetlen  szellemek  képében  való  megjelenés  által 
nem  akartál  megrettenteni  bennünket,  hanem  hozzánk  hasonló 
emberi  alakban  jöttél  e világra,  hogy  a mi  gyarló  testeinknek  is 
valódi  épséget  kölcsönözz  és  mondjad:  „íme  meggyógyultál  már 
ne  vétkezzél."  Te  a föld  sarából  életerős  szemeket  hoztál  létre  és 
mosdást  parancsolván,  igéiddel  azokban  a látás  világát  megnyi- 
tottad. Te  a vétkes  indulatok  gerjedelmeit  lecsillapítod,  földi  létünk 
tengerének  vészes  örvényeit  nyugalomra  inted  és  a testi  élvvágyak 
csapongó  kitöréseit  megfékezed.  Te  magad  kegyelmes  Király!  ki 
víz  és  Lélek  által  hófehérségü  köntösbe  öltöztettél  bennünket: 

(vízbe  merített  ujjakkal  f alakban  áldván  a vizet  mondja:) 

Küld  le  legszentebb,  elevenítő  és  megszentelő 
Lelked  malasztját  f és  szenteld  meg  ezt  a vizet(3-or.) 

Es  e vízben  való  részesülés  és  meghintés  által  add  nekünk 
áldásodat  bűneink  tisztátalanságának  lemosására,  a sátáni  gonosz 
incselkedés,  kisértések,  rémlátások  elűzésére,  minden  jó  cseleke- 
detben és  törvényed  teljesítésében  való  előmenetelre.  Úgy  Urunk ! 
látogasd  meg  a mi  emberi  tehetetlenségünket  és  gyógyítsd  meg 
kegyelmeddel  minden  testi  betegségünket,  a mi  legtisztább  s leg- 
áidottabb  Királynénk,  az  Istenszülő  és  mindenkor  szűz  Máriának 
könyörgései  által;  a te  drága  és  elevenítő  keresztednek  erejével; 
a tiszteletre  méltó  testnélküli  mennyei  Erőknek  oltaima  által;  a 
tisztes  és  dicső  Előkövet  s keresztelő  Jánosnak;  a szent  neveze- 
tes és  minden  dicséretreméltó  Apostoloknak;  szent  atyáink,  az 
egész  egyház  nagy  tanárai  és  püspökeinek:  nagy  Bazil,  Gergely 
a hittudor,  Aranyszáju  Jánosnak,  Athanáz  és  Cyrillnek ; és  a Lici- 
abeli  mürai  főpüspök  csodatevő  szt.  Miklós  atyánknak;  a jógyő- 
zelmü  és  dicsteljes  György  és  Demeter  nagyvértanuknak;  szent 
igaz  és  isteni  ősök  Joákim  és  Annának ; szent  és  dicső,  csodatevő 
és  ingyenes  orvosok : Kozma  és  Damjánnak,  Cyrus  és  Jánosnak, 
Pantaleimon  és  Hermolausnak,  Sámson  és  Diomédesnek,  Moczius 
és  Aniczetásnak  Thaláleus  és  Tritonnak;  szentéletü  és  isteni  ih- 
lettségü  atyáink : a barlanglakó  Antal  és  Theodóznak ; szent  Makka- 
beusok  a nagyvértanuknak  (vagy  N.  szentnek)  kiknek  emlékét 
mai  napon  ünnepeljük  és  minden  Szenteidnek  közbenjárása  által. 

És  őrizd  meg  Urunk  a mi  igazhitű  apostoli  ki- 
rályunkat N.  az  ő egész  házát  és  krisztus  szeretőka- 
tonáit (3-or.) 

Ajándékozz  nekik  lelki  és  testi  egészséget ; és  légy  irga- 
lommal az  itt  jelenlevő  s neked  szolgáló  keresztény  hívek  iránt. 
Emlékezzél  meg  Urunk  az  igazhitű  egyház  minden  püspökeiről 
kik  helyesen  hirdetik  a te  igazságod  igéjét,  és  az  egész  áldozári 

és  szerzetes  rendről  és  az  ö üdvösségökröl.  Emlékezzél  meg  Urunk 
a bennünket  gyűlölőkről  és  szeretőkről,  a szent  szolgálatokat  tel- 
jesítő testvéreinkről,  a helyes  oknál  fogva  távollevőkről,  és  ma- 
gukat a mi  imádságainkba  ajánlottakról.  Emlékezzél  meg  Urunk 
fogságban  levő  és  veszélyben  forgó  minden  testvéreinkről,  könyö- 
rülj rajtok  a te  nagy  irgalmasságod  szerint,  megmentvén  őket 
minden  szükségtől ; mert  te  vagy  a gyógyulás  forrása  Krisztus 
Istenünk,  és  téged  dicsőítünk  a te  kezdetnélküli  Atyáddal,  leg- 
szentebb jóságos  és  elevenítő  Lelkeddel  együtt,  most  és  minden- 
kor és  örökön  örökké. 

Felelet.  Ámen. 

Pap.  Békeség  mindnyájatoknak. 

Felelet.  És  a te  telkednek. 

Pap.  Fejeiteket  hajtsátok  meg  az  Urnák. 

Felelet.  Néked  Uram. 

Csendes  ima. 

Urunk ! ki  a Jordánban  kereszteltettél  meg  és  a vizeket  megszentel- 
ted, hajtsd  hozzánk  füledet,  hallgass  meg  és  áldj  meg  minket,  kik  előtted 
szolgai  állapotunkat  alázattal  bevalljuk;  e vizben  való  részesülésünk  által 
pedig  testeink  és  leikeink  üdvözülésére,  szentelj  meg  bennünket. 

Fönnhang. 

Mert  te  vagy  a mi  megszentelésünk  és  néked  dicsőítést,  hálát  és 
imádást  küldünk  fel,  a te  kezdetnélküli  Atyáddal,  legszentebb  jóságos  és 
elevenítő  Lelkeddel  együtt,  most  és  mindenkor  és  örökön  örökké. 

Felelet  Ámen. 

A pap  a szent  keresztet  háromszor  merítvén  f alakban  a vízbe,  há- 
romszor énekeltetik: 

Tropár  4-ik  hang. 

üdvözítsd  Urunk  a te  népedet  és  áldd  meg  a te  öröksé- 
gedet, adj  ellenségei  felett  győzelmet  a mi  igazhitű  apostoli  Kirá- 
lyunknak s kereszteddel  őrizd  meg  a te  népedet. 

Ezután  Tropár  2-ik  hang. 

A te  ajándékaidra  méltass  minket  Istenszülö  Szűz,  elnézvén 
vétkezéseinket  és  meggyógyitván  betegségeinket,  oh  tisztaságos ! 
kik  hittel  fogadjuk  áldásodat. 

(Következik  a keresztcsókolás  és  szentelt  vízzel  való  meghintése  a je- 
lenlevő népnek  és  az  egész  templomnak,  mely  alatt  énekeltetik:) 

Versének  8-ik  hang. 

A gyógyulás  forrását  bírjátok,  oh  szent  Ingyenesek!  kik 
Üdvözítőnk,  a kiapadhatlan  forrás,  szent  malasztját  nyervén,  min- 
den szorongatottnak  segítségére  vagytok;  mivel  tinektek,  mint  az 
apostolok  méltó  társainak  mondja  az  Ur:  ime  hatalmat  adtam 
nektek  a tisztátalan  lelkek  felett,  hogy  azokat  kiűzzétek  és  minden 
betegséget  és  fájdalmat  gyógyítsatok ; azért  az  ő parancsát:  „in- 
gyen vettétek,  ingyen  adjátok“  ti  készséggel  teljesítvén,  lelki  és  testi 
szenvedéseinknek  gyógyulást  ajándékoztok. 

Dicsőség.  . . . most  és  mindenkor.  . . . 

Tekints  szolgáid  imádságaira  oh  Szeplőtelen!  enyhítsd 
gyötrő  szenvedéseinket  s minden  aggódástól  szabadíts  meg  minket; 
mert  te  vagy  a mi  egyedüli,  szilárd  és  biztos  erősségünk.  A te 
oltalmad  alá  menekülünk,  hogy  meg  ne  szégyenüljünk.  Istenszülő, 
kik  hozzád  fohászkodunk.  Engedj  a mi  kéréseinknek,  kik  néked 


106 


hittel  énekeljük : üdvözlégy  Királynénk,  mindnyájunk  segítője,  öröme 
s védelme  és  leikeink  üdvössége! 

Nagyasszonyunk ! fogadd  szolgáid  imádságait  és  ments 
meg  minket  minden  szükségtől  és  aggódástól. 

Ektenia. 

Könyörülj  rajtunk  Isten  a te  nagy  irgalmasságod  szerint,  kérünk 
téged,  hallgass  meg  minket  és  könyörülj. 

Könyörögjünk  még,  hogy  őrizze  meg  Isten  ezen  várost  (községet) 
és  minden  várost  és  községet  és  vidéket  az  éhségtől,  mirigyhaláltól,  föld- 
rengéstől, vizáradástól,  jégveréstől,  tűzvésztől,  háborútól,  idegenek  betöré- 
sétől és  minden  belvillongástól ; és  hogy  a jóságos  és  emberszerető  Isten 
irgalmas,  jóakaratu  és  engesztelékeny  legyen  nekünk  és  háritsa  el  tőlünk 
ellenünkbe  indított  összes  haragját,  és  mentsen  meg  minket  a reánk  nehe- 
zedő igazságos  megfenyitéstől,  és  könyörüljön  rajtunk. 

Pap,  Uram  irgalmazz.  Uram  irgalmazz.  Uram  irgalmazz. 

Fönnhang. 

Hallgass  meg  minket  Isten,  mi  Üdvözítőnk,  a földkerekség  minden 
határain  és  a meszsze  tengeren  levőknek  reménysége ! És  te  irgalmas  Urunk  ! 
légy  irgalmas  nekünk  a mi  bűneinkért  és  könyörülj  rajtunk ; mert  kegyelmes 
és  emberszeretö  Isten  vagy,  és  téged  dicsőítünk  Atya  és  Fiú  és  Szentlélek, 
most  és  mindenkor  és  örökön  örökké. 

Felelet  Ámen. 

Pap,  Békeség  mindnyájatoknak. 

Felelet,  És  a te  lelkednek. 

Pap,  Fejeiteket  hajtsátok  meg  az  Urnák. 

Felelet  Néked  Uram. 

Fönnhangon  mondandó  imádság. 

Nagyirgalmu  Uralkodó,  Jézus  Krisztus  Úristenünk!  a mi 
legtisztább  Királynénk  az  Istenszülő  és  mindenkorszüz  Máriának 

könyörgései  által ; a te  drága  és  elevenítő  keresztednek  erejével ; 
a tiszteletreméltó  testnélküli  mennyei  Erőknek  oltalma  által ; a 
a tisztes  és  dicső  Próféta,  Előkövet  és  Keresztelő  Jánosnak;  a 
szent  nevezetes  és  minden  dicséretreméltó  Apostoloknak;  szent 
atyáink  az  egész  egyház  nagy  tanárai  és  püspökeinek : nagy  Bazil, 
Gergely  a hittudor,  aranyszáju  Jánosnak,  Athanáz  és  Cyrillnek; 
és  a Liciabeli  mürai  főpüspök  csodatevő  szent  Miklós  atyánknak  ; 
a jógyőzelmü  és  dicsteljes  szent  Vértanuknak;  a szentéletü  és 
isteni  ihlettségü  Atyáinknak;  a szent,  igaz  és  isteni  ősök  Joákim 
és  Annának ; szentéletü  és  isteni  ihlettségü  atyáink,  a barlanglakó 
Antal  és  Theodóznak,  és  szent  N.  kinek  mai  napon  emlékét  ün- 
nepeljük és  minden  Szenteidnek  közbenjárása  által,  tedd  kedvessé 
imádságainkat,  add  meg  bűneink  bocsánatát,  oltalmazz  minket 
szárnyaid  árnyékával,  űzz  el  tőlünk  minden  ellenséget  és  támadót, 
adj  békeséges  életet  nekünk  Urunk!  könyörülj  rajtunk  és  világo- 
don és  üdvözítsd  lelkeinket  mint  jóságos  és  emberszerető. 

Elbocsátás. 

Krisztus  igaz  Istenünk,  az  ő legtisztább  Anyjának  könyörgései  által, 
a drága  és  elevenítő  keresztnek  erejével  és  a hét  Makkabeus  szent  vérta- 
núnak, és  Eleazar  tanitójoknak  és  Szolomonia  anyjoknak,  és  az  ő minden 
Szentelnek  közbenjárása  által,  könyörüljön  rajtunk  és  üdvözítsen  minket, 
mint  jóságos  és  emberszerető. 


Vizszentelés  röviden. 

Áldott  a mi  Istenünk  öröktőlfogva,  most  és  mindenkor  is  örökön 
örökké.  Ámen. 

Mennyei  Király ....  Háromszorszent ....  Mi  Atyánk.  . . . Mert 
tied  az  ország.  ... 

28-ik  Zsoltár. 

Hozzatok  az  Urnák,  Isíenfiai!  hozzatok  az  Urnák  fiatal  kosokat. 
Hozzatok  az  Urnák  dicsőséget  és  tiszteletet,  hozzatok  az  Ur  nevének  dicső- 
séget; imádjátok  az  Urat  az  ő szent  tornáczában.  Az  Ur  szava  a vizeken, 
a fölség  Istene  mennydörög;  az  Ur  a sok  viz  fölött.  Az  Ur  szava  erőben, 
az  Ur  szava  dicsőségben  jő.  Az  Ur  szava  összetöri  a czedrusokat;  az  Ur 
összetöri  a Libanon  czedrusait ; és  szökdelteti  azokat  mint  a borjut,  a Liba- 
nont, mint  az  egyszarvuak  fiát.  Az  Ur  szava  szét  vágja  a tűz  lángját.  Az  Ur 
szava  megrendíti  a pusztát ; és  az  Ur  megmozdítja  Kádesz  pusztáját.  Az  Ur 
szava  vajúdásba  hozza  a szarvasokat,  és  megritkitja  a sűrűket,  és  az  ő tem- 
plomában mindnyájan  dicsőséget  mondanak.  Az  Ur  a vízözön  felett  uralko- 
dik, és  az  Ur,  mint  Király,  örökké  fog  ülni.  Az  Ur  erőt  ad  népének,  az  Ur 
megáldja  népét  békeségben. 

Dicsőség.  . . . most  és  mindenkor.  . . . AUeluja.  (3-szor.) 

Tropár  8~ik  hang. 

Életadó  Urunk!  küldd  le  az  égből  malasztodat,  szenteld 
meg  a vizeket,  minden  testi  és  lelki  bajaink  gyógyulására. 

Pap.  Könyörögjünk  az  Úrhoz. 

Felelet.  Uram  irgalmazz. 

Nagy  Isten!  ki  számtalan  csodát  művelsz,  tekints  kegyesen 
hozzád  esedező  alázatos  szolgáidra,  küldd  le  Szentlelkedet  (Ujjait 
a vizbe  mártva,  azt  keresztalakban  áldja)  és  szenteld  f meg  ezt 
a vizet  és  részesitsd  azt  a megváltás  kegyelmében,  a Jordán  áldá- 
sában; tedd  a romolhatlanság  forrásává,  a megszentelés  ajándé- 
kává, minden  bűneink  bocsánatára,  betegségeink  gyógyitására,  és 
a gonosz  szellemek  elűzésére ; s legyen  e viz  minden  ellenséges 
erőnek  megközelithetlen  és  angyali  erővel  teljes:  hogy  mindazok- 
nak, kik  abból  merítenek  és  Ízlelnek,  váljék  leikeik  és  testeik  meg- 
tisztulására, betegségeik  gyógyitására,  lakházaik  megszentelésére 


109 


s hathatós  erejű  minden  jó  és  hasznos  dologra.  És  mindaz,  mi 
az  igazhivők  házaiban  és  helyiségeiben  e vízzel  meghintetik,  tisz- 
tuljon meg  minden  szennytől  és  oldoztassék  fel  minden  bajtól. 
És  hogy  ne  fészkelje  be  magát  oda  a megrontó  szellem  és  a 
mételyező  légáramlat  veszedelme.  Hogy  távozzék  onnét  az  ott 
lappangó  ellenség  minden  csalárdsága  és  cselvetése ; s hogy  min- 
den egyéb,  mi  a lakosok  egészségét  veszélyeztetné  vagy  nyugal- 
mát háborítaná,  e vízzel  való  meghintés  által  elüzessék.  Mert  ál- 
dott és  dicsőített  a te  legtiszteltebb  és  magasztos  neved.  Atya  és 
Fiú  és  Szentlélek  most  és  mindenkor  és  örökön  örökké.  Ámen. 

Szentkeresztet  a vízbe  mártván,  háromszor  énekeljük: 

Tropár  1-sö  hang. 

üdvözítsd  Uram  a te  népedet  és  áldd  meg  a te  öröksé- 
gedet, adj  győzelmet  ellenségei  felett  a mi  igazhitű  apostoli  kirá- 
lyunknak, s kereszteddel  őrizd  meg  a te  népedet. 

Elbocsátás.  . . . Lásd  a nagy  vizszentelés  rendjében. 

Nagypénteki  imádság  a megváltó  sirjánál. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Urunk,  Jézus  Krisztus  mi  Istenünk!  Áldunk  és 
magasztalunk  téged,  mint  Megváltónkat  és  jótevőnket,  a tisztes 
és  isteni  nagy  böjt  eltöltéséhez  nékünk  nyújtott  gazdag  segítsé- 
gedért, mely  böjtnek  töredelmes  viselésére  saját  példád  által  ser- 
kentettél bennünket  s tartamát,  a mi  üdvösséges  megtérésünkre, 
leikeink  és  testeink  megtisztulására,  negyvennapi  időben  határoz- 
tad meg.  Véghetetlen  kegyességednél  fogva  avval  is  megvigasz- 
taltál bennünket,  hogy  böjti  vezeklésünk  feleutján,  a te  drága  fe- 
születed képe  előtt  leborulhattunk  és  azt  méltatlan  ajkaink  hozzá- 
érintése  által  csókolhattuk;  dicsőítvén  téged,  mint  a keresztfán 
megfeszített  Istenünket.  Áldunk  és  magasztalunk  téged,  hogy  meg- 
engedted szemlélnünk  a te  kedveltednek  Lázárnak  negyednapi 
feltámadását  és  Jeruzsálembe  való  ünnepélyes  bevonulásodat,  mely 
alkalommal  követői  lehettünk  ama  zsidó  gyermekeknek,  kik  pálma- 
ágakat tartván  kezeikben,  Hosannát  kiáltának  néked.  Áldunk  és 
magasztalunk  téged,  hogy  méltattál  bennünket  a te  legszentebb 
és  üdvösséghozó  kínszenvedésed  csodálhatására,  s egyszersmind 
érdemesítettél,  hogy  a mai  szent  napon  vérző  kebellel  boruljunk 
le  a te  isteni  kereszted,  a lándzsa,  nádvessző,  eczetes  szivacs, 
élethozó  halálod  és  szent  oldalod  sebe  előtt,  melyből  vér  és  viz 

folyt  a világ  üdvösségére ; s fájdalmas  szívvel  tanúi  legyünk  ke- 
resztről való  levételed  és  testszerinti  sirba  helyeztetésednek.  Ál- 
dunk és  magasztalunk  téged  megváltó  Istenünk ! a boldogító  remé- 
nyért, hogy  kegyességed  szerint  megengeded  nekünk  a te  dicső- 
séges feltámadásod  fényes  emlékünnepét  is  elérnünk,  melyen 
örömtől  eltelve,  téged  az  arkangyalokkal,  angyalokkal,  Kerubokkal, 
Szeráfokkal,  minden  mennyei  Erőkkel  és  Szentekkel,  kiváltképen 
pedig  a te  szeplőtelen  Anyáddal,  az  Istenszülő  Szűzzel,  dicséren- 
dünk  és  magasztalandunk.  Mostan  pedig  üdvhozó  halálod  és  el- 
temettetésedet dicsőítve,  szent  sirod  előtt  mély  alázattal  leboru- 
lunk és  e szent  hajlékba  egybegyült  szolgáidért  áhítattal  könyör- 
günk : fogadd  kegyesen  a mi  megtérésünket,  imádságainkat,  böj- 
töléseinket, könyeinket,  sóhajtásainkat  s térdhajtásainkat,  miket 
szivünk  töredeimességében  s leikeink  alázatosságában,  bűneink 
bocsánatára  néked  felajánlunk.  Fogadd  kegyesen  a mi  gyónásain- 
kat és  bünbánatainkat,  mikép  elfogadtad  a vámszedő  alázatos 
fohászkodását,  s bocsásd  meg  nekünk,  harmadnapi  föltámadásod- 
ért, minden  szándékosan  és  akaratlanul  elkövetett  vétkeinket.  Tisz- 
títs meg  bennünket  is,  mint  a hogy  megtisztítottad  a lábaidat 
könyhullatással  áztató  bűnös  nőt;  és  fogadj  be  minket  is,  mint 
befogadtad  a téged  megtagadó  s később  vétke  felett  keserű  könyek 
közt  bánkódó  Pétert.  Öntsd  sziveinkbe  a te  félelmedet,  hogy  teljes 
szivünkből  tiszteljünk  és  imádjunk  téged  s többé  ne  térjünk  vissza 
a tisztátalan  és  gonosz  cselekedetekre ; hanem  add,  hogy  őrizzük 
meg  a te  parancsolataidat  éltünk  minden  napjaiban  és  a te  aka- 
ratod szerint  járjunk;  és  méltass  bennünket,  mikép  kárhozat  nél- 
kül részesüljünk  a te  legtisztább  tested  és  drága  véredben,  hogy 
részeseivé  tétetvén  a te  harmadnapi  feltámadásodnak,  minden 
Szentekkel  együtt  a mennyeknek  országára  is  méltóknak  találtas- 
sunk. Mert  te  vagy  az  irgalom  és  üdvösség  Istene  és  néked  di- 

csöitést,  hálaadást,  tiszteletet  és  imádást  küldünk  fel,  a te  kezdet- 
nélküli Atyáddal,  legszentebb,  jóságos  és  elevenítő  Lelkeddel  együtt 
most  és  mindenkor  és  örökön  örökké. 

Felelet.  Ámen. 


Buzaszentelés. 

(Sz.  György  napján,  vagy  később  is.) 

Szent  Liturgia  végeztével  ünnepélyes  kimenet  történik  a veteményes 
szántóföldekre,  s ottan 

I.  Napkelet  felé  fordulva, 

A pap  kezdi : Áldott  a mi  Istenünk  öröktőlfogva,  most  és  minden- 
kor és  örökön  örökké. 

Felelet.  Ámen. 

Jertek,  imádjuk  a Királyt  stb.  és  az  itt  következő: 

84-ik  Zsoltár. 

Olvastatik,  mialatt  a pap  tömjénnel  füstöli  a vetéseket. 

Megáldottad  Uram  a te  földedet ; elfordítottad  Jákob  fogságát,  meg- 
bocsátottad a te  néped  gonoszságát,  elfödözted  minden  vétköket,  megeny- 
hitetted  minden  haragodat,  eltértél  a te  haragod  hevétől.  Térits  meg  minket, 
szabaditó  Istenünk!  és  fordítsd  el  rólunk  haragodat.  Vájjon  örökké  fogsz-e 
ránk  haragudni?  vagy  kiterjeszted-e  haragodat  nemzedékről  nemzedékre? 
Isten  I ha  te  hozzánk  fordulsz,  fölélesztesz  minket ; és  a te  néped  örvendeni 
fog  benned.  Mutasd  meg.  Uram,  nekünk  irgalmasságodat ; és  szabaditásodat 
adjad  nekünk.  Meghallom,  mit  szól  az  Ur  Isten ; békeséget  szól  ő népének 
és  az  ő szentelnek  és  azoknak,  kik  szivökbe  térnek.  Valóban  az  öt  félökhöz 
közel  van  szabaditása,  hogy  dicsőség  lakjék  a mi  földünkön.  Az  irgalom  és 
igazság  találkoznak ; az  igazság  és  béke  megcsókolják  egymást.  A hűség  a 


113 


földből  ered,  és  az  igazság  mennyből  letekint.  Mert  az  Ur  jót  ad  és  a mi 
földünk  megadja  gyümölcsét.  Igazság  jár  előtte  és  annak  utján  lépdel. 

Pap.  Könyörögjünk  az  Úrhoz. 

Felelet  Uram  irgalmazz. 

Mindenható  örök  Isten,  irgalmasságnak  Atyja ! kérünk  téged: 
tekints  a mi  mindennapi  szükségeinkre  s adj  testi  éltünk  fenntar- 
tására bőséges  aratást.  Magasztald  fel  a te  szent  nevedet  és  áraszd 
el  gazdag  áldásoddal  szántóföldeinket,  szőlőinket  és  kerteinket,  hogy 
szolgáidnak  fáradozásai  bő  terméssel  jutalmaztassanak.  Fordítsd 
el,  kegyelmes  Isten ! határunkról  az  égi  háborút,  felhőszakadást, 
vizáradást,  fagyot,  jégverést  s veteményeinknek  ártalmára  lehető 
minden  csapást.  Mert  te  vagy  a mi  Istenünk  és  téged  dicsőítünk 
Atya  és  Fiú  és  Szentlélek,  most  és  mindenkor  és  örökön  örökké. 

Felelet  Ámen. 

Evangélium.  Sz.  Máté  (12,  1 — 8.) 

Azon  időben  Jézus  a vetéseken  méné  át  szombaton ; tanít- 
ványai pedig  éhezvén,  buzafejeket  kezdének  szakgatni  és  enni. 
A farizeusok  pedig  látván  ezt,  mondák  neki : íme  tanítványaid  azt 
cselekszik,  mit  szombaton  nem  szabad  cselekedni.  Ő pedig  mondá 
nekik : nem  olvastátok-e  mit  cselekedett  Dávid,  mikor  megéhezett, 
ő s a kik  vele  voltak?  mikép  ment  az  Isten  házába,  és  a kitett 
kenyereket  megette,  melyeket  nem  volt  szabad  megenni  neki,  sem 
azoknak  kik  vele  voltak,  hanem  csak  a papoknak?  Avagy  nem 
olvastátok-e  a törvényben:  hogy  szombaton  a papok  megszegik 
a templomban  a szombatot  és  vétek  nélkül  vannak  ? Mondom 
pedig  nektek,  hogy  a templomnál  nagyobb  van  itt.  Ha  pedig  tud- 
nátok mi  az : irgalmasságot  akarok  és  nem  áldozatot  — soha  nem 
kárhoztattátok  volna  az  ártatlanokat.  Mert  az  ember  fia,  ura  a 
szombatnak  is. 

o 

Egyházi  szerkönyv.  ° 

Énekkar.  Dicsőség  néked  Uram,  dicsőség  néked. 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Isten ! A te  irgalmasságodhoz  esedezünk : 
áraszd  el  f áldásoddal  e búza,  rozs  s a többi  vetéseket  és  a 
földnek  minden  hasznos  növényzetét,  melyeket  ezideig  enyhe  leve- 
gővel, jótékony  esővel  és  frisitő  harmatoddal  táplálni  méltóztattál, 
hogy  ajándékidért  rebegjenek  hálát  neked  minden  népeid.  Elégítsd 
meg  kalászaid  terményével  az  éhezőket  és  az  Ínségben  levőket, 
hogy  ekép  mindnyájan:  a szűkölködő  és  gazdag,  a gyengélkedő 
és  egészséges  egy  szívvel  imádjuk  és  dicsőítsük  a te  nevedet 
Atya  és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

A napkeleti  tájat  sz.  kereszttel  áldván  mondja: 

Áldjon  meg  bennünket  f az  Isten,  a mi  Istenünk,  áldjon 
meg  bennünket  és  adjon  földeinknek  bő  termést,  hogy  százszo- 
rosán hozzák  meg  gyümölcseiket,  és  mi  örömmel  jővén,  hálaadás 
mellett  gyűjtsük  egybe  azokat,  a mi  Urunk  Jézus  Krisztus  nevében, 
kit  illet  minden  tisztelet,  dicsőség  és  imádás,  az  ő kezdetnélküli 
Atyjával  és  a legszentebb,  jóságos  és  elevenítő  Lélekkel  együtt, 
most  és  mindenkor  és  örökön  örökké. 

Felelet.  Ámen. 


II.  Délfelé  fordulva. 

125-ik  Zsoltár. 


Megfordítván  az  Ur  Sión  fogságát,  lettünk  mint  a megvigasztaltak. 
Akkor  szánk  eltelt  örömmel  és  nyelvünk  vigasággal : akkor  mondák  a nem- 

zetek  között : Nagy  dolgot  cselekedett  az  Ur  velők.  Nagy  dolgot  cselekedett 
az  Ur  velünk : azért  örvendezünk.  Fordítsd  meg  a mi  fogságunkat,  mint  a 
patakot  a déli  tartományban.  A kik  könyhullatással  vetnek,  örvendezéssel 
aratnak.  Menvén  mentek  és  sírtak,  elvetvén  magvaikat;  megjővén  pedig, 
örvendezéssel  jönnek,  hozván  kévéiket. 

Pap.  Könyörögjünk  az  Úrhoz. 

Felelet.  Uram  irgalmazz. 

Szent  Uralkodó,  mindenható  Atya,  örök  Isten!  töredelmes 
szívvel  kérünk  téged:  ajándékozz  nekünk,  irgalmasságod  szerint, 
töldeinken  bő  aratást,  és  a fák  gyümölcseiben  s minden  egyéb 
terményeinkben  dús  hozamot;  és  hárítsd  el  azokról  a vészes  égi 
háborút,  fagyot,  jégverést  s minden  veszedelmet.  Mert  téged  illet 
minden  dicsőség,  tisztelet  és  imádás.  Atya  és  Fiú  és  Szentlélek, 
most  és  mindenkor  és  örökön  örökké. 

Felelet.  Ámen. 

Szent  Márk  Evangéliuma. 

(4,  26—32.) 

Azon  időben  mondá  Jézus  tanítványainak:  Úgy  van  az 
Isten  országa,  mint  mikor  az  ember  magot  vet  a földbe.  És  alszik, 
és  fölkel  éjjel  és  nappal,  és  a mag  kicsirázik  és  felnövekedik,  a 
nélkül,  hogy  tudná.  Mert  magától  terem  a föld  először  füvet, 
azután  kalászt,  azután  teljes  magot  a kalászban.  És  mihelyt  a 
termény  megérett,  azonnal  sarlót  bocsát  belé,  mert  elérkezett  az 
aratás.  És  mondá:  Mihez  hasonlítsuk  az  Isten  országát?  vagy 
micsoda  példabeszédben  példázzuk  azt?  Mint  a mustár  mag  olyan 
az,  mely  mikor  a földbe  vettetik,  kisebb  minden  magnál,”'melyek 
a földön  vannak ; s miután  elvettetett  felnő,  és  nagyobb  leszjmin- 

8* 

den  növénynél,  és  nagy  ágakat  hajt,  úgy  hogy  árnyéka  alatt  az 
égi  madarak  ellakhatnak. 

• • 

Öregbítsd  rajtunk  Uralkodó  a te  irgalmasságodat,  és  száll- 
jon f e vetésekre,  szőlőkre  és  gyümölcsös  kertekre  a te  áldásod- 
nak bősége,  hogy  mi,  elláttatván  a nekünk  szükségesekkel,  min- 
denkor magasztaljuk  a te  dicsőséges  szent  Nevedet.  Mert  te  vagy 
a mi  Istenünk  és  téged  dicsőítünk  Atya  és  Fiú  és  Szentlélek,  most 
és  mindenkor  és  örökön  örökké. 

Felelet  Ámen. 

Sz.  kereszttel  áldván  a déli  tájat,  mondja: 

Áldd  meg  f Ur  Isten  e szántóföldeket,  hogy  az  aratás 
idején  bőtermést  hozzanak  és  semminemű  csapás  ne  érje  azokat ; 
hanem,  a te  szent  Neved  segítségül  hívása  mellett,  a Szenthá- 
romság és  az  ő minden  Szentelnek  áldása  szálljon  reájok! 

Felelet  Ámen. 

III.  Napnyugot  felé  fordulva. 

146-ik  Zsoltár. 

Dicsérjétek  az  Urat,  mert  jó  a dicséret ; a mi  Istenünknek  gyönyörű 
és  illendő  dicsérete  legyen.  Fölépítvén  az  Ur  Jeruzsálemet,  Izraelnek  elszé- 
ledetteit  egybegyűjti.  Meggyógyítja  a töredelmes  szivüeket,  és  bekötözi  azok 
sebeit.  Megszámlálja  a csillagok  sokaságát,  és  mindenikét  nevén  szólítja. 
Nagy  a mi  Urunk,  és  nagy  az  ő ereje,  és  bölcseségének  nincsen  száma. 
A szelídeket  fölfogja  az  Ur,  a bűnösöket  pedig  földig  alázza.  Énekeljetek 
az  Urnák  hálaadással,  zengjetek  hárfán  a mi  Istenünknek,  ki  beborítja  az 
eget  felhőkkel,  és  a földnek  esőt  készít.  Ki  a hegyeken  szénát  teremt  és 
füvet,  az  emberek  szolgálatára.  Ki  megadja  élelmüket  a barmoknak,  és  a 
hozzá  kiáltó  hollófiaknak.  Nem  a ló  erősségében  telik  kedve,  sem  a férfiú 

lábszáraiban  gyönyörködése.  Az  Ur  az  őt  félőkben  gyönyörködik,  és  azok- 
ban, kik  az  ö irgalmasságában  biznak. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Krisztus,  élő  Istennek  fia ! küldd  le  mennyből  a 
te  szent  angyalodat,  hogy  őrizze  meg  aratásunkat,  földünk  minden 
terményeit,  szőlőinket  és  gyümölcsös  kerteinket,  égi  háborútól, 
felhőszakadástól,  kártékony  állatoktól,  ártalmas  férgektől  és  minden 
gonosz  megtámadástól.  Oltalmazza  és  védelmezze  kezeinknek 
minden  munkáját.  Az  ő angyali  áldásával  áldja,  és  sokasitsa  veté- 
seinket, hogy  mindnyájan  háladatos  szivvel  magasztaljuk  a te  szent 
neved  Atya  és  Fiú  és  Szentlélek,  most  és  mindenkor  és  örökön 
örökké. 

Felelet.  Ámen. 

Szent  Lukács  Evangéliuma. 

(8,  5— 8-ig.) 

Azon  időben  mondá  Jézus  a példabeszédet.  Kiméne  a mag- 
vető, elvetni  az  ő magvát;  és  a mint  vetett,  némely  mag  az  útfélre 
esék,  és  eltapodtaték,  és  az  égi  madarak  meg  evék  azt.  És  né- 
mely a kősziklára  esék,  és  kikelvén,  elszárada,  mert  nem  vala 
nedvessége.  És  némely  a tövisek  közé  esék,  és  együtt  felnővén, 
a tövisek  elfojták  azt.  És  némely  a jó  földbe  esék,  és  kikelvén, 
száz  annyi  termést  hoza.  Ezeket  mondván,  kiálta:  A kinek  fülei 
vannak  a hallásra,  hallja  meg. 

Pap.  Könyörögjünk  az  Úrhoz. 

Felelet.  Uram  irgalmazz. 

Örök  mindenható  Ur  Isten!  ki  semmiből  teremtetted  a 
világot  s az  emberi  nem  testi  táplálására  a földnek  szorgos  mű- 


118 


velését  rendelted  el,  buzgón  folyamodunk  hozzád;  tekints  kegyes 
szemekkel  reánk  és  áldd  f meg  minden  mezei  és  kerti  vetemé- 
nyeinket  és  ültetvényeinket,  s a levegő  változását  kedvezőleg  mér- 
sékelvén, adj  dús  tenyészetet  azoknak  és  a kalászokat  érleltesd 
meg;  hogy  mi,  bár  méltatlan  szolgáid,  ajándékod  bő  gyümölcseit 
háladatossággal  fogadván,  teljes  szivvel  dicsőítsünk  téged,  mindig, 
most  és  mindenkor  és  örökön  örökké. 

Felelet.  Ámen. 


Sz.  kereszttel  áldván  a nyugati  tájat,  mondja: 

Mind  eme  veteményeket  áldja  •}•  meg  az  Atya  és  Fiú  és 
Szentlélek,  hogy  növekedjenek  és  gyarapodjanak,  és  töltsék  meg 
éléskamaráinkat  a mindenható  Isten  dicsőségére  és  az  ő minden 
Szentelnek  tiszteletére. 

Felelet.  Ámen. 

IV.  Északfelé  fordulva. 

147-ik  Zsoltár. 

Dicsérd  Jeruzsálem  az  Urat,  dicsérd  Sión  a te  Istenedet.  Mert  meg- 
erösitette  kapuidnak  zárait,  benned  megáldotta  fiaidat.  Ki  békéssé  tette  hatá- 
ridat,  és  a búza  javával  elégit  meg  téged.  Ki  elküldi  szózatát  a földre; 
sebesen  fut  az  ő beszéde.  Ki  a havat,  mint  a gyapjat  adja,  a ködöt,  mint 
a hamvat  hinti.  Jegét  darabonkint  ereszti,  ki  tűrheti  el  annak  hidegségét? 
Elküldi  ismét  az  ő igéjét  és  fölolvasztja  azokat;  az  ő szele  fú  és  vizek 
folynak.  Ki  igéjét  Jákobnak  hirdeti,  rendeléseit  és  törvényeit  Izraelnek.  Nem 
cselekedett  igy  semmi  más  nemzettel  és  azoknak  nem  jelentette  ki  Ítéleteit. 
Alleluja ! 

Pap.  Könyörögjünk  az  Úrhoz. 

Felelet  Uram  irgalmazz. 

Urunk ! esdve  kérünk  téged : tekints  kegyes  szemekkel  fej- 
lődő vetéseinkre,  és  valamint  Izrael  fiainak  Mózes  szolgád  által 
elrendeléd,  hogy  kijővén  Egyiptomból  a nekik  adandó  földre, 
mutatnák  be  terményeik  zsengéjét  megáldás  végett  papjaiknak; 
úgy  mi  is  irgalmad  előtt  alázattal  esedezünk ; őrizd  meg  vetése- 
inket a jégveréstől,  fergetegtől,  fagytól,  hőségtől,  vizáradástól  és 
minden  más  elemi  csapástól,  és  azokat,  testi  és  lelki  javunkra, 
teljesen  megérleltetnl  méltóztassál.  Téged  illetvén  minden  tisztelet, 
dicsőség  és  imádás  Atya  és  Fiú  és  Szentlélek,  most  és  minden- 
kor és  örökön  örökké. 

Felelet.  Ámen. 

Szent  János  Evangéliuma. 

(4,  35—38.) 

Mondá  Jézus  az  ő tanítványainak : nemde  ti  azt  mondjátok, 
hogy  még  négy  hónap  vagyon  és  eljön  az  aratás?  íme,  én  mon- 
dom nektek:  Emeljétek  föl  szemeiteket  és  lássátok  a földeket; 
mert  megértek  már  az  aratásra.  És  a ki  arat,  jutalmát  veszi,  és 
terményt  gyűjt  az  örök  életre,  hogy  a ki  vet  is,  együtt  örüljön 
azzal,  ki  arat.  Mert  ebben  igaz  a mondás,  hogy  más  a ki  vet, 
és  más  a ki  arat.  Én  titeket  aratni  küldöttelek,  a mit  nem  ti  mun- 
káltatok; mások  munkálkodtak  és  ti  állottatok  munkájokba. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  szent  Atya!  ki  teremtéd  az  eget  és  földet  és 
gondviseléseddel  őrződ  és  kormányozod  a világot,  alázattal  ese- 
dezünk hozzád : a te  hasonllthatlan  jóságoddal  áldd  f meg  veté- 
seinket, szőlőinket,  gyümölcsös  kerteinket,  rétjeinket  s örvendeztess 

meg  bennünket  bő  terméssel,  hogy  szolgáid  és  szolgálóid  éltök 
fentartására,  testeik  és  leikeik  megvidámitására  a nekik  szüksége- 
sekkel elláttatván,  teljes  odaadással  szolgáljanak  néked  Atya  és 
Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Az  északi  tájat  is  szent  kereszttel  megáldván,  mondja: 

Áldd  f meg  Úristen  e szántóföldeket,  hogy  az  aratás  idején 
bő  termést  hozzanak  és  semminemű  csapás  ne  érje  azokat ; hanem 
a te  szent  Neved  segitségül  hivása  mellett,  a Szentháromság  és 
az  ő minden  Szentéinek  áldása  szálljon  reájok! 

Felelet.  Ámen. 

Ezekután  mind  a négy  irányban  szentelt  vízzel  meghinti  a vetéseket 
és  az  egyházi  menet  visszaindul. 


Szőlőgerezd  megáldás  Urszinváltozásának 

ünnepén. 

Az  amboni  imádság  után  a pap  megfüstöli  a szőlő  fürtöket,  mialatt 
az  éneklész  a háromszor  szent . . . Miatyánk. ...  és  az  ünnep  Tropárját  énekli. 

Pap.  Könyörögjünk  az  Úrhoz. 

Felelet.  Uram  irgalmazz. 

r 

Áldd  t meg  Urunk  a szőlőtőkének  ez  uj  termését,  melyet 
kedvező  időjárás,  termékenyitő  eső  és  az  idő  enyhesége  által  meg- 
érleltetni  engedtél,  hogy  nekünk,  kik  e gyümölcs  élvezetében 
részesülni  fogunk,  legyen  örömünkre  és  azoknak,  kik  azt  neked 
fölajánlották,  legyen  vétkeik  bocsánatára.  Krisztusod  legdrágább 

szent  teste  által,  kivel  és  a te  legszentebb,  jóságos  és  elevenítő 
Lelkeddel  együtt  áldott  vagy,  most  és  mindenkor  és  örökön  örökké. 

Felelet.  Ámen. 

Szentelt  vízzel  hintvén  a szölögerezdeket  mondja: 

Megáldatnak  és  megszenteltetnek  eme  szölőfürtök,  e szen- 
telt vízzel  való  meghintés  által,  az  Atya  és  Fiú  és  Szentlélek  nevé- 
ben. Ámen. 

Templomalapkő  szentelés  és  letétel. 

(Áldozár,  csak  a megyés  püspök  különös  meghatalmazásából  áldhat 
meg  templom  alapkövet.)  Az  építendő  templom  oltárhelyére  előlegesen  fafe- 
szület állítandó.  A lelkész  teljes  egyházi  öltözetben  égő  gyertyákkal  indul  az 
építendő  templom  helyére,  hová  megérkezvén,  szentelt  vízzel  hinti  a felállított 
keresztet,  és  mondja: 

Hints  meg  engem  izsóppal  és  megtisztulok ; moss  meg  en- 
gem, és  a hónál  fehérebb  leszek. 

Azután  szentelt  vízzel  hinti  a leteendő  alapkövet  mondván : 

Az  üdvösség  jelét  állítsd  e helyre,  Krisztus  Istenünk,  és  az 
öldöklő  angyalt  távoztasd  el  innét. 

Ezután  kezdi; 

Áldott  a mi  Istenünk  öröktől  fogva,  most  és  mindenkor 
és  örökön  örökké. 

Felelet.  Ámen. 

Mennyei  király.  . . . Háromszor  szent.  . . . Miatyánk.  . . 
Uram  irgalmazz  (12-szer.) 

Dicsőség  . . . Most  és  Jertek  imádjuk  stb. 

83-ik  Zsoltár. 

Mely  kellemesek  a te  hajlékaid,  erők  Ura!  Kívánkozik  és  eped  lel- 
kem az  Ur  tornáczai  után.  Szivem  és  testem  örvendeznek  az  élő  Istenben. 

Mert  a veréb  talál  magának  házat,  és  a gerlicze  fészket,  hová  fiait  helyezze, 
— én  a te  oltáraidat,  erők  Ura,  királyom  és  Istenem ! Boldogok,  kik  a te 
házadban  laknak.  Uram ! örökön  örökké  dicsérnek  téged.  Boldog  a férfiú, 
kinek  tőled  vagyon  segítsége.  Fölmenetekről  gondolkodik  szivében  a köny- 
hullatások  völgyén,  ama  helyre,  melyet  magának  kitűzött.  Mert  áldást  ad  a 
törvényszerző,  erényről-erényre  mennek,  mig  meglátják  az  Istenek  Istenét 
Sionban.  Erők  Ura  Istene  ! hallgasd  meg  imádságomat ; vedd  füleidbe,  Jákob 
Istene ! Mi  oltalmazó  Istenünk ! tekints  és  nézz  a te  fölkented  orczájára ; 
mert  jobb  egy  nap  a te  tornáczaidban  ezereknél.  Inkább  akarok  utolsó  lenni 
az  én  Istenem  házában,  mint  lakni  a bűnösök  hajlékaiban.  Mert  Isten  az 
irgalmasságot  és  igazságot  szereti ; kegyelmet  és  dicsőséget  ád  az  Ur ; nem 
vonja  meg  a jókat  azoktól,  kik  ártatlanságban  járnak.  Óh  erők  Ura ! boldog 
ember  az,  ki  benned  bizik. 

Dicsőség  . . . Most  és  mindenkor  . . . Alleluja,  (3-szor.) 

Nagy  Ektenia. 

Békeségben  könyörögjünk  az  Úrhoz. 

Felelet  Uram  irgalmazz. 

A mennyei  békeért,  és  leikeink  üdvösségéért,  könyörögjünk  az  Úrhoz. 

Az  egész  világ  békeségeért.  Isten  szentegyházainak  jólétéért  és  mind- 
nyájunk egyesitéseért  könyörögjünk  az  Úrhoz. 

A mi  istenszeretö  N.  püspökünkért,  a tisztes  áldozárságért,  a Krisz- 
tus szerinti  segédlő  papságért,  az  egész  egyházi  rendért  és  a népért,  könyö- 
rögjünk az  Úrhoz. 

A mi  igazhitű  apostoli  királyunkért  N.  egész  házáért  és  katonáiért, 
könyörögjünk  az  Úrhoz. 

Hogy  segitse  őt,  s hóditson  lábai  alá  minden  ellenséget  és  támadót, 
könyörögjünk  az  Úrhoz. 

Ezen  városért  (községért)  és  minden  városért  községért  és  vidékért 
és  az  azokban  lakó  hívekért,  könyörögjünk  az  Úrhoz. 

A levegőnek  kedvező  mérsékletéért,  a föld  terményeinek  bőségéért 
és  békeséges  időkért,  könyörögjünk  az  Úrhoz. 

A hajózókért,  utazókért,  betegekért,  szenvedőkért,  foglyokért  és  azok 
üdvösségéért,  könyörögjünk  az  Úrhoz. 

Hogy  az  uj  szentegyház  e helyen  való  alapítása  és  építése  áldásos 
legyen,  könyörögjünk  az  Úrhoz. 

Hogy  az,  az  igaz  kathoiíkus  hit  megingathatlan  kőszikláján  alkalma- 
san felépüljön,  könyörögjünk  az  Úrhoz. 

Hogy  az  e helyen  építendő  szentegyház  alapítására  isteni  áldás  nyuj- 
tassék,  könyörögjünk  az  Úrhoz. 

Hogy  az  e helyen  alapítandó  szentély  építéséhez  kiváló  megszente- 
lés ajándékoztassék,  könyörögjünk  az  Úrhoz. 

Hogy  ez  istenes  törekvésünk  végrehajtásához  a Szentlélek  ereje, 
működése,  és  malasztja  által  bő  segítségben  részesittessünk,  könyörögjünk 
az  Úrhoz. 

Hogy  mentsen  meg  minket  minden  aggódástól,  haragtól  és  szükségtől, 
könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket  Isten,  a te 
kegyelmeddel. 

Legszentebb,  legtisztább,  legáldottabb  dicső  Királynénkat,  az  Isten- 
szülő s mindenkorszüz  Máriát,  minden  szentekkel  együtt  említvén,  önma- 
gunkat és  egymást,  és  egész  életünket  Krisztus  Istenünknek  ajánljuk. 

Felelet,  Néked  Uram, 

Főnnhang. 

Mert  téged  illet  minden  dicsőség,  tisztelet  és  imádás,  Atya 
és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Tropár  7-ik  hang. 

A te  egyházad  Krisztus,  melynek  megingathatlan  alapja 
önnönmagad  vagy,  s melyet  a hit  kőszikláján  alapítani  méltóztat- 
tál,  szent  kereszted  jelével,  mint  királyi  fejékességgel  koronáztatik ; 
miért  is  a te  gondviselésedből  kezeink  által  építendő  e hajlékot, 
dicsőséged  jövendő  lakásául  nyilvánítsd;  mert  mi  dicsérvén  és 

magasztalván  téged,  hálaérzettel  kiáltjuk  néked : te  vagy  a mi  örö- 
kös Királyunk,  te  Krisztus  a mindenség  Istene  és  mindnyájunk 
üdvössége  vagy! 

Dicsőség  . . . Most  és  mindenkor  . . . 

Ma  élő  hittel  s ünnepélyesen  tesszük  le  az  Ur  házának 
alapját,  áldott  és  mindenkor  dicsőített  szent  Szűz!  és  örvendezve 
bizalommal  kérünk  téged,  Istenszülö,  szünetnélkül  könyörögj  a tőled 
Megtestesülthöz,  hogy  oltalmazza  a hit  kőszikláján  épülő  eme  szent 
hajlékát  és  üdvözítse  a mi  lelkeinket. 

A keresztjeié  fordul  a pap  s a következő  imádságot  mondja: 

Pap.  Könyörögjünk  az  Úrhoz. 

' Felelet.  Uram  irgalmazz. 

Ur  Isten!  kit  bár  a menny  és  a föld  magukba  nem  fog- 
^ laihatnak,  szent  nevednek  mindenkori  dicsőitésére  e földön  lakhe- 
lyet választani  kegyeskedtél,  buzgón  kérünk  téged  : tekints  kegyel- 
mesen e templom  helyre  a legáldottabb  s mlndenkorszüz  Máriának 
pártfogása,  szent  N.-nek  (kinek  a templom  esetleg  ajánlva  van) 
és  minden  szenteidnek  közbenjárása  által  és  tisztítsd  meg  azt 
szent  mulasztódnak  kiárasztásával  és  mindenkoron  szeplőtelenül 
őrizd  meg.  És  valamint  Dávid  kedves  szolgád  ájtatos  fogadalmát, 
az  ő Salamon  fia  fáradozásai  által,  teljesedésbe  menni  engedted : 
úgy  kegyeskedjél  meghallgatni  jelen  munkánkban  a mi  óhajtásain- 
kat is  és  távoztasd  el  innét  az  ellenséges  erők  minden  ármányait, 
a mi  Urunk  Jézus  Krisztus  által. 

Felelet.  Ámen. 

Prokimen. 

A mi  segitségünk  az  Ur  nevében,  ki  a mennyet  és  földet  teremtette. 
(123-ik  Zsoltár  8-ik  vers.) 

Szent  Pál  apostol  Korintusiakhoz  irt  I.  levelének 
3-ik  része  9 — 11-ig. 

Atyámfiái!  Mi  Isten  munkatársai  vagyunk;  ti  Isten  szántó 
földe,  Isten  épitménye  vagytok.  Az  Isten  malasztja  szerint,  mely 
nekem  adatott,  mint  bölcs  épitő  mester  alapot  vetettem,  más  pedig 
épit  arra;  de  kiki  lássa,  mint  épit  azon.  Mert  más  alapot  senki 
sem  vethet,  azonkivül,  mely  vettetett,  mely  a Krisztus  Jézus. 

Szent  Máté  evangéliuma  (16,  13 — i8.) 

Az  időben  jőve  jézus  Filep  Cezáreájának  környékére,  és 
kérdé  tanítványait,  mondván : Kinek  tartják  az  emberek  az  ember 
fiát?  Ők  pedig  mondák!  Némelyek  keresztelő  Jánosnak,  némelyek 
Illésnek,  némelyek  pedig  Jeremiásnak,  vagy  egynek  a próféták 
közöl.  Mondá  nekik  Jézus:  Ti  pedig  kinek  tartotok  engem?  Fe- 
lelvén Simon,  Péter,  mondá:  Te  vagy  Krisztus,  az  élő  Isten  Fia. 
Felelvén  pedig  Jézus,  mondá  neki : Boldog  vagy  Simon,  Jónás  fia ! 
mert  a test  és  vér  nem  jelentette  ki  ezt  neked ; hanem  Atyám,  ki 
mennyekben  vagyon:  Én  is  mondom  neked,  hogy  te  Péter  vagy, 
és  e kőszálon  fogom  építeni  anyaszentegyházamat,  és  a pokol 
kapui  nem  vesznek  erőt  rajta. 

Az  alapkő  előtt  megállva. 

Ének  6-ik  hang. 

Fölkelvén  Jákob  reggel,  vevén  a követ  melyet  feje  alá  tett 
vala,  és  fölállttá  emlékjelül,  olajat  öntvén  rája,  és  mondá:  való- 
ban az  Ur  van  e helyen,  és  én  nem  tudtam,  rettenetes  ez  a hely, 
nem  egyéb  ez  mint  az  Isten  háza,  és  a menny  kapuja.  (Mózes  1. 28, 16.) 

126-ik  Zsoltár. 

Ha  az  Ur  nem  építi  a házat,  hiába  munkálkodnak,  kik  azt  építik; 
ha  az  Ur  nem  őrzi  a várost,  hiába  vigyáz,  ki  azt  őrzi.  Hiába  keltek  föl 
viradat  előtt ; hiába  keltek  föl  pihenés  után,  kik  a fájdalom  kenyerét  eszitek. 
Mig  ellenben  az  Ur  ime  álmot  ad  az  ö kedveltjeinek,  örökséget  a fiákban': 
mert  az  ö ajándéka  a méh  gyümölcse.  Mint  a nyilak  a hatalmas  kezében, 
olyanok  a számüzöttek  fiai.  Boidog  a férfiú,  kinek  ilyenek  után  kívánsága 
betelt;  nem  szégyenül  meg,  midőn  ellenségeivel  szól  a kapuban. 

Pap.  Könyörögjünk  az  Úrhoz. 

Felelet.  Uram  irgalmazz. 

Urunk  Jézus  Krisztus,  élő  Istennek  fia,  igaz  Isten,  a kez- 
detnélküli Atyának  kiáradó  fényessége,  és  ábrázata,  örök  élet,  a 
legtisztább  hegyből,  a Szűzből  kezeknélkül  kivágott  szegletkő,  és 
egyházadnak  megingathatlan  alapja,  ki  drága  véred  ontásával  ala- 
pítottad egyházadat,  haláloddal  fölemelted,  föltámadásoddal  befe- 
jezted, mennybemeneteleddel  megáldottad,  Szentlelked  lejövetelével 
pedig  megszentelted,  és  kiterjesztetted  azt,  alázatosan  kérünk  téged : 
küldd  le  Szentlelked  malasztját,  és  áldd  f meg  ez  alapkőnek 
letételét,  valamint  a te  neved  dicsőségére  (vagy  szent  születésed, 
mennybemeneteled  emlékére,  vagy  szűz  Mária,  N.  szent  tiszteletére) 
megkezdett  eme  épület  egész  alapját.  És  te,  ki  Alfa  és  Omega, 
kezdet  és  vég  vagy,  mely  kezdetben  az  Atya  eleinte  mindeneket 
alkotott,  légy  kezdete,  haladása  és  befejezése  e munkának  is.  Az 
alapitókat  pedig  és  a munkásokat  áldd  meg,  kezeik  müvét  moz- 
ditsd  elő,  és  e templom  építése  és  befejezéséhez  kivántató  szük- 
ségleteket isteni  gondviseléseddel  bőven  szaporítsd,  hogy  elké- 
szülvén a te  dicsőséged  háza,  dicsőittessék  benne  a te  legszentebb 
, és  nagy  Neved,  mely  az  Atyával  és  Szentlélekkel  együtt  áldatlk 
öröktől  fogva,  most  és  mindenkor  és  örökön  örökké. 

Felelet.  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

Áldd  f meg  Uram  ez  alapkövet  és  add,  hogy  szent  ne- 
vednek segítségül  hívása  mellett  mindnyájan  kik  e templomnak 
építéséhez  tiszta  lelkllsmerettel  segítséget  nyújtanak,  testi  egész- 
séget és  lelki  üdvösséget  nyerjenek,  a mi  Urunk  Jézus  Krisztus 
által,  kit  illet  minden  dicsőség,  tisztelet  és  Imádás,  az  Atyával  és 
Szentléiekkel  együtt,  most  és  mindenkor  és  örökön  örökké. 

Felelet.  Ámen. 

A pap  megérintvén  kezével  az  alapkövet,  annak  a szentély  alapjába 
való  elhelyezésekor  mondja : 

jézus  Krisztus  hitében  tesszük  le  ez  első  követ  e templom- 
alapba az  Atyának  f és  Fiúnak  •}•  és  Szentiéleknek  •}•  nevében; 
hogy  öregbedjék  itten  az  igazhit,  isteni  félelem,  és  a testvéri  sze- 
retet ; és  hogy  legyen  ezen  hely  az  imádság  helye,  a mi  Urunk 
Jézus  Krisztus,  az  ö kezdetnélküli  Atyja,  és  az  élő  és  uralkodó 
Szentlélek  Isten  nevének  segítségül  hívására,  és  dicsőítésére,  most 
és  mindenkor  és  örökön  örökké. 

Felelet.  Ámen. 

Meghintvén  az  alapkövet  szentelt  vízzel,  mondja: 

Mely  rettenetes  ez  a hely,  nem  egyéb  ez,  mint  az  Isten 
háza,  és  a menny  kapuja. 

86-ik  Zsoltár. 

Az  ö alapjai  a szent  hegyeken  vannak,  szereti  az  Ur  Sión  kapuit, 
Jákob  minden  hajléka  fölött.  Dicsőséges  dolgok  mondatnak  felőled.  Isten 
városa ! Megemlékezem  Ráhabról  és  Babilonról,  hogy  meg  ismerjenek  engem, 
íme  az  idegenek  és  Tirus  és  a szerecsenek  népe,  ezek  is  oda  valók.  Nemde 

Sionról  fog  mondatni : Ember  és  ember  született  benne : és  maga  alapította 
azt  a Felséges  ? Az  Ur  fogja  ezt  elbeszélni  a népiek  és  fejedelmek  írásaiban, 
azokéban,  kik  benne  vannak.  Mindnyájan  vigadni  fognak,  kiknek  lakásuk 
vagyon  benned. 

A pap  szentelt  vízzel  hinti  a Jövő  szentély  egész  terjedelmét,  s meg- 
állva a kereszt  előtt  mondja ; 

Ismét  és  ismét  térdhajtva  könyörögjünk  az  Úrhoz. 

Felelet.  Uram  irgalmazz. 

Urunk  Istenünk ! a mi  legszentebb  királynénk,  az  Istenszülő 
és  mindenkorszűz  Máriának  (és  szent  N.)  és  minden  szenteidnek 
könyörgései  által,  igazgasd  érdemeden  szolgáidnak  az  ő kezök 
művét,  és  méltass  minket,  hogy  a te  jóságodnak  kedvében  járjunk ; 
mert  te  a magad  fölszentelt  szolgáinak  mások  felett  olyan  ke- 
gyelmet ajándékoztál,  hogy  a mit  ők  a te  nevedben  méltóan  és 
teljes  bizalommal  kérnek,  azt  megnyerjék  és  a mit  tesznek,  az 
általad  cselekedettnek  tekintessék;  azért  mi  buzgósággal  és  alá- 
zatosan kérünk  téged  és  irgalmasságod  előtt  esedezünk:  az  álta- 
lunk látogatottakat  te  is  látogasd  és  a megáldottakat  te  is  áldd 
meg  és  tedd,  hogy  a mi  bejövetelünkkel,  az  angyalok  is  be- 
jöjjenek, s velünk  együtt  szolgáljanak  néked  és  dicsőítsék  a te 
jóságodat,  és  űzzenek  el  minden  sátáni  incselkedést  és  igazgassák 
minden  jövésünket  és  menésünket,  a te  parancsolataid  teljesítésére. 
Mert  te  vagy  a mi  leikeink  üdvösségére  mindeneket  teljesítő  igaz 
Isten  és  téged  dicsőítünk  a te  egyszülött  Fiaddal,  legszentebb 
jóságos  és  elevenítő  Lelkeddel  együtt,  most  és  mindenkor  és 
örökön  örökké. 

Felelet.  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

Egyházi  szerkönyv. 

Í30 

(Jr  Istenünk ! ki  a te  szenteld  hajlékaiból  készíted  örök 
dicsőséged  lakhelyét,  buzgón  kérünk  téged:  önmagad  Urunk,  az 
e helyen  felséged  magasztalására  általunk  épitni  kezdett  templo- 
modnak gyors  emelkedését  atyallag  gondozd  s teljes  befejezését 
segítséged  ajándéka  által  óhajtott  sikerre  vezéreld;  hogy  Így  nem 
csupán  mi,  kik  e szent  hajlékot  építjük  s abban  néked  szolgálni 
akarunk,  teljünk  be  áldásod  bőségével : hanem  anyaszentegyházad 
összes  hívei  is,  kik  világszerte  áldanak  és  dicsérnek  téged,  az 
örök  élet  elnyerésére  méltóknak  találtassanak,  hogy  velők  együtt 
mi  is  dicsőítsük  a te  legszentebb  és  felséges  nevedet.  Atya  és 
Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Kettős  Ektenia. 

Könyörülj  rajtunk  Isten  a te  nagy  irgalmasságod  szerint, 
kérünk  téged,  hallgass  mag  minket  és  könyörülj. 

Felelet.  Uram  irgalmazz.  (3-or.) 

Könyörögjünk  még  a mi  igazhitű  apostoli  királyunkért  N. 
egész  házáért,  és  krisztusszerető  katonáiért. 

Könyörögjünk  még  a mi  istenszerető  N.  püspökünkért,  a 
mi  lelki  atyáinkért,  és  Krisztusban  minden  atyánkfiáért. 

Könyörögjünk  még  az  Isten  dicsőségére  épülni  kezdő  ezen 
egyház  istenfélő  alapitól  és  jótevőiért,  szent  munkájok  áldásos 
sikeréért,  egészségükért,  üdvökért  és  bűneik  bocsánatáért,  mondjuk 
mindnyájan,  hallgass  meg  minket  és  könyörülj. 

Könyörögjünk  még,  hogy  állittassék  e szent  munkához 
őrangyal,  ki  azt  minden  baleseménytől,  a látható  és  láthatlan 
ellenségek  ármánykodásaitól  mentse  és  óvja  meg,  és  a munká- 
sokat erősítse,  mondjuk  mindnyájan.  Uram  hallgass  meg  minket 
és  könyörülj. 

Fönnhang. 

Hallgass  meg  minket  Isten,  mi  Üdvözitőnk!  a föld  kerek- 
ség minden  határain  és  a messze  tengeren  levőknek  reménysége ! 
És  te,  irgalmas  Urunk ! légy  irgalmas  nekünk  a mi  bűneinkért,  és 
könyörülj  rajtunk;  mert  kegyelmes  és  emberszeretö  Isten  vagy,  s 
téged  dicsőítünk,  Atya  és  Fiú  és  Szentlélek,  most  és  mindenkor 
és  örökön  örökké. 

Felelet.  Ámen. 

Elbocsátás  szokás  szerint. 


Templomszentelés. 

(Ujonépült  templom  fölszenteléséhez  külön  püspöki  meghatalmazás  szükséges.) 

Teljes  egyházi  diszbe  öltöztetett  pap  a templom  ajtaja  előtt  megáll- 
vány  kezdi: 

Áldott  a mi  Istenünk  öröktől  fogva,  most  és  mindenkor  és  örökön 

örökké. 

Felelet,  Ámen. 

Énekeltetik. 

Mennyei  Király  stb.  Hdromszorszent.  ...  Mi  Atyánk  . . . 
Uram  irgalmazz . . . Dicsőség  most  és  mindenkor  . . . J érték  imádjuk. 

50-ik  Zsoltár. 

Melynek  olvasása  alatt  kOrmenet  tétetik  a templom  körül,  s a pap 
szentelt  vizzel  locsolván  a külső  falakat,  mondja : 

Hints  meg  engem  izsóppal  és  megtisztulok,  moss  meg  engem  és  a 
hónál  fehérebb  leszek,  az  Atyának  és  Fiúnak  és  Szentiéleknek  nevében.  Ámen. 

9* 

A zsoltár  bevégezte  után  énekeljük-. 

Tropár  1-sö  hang. 

A nemzetekből  gyűlt  egyház,  a szentelést  kömenetet  tisz- 
telettel fogadván,  Krisztus  Istenünk  iegtisztább  és  romladhatlan 
oldalából  folyó  vérével  ékesittetik:  miért  is  ti,  az  egy  begy  ült  hivek 
énekkarai,  dicsöitsétek  a szent  Szűztől  Megtestesültél,  az  Atyával 
és  a Szentlélekkel  együtturalkodót,  — a mindeneket  fenntartó  egy 
Istenséget. 

Dicsőség  . . . most  és  mindenkor  4-ik  hang. 

Tekints  szolgáid  imádságaira  stb.  lásd  a 105-ik  lapon. 

A templomajtó  előtt: 

Pap.  Töredelmesen  térdethajtva,  könyörögjünk  az  Úrhoz. 
Felelet.  Uram  irgalmazz. 

Ur  Isten!  kit  bár  a menny  és  a föld  magukba  nem  fog- 
lalhatnak stb.  (lásd  a 125-ik  lapon.) 

Pap  Jobbjával  kereszt  alakban  háromszor  megjelezvén  a templomajtót,  mondja : 
Az  Atyának  f és  Fiúnak  f és  Szentléleknek  f nevében. 

Ámen. 

Békével  lépjünk  be,  könyörögjünk  az  Úrhoz. 

Felelet.  Az  Ur  nevében.  Uram  irgalmazz. 

Ezalatt  a szent  kereszttel  benyitott  ajtón  a templomba  lépnek,  s énekeltetik: 

Versének  8-ik  hang. 

Mint  a hogyan  Zakeus  házának  szereztél  üdvöt  belépésed 
által  Krisztus  Urunk:  úgy  most  is,  fölszentelt  szolgáid  s velők 

együtt  angyalaid  bemenetével,  add  békeségedet  e hajléknak  és  Szent- 
telked  malasztjával  tisztítsd,  — szenteld  meg  és  lakhelyednek  fo- 
gadd azt,  üdvözítvén  és  megvilágositván  a mi  lelkeinket. 

A pap  az  oltár  elé  áll,  az  éneklész  olvassa  a 

121-ik  Zsoltárt. 

Vigadok,  mikor  azt  mondják  nekem : az  Ur  házába  megyünk.  Lábaink 
tornáczaidban  állanak,  Jeruzsálem  I Jeruzsálem  városul  építtetett,  melynek 
közjavaiban  mindenki  részesül.  Mert  oda  mennek  fel  a nemzetségek,  az  Ur 
nemzetségei,  Izrael  bizonysága  szerint,  hálát  adni  az  Ur  nevének.  Mert  ott 
vannak  az  Ítélő  székek,  ott  Dávid  házának  széke.  Kérjétek,  a mik  Jeruzsálem 
békeségére  vannak.  Legyen  bőség  szeretőidnek.  Legyen  béke  a te  erőssé- 
gedben és  bőség  a te  tornyaidban.  Atyámfiáiért  és  barátimért  békeséget 
óhajtok  neked.  A mi  Urunk  Istenünk  házáért  jót  kívánok  neked. 

Nagy  Ektenia. 

Békeségben  könyörögjünk  az  Úrhoz. 

A mennyei  békeért.  . . 

Az  egész  világ  békeségeért.  . . . 

A mi  Istenszerető  N.  püspökünkért.  . . . 

A mi  igazhitű  apostoli  királyunkért.  . . . 

Ez  ujonépült  egyházért,  könyörögjünk  az  Úrhoz. 

Hogy  legyen  ez  lakhelye  az  isteni  malasztnak,  könyörögjünk  az  Úrhoz. 

Hogy  a Szentlélek  ereje  és  működése  által  isteni  megszentelést  nyer- 
jen, könyörögjünk  az  Úrhoz. 

Hogy  megszenteltetése  üdvös  hatású  maradjon,  könyörögjünk  az  Úrhoz. 

Hogy  e hajlékban  legyenek  meghallgatva  és  kedvesen  fogadva  a mi 
imádságaink,  könyörögjünk  az  Úrhoz. 

Hogy  itten  a vérontásnélküli  áldozat  méltóan  mutattassék  be,  könyö- 
rögjünk az  Úrhoz. 

Hogy  ez  egyházban  lelki  töredelmességünk  által  vétkeink  bocsánatát 
nyerjük,  könyörögjünk  az  Úrhoz. 

Védelmezz,  tarts  meg,  könyörülj  ... 

Legszentebb,  legtisztább,  legáldottabb  . . . 

Főnnhang. 

Mert  téged  illet  minden  dicsőség,  tisztelet  és  imádás  Atya 
és  Fiú  és  Szentlélek,  most  és  mindenkor  és  örökön  örökké.  Ámen. 

Ezután. 

Pap.  Töredelmesen  térdet  hajtva,  könyörögjünk  az  Úrhoz. 

Felelet.  Uram  Irgalmazz. 

Urunk  Istenünk!  a mi  legszentebb  Királynénk  az  Istenszülő 
s mindenkor  szűz  Máriának  stb.  lásd  a 129-ik  lapon. 

Olvastatik  a 120-ik  Zsoltár. 

A hegyekre  emelem  szemeimet,  onnét  jő  segitség  nekem.  Az  én 
segitségem  az  Űrtől  van,  ki  a mennyet  és  földet  teremtette.  Nem  hagyja 
ingadozni  lábadat  és  nem  szunynyadoz,  ki  téged  őriz.  íme  nem  szimnyadoz 
és  nem  aluszik,  ki  őrzi  Izraelt.  Az  Ur  őriz  téged,  az  Ur  a te  oltalmad  jobb 
kezed  felől.  Nappal  nem  éget  téged  a nap,  sem  éjjel  a hold.  Az  Ur  meg- 
őriz téged  minden  gonosztól,  őrizze  meg  az  Ur  lelkedet.  Őrizzen  az  Ur 
jártodban  keltedben  mostantól  és  mindörökké. 

Mialatt  a pap  szentelt  vízzel  hinti  az  oltárt,  a mellékasztalt  s a temp- 
lomhajó falait,  mondván. 

Hints  meg  engem  izsóppal  és  megtisztulok ; moss  meg  en- 
gem és  a hónál  fehérebb  leszek. 

Ezt  ismétli  az  50-ik  Zsoltár  minden  egyes  verse  után. 

Versének  6-ik  hang. 

Áldd  meg  Uram  a te  neved  dicsőségére  épített  e hajlékot 
és  megszentelésed  által  tisztítsd  meg;  hallgasd  meg  itten  mon- 

dandó  imádságainkat  és  íöriild  el  a mi  szándékosan  és  akaratlanul 
elkövetett  vétkeinket,  méltass  minket  malasztod  elnyerésére  és  mind- 
nyájunkon könyörülj,  a te  nagy  irgalmasságod  szerint. 

25-ik  Zsoltár. 

ítélj  meg  engem  Uram ! mert  én  ártatlanságomban  jártam  ; és  az 
Urban  bízván,  nem  fogok  lankadni.  Próbálj  meg  engem  Uram!  és  kísérts 
meg  engem;  égesd  veséimet  és  szivemet.  Mert  a te  irgalmasságod  szemeim 
előtt  vagyon ; és  gyönyörködöm  igazságodban.  Nem  ültem  a hiúság  gyüle- 
kezetében ; és  a gonosztevőkkel  nem  járok.  Gyűlöltem  a gonosztevők  gyü- 
lekezetét ; és  az  istentelenekkel  nem  ülök.  Megmosom  kezeimet  az  ártatla- 
nokkal és  körülveszem  Uram  I a te  oltárodat.  Hogy  halljam  a dicséret  szó- 
zatát, és  elbeszéljem  minden  csodádat.  Uram,  szeretem  a te  házad  ékességét 
és  a te  dicsőséged  lakhelyét.  Isten!  ne  veszítsd  el  az  istentelenekkel  az  én 
lelkemet,  és  a vérszopó  férfiakkal  életemet,  kiknek  kezeikben  gonoszság  va 
gyón,  jobbkezök  tele  ajándékokkal.  Én  pedig  ártatlanságomban  jártam;  válts 
meg  engem  és  irgalmazz  nekem.  Az  én  lábom  egyenesen  állott;  a gyüleke- 
zetekben áldalak  téged.  Uram  ! 

Dicsőség  . . . most  és  mindenkor  . . . 8-ik  hang. 

Uram,  ki  dicsőséged  szolgálatára  az  angyalok  és  arkan- 
gyalok rendelt  és  seregeit  állítottad,  engedd,  hogy  e szentelés  által 
angyalaid  lejővén  s itten  szolgálván,  ővelök  együtt  mi  is  dicsőít- 
hessük nevednek  felségét  és  jóságod  által,  oh  kegyelmes,  meg- 
szenteltessünk. 

Pap  az  oltár  előtti  lépcsőn  térdelve  mondja: 

Pap,  Töredelmesen  térdet  hajtva,  könyörögjünk  az  Úrhoz. 

Felelet,  Uram  irgalmazz. 

Urunk,  erők  Istene ! ki  kiömlesztéd  malasztodat  a te  szent 
apostolaidra  és  a mi  isteni  ihlettségü  atyáinkra,  alázatosan  ese- 

dezünk  hozzád : véghetlen  emberszeretetednél  fogva  terjeszd  ki  felénk 
isteni  kezedet  s méltass  minket,  kik  bűnös  és  érdemeden  szolgáid 
vagyunk,  a te  mennyei  asztalod  birhatására  melyet  is,  oh  szentek 
Szentje,  a te  isteni  szolgálatod  és  imádtatásodra  e helyen  meg- 
erősíteni kegyeskedjél ! Töltsd  be  ez  ujonfelállitott  szent  oltárodat 
malaszttal  és  dicsőséggel,  és  ajándékozd  neki  a te  letörülhetlen  f 
megszentelésedet;  hogy  mi  te  neked,  mint  egyetlen  királyunknak 
és  Urunknak,  azon  szolgáljunk  és  a te  egyszülött  Fiad,  a mi  nagy 
Istenünk  és  megváltó  Jézus  Krisztusunk  vérontásnélküll  áldozatát, 
vagyis  az  ő legtisztább  testét  és  drága  vérét,  néked  bemutassuk. 
Mert  te  vagy  a mi  megszentelésünk,  s téged  dicsőítünk  a te  egy- 
szülött Fiaddal  és  Szentlelkeddel  együtt,  most  és  mindenkor  és 
örökön  örökké. 

Felelet  Ámen. 

Ezekután  az  oltár  Antimensionnal,  kereszttel,  evangéliummal  és  meg- 
gyujtott  gyertyákkal  fölszereltetvén,  rendszerint  megkezdetik  a szent  Liturgia. 
Az  amboni  végső  imádság  után  a pap  a következő  könyörgést  énekli: 

Pap.  Könyörögjünk  az  Úrhoz. 

Felelet.  Uram  irgalmazz. 

Kezdetnélküli,  változhatatlan,  kifürkészhetetlen,  kimondha- 
tatlan, felfoghatatlan,  láthatlan,  mindenható  Isten,  atyáink  Istene, 
minden  látható  és  láthatlan  lény  Alkotója!  ki  igéddel  semmiből 
hoztál  létre  mindeneket,  ki  bölcseséged  szerint  teremtetted  az  eget 
és  az  ő erősségére  alapítottad  a földet:  kérünk  téged,  hallgasd 
meg  imádságunk  szavát,  és  küldd  le  szent  egedből  a te  bőséges 
malasztodat  és  áldásodat  e hajlékra,  hogy  kedvesek  legyenek 
előtted  a vérontás  nélküli  áldozatok,  melyek  fölszentelt  papjaid 
által,  az  ő saját  bűneikért  és  a nép  vétségeiért,  néked  -itten  fel- 

ajánltatni  fognak.  És  legyenek  meghallgatva  a keresztény  hívek 
könyörgései  minden  szükségeikben,  melyekre  nézve  kérnek  és 
segítségül  hívnak  téged;  légy  hozzájok  irgalommal  és  nézd  el 
minden  vétségeiket.  Mert  te  vagy  minden  javaink  kútfeje  s az 
üdvösség  utjának  oktatója,  áldandó  most  s mindörökön  örökké. 

Felelet.  Ámen. 

Végezetül  „Hálaadó  ének“  és  „Ekteniák“  mondatnak,  mire  a szokásos 
Elbocsátás  és  Éltetések  következnek. 


Megszeníségíeleniteít  templom  engesztelési 

rendje. 

(Püspöki  meghatalmazás  mellett  végezhető.) 

A megszentségtelenített  templom  oltáráról  és  mellék  asztalkáiról  a 
takarók,  keresztek,  gyertyatartók  stb.  levétetnek,  a templom  üresen  hagyatik 
és  ajtaja  betétetik.  Kiviilről  a templom  bejárata  előtt  asztalt  helyezünk  el, 
rajta  égő  gyertyák,  evangélium,  kereszt  és  szentelt  vizzel,  a templomi  teljes 
díszbe  öltöztetett  pap  kezdi : 

Áldott  a mi  Istenünk  öröktől  fogva,  most  és  mindenkor  és 
örökön  örökké. 

Énekkar,  kva^n.  Énekeltetik  6~ik  hangon  Mennyei  Király.  ...  ezután 

Háromszorszent. ...  Mi  Atyánk Uram  irgalmazz  (12-er). . . . Dicsőség.  . . 

most  és  mindenkor.  . . . Jertek  imádjuk. . . . 

50-ik  Zsoltár.  Azután : 

Tropár  6-ik  hang. 

Mennyekben  az  angyali  rendek  énekelnek  téged  Alkotónk, 
és  mi,  az  emberi  nem,  egyházaidban  háromszorszent  éneket  aján- 

lünk  fel  neked,  szüntelenül  dicsőítvén  téged,  ki  emberi  természetün- 
ket drága  véreddel  megszentelted ; azért,  uralkodó  Istenünk,  kérünk 
téged:  ez  egyházadnak  ajándékozz  megtisztulást  és  nekünk  bün- 
bocsánatot,  kik  e templom  engesztelését  hittel  ünnepeljük,  félelem- 
mel hangoztatván:  Urunk  dicsőség  néked! 

Dicsőség. . . . 7-ik  hang. 

Lelki  megtisztulást  és  világosságot  adj  sziveinkbe,  kik  házad 
engesztelését,  melyet  fölépitni  engedtél,  áhítattal  ünnepeljük,  és  azt 
minden  ellenséges  cselvetéstől,  a te  szent  nevedért,  tisztítsd  meg, 
szenteidben  egyedül  dicsőített  Istenünk! 

Most  és  mindenkor.  ....  Istensziilöi  ének  4-ik  hang. 

Ez  egyház  megtisztulásáért  s a mi  megszentelésünkért 
esedezünk,  igazi  világosságnak  anyja  Istenszülő  ! orczád  fényének 
sugaraival  a homályt  tőlünk  oszlasd  el,  megszabadítván  bennünket 
a vétkes  gyönyöröktől  és  kísértésektől  és  látogasd  meg  e hajtékot 
oh  Tisztaságos,  a mi  megszégyenithetlen  Pártfogónk! 

A pap  körüljárja  a templomot  s annak  külső  falait  szentelt  vízzel 
hinti,  mondván : 

Hints  meg  engem  izsóppal  és  megtisztulok;  moss  meg 
engem  és  a hónál  fehérebb  leszek. 

Versenkint  sorolja  az  50-ik  zsoltárt,  mindenik  után  ismételvén : Hints 
meg  engem  izsóppal.  Az  énekkar  ezalatt  a következő  éneket  hangoztatja  ; 

Versének  4-ik  hang. 

Tekints  szolgáid  imádságaira  stb.  lásd  a 105-ik  lapon. 

Visszatérvén  a pap,  megáll  a templomajtó  előtt  s következő  imát 

mondja : 


Pap.  Könyörögjünk  az  Úrhoz. 
Felelet.  Uram  irgalmazz. 

/.  Imádság. 

Urunk  Istenünk ! a mi  legszentebb  Királynénk  stb.  {lásd 
129-ik  lapon.) 

II.  Imádság. 

Pap.  Könyörögjünk  az  Úrhoz. 

Felelet.  Uram  irgalmazz. 

Erők  Istene ! kinek  széke  az  ég  s lábazsámolya  a föld 
(Izai  66,  1.)  ki  hasonlókká  tetted  templomainkat  a te  mennyei 
lakodhoz,  hogy  legyenek  a te  dicsőséged  befogadására,  nekünk 
bűnösöknek  menedékünkre  és  üdvösséges  révpartunk  gyanánt, 
és  hogy  szolgáljanak  nekünk  bűneinktől  való  megtisztulásra,  minden 
lelki  és  testi  gonosz  indulataink  megfékezésére,  a szent  asztalodon 
bemutatni  szokott  isteni  és  vérontásnélküli  áldozatok  ereje  által. 
Kérünk  téged  jóságos  Istenünk,  ki  bennünket  jelen  imádságainkban 
is  elfogadni  kegyeskedel,  légy  irgalmas  nekünk  méltatlanoknak, 
kik  rendületlen  hittel  közeledünk  hozzád,  nem  a mi  emberi  mél- 
tóságunkba, hanem  a te  szelídségedbe  s véghetetlen  emberszere- 
tetedbe  helyezve  bizalmunkat ; mert  mi  hálás  szívvel  bevalljuk, 
hogy  a te  adományaid  valóban  bőségesek  és  Szentlelked  ma- 
lasztjának  reánk  árasztása  kifogyhatatlan.  Mégis  bűneink  sokasága 
miatt  megengedéd,  hogy  e szent  és  isteni  hajlékod  megszentség- 
telenittessék  és  dicstelenné  váljék;  de  kérjük  a te  — bűneinkről 
nem  emlékező  kegyességedet:  hajtsd  hozzánk  füledet  Üdvözítő 
Istenünk  és  hallgasd  meg  imádságunk  hangját,  midőn  kimond- 
hatatlan emberszeretetedhez  fohászkodunk;  és  a te  elevenítő  és 

líjjáteremtő  Lelked  árnyékolásával,  tedd  újra  e hajlékot  a te  leg- 
szentebb Neved  lakhelyének,  szent  hajlékodnak,  dicsőséged  csar- 
nokának, a nyugalom  helyének,  a megszentelés  bárkájának,  kö- 
rülsugározva azt  orczád  fényességével,  felöltöztetve  előbbi  diszébe 
és  ékességébe  és  bőséges  malasztoddal  gazdagitva,  hogy  mi  meg- 
szégyenülés  nélkül  és  tisztaságban  végezhessük  benne  isteni  titkaid- 
nak szent  szolgálatát.  — Tisztítsd  meg  és  újra  emeld  föl  előbbi 
dicsőségét,  állítsd  helyre  megdicstelenitett  oltárodat  és  szereld  föl 
lerombolt  szentélyedet,  mint  ahogy  fölépitéd  Dávid  hajlékát,  mely 
leomlott,  s annak  romjait  m.egujitottad  s helyre  állítottad  (Ap . . . csel. 
15,  16.)  Sértetlenül  őrizd  meg  azt  minden  ellenséges  cselvetéstől 
s tartsd  fönn,  valamint  egész  anyaszentegyházadat  is,  épségben 
és  megingathatlanul,  egész  az  idők  végezetéig;  tisztítsd  meg 
minket  is,  alázatos  szolgáidat,  törüld  el  minden  gonoszságainkat 
s a vétekből  eredő  minden  lelki  és  testi  szenynyet.  Az  irántad 
való  hitben  erősíts  meg  s a reménységben  változatlanul  őrizz  meg 
bennünket,  s öntsd  félelmedet  a mi  sziveinkbe,  nyisd  meg  előttünk 
irgalmas  és  emberszerető  kebledet,  ajándékozz  nekünk  bemene- 
telt a szentek  szentélyébe,  s küldd  le  hozzánk  egyszersmind  a 
boldog  és  mennyei  Erőket,  hogy  velünk  együtt  bejöjjenek  és 
imádjanak  téged.  Alázattal  esedezünk  még:  taníts  meg  és  vilá- 
gosíts fel  bennünket,  hogy  tiszta  lelkiismerettel  és  zavartalan 
elmével  lépvén  a te  szent  hajlékodba.  Urunk,  a te  udvaraidban 
néked  tetszőleg  imádkozzunk.  Tedd  kedvessé  a mi  imádságainkat, 
kik  a te  szent  és  mennyei  oltárodon  isteni  szolgálatokat  és  szelle- 
mi titkokat  ajánlunk  fel  néked,  a te  egyszülött  Fiad  a mi  Urunk 
jézus  Krisztusnak  kegyelme  és  emberszeretete  által,  kivel  együtt 
téged  s a te  Szentlelkedet  illeti  minden  dicsőség,  most  és  minden- 
kor és  örökön  örökké. 

Felelet.  Ámen. 

Ez  imádság  után  a pap  a templom  ajtóhoz  lép  és  Jobb  kezével  f 
alakban  jelölvén  azt,  mondja. 

Az  Atyának  f és  Fiúnak  f és  Szentiéleknek  f nevében. 
Békével  lépjünk  be. 

Felelet.  Az  Ur  nevében. 

A pap  szent  kereszttel  benyitja  az  ajtót  s elsőnek  lép  be  a temp- 
lomba, követtetve  az  ájtatos  hívek  által,  az  éneklész  pedig  énekli: 

Versének  8-ik  hang. 

Mint  ahogyan  Zakeus  házának  szereztél  üdvöt  belépésed 
által  Krisztus  Urunk:  agy  most  is  fölszentelt  szolgáid  s velők 
együtt  angyalaid  bemenetével  add  békeségedet  e hajléknak  és  Szent- 
lelked  malasztjával  tisztítsd,  — szenteld  meg  és  lakhelyednek  fo- 
gadd azt,  üdvözítvén  és  megvilágositván  a mi  lelkeinket. 

(A  királyi  ajtó  előtt  megállván,  énekeltetik:) 

A nagy  Ektenia. 

Békeségben  könyörögjünk  az  Úrhoz. 

A mennyei  békeért  és  leikeink  üdvösségéért,  könyörögjünk  az  Úrhoz. 

Az  egész  világ  békeségeért,  isten  szentegyházainak  jólétéért  s mind- 
nyájunk egyesitéseért,  könyörögjünk  az  Úrhoz. 

A mi  istenszerető  N.  püspökünkért,  a tisztes  áldozárságért,  a Krisz- 
tus szerinti  segédlö  papságért,  az  egész  egyházi  rendért  és  a népért,  kö- 
nyörögjünk az  Úrhoz. 

A mi  igazhitű  apostoli  királyunkért  N.  egész  házáért  és  katonáiért, 
könyörögjünk  az  Úrhoz. 

Hogy  legyen  meghallgatva  a mi  imádságunk  hangja,  könyörögjünk 
az  Úrhoz. 

Hogy  árasztassék  e hajlékra  a Szentlélek  malasztja,  könyörögjünk 
az  Úrhoz. 

Hogy  tisztittassék  meg  a rajta  levő  fertőztetéstől,  könyörögjünk  az 

Úrhoz. 

Hogy  az  első  megszenteléskor  e hajlékra  s annak  oltárára  küldött 
isteni  malaszt  most  megujittassék  és  változatlanul  rajtok  maradjon,  könyö- 
rögjünk az  Úrhoz. 

Hogy  méltókká  tétessünk  e templomban  és  annak  oltárán  a véron- 
tásnélküli áldozatoknak  kárhozatnélküli  bemutatására,  könyörögjünk  az  Úrhoz. 

Hogy  megtisztittassék  e hajlék  és  mi  is  mindnyájan  minden  lelki 
és  testi  szennytől,  könyörögjünk  az  Úrhoz. 

Hogy  küldje  le  reánk  az  ő Lelkének  malasztját,  könyörögjünk  az  Úrhoz. 

Hogy  mentsen  meg  minket  s a többi  hiveket  is  minden  aggódástól, 
haragtól  és  szükségtől,  könyörögjünk  az  Úrhoz. 

Védelmezz,  tarts  meg,  könyörülj  és  őrizz  meg  minket  Isten  a te 
kegyelmeddel. 

Legszentebb,  legtisztább,  legáldottabb  dicső  Királynénkat,  az  Isten- 
szülő s mindenkor  szűz  Máriát,  minden  szentekkel  együttemlitvén,  önma- 
gunkat és  egymást  és  egész  életünket  Krisztus  Istenünknek  ajánljuk. 

Fönnhang. 

Mert  téged  illet  minden  dicsőség,  tisztelet  és  imádás  Atya 
és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Ezután. 

Pap.  Töredelmességgel  térdet  hajtva,  békeségben  könyö- 
rögjünk az  Úrhoz. 

Felelet.  Uram  irgalmazz. 

A királyi  ajtó  előtt  térdelve  olvastatik  a következő: 

Imádság. 

Örök  Isten,  kegyelmes  Urunk!  ki  a hittel  hozzád  közele- 
dőket és  vétkeiket  töredelmességben  meggyónókat  kegyesen  foga- 

dód,  buzgósággal  kérünk  téged : tekints  kegyelmesen  bűnös  szol- 
gáid imádságaira,  s a próféták,  apostolok,  vértanuk  s minden 
szenteld  közbenjárása  által,  látogasd  meg  kegyességeddel  e haj- 
lékot, betöltvén  azt  legszentebb  Lelked  malasztjával ; bennünket 
pedig,  kik  néked  e hajlékban  tiszta  és  vérontásnélküii  áldozatokat 
hozni  akarunk,  előzz  meg  és  nyilvánítsd  e szent  lakodat  megen- 
geszteltnek,  megtisztítván  azt  a rajta  esett  fertőztetéstől.  Mert 
csupán  te  vagy  az  igazi  tisztaság  és  a valódi  szentség,  ki  meg- 
szenteled a hozzádtérők  sziveit  s megszabadítod  őket  a gonosz 
lelkiesmérettől,  a kételyektől  s minden  benső  meghasonlástól,  a 
mi  Urunk  Jézus  Krisztus  által,  ki  veled  él  és  uralkodik,  most  és 
mindenkor  és  örökön  örökké. 

Felelet  Ámen. 

Állva  énekeltetik: 

Versének  6-ik  hang. 

Alid  meg  Urunk  a te  neved  diesöségére  épiiett  e hajlékot 
és  megszentelésed  által  tisztítsd  meg;  hallgasd  meg  itten  mon- 
dandó imádságainkat  és  töröld  el  a mi  szándékosan  és  akaratla- 
nul elkövetett  vétkeinket;  méltass  bennünket  malasztod  elnyerésére 
és  mindnyájunkon  könyörülj,  a te  nagy  irgalmasságod  szerint. 

A pap  szentelt  vízzel  hinti  a templomhajó  egész  belsejét,  mi  közben  mondja : 

Hints  meg  engem  izsóppal  és  megtisztulok ; moss  meg  en- 
gem és  a hónál  fehérebb  leszek. 

Ugyanezt  ismétli  az  50-ik  Zsoltár  minden  egyes  verse  után;  az  ének- 
lész  ezalatt  olvassa  a 

69.  és  67-ik  Zsoltárt. 

Ezek  végeztével  a Diákon  vagy  a pap  hangoztatja: 

Ismét  és  ismét  térdet  hajtva  töredelmességgel  könyörögjünk 
az  Úrhoz. 

Énekkar.  Uram  irgalmazz.  (3-or.) 

A pap  a királyajtón  belép  a szentélybe  és  az  oltár  lépcsőjére  letérdelvén  kezdi : 

Imádság. 

Nagy  irgalmasságu  és  iegkegyesebb  jótevő  Urunk!  ki  ki- 
terjeszted  atyai  gondviselésedet  uralkodásod  minden  helyére,  áhi- 
tatos  érzülettel  fohászkodunk  hozzád : hallgasd  meg  imádságainkat 
és  sértetlenül  őrizd  meg  e hajlék  szentségét  az  idők  végezetéig; 
hogy  mindazok,  kik  itten  velünk  együtt  téged  kárhozat  nélkül 
dicsőitnek  és  benned  hívén  s könyörületedért  esedezvén,  a szined 
előtt  bemutatandó  vérontásnélküli  áldozat  szent  szolgálataiban 
részt  vesznek,  méltóknak  tatáltassanak  ama  mennyei  jutalom  el- 
nyerésére, melyet  a téged  szeretőknek  öröktől  fogva  előkészítettél. 
Mert  te  vagy,  aki  bő  adományokat  osztogatsz  és  a te  nagy  és 
felséges  Neved  magasztalóit  örök  dicsőségedre  méltatod,  most  és 
mindenkor  és  örökön  örökké. 

Felelet  Ámen. 

Most  meghinti  szentelt  vizzel  az  oltárt  és  a szentélyt  a föntebb  leirt 
módon.  Az  oltár  kellőkép  felszereltetik y Antimension,  Evangélium,  kereszttel  és 
égő  gyertyákkal,  mialatt  az  énekkar:  Háromszorszent  és  Miatyánk  után  a 
Tropárt  és  a templomünnep  Kondákját  énekli  az  istensziilöi  énekkel  egyetem- 
ben. Ezután  a szokásos  elbocsátás  és  megkezdetik  az  ünnepélyes  sz.  Liturgiái 
szolgálat. 

Házalapkő  szentelés  és  letétel. 

A pap  Epitrakelionba  öltözve,  kezdi: 

Áldott  a mi  Istenünk.  . . . Háromszorszent.  ...  Mi  Atyánk. . . . Uram 
irgalmazz  (12-er)  Dicsőség.  . . . most  és  mindenkor.  . . . Jertek  imádjuk. . . . 

69-ik  Zsoltár. 

Isten ! figyelmezz  segitségemre ; Uram ! siess  segitségemre.  Szégye- 
nüljenek meg  és  valljanak  gyalázatot,  kik  lelkemet  keresik.  Térjenek  hátra 
és  piruljanak  meg,  kik  roszat  akarnak  nekem ; térjenek  hátra  mindjárt  meg- 
pirulva, kik  azt  mondják  nekem:  Úgy  kell,  úgy  kell!  Örvendezzenek  és 
vigadjanak  tebenned  mindnyájan,  kik  téged  keresnek,  és  mondják  mindenkor, 
kik  szeretik  szabaditásodat : Magasztaltassék  az  Ur!  Én  pedig  szűkölködő 
és  szegény  vagyok;  Isteni  segits  meg  engem.  Én  segitőm  és  szabaditóm 
vagy  te ; Uram ! ne  késsél. 

Tropár  2-ik  hang. 

Mindenek  teremtő  és  alkotó  Istene,  kezeinknek  dicsőségedre 
megkezdendő  munkáit  áldásoddal  kegyesen  igazgasd  és  erőddel 
gyors  befejezésre  vezéreld,  mint  egyedül  mindenható  és  emberszerető  ! 

Dicsőség.  . . . most  és  mindenkor.  Istenszüiöi  ének  6-ik  hang. 

Keresztények  megszégyenithetlen  Pártfogója,  Isten  előtt  vál- 
tozatlan Közbenjárónk ! ne  vesd  meg  a bűnösök  imádságának 

Egyházi  szerkönyv.  10 

hangját;  de  előzz  meg  bennünket  mint  jóságos,  kik  hittel  kiáltunk 
hozzád:  siess  és  ne  késsél  oltalmaddal,  a te  mindenkori  tisztelőid 
imádságára  és  könyörgésére,  áldott  Istenszülő! 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Isten ! ki  bölcseséggel  teremtéd  az  eget  és 
alapitád  a földet  az  ő erősségére,  te  Alkotója  és  Teremtője  min- 
deneknek ! kérünk  téged : tekints  N.  szolgádra,  ki  a te  hatalmad 
segítségével  lakásra  alkalmas  uj  házat  építeni  s azt  fedél  alá  hozni 
szándékozik.  Állitsd  azt  erős  sziklára  és  vesd  meg  alapját.  Evan- 
géliumod isteni  igéje  szerint,  hogy  sem  a szélvész,  sem  az  árviz, 
sem  egyéb  veszély  ne  árthasson  annak.  Nyújts  a te  szolgádnak 
segítséget  az  építés  szerencsés  és  gyors  befejezéséhez  s oltalmazd 
meg  a benne  lakni  akarókat  az  ellenség  minden  incselkedéseitől. 
Mert  tied  a hatalom  és  tied  az  ország  és  az  erő  és  a dicsőség. 
Atya  és  Fiú  és  Szentlélek,  most  és  mindenkor  és  örökön  örökké. 

Felelet.  Ámen. 

Most  a pap  egymásután  három  darab  követ  tesz  le  az  alapba  kereszt- 
alak jelzése  mellett,  mondván: 

Letétetik  e házalap  az  Atyának  f és  Fiúnak  f és  Szent- 
iéleknek f nevében.  Ámen. 

Ezután  meglocsolja  szentelt  vízzel  az  alapot  és  mondja: 

Az  Atyának  és  Fiúnak  és  Szentléleknek  nevében.  Ámen. 

Elbocsátás,  a napi.  (Ha faház  építtetik,  akkor  kőletétel  helyett  bárddal 
három  vágás  ejtendő  az  alapgerendára.) 

Házszentelés. 

A pap  Epitrakelionba,  nagyobb  ünnepélykor  Felonba  is  öltözve,  először 
vizszentelést  végezhet,  Kölönben  pedig  magával  hozván  szentelt  vizet  és  Litián 
megszentelt  olajat,  azokat  az  abrosszal  beterített  asztalon  helyezi  el,  melyen 
két  égő  gyertyának  és  keresztnek  kell  lenni.  A szoba  falaira  elölegesen  négy 
kis  f rajzolandó,  és  a szertartás  szokás  szerint  megkezdetik: 

Áldott  a mi  Istenünk  öröktől  fogva.  . . . Háromszorszent.  ...  Mi 
Atyánk.  . . . Uram  irgalmazz. . . . Jertek  imádjuk.  . . . 

90-ik  Zsoltár. 

A ki  a Fölséges  segitségében  lakik,  a menny  istenének  oltalmában 
marad.  Mondhatja  az  Urnák : Oltalmazom  vagy  te  és  segítségem ; én  Iste- 
nem, ő benne  bízom.  Valóban  ö megszabadít  engem  a vadászok  tőréből 
és  a súlyos  veszélytől.  Vállaival  megárnyékoz  téged,  és  az  ő szárnyai  alatt 
biztos  vagy.  Paizs  gyanánt  vesz  körül  téged  az  ő igazsága;  nem  fogsz  félni 
az  éjjeli  rémtől,  a nappal  repülő  nyíltól,  a sötétben  járó  vésztől  és  a déli 
gonosz  támadásától.  Ezeren  hullanak  el  oldalad  mellől,  és  tizezeren  jobbod 
felől : tehozzád  pedig  nem  fog  közeledni ; hanem  szemeiddel  nézed,  és  a 
bűnösök  diját  meglátod.  Mert  te  vagy  Uram,  én  reményem ; ha  a Fölségest 
választottad  magadnak  menedékül,  nem  járul  hozzád  veszedelem  és  csapás 
nem  közeledik  hajlékodhoz.  Mert  angyalainak  parancsolt  felőled,  hogy  meg- 
őrizzenek téged  minden  utadban.  Kezeikben  hordoznak  téged,  netalán  kőbe 
üssed  lábadat.  Áspison  és  basiliskuson  fogsz  járni  s az  oroszlánt  és  sár- 
kányt tapodod.  „Mivel  hogy  bennem  bízott,  megszabadítom  őt,  oltalmazom 
őt ; mert  megismerte  az  én  nevemet.  Hozzám  kiált,  és  én  meghallgatom  őt ; 
vele  vagyok  a szorongatásban ; megmentem  és  megdicsőitem  őt.  Betöltőm 
öt  hosszú  élettel,  és  megmutatom  neki  az  én  szabaditásomat" 

Tropár.  8-ik  hangon. 

Mint  ahogyan  Zakeus  házának  szereztél  üdvöt  belépésed 
áltat  Krisztus  Urunk:  úgy  most  is,  fölszentelt  szolgáid  s velők 

együit  angyalaid  bemenetével,  add  békeségedet  e hajléknak  s ke- 
gyelmesen áldd  meg;  üdvözítvén  és  megvilágositván  a benne  lakni 
akarókat. 

Pap  Könyörögjünk  az  Úrhoz. 

Felelet.  Uram  irgalmazz. 

Imádság. 

Üdvözítő  Istenünk!  ki  Zakeus  hajlékába  bemenni  kegyes- 
kedtél, üdvöt  szerzendő  neki  s egész  házának:  temagad  Uram, 
őrizd  meg  minden  bajtól  sértetlenül  mindazokat,  kik  e födél  alatt 
maguknak  lakást  választottak  s kik  az  én  méltatlanságom  által 
mostan  hozzád  könyörögnek;  áldd  meg  őket  és  e lakhelyüket  és 
óvjad  az  ő életüket  minden  veszélytől.  Mert  téged  illet  minden 
dicsőség,  tisztelet  és  imádás.  Atya  és  Fiú  és  Szentlélek,  most  és 
mindenkor  és  örökön  örökké. 

Felelet.  Ámen. 

Pap.  Békeség  mindnyájatoknak. 

Fejeiteket  hajtsátok  meg  az  Urnák. 

Csendes  ima. 

Uralkodó  Ur  Istenünk ! ki  a magasságban  lakozol  és  az  alázatosakra 
letekintesz,  ki  megáldottad  Lábán  házát  Jákob  bemenetelével  és  Putifár 
házát  József  bemenetelével  (lí.  Kir.  6.  11.)  ki  megáldottad  Obededom  házát 
a frigyszekrény  bevitelével  (I.  Mózes  39,  5.)  és  Krisztusod  megtestesülése 
által  üdvöt  szereztél  Zakeus  házának : magad  áldd  meg  e hajlékot  s a te 
félelmeddel  őrizd  meg  az  itten  lakni  akarókat ; óvd  meg  őket  minden  ellen- 
séges erőtől  sértetlenségben  és  küldd  le  nekik  magasságod  lakhelyéből 
mennyei  áldásodat  és  sokasitsd  meg  az  ő kezök  müveit.  Hogy  mindenkor 
hálaadással  dicsőitsük  a te  legszentebb  nevedet  Atya  és  Fiú  és  Szentlélek, 
most  és  mindenkor  és  örökön  örökké.  Ámen. 


149 


Ha  az  olajat  is  itt  akarja  megszentelni  a pap,  akkor  keresztalakban 
jelezvén  azt,  mondja: 

Az  Atyának  f és  Fiúnak  f és  Szentiéleknek  f nevében.  Ámen. 

Imádság. 

Ur  Istenünk!  Tekints  kegyelmesen  a te  alázatos  és  méltatlan  szolgád 
imádságára  és  küldd  le  ez  olajra  a te  legszentebb  Lelked  malasztját  és 
szenteld  f meg  azt,  hogy  szolgáljon  e házhelynek,  a rajta  épült  háznak  és 
az  abból  élvezni  akaróknak  megszentelésükre  és  minden  ellenséges  erő  és 
sátáni  cselvetés  elűzésére.  Mert  te  vagy  mindeneknek  megáldója  és  meg- 
szentelője  Krisztus  Istenünk  és  téged  dicsőítünk.  Atya  és  Fiú  és  Szentlélek, 
most  és  mindenkor  és  örökön  örökké.  Ámen. 

Ezután  a pap  szentelt  vizzel  hintvén  a ház  belső  falait,  mondja: 

Az  Atyának  és  Fiúnak  és  Szentiéleknek  nevében.  Ámen. 
E szentelt  vizzel  való  meghintés  által  fusson  e helyről  minden 
sátáni  gonosz  cselekvény. 

Most  szentelt  olajjal  keni  a falakra  rajzolt  négy  keresztjegyet,  mondván: 

Megáldatik  e ház  e szentelt  olajjal  való  megkenés  által, 
az  Atyának  és  Fiúnak  és  Szentiéleknek  nevében.  Ámen. 

A megkenés  után  égő  gyertya  lángjával  égeti  le  a szentelt  olajat  a 
keresztjegyekröl.  S mialatt  mindez  végeztetik,  az  éneklész  énekli : 

Versének  8-ik  hang. 

Áldd  meg  Uram  és  töltsdbe  földi  javaiddal  e házat,  és 
őrizd  meg  minden  gonosz  támadástól  az  itten  vallásos  jámbor- 
ságban élni  akarókat  és  áraszd  el  őket  mennyei  és  földi  ajándé- 
kaid bőségével,  és  mint  kegyelmes  könyörülj  rajtok,  a te  nagy 
irgalmasságod  szerint. 

(Nagyobb  ünnepély  alkalmával  itt  Evangélium  is  olvasható  Sz.  Lu- 
kácstól (19,  1—10.)  Különben  olvastatik  a 100-ik  Zsoltár,  mely  alatt  a pap 
tömjénnel  füstöli  a ház  belsejét  S végül:) 

Kettős  Ektenia. 

Könyörülj  rajtunk  Isten  a te  nagy  irgalmasságod  szerint,  kérünk 
téged,  hallgass  meg  minket  és  könyörülj. 

Könyörögjünk  még,  hogy  küldje  le  áldását  e házra  és  N.  szolgájára 
s az  itten  keresztény  jámborságban  lakni  akarókra,  s hogy  állitsa  hozzájok 
az  ö hivséges  angyalát,  ki  megőrizze  és  megóvja  őket  minden  rosztól  és 
tanitsa  meg  a hit  szerinti  erények  gyakorlására  és  Krisztus  parancsolatainak 
teljesitésére ; és  hogy  oltalmazza  meg  őket  az  éhségtől,  niirigyhaláltól,  föld- 
rengéstől, vizáradástól,  jégveréstől,  tűzvésztől,  háborútól,  idegenek  betörésétől 
és  minden  halálhozó  járványtól  és  ajándékozzon  nekik  állandó  egészséget 
és  hosszú  életet,  hogy  bővelkedjenek  minden  jóban  ; mondjuk  mindnyájan. 
Uram  hallgass  meg  minket  és  könyörülj. 

Könyörögjünk  még  Krisztusban  minden  atyánkfiáért  és  minden  igaz- 
hitű keresztényért. 

Fönnhang. 

Hallgass  meg  minket  Isten,  mi  Üdvözitőnk,  a földkerekség 
minden  határain  és  a meszsze  tengeren  levőknek  reménysége! 
És  te  irgalmas  Urunk!  légy  irgalmas  nekünk  a mi  bűneinkért  és 
könyörülj  rajtunk ; mert  kegyelmes  és  emberszerető  Isten  vagy  és 
téged  dicsőítünk  Atya  és  Fiú  Szentlélek,  most  és  mindenkor  és 
örökön  örökké. 

Felelet.  Ámen. 


Napi  elbocsátás. 

Keresztszentelés. 

(Kézi,  vagy  nagy  kereszt.) 

Áldott  a mi  Istenünk  . . . Mennyei  Király  . . . Háromszorszent. . . . 
Mi  Atyánk.  . . . Uram  Irgalmazz. . . . 

Jertek,  imádjuk  a Királyt,  a mi  Istenünket. 

Jeliek,  imádjuk  Krisztust,  a Királyt,  a mi  Istenünket. 

Jertek,  boruljunk  le  és  imádjuk  magát  Jézus  Krisztust,  a 
Királyt,  a mi  Urunkat  és  Istenünket. 

98-ik  Zsoltár. 

Az  Ur  országol,  reszkessenek  a népek,  a kerubokon  ül,  rémüljön 
meg  a föld.  Nagy  az  Ur  Sionban  és  fölséges  minden  nép  fölött.  Adjanak 
bálát  a te  nagy  nevednek ; mert  rettenetes  és  szent,  — és  az  igazságot  szerető 
király  hatalmának.  Te  szerzesz  törvényt;  Ítéletet  és  igazságot  Jákobban  te 
szolgáltatsz.  Magasztaljátok  a mi  Urunkat  Istenünket,  és  boruljatok  le  lábai 
zsámolya  előtt;  mert  ő szent.  Mózes  és  Áron  a ő papjai  között  és  Sámuel 
azok  között,  kik  segítségül  hívják  az  ő nevét,  segítségül  hívták  az  Urat  és 
meghallgatta  őket.  A felhő  oszlopból  szólt  hozzátok,  ők  megtartották  bizony- 
ságait és  a parancsot,  melyet  nekik  adott.  Urunk  istenünk ! te  meghallgatod 
őket.  Isten ! te  kegyelmes  voltál  hozzájok,  és  megbosszultál  minden  törek- 
vést ellenök.  Magasztaljátok  a mi  Urunkat  Istenünket  és  imádjátok  az  ö 
szent  hegyén ; mert  szent  a mi  Urunk  Istenünk. 

Dicsőség  . . . most  és  mindenkor  . . . Allé  Inja  3-szor, 

Tropár  1-ső  hang. 

üdvözítsd  Uram  a te  népedet,  és  áldd  meg  a te  öröksé- 
gedet, adj  győzelmet  ellenségei  felett  a mi  igazhitű  apostoli  kirá- 
lyunknak, s kereszteddel  őrizd  meg  a te  népedet. 

Dicsőség  . . . 4-ik  hang. 

A ki  önkényt  emelkedtél  fel  a keresztre  Krisztus  Istenünk! 
ajándékozd  kegyelmedet  a terólad  nevezett  uj  népednek;  örvendez- 
tesd meg  isteni  erőddel  a mi  igazhitű  apostoli  királyunkat  és  se- 
gítsd öt  diadalra  minden  megtámadói  ellen,  ki  védeszközül  bírja 
a te  „békefegyveredet"  a legyőzhetetlen  győzelmet! 

Most  és  mindenkor  . . . 

A te  jóságod  elevenítő  keresztjét,  melyet  minekünk,  méltat- 
lanoknak ajándékoztál  Urunk,  fohász  gyanánt  ajánljuk  föl  néked: 
üdvözítsd  a mi  apostoli  királyunkat  és  az  Istenszülö  által  néked 
esedező  minden  népedet,  egyetlen  emberszerető ! 

Más  Tropár  6-ik  hang. 

Küldd  le  szent  malasztodat  Életadó!  és  szenteld  meg  e 
keresztet  és  add,  hogy  segítségére  és  erősítésére  legyen  minden 
népednek. 

Pap.  Könyörögjünk  az  Úrhoz, 

Felelet.  Uram  irgalmazz. 

Dicsőség  Istene,  mindenható  Atya,  Szabaoth  Ura ! ki  a pa- 
radicsom közepén  elhelyezett  életfa  által  képjelezted  az  elevenítő 
keresztet,  melyen  a te  kedves  Fiad  megfeszittetvén,  meghala  és 
halálával  megtörte  a halált,  megsemmisítette  az  ördög  hatalmát 
és  életet  ajándékozott  a világnak,  s melyet  te,  a te  anyaszent- 
egyházadnak  legyőzhetetlen  fegyverül,  megszentelésül,  hathatós 
védelmül,  a hitnek  erősségéül,  az  ördögi  megtámadások  ellen 
védpaizsul  és  az  örök  élet  és  üdvösség  elnyerésének  csalhatatlan 

zálogául  ajándékoztál;  azért  mi,  a te  méltatlan  szolgáid,  ingyen 
részesülvén  ennyi  kegyelemben,  irántad  való  hálából,  dicsőítést, 
magasztalást  s buzgó  imákat  ajánlunk  fel  a te  Felségednek  s 
mély  alázatossággal  könyörgünk  hozzád:  tekints  kegyelmesen  e 
keresztjeire,  melyet  hiv  szolgáid  erős  hitből,  lángoló  szeretetből 
s néked  való  kedveskedésből  állítottak  fel,  (szereztek  meg)  a te 
Fiad,  s a mi  Urunk  Jézus  Krisztus  győzelmének  s az  emberi  nem 
szabadsága  s megváltásának  emlékjeléül,  s küldd  le  reá  a te 
mennyei  áldásodat  és  telítsd  meg  azt  ama  keresztfának  erejével 
és  áldásával,  melyen  a mi  Urunk  Jézus  Krisztusnak,  a te  egyszülött 
Fiadnak  az  ő legtisztább  teste  megfeszittetett,  melyen  megtörte 
az  ördög  erejét,  s nekünk  szabadságot  és  örök  életet  ajándékozott. 
Úgy,  legszentebb  Uralkodónk!  a te  egyszülött  Fiad,  a mi  Urunk 
Jézus  Krisztus  kínszenvedésére,  drága  vérének  kiontására  és  életadó 
halálára  — miket  Ö a te,  és  a te  legszentebb  Lelked  gondosko- 
dásából a mi  üdvösségünkért  a keresztfán  önkényt  elszenvedett, 
s miáltal,  oh  kezdetnélküli  Atya!  a keresztfát,  mely  azelőtt  a bű- 
nösök és  gonosztevők  szégyenletes  fenyitő  eszköze  volt,  áldottnak, 
szentnek,  elevenitőnek  s vétkeink  bocsánatára  szolgáló  jelnek 
változtattad  át  — töredelmességgel  kérünk  téged : küldd  le  e ke- 
resztjeire a te  legszentebb  Lelked  malasztját  és  áldd  f meg  és 
szenteld  meg  azt  és  add,  hogy  e kereszt  félelmetes  és  rettegett 
jelvény  legyen  minden  látható  és  láthatatlan  ellenség  előtt  és 
biztos  fegyver  minden  ördögi  megtámadás  és  fondorlat  meghiúsí- 
tására és  elűzésére;  népednek  pedig  szolgáljon  az  ő hathatós 
oltalmára,  a hitben  való  megszilárdulására,  a reménység  támasza 
gyanánt,  a harczban  győzelmül  s az  erények  gyakorlatában  vezér- 
csillagul ! Mindenható  Atya ! esedezünk  néked : hajtsd  füledet 
azokhoz,  kik  e keresztjei  előtt  téged  imádandnak  és  hozzád  kö- 
nyörögni fognak  és  bőkezüleg  teljesítsd  üdvösségökre  szolgáló 

minden  kérelmeiket.  S valamint  kereszt  által  szabadítottad  meg  a 
bűn  kárhozatától  a világot:  azonképen  add,  hogy  dicsőséged 
előmozdításán  fáradozó  ama  szolgáid,  kik  e keresztjeit  élő  hittel 
felálliták,  (megszerezték)  a te  kedvelt  Fiad  keresztjének  ereje 
által  a bűn  Ingerei  felett  mindég  győztesek  máradjanak ; ajándé- 
kozd nekik  mennyei  és  földi  javaidat,  oktasd  őket  szent  keresz- 
teddel minden  jóra  és  vezéreld  a mennyei  korona  elnyerésére. 
Mert  te  vagy  a megszentelés  kutforrása  és  minden  jónak  bőkezű 
adományozója,  és  téged  dicsőítünk.  Atya  és  Fiú  és  Szentlélek, 
most  és  mindenkor  és  örökön  örökké. 

Felelet.  Ámen. 

Ezután  szentelt  vízzel  hinti  a keresztet  mondván: 

Megszenteltetik  eme  keresztjei  a Szentlélek  malasztja  és  e 
szentelt  vízzel  való  meghintés  által,  az  Atya  és  Fiú  és  Szentlélek 
nevében.  Ámen. 

Most  tömjénnel  füstöli  meg  a keresztet,  mialatt  énekeltetik: 

Versének  8~ik  hang. 

Szent  kereszt:  az  egész  világ  oltalma!  Szent  kereszt:  az 
anyaszentegyház  ékessége,  a királyok  hatalma,  a hívek  erőssége, 
az  angyalok  dicsősége  és  a démonok  veszedelme! 

Dicsőség.  . . . most  és  mindenkor. . . . 4-ik  hang. 

Éltető  és  legboldogitóbb  kereszt!  téged  ünnepel  a te  erőd 
által  táplált  összes  hivő  sereg,  téged  áhítattal  dicsérnek  a test- 
nélküli angyali  karok  s a főpapi  rendek,  téged  tisztel  a szerzete- 
sek s a sanyaréletü  vezeklők  sokasága;  a rajtad  megfeszített 
Krisztust  pedig  mindnyájan  imádva  dicsőítjük. 

Hódolati  ének. 

A te  keresztednek  meghajlunk  Uralkodó!  és  a te  szent 
feltámadásodat  dicsőítjük.  (3-szor.) 

A hívek  keresztcsókolásra  jönnek,  s énekeltetik: 

Versének  2-ik  hang. 

Jertek  hívők,  hódoljunk  a kereszt  erejének;  mert  a para- 
dicsom, fája  reánk  halált  hozott,  a keresztfa  ellenben  nekünk  örök 
életet  gyümölcsözött,  mert  azon  feszittetett  meg  a világ  bünnélküli 
Ura,  kitől  a nemzetek  halhatatlanságot  nyertek;  azért  mi  mind- 
nyájan örvendezve  kiáltjuk:  ki  kereszted  által  legyőzted  a halált 
s a sátán  bilincseiből  feloldoztál  minket,  Urunk!  dicsőség  néked? 

Elbocsátás. 

Mindnyájunk  üdvösségéért  a keresztfán  megfeszített,  a 
halált  önkénytesen  elvállalt  s harmadnapon  halottaiból  feltámadt 
Krisztus  igaz  Istenünk,  az  ő legszentebb  s legtisztább  Anyjának 
esedezései,  az  elevenítő  szent  kereszt  ereje  és  minden  szentéinek 
imádságai  által,  könyörüljön  rajtunk  és  üdvözítsen  minket,  mint 
jóságos  és  emberszerető. 

Harangszentelés. 

Az  uj  harang  akép  helyezendő  el,  hogy  belől  is  megszentelhető  legyen. 
A pap  Epítrakelion  és  Felonba  öltözve  kezdi: 

Áldott  a mi  Istenünk.  . . . Énekeltetik  Mennyei  Király. . . . Azután : 
Háromszorszent.  ...  Mi  Atyánk. . . . Uram  irgalmazz. . . . Dicsőség.  . . . 
Jertek  imádjuk.  ...  5 olvastatik  a 

148,  149  és  150-ik  Zsoltár. 

Nagy  Ektenia. 

Békeségben  könyörögjünk  az  Úrhoz. 

A mennyei  békeért.  . . . stb.  . . . 

A hajózókért.  . . . 

Hogy  szent  nevének  dicsőségére  áldja  meg  e harangot  az 
ő mennyei  áldásával,  könyörögjünk  az  Úrhoz. 

Töltse  meg  malasztjával,  hogy  mindnyájan,  kik  szavának 
zengzetét  nappal  vagy  éjjel  hallják,  az  ő szent  nevének  dicsé- 
retére ébresztessenek,  könyörögjünk  az  Úrhoz. 

Hogy  e harang  megkondulására  (megcsendülésére)  csilla- 
puljon és  szűnjék  meg  a szélvész,  fergetek,  mennydörgés  és 
villámlás,  zápor  és  jégeső  s minden  veszélyes  égi  háború,  könyö- 
rögjünk az  Úrhoz. 

Hogy  mindama  hivek  szivében,  kik  e hang  szavának  zen- 

gését  hallani  fogják,  hiúsítsa  meg  a láthatatlan  ellenség  kísérté- 
seinek és  ármánykodásainak  minden  hatását  és  az  ő parancsola- 
tainak megőrzésére  serkentse  őket,  könyörögjünk  az  Úrhoz. 

Hogy  mentsen  meg  minket.  ... 

Fönnhang.  Mert  téged  illet  stb.  e = 

28-ik  Zsoltár. 

Pap.  Könyörögjünk  az  Úrhoz. 

Fdelet.  Uram  irgalmazz. 

Úristenünk ! ki  híveid  által  örökké  imádtatni  és  dicsőittetni 
kívánsz,  s evégre  már  az  ószövetségben  szolgádnak,  a törvényhozó 
Mózesnek  megparancsolád,  hogy  ezüstből  vert  két  harsonát  csi- 
náljon s azokat  minden  áldozattétel  előtt  Áron  fiai  által  fuvassa 
meg,  hogy  a te  néped,  hallván  a trombiták  harsogását,  imádásodra 
és  áldozathozatalra  egybegyülekezzék;  háború  esetén  pedig  az 
ellenség  megrohanására  fegyverkezzék. 

Most  is  legszentebb  Uralkodó!  tekints  kegyelmesen  a te 
méltatlan  szoldáid  buzgó  könyörgésére,  és  e harangot,  mely  a te 
egyházad  szolgálatára  és  felséges,  legszentebb  és  imádandó  neved 
dicsőségére  készíttetett,  mennyei  szent  áldásoddal  és  mindeneket 
megszentelő  Lelked  malasztjával  áldd  f meg  és  szenteld  meg  és 
öntsd  bele  kegyelmed  erejét,  hogy  a te  hiv  szolgáid,  hallván 
annak  csengését,  ájtatosságban  és  hitben  erősödjenek  és  a sátáni 
kisértéseknek  hősiesen  ellentálijanak  s azokat  imádságaikkal  és  a 
te  neved  mindenkori  dicséretével  legyőzzék;  mint  engedelmes 
hívek  pedig  e harang  által,  úgy  nappal  mint  éjjel,  imádság  és 
szent  neved  magasztalása  végett  a templomba  vezéreltessenek. 
Szavának  zengésére  csillapuljanak,  csendesedjenek  és  szűnjenek 
a romboló  szélvészek,  orkánok,  jégesők,  a rémitő  mennydörgések, 

villámcsapások  s minden  veszélyhozó  légáramlatok.  Mert  te,  Urunk 
Istenünk,  a te  saját  dicsőségedre  és  a benned  hivők  üdvösségére, 
nemcsak  értelmes  és  lelkes  teremtményeid  közvetítésével,  hanem 
az  érzéketlen  anyag  által  is,  minő  volt  a Mózes  vesszeje  és  a 
rézkigyó  a pusztában,  tetszésed  szerint  hozás  létre  dicső  dolgokat, 
és  művelsz  csodákat;  lévén  előtted  minden  lehetséges  s misem 
lehetetlen.  Miért  is  mi  dicsőitünk  téged.  Atya  és  Fiú  és  Szentlélek, 
most  és  mindenkor  és  örökön  örökké. 

Felelet.  Ámen. 

Pap.  Békeség  mindnyájatoknak.  Fe/eM  És  a te  telkednek. 

Pap.  Fejeiteket  hajtsátok  meg  az  Urnák. 

Felelet.  Néked  Uram. 

Csendes  ima. 

Mindenható  Urunk:  Atyaisten!  ki  a szövetségi  ládát  hét- 
szer körüljáró  papok  trombitájának  harsogása  által  Jerikó  erős 
falait  romba  döntötted,  a városban  levőket  pedig  a te  néped  ke- 
zébe szolgáltattad : most  is  töltsd  be  e harangot  menyei  áldásoddal, 
hogy  hangjának  áradozását  a levegőbeli  láthatlan  ellenséges  erők 
meghallván,  a te  híveid  erődjeitől  messze  távozzanak  s ellenökbe 
készült  tüzes  nyilaik  kioltassanak ; a villámok  csattogása,  a jégeső 
s a levegőnek  minden  vészes  vegyülése,  a te  leghatalmasabb  és 
legerősebb  jobbod  által  megfékeztetve,  csillapuljon,  csendesedjék 
és  eloszlattassék ; mert  te,  a te  saját  dicsőségedre  s a mi  hasz- 
nunkra és  üdvösségünkre,  közvetett  tényezők  által  intézesz 
mindeneket : 

Fönnhang. 

Ki  a könyörület  és  üdvösség  Istene  vagy  s téged,  kezdet- 
nélküli Atya ! a te  egyszülött  Fiaddal  és  a te  legszentebb  jóságos 

és  elevenítő  Lelkeddel  együtt,  dicsőítünk,  most  és  mindenkor  és 
örökön  örökké. 

A pap  szentelt  vízzel  négy  oldalról  meghinti  a harangot  és  mondja: 

Megáldatlk  és  megszenteltetik  eme  harang,  e szentelt  vízzel 
való  meghlntés  által,  az  Atyának  és  Fiúnak  és  Szentiéleknek  ne- 
vében. Ámen. 

Megfüstöli  a harangot,  mialatt  olvastatik  a 

69-ik  Zsoltár, 

mely  után  Mózes  IV-ik,  vagyis  a Számok  könyvének  10-ik  részéből  1—10  vers 
olvastatik,  a pap  által  mondott  „Bölcseség''  „Figyelmezünk''  elöbocsátása 
után.  Végezetül: 

Versének  2-ik  hang. 

Mikor  a föld  és  a többi  elemek,  vétkeink  miatt  fölgerjedt 
haragodtól  megrémülnek  és  égi  háború  által  ostromoltatnak : akkor, 
Uram,  e harangnak,  mint  hajdan  a Mózes  ezüst  harsonáinak 
hangját  hallván,  tekints  kegyes  szemekkel  reánk,  és  felhevülésedben 
ne  fenyits  bennünket;  hanem  könyörületed  szerint  szánj  meg,  és 
a lesújtó  megtorlástól  szabadíts  meg  minket,  mint  egyetlen  irgalmas  ! 

Dicsőség.  . . most  és  mindenkor.  . . 4-ik  hang. 

Urunk,  ki  kezdetben  közvetlenül  mindent  magad  alkottál, 
most  pedig  közvetett  tényezők  által  működöt,  e fölszentelt  harang 
szavával  űzz  ki  híveid  szivéből  minden  csüggedést  és  tunyaságot; 
félelmedet  pedig  az  ájtatossággal  együtt  plántáld  beléjök,  és  tedd 
őket  erőd  által  az  imára  serényekké,  és  a jó  cselekedetre  gyor- 
sakká ; óvj  meg  bennünket  az  ellenség  minden  gonosz  szándékától 


és  mint  irgalmas,  az  égi  háború  veszélyeitől  sértetienüí  őrizz  meg 
minket,  az  Istenszülő  s minden  szenteld  imádságai  által. 

Elbocsátás. 

Mely  után  a kar  énekli:  „Tekints  szolgáid  imádságaira  Szeplőtelen'' 
lásd  a vizszentelés  rendjében  Makkabeusok  napján. 


T emetőszentelés. 

(Püspöki  engedély  mellett  végezhető.) 

Az  uj  temető  közepén  egy  keresztfa  állítandó  fel,  mely  elé  hármas 
gyertya  helyeztetik.  S ottan  kezdi  az  Epitrakelion  és  Felonba  öltözött  pap : 

Pap.  Áldott  a mi  istenünk.  . . stb. 

Felelet.  Ámen.  Mennyei  Király.  . . . Háromszorszent.  ...  Mi  Atyánk. 
Uram  irgalmazz.  . . . Dicsőség.  , . . Jertek  imádjuk.  . . . 

50-ik  Zsoltár  lásd  a 39-ik  lapon. 

Nagy  Ektenia. 

Békeségben  könyörögjünk  az  Úrhoz.  stb. 

„A  hajózókért"  után  a pap  fölemelvén  a kézi  keresztet  és  avval  áldást 
f adván,  folytatja : 

Hogy  ez  uj  temetkező  hely,  a te  kegyelmed  által,  mentessék  meg 
az  ellenséges  lelkek  minden  tizeiméitől  és  ostromlásaitól,  könyörögjünk  az 
Úrhoz, 

Hogy  e temetkező  hely,  a te  isteni  működésed  által,  üdvösséges  és 
teljes  megtisztulást  nyerjen,  könyörögjünk  az  Úrhoz. 

Hogy  e temetkező  hely,  a te  kegyelemdus  megtisztításod  által,  gaz- 
dag áldásban  részesittessék,  könyörögjünk  az  Úrhoz. 

Hogy  e temetkező  helynek,  a te  mennyei  áldásod  által,  kitűnő  meg- 
szentelés ajándékoztassék,  könyörögjünk  az  Úrhoz. 

Hogy  mentsen  meg  minket.  . . . 

Fönnhang.  Mert  téged  illet.  . . . stb. 

Most  a pap  a felállitott  keresztet  és  az  egész  temetőt  előbb  tömjénnel 
megfiistöUy  azután  szentelt  vízzel  meghinti,  mondván: 

Hints  meg  engem  izsóppal  és  megtisztulok ; moss  meg  en- 
gem és  a hónál  fehérebb  leszek. 

Elöversek  az  50-ik  Zsoltárból  sorolandók,  Éneklész  a szentelés  alatt 
következőket  énekli: 

Tropár  5-ik  hang. 

Esedezünk  néked  jóakarata  Isten,  nyugtasd  meg  Ábrahám 
kebelében  a te  szolgáidat,  Krisztus ! és  az  örök  világosságra  mél- 
tasd az  e világ  zajából  hozzád  költözendőket,  és  e helyre  teme- 
tendőket,  elnézvén  az  ö bűneiket,  mint  egyedül  jóságos. 

Dicsőség.  . . . 3-ik  hang. 

Midőn  parancsodra  a te  részrehaj lattan  itélőszéked  elé  állunk 
Uram,  ne  szégyenitsd  meg  a benned  hívőket;  mert  noha  mind- 
nyájan vétkezénk,  de  nem  hagytunk  el  téged;  azért  a te  minden 
igazi  hívedért  esedezünk  néked:  a tőlünk  elköltözendőket,  kiket  be- 
fogadsz, nyugtasd  meg;  mert  te  vagy  egyedül  bünnélkül  való  ! 

Most  és  mindenkor.  . . 4-ik  hang. 

A múlandóságból  hozzád  költözők,  és  itten  eltemetendők 
lelkeit,  nyugtasd  meg  Üdvözítőnk!  ki  halhatatlan,  mindenható  és 
egyetlen  emberszerető  vagy.  Bocsásd  meg,  mint  irgalmas  elkövetett 

Egyházi  szerkönyv,  1 \ 

vétkeiket  s kegyelmesen  könyörülj  kezeidnek  müvén,  az  IstenszüiŐ 
könyörgései  által,  egyetlen  emberszerető ! 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Isten,  ki  a lelkek  megőrzője,  az  üdvösség  ol- 
talmazója  s az  igazak  megdicsőitője  vagy,  kérünk  téged  : tekints 
kegyelmesen  a mi  alázatos  szolgálatunk  méltatlanságára,  és  tisztítsd 
meg,  áldd  meg  f és  szenteld  meg  e temetőt,  hogy  az  e földi  ki- 
múlásuk után  itten  nyugvandó  emberi  testek,  utolsó  Ítélet  rette- 
netes napján,  a hiv  lelkekkel  együtt,  az  örök  élet  örömére  méltat- 
tassanak.  Mert  te  vagy  feltámadása,  élete  és  nyugalma  a te  el- 
hunyt szolgáidnak.  Krisztus  Istenünk,  és  téged  dicsőítünk  a te 
kezdetnélküli  Atyáddal,  legszentebb,  jóságos  és  elevenítő  Lelkeddel 
együtt,  most  és  mindenkor  és  örökön  örökké. 

Felelet.  Ámen. 

Prokimen  6-ik  hang. 

Ki  a foglyokat  kivezeti  erősséggel,  hasonlóképen  az  ellenszegülőket, 
kik  a sirokban  laknak.  (67.  Zsolt.  7.  vers.) 

Apostolok  cselekedetei.  (13,  26 — 31.) 

Atyámfiái,  férfiak.  Ábrahám  nemzetségének  fiai,  és  kik  kö- 
zöttetek az  Istent  félik,  nektek  küldetett  az  üdvösség  igéje.  Mert 
Jeruzsálem  lakosai  és  annak  fejedelmei  nem  ismervén  meg  ezt,  a 
próféták  szózatát,  melyek  minden  szombaton  olvastatnak,  az  ő 
elitélése  által  beteljesittették.  És  semmi  halálra  méltó  okot  nem 
találván  ő benne,  kérék  Pilátustól,  hogy  megöljék  öt.  És  miután 
véghez  vittek  mindent,  mi  őfelőle  irva  volt,  ievévén  a fáról,  sirba 
tevék  őt.  De  az  Isten  föltámasztá  őt  halottaiból  harmadnapra,  s ő 

több  napig  láttatott  azoktól,  kik  vele  együtt  mentek  vala  fel  Gali- 
leából  Jeruzsálembe,  kik  mindeddig  tanul  neki  a nép  előtt. 

Sz.  János  Evangéliuma.  (19,  38 — 42.) 

Az  időben  kéré  Pilátust  az  arimateai  József  (azért  mivel 
tanítványa  vala  Jézusnak,  de  titokban  a zsidóktól  való  félelem 
miatt),  hogy  Jézus  testét  levehesse.  És  megengedé  Pilátus.  Eljőve 
tehát  és  levevé  Jézus  testét.  Eljőve  pedig  Nikodémus  is,  ki  Jézus- 
hoz először  éjjel  jött  vala,  mirha  és  aloe  — vegyitéket  hozván, 
mintegy  száz  fontot.  Vevék  tehát  Jézus  testét,  és  azt  lepedőkbe 
takarák  fűszerekkel,  amint  szokás  a zsidóknál  temetni.  Vala  pedig 
azon  helyen,  hol  ő felfeszittetett,  egy  kert,  és  a kertben  egy  uj 
sírbolt,  melybe  még  senki  sem  tétetett  vala.  Azért  a zsidók  készü- 
letnapja miatt,  mivelhogy  a sir  közel  vala,  odatevék  Jézust. 

Pap.  Könyörögjünk  az  Úrhoz. 

Felelet.  Uram  irgalmazz. 

Isten!  ki  a mindenség  alkotója,  az  emberi  nem  megváltója 
minden  látható  és  láthatatlan  lény  legbölcsebb  kormányzója  vagy, 
az  alázat  hangján  és  tiszta  szivve!  kérünk  téged:  tisztítsd  meg, 
áldd  f meg  és  szenteld  meg  e temetőt,  melyben  a te  szolgáid 
és  szolgálóid  porhüvelyei  e rövid  földi  élet  lefolyása  után  nyu- 
godni fognak,  és  a kiket  a te  véghetetlen  irgalmad  teljes  bünbo- 
csánatra  méltat,  azok,  — e temetőben  elhelyezendő  és  első  arkan- 
gyalod harsonáját  váró  — testeinek,  az  örök  élet  vigasságát  meg- 
adni kegyeskedjél.  A te  egyszülött  Fiadnak,  a ml  Urunk  Jézus 
Krisztusnak  irgalma  által,  kivel  és  a te  legszentebb  Lelkeddel  együtt 
áldott  vagy,  mindörökké. 

Felelet.  Ámen. 

Pap.  Békeség  mindnyájatoknak. 

Felelet.  És  a te  lelkednek. 

Pap.  Fejeiteket  hajtsátok  meg  az  Urnák. 

Felelet.  Néked  Uram. 

Isten!  ki  a te  véghetetlen  jóságod  szerint  megnyugtatod  a 
tebenned  hivők  lelkeit,  alázatosan  kérünk  téged : állítsd  őrizetül  e 
helyre  a te  szent  angyalodat,  és  az  ide  temetendők  lelkeit  bűne- 
iknek minden  békóiból  oldozd  fel ; hogy  ők  állandóan  örvendez- 
vén neked,  minden  szenteiddel  egyetemben  dicsőítsenek  téged,  a 
te  egyszülött  Fiaddal  és  a veled  egyuralkodásu  Szentlelkeddel 
együtt,  mind  örökön  örökké. 

Felelet.  Ámen. 

Pap.  Könyörögjünk  az  Úrhoz. 

Felelet.  Uram  irgalmazz. 

Szent  Urunk,  mindenható  Atya,  örök  Isten  I ki  megszen- 
telsz és  jobbá  teszesz  minden  helyet,  ki  mennyből  a földre  kül- 
desz minden  áldást,  önmagad  áldd  f meg  e temetkezési  helyet, 
hogy  az,  a te  általad  kiszólitandó  és  itten  elhantolandó  emberi 
testeknek  békés  aluvására  és  boldog  nyugalmára  szolgáljon.  Lel- 
kelk  pedig,  elhelyeztetvén  a mennyel  Jeruzsálemben,  élvezzék  a te 
édes  gyönyöreidet  és  örvendezzenek  és  vigadozzanak ; mígnem 
az  Ítélet  nagy  napján,  visszanyerve  a sírokban  nyugvó  testeiket, 
s a felhőkön  ragadtatva,  jó  cselekedeteik  gyümölcseivel  együtt 
jelenjenek  meg,  az  eleveneket  és  holtakat  ítélő  Ur  elé.  Ugyan- 
azon Fiadnak,  a mi  Urunk  jézus  Krisztusnak  kegyelme  által,  kivel 
és  a te  Szentlelkeddel  egyetemben,  téged  illet  minden  dicsőség, 
tisztelet  és  imádás,  mindig,  most  és  mindenkor  és  örökön  örökké. 

Felelet.  Ámen. 

Végezetül  „Kettős  Ektenia"  vétetik  az  élőkért,  vagy  pedig  a holtakért, 
a Fönnhang  után:  Elbocsátás. 

Oltári  edények  megáldási  rendje. 

(Püspöki  engedély  mellett.) 

A megáldandó  oltári  edények  a királyajtó  elé  helyezett  asztalkára 
tétetnek.  A pap  Epitrákelion  és  Felonba  öltözve,  előbb  tömjénnel  megfüstöli 
azokat,  s azután  kezdi: 

Áldott  a mi  Istenünk.  . . . Mennyei  Király. . . . Háromszorszent.  . . . 

Mi  Atyánk.  . . . Uram  irgalmazz. . . . Dicsőség Jertek  imádjuk.  . . . 22-ik 

Zsoltár.  Az  Ur  igazgat  engem  stb.  Dicsőség. . . . Most  és  mindenkor. 
Alleluja.  (3-or.) 

Ima  az  áldozati  tányérka  felett  (Diskos.) 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Uralkodó  Úristenünk!  ki  a te  szolgádnak, 
Mózesnek,  a megigazulás  és  a szolgálat  törvényét  adtad,  mely- 
szerint  a te  legszentebb  neved  dicsőségére  emelt  szentélyben, 
néked,  mint  igaz  Istenünknek  hozandó  különféle  áldozatokhoz, 
arany  és  ezüst  edények  készítését  és  megszentelését  elrendelted: 
te  magad  emberszerető  Urunk!  a te  legszentebb  és  elevenítő 
Lelked  erejével  és  működésével,  áldd  f meg  és  szenteld  meg 
ez  áldozati  tányérkát,  a mi  nagy  Istenünk,  az  Üdvözítő  Jézus 
Krisztus  legszentebb  teste  valódi,  élő,  vérontásnélküli  és  okos 
áldozatának  bemutatására,  ki  magát  miérettünk  és  a mi  üdvössé- 
günkért a kereszt  oltárán,  néked,  mint  Atyjának  és  Istenének, 
kedves  áldozatul  felajánlotta.  Mert  téged  illet,  ővele  és  a te  leg- 
szentebb, jóságos  és  elevenítő  Lelkeddel  együtt,  minden  dicsőség, 
tisztelet  és  imádás,  most  és  mindenkor  és  örökön  örökké.  Ámen. 

Ima  a kehely  felett. 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Uralkodó  Urunk,  atyáink  Istene ! imádunk 
téged,  hívunk  téged  és  buzgósággal  esedezünk  hozzád  ; küldd  le 
legszentebb,  megszentelő  és  elevenítő  Lelkedet  e kehelyre  {ha  uj 
takarók  és  kanálka  is  van  hozzá,  akkor  mondd)  — s annak  egész 
ékítményére  — és  áldd  f meg,  tisztítsd  meg  és  szenteld  meg  azt 
mint  megáldottad,  megtisztítottad  és  megszentelted  Melkizedek 
áldozárod  kelyhét  és  Krisztusod  titkos  vacsoráján  a szent  apos- 
tolok kelyhét;  tedd  azt  méltónak  a te  oltárodhoz,  hogy  abban  a 
te  egyszülött  Fiad,  a mi  Úristenünk  és  Üdvözítőnk,  Jézus  Krisz- 
tus testének  és  vérének  engesztelő  s vérontásnélküli  áldozata, 
néked,  mint  Istennek  és  mennyei  Atyának,  bemutatathassék.  Kivel 
együtt  Téged,  és  a te  legszentebb  és  elevenítő  Lelkedet  illeti 
minden  dicsőség,  tisztelet  és  imádás,  most  és  mindenkor  és 
örökön  örökké.  Ámen. 

Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Meghajtott  fővel,  mindkét  edény  felett,  mondja  a következő  imádságot: 

Úristenünk!  tekints  méltatlan  szolgád  imádságára  és  küldd 
le  áldásod  bőségét  eme  edényekre  és  e szentelt  vízzel  való  meg- 
hintésben  szenteld  meg  azokat  a te  Szentlelkeddel,  hogy  méltó 
helyül  szolgáljanak  Krisztus  legszentebb  testének  és  drága  vérének 
befogadására.  Mert  te  vagy  a megszentelés  forrása  és  téged  illet, 
a te  egyszülött  Fiaddal  és  legszentebb,  jóságos  és  elevenítő 
Lelkeddel  együtt,  minden  dicsőség,  tisztelet  és  imádás,  most  és 
mindenkor  és  örökön  örökké.  Ámen. 

Meghintvén  az  edényeket  szentelt  vízzel,  mondja : 

Megszenteltetnek  eme  edények  a Szentlélek  malasztja  és  e 
szentelt  vízzel  való  meghintés  által,  az  Atyának  és  Fiúnak  és 
Szendéteknek  nevében.  Ámen. 

Ha  mindjárt  nem  misézik,  Elbocsátás. 

Ima,  a diszkosz!  csillag  megáldására. 

Pap.  Könyörögjünk  az  Úrhoz. 

Felelet.  Uram  irgalmazz. 

Jézus  Krisztus  Úristenünk!  ki  Szűztől  születtél  a pusztában 
és  imádásodra  csillag  által  oktattad  a napkeleti  bölcseket,  alázat- 
tal kérünk  téged:  küldd  le  mennyei  áldásodat  e csillagra,  áldd 
f meg  és  szenteld  meg  azt,  hogy  méltó  eszköze  legyen  a te 
szent  titkaid  szolgálatának  és  örök  emlékére  és  dicsőítésére  szol- 
gáljon a te,  — Szűztől  való  istenemberi  születésednek.  Mert  te 
vagy  a mindeneket  megszentelő  és  megáldó  Krisztus  Istenünk, 
és  téged  dicsőítünk  a te  kezdetnélküli  Atyáddal,  legszentebb,  jó- 
ságos és  elevenítő  Lelkeddel  együtt,  most  és  mindenkor  és 
örökön  örökké.  Ámen. 

Szentelt  vízzel  hintvén  azt,  mondja; 

Megszenteltetik  eme  csillag  a Szentlélek  malasztja  és  e 
szentelt  vízzel  való  meghintés  által,  az  Atyának  és  Fiúnak  és 
Szentiéleknek  nevében.  Ámen. 

Ima,  az  áldoztató  kanálka  megáldására. 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Úristenünk!  ki  hajdan  a Szeráf  által  fogóval 
vett  és  a próféta  ajakit  érintés  utján  megtisztító  eleven  szénnel, 
Krisztusod,  — a hivek  részére,  vétkeik  szennyének  megtisztítása 
végett  kanállal  nyújtandó  szent  teste  és  vére  isteni  titkainak  erejét 
előképletezted : tekints  kegyelmesen  a mi  imádságunkra  és  küldd 
le  mennyei  áldásodat  e kanálkára,  áldd  f meg  és  szenteld  meg 
azt,  hogy  méltó  eszközzé  tétessék  Krisztusod  szent  testének  és 
legdrágább  vérének  kivevéséhez  és  szétosztásához,  minden  híveid 
bűneinek  bocsánatára.  Mert  te  vagy  a megszentelés  forrása  és 
minden  javak  bőkezű  osztogatója,  és  neked,  a te  egyszülött  Fiaddal 
és  a te  legszentebb,  jóságos  és  elevenítő  Lelkeddel  együtt,  dicsőítést, 
hálaadást  és  imádást  küldünk  fel,  most  és  mindenkor  és  örökön 
örökké.  Ámen. 

Szentelt  vízzel  hinti: 

Megszenteltetik  eme  kanál  a Szentlélek  malasztja  stb. 
Imák,  a Szentségtartő  kehely  megáldására. 

Megfüstölés  után : Áldott  a mi  Istenünk. . . . Háromszorszent. . . . Jertek 
imádjuk 131-ik  Zsoltár.  Emlékezzél  meg  Uram  Dávidról  stb. 

Pap.  Könyörögjünk  az  Úrhoz. 

Felelet.  Uram  irgalmazz. 

Úristenünk,  kinek  széke  az  ég  s lábazsámolya  a föld ! 
habár  a te  befogadásodra  az  összes  teremtett  világ  elégtelen  s 
dicsőséged  nagyságának  felfogására  s méltóképeni  hirdetésére  az 
angyali  és  emberi  ész  egyeteme  is  képtelen ; mégis  könyörületed, 
kegyességed  és  emberszeretetednél  fogva,  kifejezhetetlen  módon 
a Szűznek  méhében  elhelyezkedni  kegyeskedtél,  és  mint  igaz 
Isten,  emberré  lettél,  hogy  az  embereket  sajátoddá  tegyed,  eledelül 
adván  nekik,  kenyér  és  bor  látható  színe  alatt,  a te  testedet  és 

véredet.  Mert  te,  mint  Isten,  jóllehet  mindenütt  jelen  vagy  és 
mindeneket  betöltesz ; mint  Isten  és  Ember  azonban  a mennyekben 
az  Atyaisten  jobbján  ülsz,  a földön  pedig,  legszentebb  tested  és 
véred  oltári  szentségében  jelen  lenni  méltóztatol.  Azért  mi  mostan 
alázattal  kérünk  téged:  tekints  kegyesen  a mi  imádságainkra  — 
s a dicsőséged  emeléséhez  készített  eme  szentségtartó  kehelyre, 
és  küldd  le  reá  a te  mennyei  áldásodat,  áldd  f meg,  tisztítsd 
meg  és  szenteld  meg  azt,  hogy  méltó  helye,  uj  sirja  és  megőrzője 
legyen  a te  legszentebb  tested  és  legdrágább  véred  szent  és  ele- 
venítő titkainak.  Mert  te  vagy  a mi  megszentelésünk  és  téged 
dicsőítünk,  a te  kezdetnélküli  Atyáddal,  legszentebb,  jóságos  és 
elevenítő  Lelkeddel  együtt,  most  és  mindenkor  és  örökön 
örökké.  Ámen. 

Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Urunk  Istenünk  ! ki  kegyességed  és  emberszeretetednél  fogva 
megígérted  nekünk,  hogy  a világ  végezetéig  velünk  leszesz,  hall- 
gasd meg  a mi  imádságainkat,  küldd  le  hozzánk  Szentlelked  ma- 
lasztját,  és  e szentelt  vízzel  való  meghintés  által  áldd  f meg, 
szenteld  meg  ez  oltári  edényt,  mely  a te  legdrágább  tested  és 
véred  isteni  titkainak  megőrzésére  készíttetett.  Mert  te  vagy  a 
mindeneket  megáldó  és  megszentelő  Krisztus  Istenünk  és  téged 
dicsőítünk,  a te  kezdetnélküli  Atyáddal  és  legszentebb,  jóságos 
és  elevenítő  Lelkeddel  együtt,  most  és  mindenkor  és  örökön 
örökké.  Ámen. 

Szentelt  vízzel  hinti: 

Megszenteltetik  eme  szentségtartó  kehely,  a Szentlélek 
malasztja  és  e szentelt  vízzel  való  meghintés  által,  az  Atyának 
és  Fiúnak  és  Szentiéleknek  nevében.  Ámen. 

Ima,  uj  kehelytakarók  megáldására. 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Úristenünk!  ki  világossággal,  mint  köntössel, 
körül  vagy  öltve,  ki  beborítod  felhőkkel  az  eget  és  befödöd  vizek- 
kel annak  felső  részeit,  alázattal  kérünk  téged : tekints  a mi  buzgó 
imádságainkra,  s küldd  le  mennyei  áldásodat  e kehelytakarókra, 
és  áldd  f meg  és  szenteld  meg  azokat,  hogy  méltókká  legyenek 
Krisztusod  szent  teste  és  vére  isteni  titkainak  befödésére;  kivel 
áldott  vagy,  a te  legszentebb,  jóságos  és  elevenítő  Lelkeddel  együtt, 
most  és  mindenkor  és  örökön  örökké.  Ámen. 

Szentelt  vízzel  meghinti,  mondván : 

Megszenteltetnek  eme  kehelytakarók  a Szentlélek  mulasztja 
és  e szentelt  vizzel  való  meghintés  által,  az  Atyának  és  Fiúnak 
és  Szentiéleknek  nevében.  Ámen. 

Uj  templomi  ruhák  megáldási  rendje. 

Vállkendő,  fehéring,  öv,  kézelők,  elököntös  (Epitrakellon)  és  diszfel- 
öltö  (Felon.) 

Pap.  Áldott  a mi  Istenünk.  . . . Háromszorszent.  . . . Jertek  imádjuk 
132-ik  Zsoltár:  íme,  jó  és  mely  gyönyörűséges  stb.  Alleluja. 

Pap.  Könyörögjünk  az  Úrhoz. 

Felelet.  Uram  irgalmazz. 

Mindenható  Úristen ! ki  az  emberi  nem  javára  kezdettől 
fogva  mindenekben  hasznos  dolgokat  hoztál  létre ; ki  azt  akartad, 
hogy  az  emberi  kéz  által  felállított  templomok  úgy  tekintessenek, 
mint  a te  szent  neved  tiszteletére  emelt  hajlékok,  s azok,  a te- 
magasztalásodra  föl  is  szenteltessenek  és  dicsőséged  lakhelyének 
neveztessenek ; s ki  továbbá  a te  szolgád,  Mózes  által  megpa- 
rancsoltad, hogy  a te  szentélyed  és  oltárod  ékesitésére  és  fölszé- 
pitésére,  főpapi,  áldozári  és  lévitai  szeröltönyök  s különféle  temp- 
lomi díszletek  alkalmaztassanak ; azért  mi  alázattal  kérünk  téged : 
hallgasd  meg  kegyelmesen  a mi  buzgó  imádságunkat  és  a te  leg- 
szentebb neved  tisztelete  s dicsőségére,  a te  szent  oltárod  szol- 
gáinak s isteni  titkaid  kiszolgálóinak  kitüntetésére  s ékességére 
készített  eme  (megnevezendő k)  templomi  ruhákat,  énáltalam, 
mint  a te  alázatos  és  méltatlan  szolgád  által,  áldd  f meg,  tisz- 
títsd meg  és  szenteld  meg,  hogy  méltóknak  találtassanak  szent 
titkaid  szolgálatához  és  legszentebb  nevednek  mindenkori  dicsőí- 
téséhez ; és  hogy  az  azokba  öltözködő  fölszentelt  papjaidnak. 

minden  ellenséges  csábítás  és  botránkozástól  való  megszabadítá- 
sára és  védelmére,  a te  kedved  teljesítésére,  szent  titkaid  méltó 
bemutathatására  és  a te  malasztod  és  könyörületed  megtartására 
szolgáljanak.  A te  egyszülött  Fiadnak  kegyelme,  irgalma  és  em- 
berszeretete  által,  kivel  áldott  vagy,  a te  legszentebb,  jóságos  és 
elevenítő  Lelkeddel  együtt,  most  és  mindenkor  és  örökön  örökké. 
Ámen. 

Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Mindenható  Úristen  ! ki  minden  javak  adományozója  és  a 
megszentelés  kútforrása  vagy,  tekints  a mi  jelen  imádságunkra, 
és  a te  fölszentelt  szolgáid  ékességére  és  díszére  készített  eme 
ruhákat,  Szentlelked  malasztja  és  e szentelt  vízzel  való  meghintés 
által  megáldottaknak,  szenteknek  és  megszentelteteknek  nyilvánítsd, 
s adjad,  hogy  az  azokba  öltözködő  papjaid,  a te  szent  titkaidat 
méltóan  szolgálják  s előtted  kedvességben  álljanak.  Mert  te  vagy 
a mi  megszentelésünk  és  téged  dicsőítünk,  a te  egyszülött  Fiaddal, 
és  legszentebb,  jóságos  és  elevenítő  Lelkeddel  együtt,  most  és 
mindenkor  és  örökön  örökké.  Ámen. 

Szentelt  vízzel  hinti: 

Megszenteltetnek  eme  templomi  ruhák  a Szentlélek  ma- 
lasztja és  e szentelt  vízzel  való  meghintés  által,  az  Atyának  stb. 


Ima,  uj  oltárkendő  megáldására. 

Megfüstölés  után.  Áldott  a mi  Istenünk  stb.  Háromszorszent ...  Mi 
Atyánk. ...  Jertek  imádjuk.  ...  110-ik  Zsoltár:  Hálát  adok  neked  Uram 
teljes  szivemből  stb.  Alleluja. 

Pap.  Könyörögjünk  az  Úrhoz. 

Felelet.  Uram  irgalmazz. 

Jézus  Krisztus  Úristenünk,  az  élő  Istennek  Fia  és  Igéje! 
ki  a mi  üdvösségünkért  a szeplőtelen  Szűztől  megtestesültél 
és  születésed  után  pólyákba  takartattál  és  jászolba  helyez- 
tettél; a kereszthalál  után  pedig,  — melyet  érettünk  önkényt  el- 
szenvedni kegyeskedtél,  — tiszta  gyolcsba  és  kendőbe  göngyölve, 
uj  sírba  tétettél ; kérünk  téged  s néked  alázattal  esedezünk : küldd 
isteni  áldásodat  és  Szentlelked  malasztját  ez  oltárkendőre,  áldd  f 
meg,  tisztítsd  meg  és  szenteld  meg  azt,  hogy  méltónak  tétessék 
a te  legtisztább  tested  és  drága  véred  isteni  titkainak  rajta  való 
bemutatására,  a te,  és  a te  kezdetnélküli  Atyád  és  a veled  egy- 
valóságu  és  elevenítő  Lelked  dicsőségére  s minden  néped  üdvös- 
ségére; mert  te  vagy  a mi  megszentelésünk  s téged  dicsőítünk, 
most  és  mindenkor  és  örökön  örökké.  Ámen. 

Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Jézus  Krisztus  Úristenünk ! fogadd  el  tőlünk,  a te  méltatlan 
szolgáidtól,  jelen  buzgó  imádságunkat,  s mint  jóságos  és  ember- 
szerető, kegyeskedjél  leküldeni  a te  szent  áldásodat  ez  oltárken- 
dőre, és  e szentelt  vízzel  való  meghintés  által  Szentlelked  erejével 
áldd  f meg  és  szenteld  meg  azt,  mint  megszenteléd  egykor  siri 
lepedőidet;  hogy  e kendő  uj  vászon  leple  gyanánt  szolgáljon  a 
te  szent  testednek  és  drága  vérednek.  Mert  te  vagy  a mindeneket 
megáldó  és  megszentelő  Krisztus  és  téged  dicsőítünk,  a te  kez- 
detnélküli Atyáddal,  legszentebb,  jóságos  és  elevenítő  Lelkeddel 
együtt,  most  és  mindenkor  és  örökön  örökké.  Ámen. 

Szentelt  vízzel  hinti: 

Megszenteltetik  eme  oltárkendő  a Szentlélek  malasztja  és 
e szentelt  vízzel  való  meghintés  által,  az  Atyának  és  Fiúnak  és 
Szentiéleknek  nevében.  Ámen. 


Templomi  szerelvények  megáldási  rendje. 

Úgymint:  Tömjéntartó,  füstölő,  bor  és  vízámpolnák,  lándzsa, 
litíai  készülék  stb. 

Szokásos  kezdet  után  olvastatik  a 25-ik  Zsoltár:  ítélj  meg  engem 
Uram,  mert  én  ártatlanságomban  jártam  stb. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Úristenünk,  atyáink  Istene ! ki,  a te  választott 
edényed  sz.  Pál  apostol  által  kijelentéd:  hogy  Istennek  minden 
teremtménye  jó  és  semmit  sem  kell  megvetni,  a mi  a te  isteni 
igéiddel  és  imádsággal  megszenteltetik ; ugyanazért  kérünk  téged : 
tekints  kegyelmesen  reánk  és  eme  (megnevezendő k)  temp- 
lomi szerelvényekre  és  eszközökre,  melyeket  jámbor  híveid  a te 
neved  dicsőségére  és  oltárod  szolgálatára  szereztek  be,  — és  a 
te  méltatlan  szolgád  jelen  Imádsága  által,  mennyei  szent  áldásoddal 
áldd  f meg,  tisztítsd  meg  és  szenteld  meg  azokat,  és  nyilvánítsd 
méltóknak  szent  oltárod  szolgálatához.  A szives  fölajánlók  áldozat- 
készségét  pedig  isteni  kegyelmeddel  jutalmazd,  bűneik  bocsána- 
tát s országod  örökségét  ajándékozván  nekik.  Mert  te  vagy  a 
kegyelem,  irgalom  és  emberszeretet  Istene,  s téged  dicsőítünk, 
a te  egyszülött  Fiaddal,  legszentebb,  jóságos  és  elevenítő  Lelkeddel 
együtt,  most  és  mindenkor  és  örökön  örökké.  Ámen. 

Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Úristenünk!  alázattal  kérünk  téged:  tekints  a mi  imádsá- 
gunkra, és  küldd  le  áldásodat  eme  templomi  szerekre,  és  e szen- 
telt vízzel  való  meghintés  által  szenteld  meg  azokat,  hogy  mél- 
tókká tétessenek  a te  szent  oltárod  szolgálatára.  Mert  te  vagy  a 
mi  megszentelésünk  és  téged  dicsőítünk,  a te  egyszülött  Fiaddal 
és  legszentebb,  jóságos  ás  elevenítő  Lelkeddel  együtt,  most  és 
mindenkor  és  örökön  örökké.  Ámen. 

Szentelt  vízzel  meghinti: 

Megszenteltetnek  eme  templomi  szerelvények  a Szentlélek 
malasztja  és  e szentelt  vízzel  való  meghintés  által,  az  Atyának  stb. 


Ima,  a tömjén  megáldására. 

Szokásos  kezdet  után  Háromszorszent.  ...  Mi  Atyánk. . . . Jertek 
imádjuk  65-ik  Zsoltár. . . . 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Ur  Jézus  Krisztus  Istenünk,  minden  megszentelés 
kutforrása  és  mennyei  áldás  osztogatója  I Legyen  foganatos  előtted 
a te  bűnös  szolgád  imádsága,  és  küldd  le  e tömjénre  a te 
mennyei  áldásodat  és  áldd  f meg  és  szenteld  meg  azt,  és  ömleszd 
reá  a te  gazdag  adományidat,  és  ajándékozd  meg  hathatós  erővel : 
hogy  mindazoknak,  kik  azt  készletben  tartandják  s azzal  illatfüstöt 
gerjeszteni  fognak,  szolgáljon  minden  ellenséges  cselvetéstől,  rém- 

látástól,  a sátán  nappali  és  éjjeli  megtámadásaitól  való  szabadu- 
lásukra és  megőriztetésökre ; és  legyen,  a te  hivő  néped  testeinek 
és  leikeinek,  házaiknak  és  épületeiknek  megáldására  és  a te  leg- 
szentebb, felséges  és  imádandó  neved  dicsőitésére ; kit  illet  min- 
den dicsőség,  hatalom,  tisztelet  és  imádás,  az  Atyával  és  a Szent- 
lélekkel együtt,  most  és  mindenkor  és  örökön  örökké.  Ámen. 

Szentelt  vízzel  meghinti : 

Megszenteltetik  eme  tömjén  a Szentlélek  malasztja  és  e 
szentelt  vízzel  való  meghintés  által,  az  Atyának  stb. 


Templomi  képek  megáldásának  rendje. 

üdvözítő  képe,  vagy  Urunk  ünnepeinek  képei. 

Tömjénnel  megfiistöltetvén  a képek,  a pap  kezdi: 

Áldott  a mi  Istenünk.  . . . Háromszorszent. ...  Mi  Atyánk.  . . . Jertek 
imádjuk.  . . . 88-ik  Zsoltár:  Az  Ur  irgalmasságait  mindörökké  éneklem,  a 
18-ik  versig.  Alleluja. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Úristenünk,  atyáink  Istene!  ki  a te  választott 
népedet,  Izraelt,  a bálványimádás  csábjaitól  megóvni  s őt  a te 
ismeretedben  s egy  igaz  Isten  szolgálatában  megtartani  akarván, 
tilalommal  megtiltottad  neki,  hogy  te  ellenedben  faragott  képeket 
és  hasonlatosságokat  ne  alkosson  magának,  hogy  azokat  imádja 
és  azoknak  szolgáljon.  Ellenben  a képeket  és  hasonlatosságokat, 
melyek  által  nem  az  idegen,  — hamis  istenek,  hanem  te,  mint 
igaz  Isten  s a te  legszentebb  és  fölséges  neved  dicsőittetik,  nem- 

csak  megengedted,  hanem  a te  kedvelt  szolgád,  Mózes  által  vilá- 
gosan el  is  rendelted,  hogy  szövetségi  szentélyedben,  a bizonyság 
szekrénye  fölött,  két  arany  keriib,  s a tisztulás  tornáczában  ismét 
két  arany  kerub  helyeztessék;  a függönyökön  pedig,  kézi  varrás 
által  nagyszámú  kerubkép  himeztessék  s ábrázoltassék  elé.  Sala- 
mon király,  az  általa  emelt  templom  oltárán,  olajfából  faragott  s 
aranynyal  bontott  két  kerubot  állított  fel.  A frigyszekrényt  pedig, 
— hol  a szövetségi  kőtáblák,  az  arany  edények  és  Áron  vesszeje, 
mint  a népednél  való  jelenléted  s megközelithetlen  dicsőséged 
jelvényei  és  a te  legdicsőbb  csodatételeid  s megszámlálhatatlan 
jótéteményeid  emlékei,  őriztettek,  — félelemmel  és  rettegéssel, 
hódolati  dicsénekkel,  tömjénezéssel  és  buzgó  imádással  tisztelni 
parancsoltad  és  e tiszteletet,  néked-magadnak  hozott  szolgálat 
gyanánt,  elfogadni  kegyeskedtél. 

Az  idők  teljében  pedig  elküldötted  a te  egyszülött  Fiadat, 
a mi  Urunkat  Jézus  Krisztust,  ki  asszonytól,  a mindenkor  szűz 
Máriától  született,  és  szolgai  alakot  vevén  fel,  hozzánk,  emberekhez 
hasonló  lett,  ki  saját  legtisztább  képmását,  vászonkendőnek  orczá- 
jához  való  érintése  által,  kézmű  nélkül  leábrázolá,  s azt  Abgár 
edesszai  királynak  megküldé,  miáltal  nemcsak  őt,  hanem  azokat 
is,  kik  e képhez  hittel  járultak  s az  előtt  tisztelettel  meghajoltak, 
kinos  betegségeikből  megszabaditá  és  számtalan  jótéteményben 
részelteté.*)  Mi  is  tehát,  jóságos  s mindenható  Uralkodónk  1 a te 
egyszülött  Fiadnak  eme  festett  képét  — melyet  nem  Isten  gyanánt 
alkottunk  magunknak,  hanem  az  ő üdvösséges  megtestesülésének 
és  e földön  közöttünk  véghezvitt  nagyszerű  csodatételeinek  emlé- 
kére készíttettünk,  tudván  azt,  hogy  az  Írott  képmás  tisztelete. 


*)  Evagrius,  6-ik  századbeli  tekintélyes  egyházi  történetiró,  jegyzé  fel  e hagyo- 
mányszerü  csodaeseményt.  A kérdéses  kendőkép  908-ik  évben  vitetett  át  Konstanti- 
nápolyba,  minek  emlékét  a görög  szertartása  egyház  Augusztus  16-ik  napján  üli.  D.  J. 

Egyházi  szerkönyv  12 

annak  eredetijére  száll  vissza  — a te  isteni  Felségednek  hódo- 
latteljesen felajánljuk  és  leborulva  töredelmes  szívvel  kérünk  téged ; 
tekints  kegyelmesen  reánk  és  e képre,  és  a te  egyszülött  Fiad 
megtestesüléseért  és  köztünk  való  megjelenéséért,  miknek  emlékére 
azt  előállítottuk,  küldd  le  reá  a te  mennyei  áldásodat,  áldd  f meg 
és  szenteld  meg,  és  adj  neki  minden  betegséget  meggyógyító  és 
ellenséges  fondorkodást  tova  űző  erőt,  és  telitsd  meg  azt  az 
önlenyomatu  arczkép  ama  áldásával  és  erejével,  mikkel  az,  a te 
kedvelt  Fiad  legszentebb  és  legtisztább  orczájának  érintése  által 
bőségesen  felruháztatott ; hogy  mindazok  esedezései,  kik  Néked 
és  a te  egyszülött  Fiadnak  és  a te  legszentebb  telkednek  e kép 
előtt  meghódolnak,  vagy  élő  hittel  segítségért  könyörögnek  és 
imákat  ajánlanak  fel,  legyenek  foganatosak  s nyerjék  meg  a te 
kifogyhatatlan  emberszereteted  gazdag  malasztját.  Mert  te  vagy  a 
mi  megszentelésünk  s téged  dicsőítünk,  a te  egyszülött  Fiaddal 
és  a te  legszentebb,  jóságos  és  elevenítő  Lelkeddel,  most  és  min- 
denkor és  örökön  örökké.  Ámen. 

Meghinti  szentelt  vízzel: 

Megszenteltetik  eme  kép  a Szentlélek  malasztja  és  e szentelt 
vízzel  való  meghintés  által,  az  Atyának  és  Fiúnak  és  Szentiélek- 
nek nevében.  Ámen. 

Tropár  2-ik  hang. 

A te  szent  képed  előtt  meghajtunk  Jóságos,  kérvén  bűneink 
bocsánatát,  Krisztus  Istenünk!  Mert  önkényt  kegyeskedtél  testileg 
a keresztre  fölmenni,  hogy  szabadítsd  meg,  kiket  alkottál,  az  ellen- 
ség rabságából;  miért  hátásan  kiáltjuk  neked:  mindeneket  őröm- 
mel betöltöttél  Üdvözítőnk,  etjövén  a világot  űdvöziteni. 

Istenszfilő  Szűz  képe. 

A szokásos  kezdet  után  a 44-ík  Zsoltár : Az  én  szivem  jó  beszédet 
önt  ki  stb.  olvastatik.  Alleluja  után  a pap  fönszőval  hangoztatja : 

Pap.  Könyörögjünk  az  Úrhoz. 

Felelet.  Uram  irgalmazz. 

Úristenünk!  ki  a teveled  együttesen  öröklétű  és  egyvaló- 
ságu  Fiadnak  és  Igédnek  a szeplőtelen  s mindenkor  szűz  Máriától 
való  megtestesülését  megengedted,  s a boldogságos  szüzet,  Fiad 
legtisztább  születése  által.  Istenszülőnek  tevén,  őt  minden  hived 
hatalmas  és  ernyedetlen  Pártfogójának,  segítőjének  és  közbenjáró- 
jának nyilvánítottad ; töredelmes  szívvel  kérünk  téged : tekints 
kegyesen  reánk,  kik  hozzád  alázattal  esedezünk,  kik  az  Istenszülő 
nevét  igazán  nevezzük,  kik  őhozzá  hittel  viseltetünk  s őt  a nálad 
való  közbenjárásra  áhitatosan  segítségül  hívjuk,  s az  ő könyör- 
gései által  hallgasd  meg  a mi  jelen  kérelmeinket  és  imádságainkat 
és  küldd  le  a te  legszentebb  Lelked  malasztját  e képre,  melyet 
az  ő tiszteletére'  és  emlékére  készíttettünk,  és  áldd  f meg  és  szen- 
teld meg  azt  a te  mennyei  áldásoddal,  hogy  orvoslójává  és  a 
gyógyulás  forrásává  legyen  a betegségeinkben  hozzá  folyamodó 
és  az  ő nevéért  tőled  segedelmet  kérő  híveknek;  és  hogy  mind- 
azok, kik  eme  kép  szemléleténél  a legáldottabb  Szüzet  s a mi 
Urunknak  Jézus  Krisztusnak  szüiőanyját  méltóan  tisztelni,  és  őt, 
mint  a keresztény  nép  közbenjáróját,  minden  szükségeikben  és 
aggodalmaikban  a te  megengesztelésed  végett  segítségül  hívni 
fogják,  tőled  oltalmat,  támogatást  és  gyors  enyhületet  nyerjenek. 
Bocsásd  meg  nekik  Urunk  az  ő vétkeiket  és  engedd,  hogy  a 
tőled  kért  malasztot  megnyervén  és  emberszeretetednél  a kívánt 
könyörületet  föltalálván,  a te  boldogító  országod  részeseivé  avat- 
tassanak. A tőle  testileg  született  egyszülött  Fiadnak,  a megtes- 

tesült  Isten  és  Üdvözítő  jézus  Krisztusnak  kegyelnie  által,  kivel 
együtt  Téged  s a te  legszentebb,  jóságos  és  elevenítő  Lelkedet 
illeti  minden  dicsőség,  tisztelet  és  imádás,  most  és  mindenkor  és 
örökön  örökké.  Ámen. 

Szentelt  vízzel  meghinti  a képet: 

Megszenteltetik  e kép  stb.  . . . lásd  fönntebb. 

Tropár  1-so  hang. 

A te  oltalmad  alá  sietünk  Istenszülő  Szűz,  meg  ne  vesd 
szükségünk  idején  könyörgésünket,  hanem  szabadíts  meg  minket 
minden  veszedelemtől,  mint  egyedül  áldott  és  szeplőtelen! 

Üdvözlégy  — Istenszülö  szűz  — Mária!  malaszttalteljes, 
Ur  vagyon  teveled.  Áldott  vagy  te  az  asszonyok  között  és  áldott 
a te  méhednek  Gyümölcse;  mert  szülted  nekünk  Krisztust  az  Üd- 
vözítőt, a mi  leikeink  Szabaditóját. 

Szentháromságot,  Vizkeresztet,  Pünköstöt,  Urszinváltozást 

ábrázoló  képek. 

Szokás  szerinti  kezdet  után  olvastatik  a 66-ik  Zsoitár: 

Könyörüljön  rajtunk  az  Isten  és  áldjon  meg  minket  stb. 

Pap.  Könyörögjünk  az  Úrhoz. 

Felelet.  Uram  irgalmazz. 

Szent  Háromságban  dicsőítendő  Ur  Istenünk!  kit  emberi 
gyarló  elme  föl  nem  érhet,  sem  emberi  ajak  ki  nem  fejezhet,  mert 
a halandók  közül  soha  senkinek  sem  adatott  téged  szinről-szinre 
láthatni ; ugyanazért  mi  téged,  kezdetnélküli  Atyaistenünk,  a te 
egyszülött  Fiaddal  és  a veled  egyuralkodásu  és  egytermészetü 

Szentlelkeddel,  a szerint  hiszünk  és  vallunk,  miként  az  a szent- 
irásból  és  az  isteni  ihlettségü  apostolok  hirdetései  után  tudomá- 
sunkra jutott.  És  pedig  az  ószövetségi  iratokban,  a te  dicséretes 
szolgádnak.  Ábrahámnak,  három  angyal  képében  való  megjelené- 
sedet előadva  találjuk.  A kegyelem  szövetségében  pedig : az  Atya 
a szózatban,  a Fiú  testileg  a Jordánban,  s a Szentlélek  galamb 
képében  jelent  meg  nekünk.  Majd  ismét:  a Fiú  testtel  fölment  a 
mennyekbe,  az  Atya  jobbjára  ült  és  leküldé  apostolaira  a vigasz- 
taló Szendéiket.  Táborhegyén  pedig,  három  tanítványnak : az  Atya 
a szózatban,  a Szentlélek  a fényes  felhőben  és  a Fiú  a vakító 
fényárban  mutatta  magát;  miért  is  mi,  ezekről  való  örök  meg- 
emlékezés végett,  téged,  mindenkor  magasztalandó  egy  igaz  Isten ! 
nem  csak  szájjal  vallunk,  hanem  képet  is  Írunk  rólad,  nem  ugyan, 
hogy  azt  istenítsük,  de  hogy  arra  függesztvén  testi  szemeinket,  a 
lelkiekkel  téged  szemléljünk;  és  a képet  tisztelvén,  téged  mint 
alkotónkat,  megváltónkat  és  megszentelőnket  imádjunk  és  dicső- 
ítsünk és  a te  megszámlálhatatlan  jótéteményeidről  megemlékez- 
zünk; mert  a képmás  tisztelete  annak  eredetijére  száll  vissza. 
Midőn  tehát  mi  e kegyeletes  szándékkal  ezt  a képet  elédbe  ter- 
jesszük, egyszersmind  esedezünk  neked,  és  kedvedben  járunk  és 
kérünk  téged:  tekints  kegyesen  reá,  küldd  le  a te  mennyei  áldá- 
sodat, és  a te  háromszorszent  nevedben  áldd  f meg  és  szenteld 
meg  azt,  hogy  mindnyájan,  kik  e képet  őszintén  tisztelendik,  az 
előtt  tenéked  alázattal  meghajolnak  és  élő  hittel  imádkozni  fognak, 
nálad  kegyelmet  találjanak,  isteni  malasztoddal  erősittessenek,  min- 
den veszedelemtől  és  aggódástól  mentve  legyenek  s vétkeik  el- 
engedését nyervén,  mennyei  hazád  örök  dicsőségére  méltattassanak. 
A Szentháromságban  dicsőítendő  Atya  és  Fiú  és  Szentlélek  egy 
Isten  kegyelme,  irgalma  és  emberszeretete  által,  kinek  legyen  di- 
csőség, most  és  mindenkor  és  örökön  örökké.  Ámen. 


182 


Pap.  Békeség  mindnyájatoknak.  Fejeiteket  hajtsátok  meg 
az  Urnák. 

Szentháromságban  dicsőitendő  és  imádandó  Ur  Isten ! legyen 
foganatos  előtted  a mi  imádságunk,  és  küldd  le  a te  istenség! 
mennyei  áldásodat  és  áldd  meg  és  szenteld  meg  ezt  a képet,  e 
szentelt  vizzel  való  meghintés  által,  a te  saját  dicsőségedre,  s 
minden  néped  üdvösségére  ! Mert  te  vagy  a mi  megszentelésünk 
és  téged  dicsőiíünk.  Atya  és  Fiú  és  Szentlélek,  most  és  mindenkor 
és  örökön  örökké.  Ámen. 

Szentelt  vizzel  hinti : 

Megszenteltetik  eme  kép  stb.  lásd  fentebb.  Ezután  énekeltetik 
a képen  ábrázolt  ünnep  Tropárja  és  Kondákja.  Elbocsátás. 

Szentek  képei. 

A kezdet  rendszerint.  138-ik  Zsoltár: 

Uram ! te  megvizsgáltál  engem,  te  ismersz  engem  stb. 

Pap.  Könyörögjünk  az  Úrhoz. 

Felelet.  Uram  irgalmazz. 

Uralkodó  Úristen,  atyáink  Istene!  ki  hajdan  az  ó szövet- 
ségben a kerubok,  aranyból,  becses  fából  és  himvarrással  készült 
képeit  a bizonysági  hajlékban  elhelyeztetni  rendelted,  ne  vesd 
meg  mostan  is  a te  szenteld  képeit  és  hasonmásait,  hanem  vég- 
hetetlen  kegyességed  szerint  fogadd  el  azokat,  hogy  buzgó  hiveid 
kik  e képeket  szemlélni  fogják,  dicsőitsenek  téged  Urunk  I ki  meg- 
dicsőitéd  szenteidet,  és  kövessék  az  ő életöket  és  erényeiket,  melyek 
által  emezek  a te  kegyelmedre  és  országod  elnyerésére  méltóknak 
találtattak.  Töredelmes  szívvel  kérünk  téged : tekints  kegyes  sze- 

mekkel  e képre,  mely  N.  (Apostol,  próféta,  vértanú)  tiszteletére 
és  emlékére  íratott  és  festetett,  és  küldd  le  reá  a te  mennyei 
áldásodat,  áldd  f meg  és  szenteld  meg  azt;  ama  híveidet  pedig, 
kik  e képet  tiszteletben  tartják,  az  előtt  téged  áhítattal  imádand- 
nak  és  a rajta  ábrázolt  Szentedet,  a te  megengesztelésed  végett, 
segítségül  hívni  fogják,  mint  minden  hü  szolgáid  és  kedvelteid 
könyörgésének  kész  meghallgatója  és  teljesítője,  mentsd  meg  min- 
den aggódástól  és  szükségtől,  minden  lelki  és  testi  betegségtől 
és  méltasd  őket  lelki  üdvökre  szolgáló  malasztod  és  könyörületed 
elnyerésére,  a te  sz.  (Apostolod,  prófétád)  esedezései  által.  Mert 
te  vagy  a megszentelés  forrása  és  minden  javak  bőkezű  adomá- 
nyozója és  téged  dicsőítünk,  a te  egyszülött  Fiaddal,  legszentebb, 
jóságos  és  elevenítő  Lelkeddel  együtt,  most  és  mindenkor  és 
örökön  örökké.  Ámen. 


Szentelt  vízzel  hinti: 

Megszenteltetik  eme  kép  stb.  lásd  182.  lap.  Énekeltetik  az 
illető  Szent  Tropárja  és  Kondákja,  azután:  Elbocsátás. 

Egyházi  lobogó  és  zászlószentelés. 

Áldott  a mi  Istenünk, . . . Háromszorszent. ...  Mi  Atyánk  után,  töm- 
jénnel megfüstöli  a lobogókat  és  mondja: 

Pap.  Könyörögjünk  az  Úrhoz. 

Felelet.  Uram  irgalmazz. 

Kezdetnélküli,  láthatatlan,  kifürkészhetetlen,  kimondhatatlan 
örök  Isten,  minden  látható  és  láthatatlan  lény  alkotója!  ki  az  ó 
szövetségben  a te  kedvelted,  Mózes  által,  kerub  képek  készítte- 
tését s azoknak  a szövetség  hajlékában  való  elhelyezését  rendel- 
ted el,  s ez  által  isteni  dicsőségedet  nyilvánvalóvá  s néped  kö- 
nyörgéseit foganatossá  tenni  kegyeskedtél ; te  magad  Urunk  s ember- 
szerető  király!  tekints  le  mennyei  szent  lakodból  s küldd  le 
Szentlelked  malasztját  eme  lobogókra  (zászlókra)  s az  azokon  levő 
képekre,  melyek  legszentebb  neved  dicsőségére  (vagy  legszentebb 
s mindenkor  szűz  Mária,  vagy  szent  N.  tiszteletére)  készíttettek 
és  áldd  f meg,  tisztítsd  meg  és  szenteld  meg  azokat,  és  adj  bő- 
séges kegyelmet  a te  szolgáidnak  és  szolgálóidnak,  hogy  mind- 
nyájan, kik  e lobogókat  (zászlókat)  szemlélni  és  követni  fogják, 
félemletesek  legyenek  az  ádáz  lelkű  ellenség  előtt  s gyorsasággal 
tova  űzzék  annak  száguldozó  csapatait;  legyenek  egyszersmind 
meghallgatva  az  ő buzgó  könyörgéseik  is,  s nyerjék  meg  az 
általad  Ígért  javakat,  melyeket  öröktőlfogva  előkészítettél  a te 
benned  hívőknek.  Mert  téged  illet  minden  dicsőség,  tisztelet  és 
imádás.  Atya  és  Fiú  és  Szentlélek,  most  és  mindenkor  és  örökön 
örökké.  Ámen. 

Szentelt  vízzel  meghinti: 

Megszenteltettnek  eme  lobogók  a Szentlélek  malasztja  és 
e szentelt  vízzel  való  meghintés  által,  az  Atyának  és  Fiúnak  és 
Szentléleknek  nevében.  Ámen. 

A képre  vonatkozó  Tropár  eléneklése  után,  Elbocsátás. 


Angyali  dicsének. 

Dicsőség  a magasságban  Istennek  és  békeség  a földön, 
jóakarat  az  emberekben ! — Dicsérünk  téged,  áldunk  téged,  imádunk 
és  dicsőitünk  téged.  — Hálát  adunk  néked,  a te  nagy  dicsősé- 
gedért, Urunk,  mennyei  Királyunk.  — Mindenható  Atyaisten,  egy- 
szülött Fiú,  Ur  Jézus  Krisztus  és  Szentlélek,  Úristenünk.  — Isten 
báránya,  az  Atyának  Fia ! — Ki  elveszed  a világ  bűneit,  irgalmazz 
nékünk.  — Ki  elveszed  a világ  bűneit,  fogadd  el  a mi  imádsá- 
gainkat. — Ki  ülsz  az  Atyának  jobbján,  könyörülj  rajtunk.  — 
Mert  egyedül  te  vagy  szent,  te  egyedül  Ur  jézus  Krisztus,  az 
Atyaisten  dicsőségére.  Ámen.  — Mindennap  áldunk  téged,  és 
dicsérjük  nevedet  örökké,  s mindörökön  örökké.  — Add  Urunk! 
hogy  e napon,  minden  bűntől  megőrizzük  magunkat.  — Áldott 
vagy  te  Urunk,  atyáinknak  Istene,  dicséretes  és  dicsőséges  a te 
neved  mindörökké.  Ámen.  — Legyen  Uram  a te  kegyelmed  raj- 
tunk : a mint  tebenned  biztunk.  — Áldott  vagy  te  Urunk,  taníts 
meg  minket  a te  igazságaidra.  — Áldott  vagy  te  Uralkodó,  oktass 
bennünket  a te  igazságaidra.  — Áldott  vagy  te  Szent,  világosíts 
meg  minket  a te  igazságaiddal.  Uram!  menedékünk  voltál  nekünk, 
nemzedékről  nemzedékre,  — Én  mondám : Uram ! irgalmazz  nékem 

és  gyógyítsd  meg  az  én  lelkemet;  mert  vétkeztem  teellened.  — 
Hozzád  menekülék  Uram  ! taníts  meg  engem,  hogy  a te  akaratodat 
cselekedjem ; mert  te  vagy  az  én  Istenem.  — Mert  nálad  van  az 
életnek  forrása  és  a te  világosságodban  látjuk  meg  a világosságot. 
— Nyújtsd  kegyelmedet  a téged  ismerőknek ! 


Jegyzék. 

Jelen  „Egyházi  Szerkönyv''  főbb  részeit  — minők  : a Szentség  kiszol- 
gáltatások, Temetés,  Vizkereszt,  Buzaszentelés,  a sz.  Liturgia  forditásáról  már 
ismert  kilencztagu  főtiszt,  egyházmegyei  bizottság  együttesen  tette  át  ma- 
gyarra. A könyv  teljességére  tartozó  többi  szertartásokat  pedig,  afönntebbi 
bizottság  által  elfogadott  és  követett  irányban,  részint  magányosan,  részint 
Jámbor  Antal  bizottsági  tag  és  jeles  szaktudósunk  készséges  támogatása 
mellett  — fordította:  Danilovics  János,  a többször  említett  fordító  bizottság 
elnöke  s hajdú-dorogi  püspöki  külhelyettes ; ki  egyszersmind  az  egész  müvet 
kegyeletteljes  gondossággal  sajtó  alá  is  rendezte,  s Isten  kedvező  segítsé- 
gével a nyilvánosság  elé  bocsátotta. 

E könyv  megjelenése  által,  — hála  a Mindenhatónak  s köszönet 
kegyes  támogatóinknak!  kitűzött  czélunkhoz  ismét  közelebb  jutánk. 

A Megváltó  kegyelme  s a legáldottabb  Istenszülő  pártfogása,  legyen 
mindnyájunkkal ! 

